
AVERTISSEMENT 


C'est  au  regretté  Léopold  Constans  que  revient  l'idée  de 
la  présente  publication  ;  c'est  lui  qui  a  recherché  et  étudié 
les  manuscrits,  choisi  parmi  eux  le  manuscrit  de  base  (ms. 
fr.  iéi2  de  la  Bibliothèque  nationale)  et  surveillé  l'impres- 
sion des  quatre  premières  feuilles  du  texte. 

M.  E.  Faral  a  bien  voulu  se  charger  de  l'établissement  du 
texte  à  partir  de  la  page  65  de  ce  premier  volume  et  de 
rédiger  l'Introduction,  les  Notes  et  le  Glossaire  qui  seront 
joints  au  second  volume  de  cette  édition. 

M.  R. 


LE  ROMAN  DE  TROIE 

1.     Ci  comence  le  prologe  et  le  livre  DOU  TRES  noble 

ROMANS  DE  TrOIES  ET  DE  LA  PLACE  OU  ELLE  FU  FONDEE,  ET 
COMENT  ELLE  FU    PREMIEREMENT  DESTRUITE    PAR  l'aCHOISON 

de  la  Toison  que  Jason  et  Hercules  alerent  conquerre 
en  l'isle  de  colcos  au  tans  dou  roi  laomedon,  qui  peres  j 
fu  dou  roi  Priant  qui  puis  fist  la  cité  plus  bêle  et  plus 

FORTE  QU'ELE  n'aVOIT  ESTÉ  AVANT.  Et  DEPUIS  DESCENDIRENT 
LES  GREJOIS  POUR  l'aCHOISON  DE  PARIS  QUI  RAVI  HELENE 
PAR  FORCE. 

Les  anciens  sages   qui    de   philosofie  parlèrent  nous  10 
défendent  a  mener  nostre  vie  ociousement  et  sanz  labour, 
par  ce  que  ociousetez  esmuet  le  cuer  et  encline  le  cors  a 
touz  vices.  Et  pour  ce  amerent  il  ouvrer  et  traveillier  le 
cors,  ^on  mie  seulement  a  leur  propre  profit,  mais  au 
comun  bien  de  touz  les  autres.  Car,  ensi  corne  li  repos  15 
est    racine    de    vices    monteplïer  et   acroistre,    ausi    a 
en   labour  et  en  travail  norrissement  et  acroissance  de 
vertuz.  Et  pour  ce  devons  nous  moût  mètre  noz  cuers 
a  entendre  les  euvres  des  anciens  et  des  vieilles  estoires  ; 
quar  l'en  i  puet  assés  apenre  des  bienz  et  des  maus  que  il  20 
usoient  en  leur  afaires. 

Et  tout  ce  vos  est  nécessaire  chose  a  faire  et  a  savoir  : 
c'est  le  bien  por  ovrer  pour  nos  et  por  nos  amis  et  le 
mal  por  eschiver,  quant  auconne  chose  peut  sorvenir  que 
grever  nos  doie.  Car  par  les  choses  passées  puet  l'on  2; 
moût  jugier  de  celés  qui  sunt  a  avenir,  et  se  puet  moût 
aidier  en  restorer  la  defaute  que  Aristotes  dit  que  est  es 
geunes   homes,   la    ou   il  dit  que  jeunes  honz  ne  puet 

estre  sages.   Et  a  cen   prover  trait  il  avant  un  tel  argu- 
ment ;  car  il  dist  que  grant  sens  ne  puet  estre,  se  il  n'a  30 
esprové  moût  de  choses,  et  grant  espreuve  ne  peut  estre . 
sans  longue  vie.  Mais  nos  devons  savoir  que  le  philosophe 
entendi  jeunesse  en  deus  manières  :  c'est  d'aage  et  d'usage  ; 
quar  il  ne  peut  chaloir  se  H   ons  est  jeunes  d'eage  et  il 
soit  vieus  par  nobles  merirs  et  par  honeste  vie.  Et  tels  35 
jeunes  fet  plus  a  loer  que  le  villart  qui  moine  sa  vie  di- 
soluement  ;  car  aveuc  l'oneste  et  la  bone  manière  que  li 
jeunes  hons   a   pert    sa  bone    nature,   et  par  usage  la 
remembrance  des  vielles  estoires  et  des  grans  euvres  et 
les  bons  essemples  dont  jeunes  se  eslievent,  alievent  et  40 
adrecent  a  vigoureusement  valoir  et  ouvrer  en  euvres  de 
vertus  :  a  cen  que  l'ame  est  bone  naturelment. 

Et  pour  ce  que  nos  entendons  a  traitier  des  ancïenes  es- 
toires, non  mie  tant  seulement  por  délit  et  profit  des 
autres,  se  nus  en  est  mains  sachant  de  moi,  mais  pour  moi  45 
meïsmes  delitier  et  adrecier  a  bien  ;  et  ja  soit  cen  que  les 
romaines  estoires  soient  plus  nobles  et  de  greignor^faire, 
corne  celés  que  plus  longement  durèrent  que  celés  de 
Troye,  qui  fu  devant  grant  tens  et  moût  merveillouz  ; 
car  moût  en  i  ot  d'une  part  et  d'autre  des  nobles  homes  50 
de  grant  auctorité  et  de  grant  savoir  et  de  grant  fierté  as 
armes,  ou  il  esproverent  merveilleusement  l'une  et  l'autre 
vertu  :  c'est  force  de  cors  et  engin  de  cuer  ;  et  por  miaus 
contenir  l'euvre  et  que  vos  entendes  miaux  l'estre  de  la 
chose,  si  vos  dirons  qui  fu  celi  qui  la  noble  cité  fonda;  55 
après  vos  dirons  la  place  de  terre  ou  elle  fu  fondée  et 
quelz  genz  et  de  quel  pais  le  vindrent  a  défendre  et  a 
destruire. 

2.     [Le  païs  ou  Troie  fu  bastie.] 

Troye  fu  en  une  partie  d'Aise  que  l'en  apelle  Turquie 


PROLOGUE.  —  TROIE  ET  LA  GRÈCE  3 

outre  la  merde  Grèce;  et  de  la  partie  dou  souleil  levant 
s'estent  la  terre  de  Perse,  par  quoi  l'on  vait  jusques  a  la 
mer  d'Inde  ;  et  devers  soileil  couchant  le  bat  la  mer  de  5 
Grèce  que  l'on  apele  Bouche  d'Avide,  qui  s'en  entre,  par 
devant  la  noble  cité  de  Constantinople,  par  un  estroit  bras 
en  la  mer  que  l'en  apele  la  mer  Majour  :  non  mie  por  ce 
qu'ele  le  soit,  mais  a  comparation  de  ceste  mer  de  Bouche 
d'Avide  qui  est  toute  pleine  d'isles.  Par  devers  Midi,  10 
outre  Turquie,  siet  la  terre  d'Ermenie,  par  quoi  l'en  vait 
en  Surie  et  en  la  terre  d'Egypte,  et  par  deverz  Septentrion, 
c'est  devers  tramontane,  outre  Turquie,  si  est  Jorgie,  qui 
tient  les  rives  sur  la  mer  Majour  dont  nos  avons  parlé. 

2  bis.  [Le  non  et  qui  fu  celi  qui  la  cité  fonda. J 
En  si  beau  leuc  et  si  delitable  et  en  la  marche  de  tant 
noble  pais  la  planta  li  rois  Tros  et  l'apella  Troye  par  son 
nom.  Cist  Tros  fu  de  la  lignie  Sem,  le  fil  Noé.  Et  tant  a- 
la  puis  d'oir  en  oir  que  Laomedon  en  fu  roi,  qui  fu  perez  5 
Priant,  au  tens  dou  quel  Troye  fu  destruite  finalment.  Si 
avés  entendu  cornent  Troye  fu  en  noble  païs  et  en  bone 
marche  por  assembler  illeques  genz  de  toutepars  dou 
siècle  par  mer  et  par  terre,  si  est  drois  que  nous  sachiens 
quel  fu  li  païs  de  Grèce  qui  furent  leur  aversaires.  10 

3.     [Quels  régions  et  quex  païs  s'apelloient  par  le 
non  de  Grèce.] 

Grèce  est  moût  grant  régions,  et  plus  grant  estoit 
adonques,  si  com  nos  vos  dirons.  Car  de  Grèce  est  l'ile 
de  Chypre  et  de  Rode  et  de  Crète,  et  maintes  autres  5 
de  celi  pais,  que  nos  ne  ramenterons  pas,  qui  toutes  es- 
toient  ancïenement  habitées  ;  car,  par  la  feiblece  de  la 
menue  gent  et  par  la  force  et  par  la  cruaté  des  puis- 
sans  de  celui  tans,  de  quoi  il  usoient  plus   que  de  droit, 

les  gens  se  trairent  volentiers  pour  la  seûrté  as  illes,  dont  i» 
il  a  en  Grèce  sans    nombre,  qui  toutes  furent  habitées 
jusqu'à  tens  que  il  orent  la  segnorie   des   Romains,   et 
meïsmant  de  Constantin,  qui  longement  le  tindrent  en 
pais.  Etpor  icele  seûrté  laissèrent  il  moût  de  ces  illes  et  se 
retrairent  a  habiter  a  large  terre,  ou  il  faisoient  plus  de  15. 
lour  profit  et  de  leur  aises.  Et  por  ce  fu  li  pais  apelé  Ro- 
manie,  et  changa  le  non  de   Grèce.   Car  encore,  se  vos 
demandés  a  un  Grezois  en  son  lenguage  quez  honz  il  est, 
il  respondera  que  il   est  Romain,  quar  ce  li  samble  une 
manière  de  franchise.  Et  surquetout,  quant  il  avient  que  20 
aucun  Grizois  veulle  franchir  son  serf  de  libéral  franchise, 
si  li  dist  :  «  Soies  Romain .  » 

Et  par  deçà  toutes  ces  illes  est  Constantinoples  et 
maintes  autres  terres  ;  quar  ce  est  li  plus  grant  pais  de 
Romanie,  qui  marchist  a  Comenie  et  a  Rousciepar  desus  25. 
la  mer  Majour,  et  jusques  en  Jorgie  devers  le  païs  de  Sep- 
tentrion. Encores  i  est  deçà  Negrepont  et  Acaye,  ce 
est  la  Moree,  ou  est  la  noble  cité  de  Corinthe.  S'i  est  an- 
cores  le  païs  de  Thesaille,  que  l'on  apele  hui  la  terre  dou 
Despote,  et  est  par  delà  le  biau  chasteau  de  Noepant.  Et  3» 
par  devers  la  mer  de  Puille  est  l'ile  de  Corfou  et  Duras  et 
toute  icelle  terre  qui  marchist  a  Esclavonie.  Si  i  a  encores 
maintes  autres  illes  de  quoi  le  Livre  ne  fait  nulle  mention. 

4.     Encore  parle  il  de  Grèce. 

De  Grèce  estoit  encores,  selonc  ce  que  nos  trovons  et 
qu'il  en  apert  par  vraies  enseignes,  tout  le  reaume  de 
Sezille  et  Calabre  et  Puille  jusqu'à  la  marche  d'Anconne, 
et,  par  devers  la  mer  de  Pise,  toute  la  terre  que  l'on  5, 
apelle  Mareme,  qui  est  par  delà  Rome.  Et  que  ce  soit  voirsr 
par  toute  Sezille  parolle  on  encore  en  plusours  leus- 
grizois,  et   par  toute  Calabre   li    païsant    ne  parlent  se 

grizois  non.  Encore  en  Puille  en  maint  leuz  font  il  le 
servize  Nostre  Seignor  es  mostiers  a  la  manière  de  Grèce  10 
et  en  grizois  langage  :  por  quoi  il  apert  et  voirs  est  sans 
faille  qu'ils  furent  ancïenement  tous  grizois.  Dont  vous 
poés  entendre  que  le  pais  fu  a  merveilles  grant  et  leur 
pooir  desmesurés,  si  que  par  le  bon  païs  et  grant  dont  il 
avoient  la  seignorie  estoient  il  moût  redoutés  par  deçà  15 
mer.  Mais  de  ce  laisserons  ores,  quar  bien  vous  ai 
demonstré,  selonc  ce  qu'il  me  samble,  l'estre  de  Troye 
et  dou  grizois  pais,  et  commencerons  nostre  matière, 
c'est  a  raconter  la  vraie  estoire  de  Troye. 

5.     [Que  hons  fu  Peleûs  li    roi  et  coment  il  aï 
son  neveu.] 

En  un  de  ces  païs  de  Grèce  dont  je  vos  ai  parlé  desus, 
ce  est  en  la  terre  de  Labour,  avoit  une  cité  que  Pénélope 
fu  apelee,  qui  hui  est  apelee  Naple,  en  laquelle  un  roi  5 
avoit  que  l'en  apeloit  Pelleùs,  qui  moût  tenoit  grant  partie 
de  cel  païs  que  vous  avés  oï  nomer.  Cil  Pelleùs  estoit  viaux 
homs  et  avoit  a  moillier  une  dame  que  Thitis  avoit  a 
non,  dont  il  n'avoit  c'un  seul  enfant  moût  petit,  dont  le 
Livre  paiera  assés  encores,  qui  Achillès  fu  només.  Meis  10 
il  ot  un  frère  qui  fu  apelés  Enson,  e  cist  ot  un  fil  qui 
Jason  fu  només .  Cestui  Jason  fu  de  moût  grant  beauté  et 
de  grant  force  et  gracïeus  sus  toutes  créatures,  par  quoi 
sa  renomee  corroit  par  tous  les  païs  de  Grèce  et  par  mains 
autres.  15 

Quant  Pelleùs  vit  que  la  bonté  Jason  montoit  chascun 
pur,  si  ot  grant  paour  que  il  son  règne  ne  li  tollist  ; 
quar  bien  veoit  que  se  il  se  vosist  pener,  que  il  ne  le 
poroit  pas  contre  lui  défendre.  Moût  ot  le  cuer  gros  le 
roy  et  félon  encontre  son  neveu,  et  moût  se  porpensoit  20 
en  quel  manière   il  le  poroit  mètre  a  maie  fin,    ja  soit 

chose  que  il  ne  falsoit  nul  samblant,  ançois  faisoit  tous 
jors  son  corage  bel  envers  lui.  Or  est  il  voirs  qu'en  celi 
tens,  ce  trovons  nos,  avoit  une  grant  merveille  en  une 
ille  de  mer  qui  Colcos  estoit  apelee,  si  estoit  un  mouton  25 
qui  toute  la  toison  avoit  de  fin  or.  Mes  il  estoit  gardés 
par  si  fiere  manière  que  nus  hons  vivans  ne  le  poïst 
geter  ;  si  avint  il  bien  que  maint  vaillans  homes  s'i  espro- 
verent,  qui  trestous  i  furent  mors  sans  riens  esploiter. 
Mais  qui  ceste  garde  i  avoit  mise  ne  peut  nus  savoir.         30 

6.  Pelleus  qui  pensoit  de  deserriter  son  nevou. 
Pelleus,  qui  tous  jors  pensoit  a  mal,  ne  vit  autre  voie 

comment  il  se  peûst  de  son  neveu  délivrer,    quar  moût 
le  doutoit  ne  samblant  n'en  osoit  faire  ;  meis  toutes  voies 
se  porpensa  que  il  troveroit  engien  por  quoi  il  le  poroit  5 
la  tramettre,  quar  a   seur  se  tenoit  que  il  ne  reperroit 
jameis. 

7.  Coment  Pelleus  parla  a  son  neveu. 

Ne  demora  gaires  que  li  rois  tint  une  grant  court  ou 
il  avoit  assemblez  tous  ses  barons.  Jason  meïsmes  i  fu 
et  Hercules,  qui  son  çompaignon  estoit.  Et  dit  l'en  que 
cesti  Hercules  fu  celui  qui  ficha  les  bones,  ce  sunt  les  5 
columpnes  de  pierres,  la  ou  rei  Alixandre  les  trova,  et 
autres  granz  merveilles  fist  il  assés.  Quant  la  court  estoit 
si  grant  com  je  vos  di,  le  roi  apela  son  neveu  et  li  dist  : 
«  Biau  neveu,  je  n'ain  rienz  plus  que  je  fai  toi  ;  quar  tu 
es  preuz  et  sages,  et  maintes  choses  as  tu  achevées  dont  10 
tu  es  renomés  sus  tous  les  damoisiaus  dou  monde  de  ton 
aage.  Meis  encores  n'as  tu  riens  fait,  quar  se  tu  fusses  si 
osé  que  le  toison  qui  est  en  Colcos,  dont  l'en  tient  si 
grant  parolle,  peùsses  conquerre,  tu  avras  ton  los  acom- 
pli.  Et  saches  vraiement  que  après  cen  que  tu  avras  ce  15 

conquis,  je  te  créant  corne  rei  que  tu  seras  hoirs  de  toute 
ma  terre  après  moi  et  a  mon  vivant.  » 

8.  Coment  Jason  s'en  ala  en  Colcos. 

Jason  entant  la  large  promesse  que  son  oncle  li  fait,  si 
en  ot  grant  joie,  et  d'autre  part  il  conu  en  soi  tant  de 
proesce  que,  puis  que  il  s'en  vodra  entremetrej  il  en 
vendra  au  dessus.  Et  il  avoit  grant  volenté  d'aler  en  * 
estrange  pais,  quar  c'est  manière  de  jeune  home  ;  ne  vers 
son  oncle  ne  repensoitil  nul  mal  engin,  ançois  quidoitcer- 
teinement  que  tout  ce  li  deïst  pour  son  honour  acroistre, 
si  l'en  mercie  moût  humblement  :  «  Sire,  fait  il,  je  voi 
bien  que  mon  henour  amés  sur  toutes  choses  et  que  10 
grant  chose  m'avés  promise.  Veez  moi  tout  prest  de 
l'aler  a  vostre  servise,  quar  endroit  de  moi  je  n'ai  cure 
de  grant  demorance  faire,  et,  se  Dieu  plaist,  je  achève- 
rai la  besoigne  a  la  vostre  volenté  et  a  l'onor  de  moi.  » 

Moût  se  tient  Pelleûs  a  bieneùré  de  ceste  chose  et  de  ij 
ceste  responce,  et  por  ce  manda  maintenant  por  Argus, 
quiestoit  le  souvrain  engignour  de  Grèce,  et  li  commanda 
que  une  nef  soit  faite  hastivement  et  apareillie  de  toutes 
choses  qui  i  besoignent.  Ensi  comme  il  ot  commandé  fu 
fait,  et  veullent  dire  acune  gens  que  ce  fu  la  première  20 
nef  qui  portast  voille.  La  no  vêle  fu  tantost  espandue  par 
tout  de  la  nef  que  Pelleûs  faisoit  faire,  ou  Jason  devoit 
aler  querre  le  Toison.  Dont  il  avint   que  tuit   les  plus 
prisiez  bachelierz  dou  pais  s'en  vindrent  offrir  a  Jason,  et 
il  les  mercia  moût  et  leur  devisa  le  terme  que  il  fussent  25 
prest  et  apareilliez. 

9.  Coment  Jason  ariva  en  la  terre  Laomedon. 
Quant  vint  au  novel  tens,   la  nef  fut  toute  apareillie 

et  garnie  de  viande  et  de  cen  qui  covenoit,  et  fu  apelee 

Argo  por  le  non  d'Argus  qui  faite  l'avoit.  Jason  se  recuelli 
dedens  et  Hercullès,  et  aveuc  eauz  toute  leur  compaignie  ;  5 
et  tant  siglerent  par  jor  et  par  nuit  que   il  vindrent  au 
port  de  Troye,  dont  Laomedon   estoit  roi   et   sires,~  et 
maintenant  descendirent  a  la  terre,  com  ceaus  qui  desiranz 
en  estoient.    Et  quant  il  furent    au   port  descendu,  que 
auques  estoit  près  de  la  ville,  et   ilueques  se  refrechis-  10 
soient,  coin  ceaus  que  grant  volenté  en  avoient,  la  novelle 
vint  au  roi  Laomedon,  et  tantost  l'en  li   fist  a  savoir, 
que  Grizois  estoient  arivez  en  sa  terre  sans  congié.  Et 
il  fu  de  grant  sens,  si  redouta  moût  le   péril  que  avenir 
li  poeit,  se  cil  de  Grèce  apreïssent  a  venir  en  son  païs,  si  15 
lorenvoia  un  message,  a  qui  il  encharjala  parolle.  Cil  vint 
au  port  ou  il  trova  les  Grizois,  si  lor  dist  son  message  en 
tel  manière. 

10.  COME  LI  MESSAGE   PARLE  A  JASON. 

«  Beauz  seignor,  fist  il  a  Jason  et  a  ses  compaignons, 
li  rei  vos  mande  et  prie  que  vos  li  voidiés  sa  terre, 
quar  vos  i  estes  entrés  sans  son  congié,  ne  il  ne  set  por 
quoi.  Aies  vos  ent,  quar,  s'après  son  defens  vos  i  estes  5 
trovés,  vous  ne  ferois  pas  que  cortois  ;  car,  sans  faille, 
il  redoute  moût  vostre  soudaine  venue.  » 

11.  Que  Jason  respondi  al  message. 

Jason  oï  la  défense  et  le  mandement  dou  roi,  si  en  ot 
grant  honte,  et  au  message  respondi  :  a  Est  cen  que 
nous  deùssons  estre  heriourés  et  servis  comme  estrange 
gens,  si  comme  nous  eûssons  fait  a  lui,  se  il  fust  en  5 
nostre  païs  venus,  et  il  nos  a  congeé  si  orguillousement. 
Or  vos  en  aies  et  dites  li  que  nous  ferons  ce  que  il  nos 
commande  ;  mais  seùr  soit  il  que  nos  n'oblierons  pas 

ceste  honte.  »  Tout  autretel   respondi  Hercullès  et  tant 
plus  :  «  Vai  et  di  a  ton  saignor  que,  ançois  que  un  an  10 
passe,  nos  enterons  en  sa  terre  sans  son  congié  en  tel 
manière  que  moût  li  grèvera,  et  si  ne  le  pora  amender.  » 

12.  Que  le  message  lor  respondi. 

Li  message  leur  respondi  :  «  Biauz  seignorz,  laide 
chose  est  de  manacier,  mais  toutes  voies  vous  ai  ge  dit 
mon  message,  si  poés  demorer  se  il  vos  pleist;  mais  je 
vos  lou  que  vos  vos  en  aies.  »  Atant  se  parti,  et  cil  de-  5 
mourerent  moût  courouciés  ;  et  se  il  en  eussent  le  poër, 
il  l'amendassent  volentiers.  Mais  toutefois  s'en  revin- 
drent  a  lor  nef  et  se  partirent  de  la  terre,  et  moût  regre- 
toient  la  honte  que  Laomedon  lor  avoit  faite.  Et  tant 
alerent  qu'il  ariverent  a  Colcos.  Illeuquesdescendi  Jason  10 
et  Hercullès  et  toute  lor  compaignie  si  noblement  vestus 
et  acesmés  que  chascun  sambloitun  rei.  Or  avoit  une  cité 
près  d'ileuques  qui  Jaconidès  estoit  apelee,  qui  moût 
estoit  bien  assize  et  bien  habitée,  dont  le  rei  avoit  non 
Oëstès.  15 

13.  Coment  Jason  ariva  a  Colcos. 

Le  jor  que  il  ariverent  faisoit  moût  biau  tens,  si  s'en 
vindrent  a  la  cité  o  toute  lor  compaignie  et  alerent 
aval  les  rues  tant  que  il  vindrent  a  maistre  palais  ou 
le  rei  tenoit  sa  court.  Et  quant  il  entrèrent  eu  palais,  le  5 
rei  leur  ala  a  l'encontre  et  les  recuit  moût  honorable- 
ment, quant  il  sot  dont  il  estoient  et  l'achoison  de  leur 
venue.  Après  les  fist  aseoir  au  mangier,  Jason  et  Hercul- 
lès encoste  lui,  et  moût  les  henora  de  tout  son  pooir.  Et 
quant  il  orent  mangié,  le  rei  envoia  querre  sa  fille,  qui  10 
Medea  estoit  apelee,  et  il  n'avoit  plus  hoir.  Et  elle  estoit 
de  merveillouse  biauté,  mais  aveuc  tout  ce  si  estoit  ele 

très  sage  durement  en  l'art  de  nigromance,  comme  celé 
qui  tout  son  tens  i  avoitmis.  Que  vos  dirons  de  ces  mer- 
veilles ?  Assésvos  seroient  merveillouses  a  entendre  et  a  15 
moi  grevouses  de  raconter,  a  ce  que  assés  avons   a  dire 
encore  autre  chose. 

Medea  vint  en  la  sale  moût  noblement  acesmee  tout  le 
petit  pas,  la  chiere  auques  enclinee  vers  terre,  et  estoit 
de  si  grant  beauté  que  nule  plus  ;  et  surquetout  se  sem-  20 
bloit  elle  si  sage  et  de   si  noble  manière  que  tout  en 
furent  esbaïs  li  Grizois.  Son  père  le  fist  seoir  dejoste  lui, 
et  elle  li  demande  de  quel  païs  ces  gens  sunt  ;  et  quant  elle 
soit  que  ce  estoit  Jason,  si  en  ot  moût  grant  joie,  quar 
elle  avoit    oï  soventes  foiz   paler  de  lui,  et  por  ce  ne  25 
pooit  elle  ses  iauz  oster  de  sus  li,  quar  sa  forme  et  sa  sem- 
blance  li  sambloit  trop  bêle.  Que  vos  diroie  je  ?  Tant  le 
regarda   Medea  et   tant  i    mist   s'entente  que  elle  fu  si 
souprise  d'Amors  qu'ele  ne  savoit  que  dire  ;  si  pensa  que 
moût  priseroit    son    sens,    s'elle   pooit   avoir   de   li  sa  jo 
volenté.   Mais  sor  toutes  choses  ameroit  ele  le  mariage. 

14.     Si  come  la  damoiselle  l'ama. 

Ensi  soufri  Medea  toute  une  samaine  cette  paine  d'a- 
morz,  et  moût  pensoit  curieusement  en  quel  manière 
elle  poïst  avoir  loisir  de  parler  aveuc  lui.  Si  avint  un  jor 
après  disner  que  li  rois  la  fist  venir  devant  lui  et  li  fist  5 
moût  grant  joie,  et  après  li  commanda  qu'ele  alast  a 
conjoïr  Jason  et  Hercullès,  quar  il  le  voloit  bien.  Et  celé, 
qui  d'Amors  ardoit,  s'en  vient  vers  lor  toute  hontouse  et 
moût  afeitee  de  bien  parler,  et  leur  fait  moût  grant  joie. 
Et  quant  elle  fu  assise  delés  eaux,  si  dit  a  Jason  tout  10 
basset  :  «  Sire,  ne  tenés  mie  a  vilainie  se  je  parolle  a  vos, 
ne  ne  quidiés  que  ce  soit  par  folie,  quar  il  ne  vos  doit 
grever  se  je  me  veul  acointer  de  vos  ;  que  droit  et  raison 

me  semble  que  quant  l'en  voit  home  d'estrange  pais,  que 
l'en  parolle  a  lui  et  li  done  l'en  loial  conseil.  »  15 

15.  Come  Jason  mercja  la  damoiselle. 

«  Dame,  dist  Jason,  de  ceste  grant  cortesie  vos  mercie 
je  moût,  quant  il  vos  pleist  que  vos  parlastes  avant  a 
moi,  quar  vos  en  avés  fait  moût  que  debonaire,  si  vos  en 
serai  feel  tous  les  jors  de  ma  vie  ;  et  moût  poés  avoir  grant  5 
joie  que  Dieuz  vos  a  enluminée  de  merveillouse  beauté, 
et  sur  tout  ce  vos  a,  dame,  doné  si  grant  savoir.  » 

16.  Come  Medea  parla. 

Adonc  parla  Medea  a  Jason  et  dit  :  «  Bien  sai  que  vos 
estes  ci  venus  por  le  Toyson  d'or,  mes  vos  ne  ferés  mie 
que  sages;  quar,  se  tous  ceaus  qui  sont  nés  de  mère 
fussent  ensamble,  ne  poroient  il  engin  trover  cornent  il  s 
le  peùssent  avoir  ;  et  por  ce  vos  getés  hors  de  ceste  foie 
enprise,  quar  maint  home  s'i  sont  ja  traveillié,  ne  je  n'an- 
tendi  onques  que  nus  en  eschapast.  Quar  les  dieus  i  ont 
leur  gardes  mises,  si  comme  je  vos  dirai,  quar  grans  mes- 
tiers  vos  est  dou  savoir.  Mars,  li  dieus  des  batailles,  i  a  10 
mis  dous  buefz  que,  quant  il  sont  corrociés,  flambe  lor  ist 
de  feue  ardant  par  mi  la  bouche,  si  que  nus  hom  vivant  n'i 
porroit  aprochier  que  demanois  ne  fust  tout  ars  ;  si  i 
sont  mis  par  art  et  par  conjurement,  et  qui  voudra  avoir 
le  Toison,  si  convendra  qu'il  les  puisse  si  donter  que  il  15 
les  face  arroies  traire.  Encores  plus  i  a  grant  péril  :  ce  est 
un  serpent  voilant  qui  giete  feue  distrempé  avec  venin, 
moût  hidous  et  espoëntable.  Et  celui  ne  puet  estre  con- 
quis par  nul  engin.  Que  vos  feroie  je  lonc  conte  ?  La 
chose  est  si  grief  que  nul  n'en  poroit  a  chief  venir,  et  20 
por  ce  vos  loeroie  je  que  laissiés  ester  ceste  folie,  se  tu 
ne  desirres  ta  mort.  » 

17.  Que  Jason  respondi  a  la  damoiselle. 

Jason  respondi  et  dist  :  «  Dame,  por  Dieu  merci,  je  vos 
pri  que  vos  ne  m'esmaiés  pas,  quar  je  ne  sui  mie  por  ce 
■ça  venus.  Miaus  ain  je  morir  que  je  mon  pooir  n'en  face, 
■quar  je  seroie  honis  a  tous  jors.  Mais  por  ce,  soit  mal  ou  5 
■soit  bien,  mon  pooir  ferai  de  l'ensaier.  » 

18.  Que  Medea  respondi  a  Jason. 

«  Jason,    dist  Medea,    je    voi    bien  que   nus    ne   te 
poroit  de  ta  folie  retraire,  si  me  prent  moût  grant  pitié 
que  je  te  voi  si  desirrer  ta  mort.   Mes  se  je  fusse  seùre 
que  je  poisse  avoir  t'amor,  et  que  jamais  ne  me  deùsses  5 
guerpir  et  me  preïsses  a  feme,  je  prendroie  engin  cornent 
tu  vendroiez  a  chief  de  ceste  emprise,  quar  nus  n'en  te 
puet  aidier  fors  moi.  Car  je  sai  de  nigromance  tant  que 
tout  m'est  legier  quant  que  est  grief.  Or  esgarde  que  tu 
feras  et  me  di  ton  cuer  sans  riens  celer.  —  Dame,  fait  il,  10 
je  vos  jurerai  sus  tous  les  dieus  de  votre  loi  que  je  vos 
espouserai  a  feme  et  vos  garderai  loiauté,  et  vos  henou- 
rerai  comme  celé  qui  de  moi  avra  tous  jors  mais  la  sei- 
gnourie,  et  vos  enmenrai  aveuc  moi  en  mon  pais,  ou  vos 
serés  henouree  de  tous  les  plus  haus  homes  de  la  terre,  15 
et  de  ce  vos  aseùrai  je  a  vostre  devis.  » 

19.  Que  Medea  respondi  a  Jason. 

Medea  respondi  :  «  Puis  que  oï  ai  vostre  volenté,  vos 
remaindrois  jusques  au  soir,  que  li  reis  sera  couchiés,  et 
lors  vendrois  a  ma  chambre  tout  seul  et  m'aseûrois  a  ma 
volenté,  et  je  vos  mostrerai  la  voie  de  vos  chevir  sor  la  5 
besoigne  por  quoi  vos  estes  venus.  —  Dame,  fait  il, 
•einsi  soit  ;  mes  envoies  a  moi  quant  vos  plaira,  quar  je 
11e  savrai  ou  je  iroie  ne  a  quel  houre.  »  Et  atant  s'em 
parti  li  uns  de  l'autre.  Jason  s'en  ala  a  ses  compaignons, 

et  la  pucele  s'en  ala  a  sa  chambre,  ou  elle  demoura  moût  10 
entreprise,  quar  le  soleil  li  tardoit  moût  que  il  fust  cou- 
chiés.  Et   quant  la   nuit  fu  venue,  si  li   torna  a  grant 
ennui  que  cil  par  la  sale  aloient.  Et  por  ce  aloit  sovent 
veoir  a  l'uis  de  la  sale  se  il  parloient  de  dormir,  etatendoit 
que  la  gent  fust  couchie,  et  se  reprenoit  moût  entre  soi  15. 
meïsme  et  disoit  :  «  Lasse,  corne  fu  ge  folle  et  de  quoi 
me   sui   je  entreprise  !  Ne  poroie  je  estre  blasmee  plus 
que  nule  autre  feme  fust  onques,  quant  en  un  home  es- 
trange  ai  mis  mon  cuer  dou  tout  ?»  Et  ensi  se  departoit 
de  l'uis  de  la  chambre  et  se  rasiet  sur  son  lit.  Mes  moût  20 
tost  se  leva,  corne  celé  qui  ne  pooit  ester  en  un  leuc  ne 
demourer,  et  ala  ovrir  une  fenestre,  et  voit  que  la  lune 
fu  levée,  si  quida  bien  que   il  fust  près  dou  jour,  si  fu 
moût  couroucee  ;  et  retorna  vers  l'uis  de  la  sale  et  voit 
que  les  gens  se  couchoient,  si  en  ot  grant  joie.  Après,  2j 
quant  elle  oï   la  noise  abassee,  si  qu'ele  quida  bien  que 
tous  fussent  endormis,  si  apela  une  sue  maistresse  en 
qui  elle  moût  se  fioit  et  l'amonesta   d'aler  au  lit  Jason 
bêlement  sens  noise  faire  et  l'amenast  aveuc  lui  en  sa 
chambre.  La  vieille  dist  que  volentiers  feroit  son   com-  3» 
mandement,  mes  couchast  soi  avant,  si  seroit  plus  cove- 
nable  chose,  «  quar  il  est  moût  tart,  si  ne  seroit  mie  ave- 
nant que  il  vos  trovast  veillant  a  tel  heure  ».  A  ce  s'a- 
corda  la  pucelle  et  se  coucha  en  un  moût  riche  lit.  Et  la 
vieille  s'en  est  droit  alee  vers  le  lit  Jason  et  le  sache  a  35. 
soi  par  la  main  ;  et  cil  se  leva  maintenant  et  afubla  un 
mantel  a  son  col  et  s'en  entra  maintenant  en  la  chambre 
après  la  vieille .  Laiens  ardoient  dous  grans  tortis,  si  que 
l'en  veoit  moût  cler.  Et  il  s'en  vint  jusques  au  lit  ou  la 
pucelle  gisoit.  Et  quant  elle  le  senti,  si  fist  grant  sam-  40 
blant  de  dormir  ;  et  cil  comme  cortois  prit  le  covretour  et 
le  leva  un  poi  tout  bêlement  ;  et  celle  tressaut  et  se  tome 

envers  lui  comme  toute  esfreee  de  paour  :  «  Vassal,  fait 
elle,  qui  vos  conduit  a  tel  heure  ?  Quar  trop  m'a  fait 
veillier  la  noise  que  vos  avés  démenée,  si  que  hores  a  45 
primes  estoie  je  endormie.  —  Dame,  fait  il,  je  ne  requfer 
autre  conduit  que  de  vostre  maistresse,  et  ne  m'en  soit 
de  pis  se  je  sui  mis  en  vostre  prison.  » 

20.       [COMENT  JASON  JURA  A  MEDEA    ET    LA  CONUIT.] 

A  ces  parolles  les  laissa  la  vieille  et   s'en   ala  en  une 
autre  chambre.  Si  parla  Jason  et  dist  :  «  Dame,  celui  qui 
est  tout  vostre  vos  prie  que  vos  le  recivés  si  liement  que 
il  ne  face  jamais  chose  fors  que  tout  vostre  plaisir.  »  Et  5 
Medea  li  dist  :  «   Biauz  amis,  moût  me  prometés  grant 
chose,   se  loiaument  le  volés  tenir,   ne   je  ne  demande 
plus.  —  Dame,  fait  il,    a  vostre   plaisir  soit   d'asseurer 
vous  de  moi  et  je  le  vos  fiancerai  en  tel  manière  que  a 
tort  vos  douterois  de  moi.  »  Adonc  se  leva  Medea  de  10 
son  lit  et  aporta  un  ymage  dou  deu  Jupiter  :  «  Veez  ci 
l'ymage  as  deuz,  fait  elle,  si  me  jurés  a  tenir  et  porter 
foi,  et  je  vos  tendrai  des  ore  mais  a  leial  ami  et  a  sei- 
gnour.  »  Tout  ensi  li  jura  Jason,  ja  soit  chose  que  il  s'en 
esparjurera  après  villeinement.   Mes   en  nostre  matière  15 
n'apartient  pas,   por  quoi  nos  nous  en  soufrerons,  mes 
que  toute  la  nuit  furent  ensamble  et   li  tolli  Jason  le 
non  de  pucellage.    Et  quant  vint  au  jor,  si  dist  Jason  : 
«  Dame,  il  m'est  avis  que  je  poroie  ci  tropdemourer  :  pen- 
sés de  ma  besoigne,  quar  en  vos  est  toute  m'esperance.  20 
—  Ce  sachiés,  fait  elle,  que  je  en  ai  pris  bon  conseil.  » 
Adonc  se  levèrent  ambedui.    Après   deferma  Medea   un 
petit  escrignet,   si  en  trait  hors  un  ymage  ovré  par  art 
soutilment  et  lî  bailla  et  dist  :  «  Tu  porteras  ce  aveuc 
toi,-   quar,    tant    corn   tu  l'avras,  riens   que  soit  ne  te  25 
covient  douter.  »  Après  li  bailla  un  sien  ongement  et 

dist  que  il  en  deùst  son  cors  oindre,  quar  ce  la  defen- 
deroit  dou  feue  et  dou  venim.  Et  puis  li  dona  un  anel 
dont  la  pierre  estoit  de  tel  vertu,  quar  qui  l'avoit  sus 
lui  ne  poroit  douter  ne  feu  ne  eve  ne  d'estre  v'encus  en  ?o 
bataille  ;  et  si  avoit  autre  vertu,  «  quar,  se  vos  tornés  la 
pierre  dedens  vostre  main,  ja  ne  pores  estre  veùs,  et 
quant  vos  la  tornerés  dehors,  si  reserés  veùs  corne  de- 
vant. Mais  sur  toutes  choses  te  pri  que  tu  le  gardes  bien, 
quar  c'est  la  chose  que  je  plus  aime.  »  Puis  li  baille  un  35 
escrit  et  li  dit  :  «  Maintenant  que  tu  verras  le  monton, 
garde  que  tu  ne  voies  avant  jusques  a  tant  que  tu  Tavras 
dit  trois  fois  contre  Orient,  quar  par  aventure  les  dieus 
se  coureceroient  de  ce  que  tu  veus  faire,  et  par  ce  les 
repaieras.  Or  te  baillerai  ceste  glus  qui  est  par  tel  ma-  40 
niere  faite  et  destrempee  que  ja  ne  toucheras  a  rien  qui 
ja  mais  soit  defermee  :  et  por  ce  t'en  vai  moût  tost  vers 
les  bues,  et  si  lor  sourmet  a  la  bouche  et  au  nés,  et 
maintenant  l'avront  estoupé  ;  et  puis  les  feras  arer  quatre 
aroies.  Puis  va  t'en  tost  au  serpent,  qui  grant  bataille  45 
rendra,  mes  de  ce  ne  te  convient  a  douter,  quar  tost  en 
seras  délivrés.  Et  maintenant  que  tu  l'avras  conquis,  oste 
li  trestous  ses  dens  et  les  semme  en  la  terre  que  tu  avras 
arree,  quar  einsi  le  convient  a  estre.  Et  de  ce  verras  tu 
maintenant  naistre  dous  chevaliers  armez  de  toutes  armes,  50 
et  devant  toi  se  combatront  tant  que  andui  i  seront  mort. 
Adonques  avéras  tu  toute  achevée  ta  besoigne.  Mais 
bien  garde  que  por  la  victoire  que  tu  avras  que  tu  ne 
soies  oublious  de  rendre  grâce  as  dieus.  Et  puis  t'en  vai 
vers  le  monton  bellement,  si  en  prinras  la  toison  et  lui  55 
laisseras,  et  t'en  vien  tout  maintenant.  Si  t'ai  ore  dit  tout, 
si  que  je  ne  te  puis  plus  mostrer.  Garde  que  de  rienz  ne 
soies  oblious,  et  désormais  te  met  a  la  voie,  quar  il  est 
grant  jour,  ce  m'est  avis.  » 

21.  [Que  li  rois  Oestès  amonesta  Jeson.] 

Jason  la  prist  adonc  entre  ses  bras  et  la  mercie  mil  fois 
et  s'en  torne  a  son  lit  atout  ce  qu'ele  li  a  doné  ;  si  estoit 
moût  liés'de  grant  manière,  et  por  le  veillier  que  il  avoit 
fait  si  s'endormi  ;  si  s'enveilla    et  apareilla  maintenant,  5 
quar  tens  li  sambloit  d'aler.    Mes  ses  compaignons  ont 
de  lui  moût  grant  doute.  Et  quant  li  rois  Oëstès  voit  ce 
que  Jason  voloit  faire,  si  li  prist  a  dire  moult  bonement  : 
v  Jason,  fait  il,  de  ta  mort  ne  veul  je  estre  blasmés,   et 
por  ce  te  di  que  se  tu  mon  conseil  vosisses   croire,  que  10 
tu    n'iroies  en  nule  manière  ;  quar  je   n'oï  onques  paler 
que  nus  i  alast  qui  jamais  revenist  arriéres,  car  les  dieus 
i  ont  mises  leur  gardes  :   por  quoi  je  croi  bien  que  tu 
vais  a  ta  fin.  Mes  ce  saches  tu  que  a  force   ne  te  reten- 
droie  pas,  quar  vileinie  me  sembleroit.  Fai  ainçois  ce  que  15 
tu  voudras,  mes  ce  est  contre  ma  volenté.  » 

22.  [Que  Jeson  ne  vost    entendre  l'amonestement 
le  roi.] 

De  chose  que  li  rois  die  n'a  cure  Jason  de  rien,  ains  se 
part  maintenant  de  la  cité,  et  Hercullès  et   ses  compai- 
gnons le  convoient  jusques  au  rivage,  et  illuec  li  cove-  s 
noit  passer  un  bras  de  mer  petit  por  aler  en   l'ille.  Puis 
entra  ou  batel  sans  demoure,  puis  si  s'arma   de   toutes 
armes-,  puis  arriva  en  l'ille  ou  le  monton  estoit.   Medea 
estoit  montée  sus  une  tor,  et  quant  elle  le  voit  en  mer, 
si  ne  se  pout  tenir  de  plorer  et  dist   basset  :   «   Beaus  10 
douz  amis   Jason,  en  grant   errour  avés    mis  mon  cuer, 
quar  je  vos  ain  de  si  fine  amour  et  de  si  vraie  que  je  ne 
puis  estre  seùre  jusques  a  tant  que  vos  soiez  revenus  ;  car 
je  ne  dout  autre  chose  mes  que  vos  n'oblïés  riens  de  ce 
que  je  vous  ai  dit  et  enseignié,  car  jamais  n'avroie  joie  i> 
en  mon  cuer  :  por  coi  je  pri  les  dieus  qu'il  vos  soient 
amiables.  » 

23.     [Coment  Jeson  conquist  la  toison  et  se  retorna 
en  son  païsj. 

Endementiers  Jason  a  tant  aie  qu'il  arriva  a  l'isle,  et 
maintenant  prent  son  escu  et  son  gleive  et  s'en  ist  hors 
dou  batel,  et  choisi  les  bues  et  le  serpent  et  le  monton  $ 
qui  de    fin  or  resplendissoit,  et   maintenant  prist  l'oi- 
gnement,  si  en  oint  son  cors  et  sacrefia  la   figure   que 
Medea  li  bailla,  puis  l'atacha  sor  son  heaume  ;  après  lut 
l'escrit   trois   fois,  si   come  la  pucelle  li    enseigna,   et 
maintenant  se  treit  vers  les  bues  que  tel  feue  et  flamble  10 
getoient  que  maintenant  fu  son  escu  tous  ars,  se  ne  fust 
qu'il  prist  la  glus  et  la  lor  espandi  en  la  bouche,   ne 
onques  puis   feue  ne   flambe  n'en  issi  ;    puis   lour  fist 
faire  quatre  arees.  Et  quant  il    ot  ce  fait,    maintenant 
ala  a  serpent  requerre,  que  si  hidous  estoit  dou  feu  que  15 
il  getoit  par  mi  la  boche  et  les  narilles,  et  de  l'esbatre 
et  dou  sibler  que  il  faisoit,  que   nus  hons  vivans  ne  le 
poroit  esgarder  que  toute  paour  n'en  eùst  ;  et  se  Jason 
ne  fust  esté  si  bien  garni,  mors  fust  sans  faille  mainte- 
nant ;  mes  les  argumens  que  il  avoit  sur  lui  le  guaran-  20 
tirent.  Toutefois  ferit  il  sus  li  et  dépêcha  la  lance,  mais 
nul  mal  ne  li  fist.  Après  mist  la   main  a  l'espee  et  li 
done    tels   cols    que   l'ille   en    retentist.  Et  cil    diable 
avoit  la  pel  si   dure  que  fer  n'i  pooit  entrer,  si  avenoit 
mainte  fois  que  il  abatoit  soz  lui  Jason  si  angouseuse-  25 
ment  que  li  sans  li    sailloit  par  mi   la  bouche.    Si  s'en 
failli  moût  près  que  il  ne  morut,   mes  toutes  voies  s'es- 
força  il  tant  que  par  engin  aveuc  l'aide  de  s'amie,  que 
en  la  fin  li  coupa  il  la  teste  ;  et  maintenant  li  traist  les 
dens  et  en  a  semé  la  terre  que  il  ja  avoit  arree  aveuc  les  30 
beufz.  Et  tantost  en  issirent  deus  chevaliers  tous  armés 
qui    demenois  s'entrecoururent    sus    et   s'entrocistrent. 

Roman  de  Troie.  2 

Lors  ot  Jason  tout  fine,  si  rendi  grâce  as  dieus  et  s'en 
vint  vers  le  monton  et  li  osta  la  toison  et  se  revint 
maintenant  arierez,  si  comme  Medea  li  ot  dit.  Et  quant  35 
elle  le  vit  revenir,  ne  demandés  s'elle  en  ôt  grant 
joie,  quar  des  hores  a  elle  tous  ses  bons.  Mes  le  rei 
n'en  fu  pas  lié.  Toute  fois  vint  a  la  rive,  et  Hercullès 
et  ses  compaignons  l'en  menèrent  a  grant  joie  et  a 
grant  compaignie  dedens  la  ville.  Tout  li  haut  home  40 
dou  païs  et  le  menu  pueple  estoit  venus  por  la  mer- 
veille regarder,  qui  leur  sambloit  moût  grant  et  moût 
estrange.  Et  quant  il  entra  au  palais,  Medea  vint 
encontre  lui  et  li  fist  grant  joie  et  en  l'abrassant  li  dist 
qu'il  venist  le  soir  parler  a  lui.  Et  cil  respondi  que  45 
moût  volentiers,  et  maintenant  que  il  fu  baigniés  por 
le  venin  et  il  fu  revestus,  si  s'assistrent  au  mangier,  et 
briefment  tout  le  mois  après  sejornerent  les  Grizois  en  la 
ville,  si  que  grant  loisir  orent  li  dui  amans  de  faire  lor 
désir.  Et  en  la  parfin  l'en  mena  Jason  aveuc  lui  en  son  50 
païs,  dont  elle  fist  grant  follie,  et  moût  s'en  repenti 
après,  si  comme  li  auctor  dit,  quar  celi  lassa  sur  une 
ille  de  mer,  et  si  estoit  grosse  de  dous  enfans.  Et  puis 
fist  elle  tant  que  elle  se  parti  de  l'isle  et  se  délivra  des 
enfans,  et  tant  quist  Jason  qu'ele  le  trova,  et  lors  tua  55 
ses  deus  enfans,  si  en  prist  les  cuers  et  les  entrailles  et 
les  dona  a  mangier  a  Jason  qui  engendrés  les  avoit  de 
sa  char,  et  puis  après  geta  devant  lui^  les  pies  et  les 
mains  des  enfans  et  li  dist  que  ce  estoient  les  membres 
de  ses  filz  que  il  avoit  engendrés,  dont  il  avoit  les  60 
entrailles  mangiees,  et  qu'ele  avoit  cen  fait  en  venjance 
de  ce  qu'ele  l'avoit  délivré  de  mort  et  il  l'en  avoit 
rendu  aspre  gueredon  comme  d'elle  laissier  en  une  ille 
sauvage.  Por  quoi  les  sages  jugent  que  ceste  fu  la  plus 
cruel  mère  qui  onques  fust.  Et  si  ne  parlerons  plus  de  65 

li,  ançois  dirons  de  Jason  et  Hercullès  et  de  leur  com- 
paignie,  qui  se  vindrent  en  Grèce  an  grant  joie  et 
moût  furent  bien  recuillis  de  leur  amis.  Et  li  rei  Pel- 
leùs  meïsmes  les  conjoï  moût  et  ne  moustra  pas  que  il 
fust  coureciés  de  la  venue  de  son  neveu,  quelque  voloir  70 
que  il  eùst.  De  ce  m'en  soufera  je  ores  et  parlerai  de 
ce  que  je  ai  proposé. 

24.  COME  IL  FURENT  AU  PARLEMENT. 

Quant  la  chose  fu  reposée,   cil  firent  assembler  tous 
les  princes  dou  pais  et  distrent  le  grant  outrage  que  cil 
de  Troie  lor  avoient  fait  et  quoment  il  les  avoient  hon- 
teusement congeés  de   leur  terre.   De  ce  furent  trestuit  s 
moût  dolent  et  iriés,  et  jurèrent  que  il  vengeroient  cest 
mesfait,    cornent    que    la  chose    doie   aler.     Meïsment 
Hercullès  en  fist  grant  parolle  et  moustra  a  ses  amis  le 
grant  outrage  des  Troyens  ;  et  s'en  ala  a  Parte,   ou  il 
trova  Castor  et  Polus  ;  et  après  s'en,  ala  a  Salemine,  ou  10 
il   trova   Thalemon,    et    a    Peleùs    meïsmes    en    dit   il 
assés;  et  tant  sarmona  et  dist  a  ces  princes  que   très- 
tous  les  a  esmeûs  contre  les  Troïens.   Et   proposèrent 
de  commencier  la  guerre  si  tost  come  leus  et  tens    en 
fust,  si  ont  appareillies  trente  nés  moût  bien  garnies  de  15 
toutes  choses. 

25.  COM  IL  ARIVERENT   A  TROIE. 

Quant  vint  le  novel  tens,  Hercullès,  qui  tous  les  avoit 
semons,  manda  par  tous  les  pais  as  princes  et  as  barons, 
qui  moût  tost  furent  venus  toz  appareilliez.  Et  se 
mistrent  en  mer,  et  tant  avient  qu'il  vindrent  a  la  terre  5 
que  il  desirroient.  Et  quant  il  virent  le  pais  de  loing,  si 
baissierent  lor  voilles  et  demourerent  tout  le  jor.  Et 
quant  le  jor  s'en  fu  aies  et  il  fist  bien  oscur,  si  se  traient 


20  LE   ROMAN     DE   TROIE,    25   —  28 

vers  le  port  et  ancrèrent  lor  nés  et  enchastelerent  bien  et 
enbataillerent,  si  comme  il  avoient  mestier,   et  les  très-  10 
trent  moût  près   de  terre,  por  ce   que  se   aventure  lor 
donast  le  peior  de  la  bataille,  que  les  nés  lor  fussent  fer- 
meté et  chastel. 

26.  Que  Peleùs  parla. 

Après  ce  que  la  lune  fu  levée,  li  baron  et  li  haut  home 
issirent  tout  hors  des    nés  sus   le  sablon  por  tenir  lor 
parlement.  Pelleûs  parolle  avant  et  dit  :  «  Oiez,  fait  il, 
beauz  saignors,  il  n'a  gens  au  monde  qui  tant  aient  fait  s 
d'armes  corn  nos  avons  et  qui  tantes  victoires  aient  eues; 
et  tant  avons  conquis  et  tant  fait  que  par  tout  le  mont 
acroist  nostre  renomee.  Or  est  il  voirs  que  nos  somes  en 
cest  pais  entrés  por  vengier  nostre  honte  que  ceste  gent 
nos  ont  fait,  si  doit  chascun  penser  que  la  chose  vieigne  10 
a  tel  chief  que  nos  aions  la  victoire.   Et  por  ce  vos  veul 
je  moustrer  trois  choses  qui  bien  sont  a  esgarder.  L'une 
si  est  de  penre  venjance  dou  tort  et  de  la  honte  qu'il  nos 
firent,  quant  il  nos  congeerent   si  laidement  hors  de  lor 
pais.  L'autre  si  est  dou  damagier  la  terre  en  tel  manière  15 
que  jamès  ne  vos  puissent  riens  mesfaire  ;  et  je  sui  cer- 
tain que  de  ce  avons  nos  grant  pooir,  se  faire  le  volons. 
La  tierce  est  que  je  vos  faiz  a  savoir  qu'en  tout  le  siècle 
n'a  si  riche  ville  d'or  et  d'argent  et  de  dras   de  soie  et 
d'autre  richece,  si  que  tous  tens  nos  et  nos   hoirs  en  20 
serons  riches  et  manant,  et  toute  Grèce  en  avra  •de  miez 
jusqu'à  mil  ans.  Or  n'i  a  que  demourer,  quar  la  nuit  s'en 
vait.  Armons  nos  et  devisons  et  partons  nos  gens  et  nos 
batailles  par  tel  sens  et  par  tel  manière   que   l'onor  en 
soit  nostre  et  li  domages  de  nos  anemis.    Et  qui  veut  25 
autre  dire,  si  soit  entendus.  » 

27.  Si  come  Hercules  parla. 

Hercules  parla  et  dist  que  bon  conseil  avoit  doné  le 
rei  :  «  Faisons  armer  nos  gens  et  une  partie  s'en  voise 
vers  Troie  et  l'autre  demoure  a  la  navie.  Thalamon  ou 
toute  sa  gent  et  la  nostre  chevacherons  avant,  et  vous  s 
venrés  après,  et  nous  nos  enbucherons  plus  près  des 
murs  :  les  autres,  qui  demouront  ici,  se  partiront  en  trois 
eschielles.  En  Tune  sera  le  rei  Nestor,  en  la  seconde 
Polus  et  en  la  tierce  Castor  son  frère.  Et  je  croi  que, 
quant  les  Troyens  les  verront,  il  istront  hors  atout  lor  10 
esfort  por  combatre  a  ceuz,  et  la  cité  remaindra  toute 
voide,  et  vos  maintendrés  la  bataille  contre  eaus.  Et  nos 
istrons  hors  de  nostre  enbuchement  et  sans  nul  contredit 
enterrons  en  la  ville.  Quant  nos  avrons  les  portes  saisies 
et  garnies  de  nos  chevaliers,  si  lor  vendrons  par  derieres  i$ 
et  les  enclorons  en  tel  guise  que,  se  il  voississent  a  la 
ville  retorner,  il  les  convendra  passer  par  nos  mains.  Et 
ensi  les  avrons  trestous  mors  et  pris,  et  ce  est  li  miaux 
que  je  i  voie.  » 

28.  Si  com  il  s'armèrent  tous. 

Moût  m  cest  conseil  loés  de  tous,  et  maintenant  s'ar- 
mèrent trestuit  et  devisèrent  lor  gens.  Si  chevacha  tout 
avant  Hercules  et  Thalamon,  et  bien  orent  en  lor  com- 
paignie  deus  mile  chevaliers;  et  Pelleûs  après,  atout  trois  > 
mile  chevaliers  trestous  montés,  lor  enseignes  beissies. 
Et  avant  que  li  jors  fu  venus,  s'embucherent  au  vergier 
delés  la  ville,  qui  moût  estoit  espés,  si  com  il  sunt  entour 
le  novel  tens  :  et  por  ce  ne  les  porent  cil  de  la  ville  10 
aparçoivre.  Et  quant  le  soleil  commencha  a  espandre 
ses  rois  par  mi  la  terre,  li  païsant  de  la  contrée  virent  ces 
gens  et  la  navie,  et  les  enseignes  venteler  contre  le  vent, 
si  devés  savoir  que  moût  furent  esfroiés.  Li  cri  lieve  par 

le  païs  et  le  resson  grant  et  orrible,  et  s'en  vont  fuiant  is 
par  bois   et  par  montaignes  et  par   repostailles    et  par 
boissons.  En  la  cité  meïsme  commencha  li  cris,  quar  li 
plus  hardi  n'estoient  mie  bien  asseùr. 

29.  Si   com  li  rois    Laomedon  soit  la   venue  des 
Grejois. 

Li  rois  Laomedon,  quant  il  oï  dire   que  li   Grigois 
estoient    retornés  por   son   païs    destruire,    maintenant 
s'arma  a  tant  de  gent  comme  il  pot  et  s'en  issi  hors  de  s 
la  ville  contre  ses  henemis;  et  tantost  comme  il  les  cho- 
sirent,  les  alerent  ferir,  et  il  les  rechurent  bien  et  hardie- 
ment.  Et  quant  il  orent  lor  lances  brisées,  si  mistrent 
main  as  espees.  La  poïssiés  veoir  froissier  heaumes   et 
esquarteller  escus  et  chevaliers  cheoir  mors  de  lor  che-  10 
vaux  et  destriers  aler  sans  leur  meistres  par  mi  le  sablon. 
Nestor  et  sa  compaignie  les  encontrerent  premièrement, 
que  grant  pièce  mentindrent  l'estor   avant  que   Castor  i 
fust  venus  li  et  Polus  ;  mais  des  que  ces  deus  virent  le 
grant    besoing,    si    commencierent    vigourousement   a  15 
requerre  lor  anemis. 

30.  Coment  Grezois  guerpirent  la  place. 

De  ceaus  de  Troie  devés  savoir  que  moût  se  force 
chascuns  de  bien  faire  et  estrangement  domagirent  lor 
enemis,  et  onques  de  celé  place  ou  il  s'asemblerent  ne 
guerpirent  plein  pié  tout  le  jor,  et  adès  creissoit  lor  5 
gens.  Si  veïssiés  descendre  enseignes  par  mi  valees  et 
par  mi  montaignes,  dont  li  Grizois  furent  moût  esbahis, 
que  il  resortirent  plus  d'une  grant  abalestree  vers  la  mer. 
Et  se  ne  fust  le  conroi  Polus,  desconfit  fussent.  Meis 
quant  il  vindrent,  si  veïssiés  le  jeu  renoveler  et  gens  10 
ocirre  a  grant  dolour.  La  le  firent  li  Troïen  merveillou- 


PREMIÈRE  DESTRUCTION  DE  TROIE  (=  V.     2284-650)    23 

sèment,  mais  ce  ne  fu  mie  sans  domage  de  lor  gent. 
Quant  le  rei  Laomedon  vit  sa  gent  ensi  mesler,  si  fist 
soner  un  cor  d'ivoire  et  fist  sa  gent  retraire  en  sus  et  les 
ordena  par  eschielles,  et  puis  se  remetent  en  la  preisse.  15 
Nestor  li  vint  a  l'encontre.  Le  rei  le  fiert  de  son  glaive 
par  mi  l'escu,  et  se  li  aubers  ne  fust  si  fors,  mort  l'eùst 
sanz  faille.  Nestor  refiert  lui  par  tel  vertu  que  il  l'abati  a 
la  terre  ;  mais  il  se  relieve  vigourousement  et  li  dona 
trois  cos  de  son  branc  sor  le  heaume,  si  qu'il  le  fist  tout  20 
chanceler.  Un  Troïen  qui  Cedar  avoit  non,  moût  jeunes 
hons,  quant  il  vit  le  rei  abatu,  si  en  fu  moût  dolent,  si 
prist  un  glaive  et  ala  ferir  Nestor  si  qu'il  l'abati  de  son 
cheval.  Adonc  vint  sus  li  Laomedon  et  le  feri  tel  cop  sus 
le  nasel  qu'il  abati  dou  lèvre  et  dou  menton  a  terre.  Et,  2$ 
sans  faille,  il  ne  li  fust  pas  eschapé,  se  la  grant  presse  ne 
fust  si  tost  sorvenue,  qui  les  fist  dessevrer.  Mais  avant 
qu'il  fussent  remontés,  i  orent  maint  vaillant  chevaliers 
perdu  les  cors. 

31.  Come  Castor  josta  a  Cedar. 

Castor  ot  bien  veû  Cedar  quoment  il  avoit  Nestor 
abatu,  et  vait  come  fel  et  ireus,  si  encontra  un  qui  Segu- 
radan  avoit  non,  cousien  Cedar.  Cil  brisa  sa  lance  sus 
lui,  et  Castor  le  fiert  si  que  le  fer  de  sa  lance  o  toute  s 
l'enseigne  li  fist  passer  par  mi  le  cors  ;  et  cil  chai  mort, 
dont  il  fu  grant  domages.  Quant  Cedar  voit  ce  de  son 
cousin,  si  fu  moût  iriés,  et  print  un  glaive  et  fiert  Castor  si 
que  il  le  navra  en  mi  le  pis  et  l'abati  a  terre,  sifu  illeuques 
retenus.  Meis  quant  li  rois  Polus  soit  que  son  frère  estoit  10 
retenus,  si  se  fiert  entre  eulx  et  tant  fist  que  il  l'ensceut 
et  le  remonta,  et  maintenant  josta  au  fil  le  roi  de  Cartage, 
Eliacois  avoit  non,  fil  de  la  seror  le  rei,  si  l'abati  mort. 
Si  en  fu  a  merveilles  dolent  et  fist  maintenant  soner  un 

cor  et  traist  sa  gent  entor  soi  et  lor  dist  :  «  Seignor  15; 
princes,  veés  ci  nos  enemis  qui  veulent  nostre  terre 
destruire  et  nos  et  nos  enfans  et  nos  femes  ocirre.  Or 
doit  chascuns  esprover  sa  vertu.  »  Et  lors  se  firent 
entre  lor  enemis,  fiers  et  orgueillous  et  plains  d'ire,  et  en 
ocient  tant  que  ce  seroit  merveilles  a  raconter  ;  et  a  la  20- 
fin  les  avoient  desconfis  et  menés  jusqu'à  la  mer.  Mais 
un  message  vint  au  rei  et  li  dist  :  «  Sire,  por  quoi  ne 
vos  en  aies  et  sauvés  vostre  vie  ?  Veés  ci  la  grant  gent 
qui  vienent  contre  toi,  et  ont  prise  ta  ville,  si  que  lor 
gens  et  lor  enseignes  sont  ja  toutes  sus  les  murs.  25, 

32.  COME  LE  ROI  CONFORTA   SES  GENS, 

Quant  le  rei  l'entent,  si  fu  moût  dolent  et  espoëntés, 
jasoit  ce  que  il  n'en  fist  semblant,  ains  dist  a  ceoiz  que 
estoient  entor  lui  :  «  Ore  est  l'eure  venue,  beau  seignors,, 
que  nostre  vertu  ier  esprouvee.  Nos  ne  devons  penser  5. 
d'aler  vivre  en  autre  terre,  quar  nostre  vie  seroit  hon- 
teuse :  miex  nos  vaut  a  morir  en  défendant  nostre  pais 
honourablement.  Et  se  fortune  nos  consent  et  nos  soit  si 
debonaire  que  nous  ceste  vil  gent  peûssons  destruire  et 
délivrer  nostre  pais,  plus  grant  gloire  ne  porïons  nos  10. 
avoir.  Or  i  para  que  nos  ferons.  » 

33.  [CûMENT  HERCULES  OCIST  LI  ROI  LAOMEDON]. 

Adonc  se  fiert  entre  ses  annemis  dolens  et  couroucié 
et  fiert  et  abat  quant  qu'il  ataint  ;  mais  tout  ce  ne  vaut 
rien,  quar  il  voit  venir  par  deriere  lui  Hercules  et  sa 
gent  ociant  et  abatant  quant  que  il  ateignoit,  comme  cil  5, 
qui  estoit  tous  freis  et  li  Troïens  las  et  traveilliés.  Si 
seoit  Hercules  sus  un  merveillous  cheval,  le  bran  d'acier 
en  sa  main,  dont  il  feisoit  droites  merveilles  ;  quar 
mainte  fois  avenoit  que  il  copoit  tout  le  cheval  oultre, 

et  faisoit  d'un  chevalier  dous  moitiés,  si  que  il  ne  tro-  10 
voit  nul  qui  a  cop  l'osast  atendre.  Si  a  tant  aie  qu'il 
encontra  Laomedon  et  li  done  tel  cop  que  il  li  fist  la 
teste  voler  devant  tous  les  siens.  Et  quant  les  Troïens 
virent  lor  seignor  ocis,  chascun  fu  desconfit  et  se 
mistrent  a  la  voie.  Mais  li  Grizois  lor  vindrent  a  l'en-  ij 
contre  et  les  ocient  a  lor  volenté. 

34.  Si  come  Grijois  entrèrent  en  la  cité  de  Troie. 
Quant  la  bataille  fu  finee,  si  entrèrent  en  la  cité  sans 

contredit,  quar  il  ne  troverent  que  femes  et  enfans,  et  le 
cri  et  le  plour  estoit  moût  dolereus.  Les  femes  coroent 
esperdues  etploranz,  lor  enfans  entre  lor  bras,  parmi  les  5 
rues  et  par  les  places  et  fuoient  a  garant  par  les  mos- 
tiers.  La  peùssiez  veoir  maintes  dames  et  puceles  qui  ne 
savoient  que  devenir,  et  onques  si  grant  dolour  ne  si 
cruel  domage  ne  tel  honte,  come  il  tous  en  faisoient,  ne 
vos  poroit  nus  hons  retraire.  Si  demourerent  bien  un  10 
mois  après,  et  maint  bel  trésor  d'or  et  d'argent  et  de 
vaisselement  et  de  drap  de  soie  i  troverent,  si  que  il 
furent  tous  encombrés  du  porter.  Et  puis  ardirent  et 
abatirent  toute  la  ville,  que  onques  n'i  demora  maison 
entière  ;  des  femes  firent  lor  volenté,  si  en  menèrent  en  1; 
lor  pais  Exiona,  la  fille  dou  rei.  Hercules  la  dona  a  Tha- 
lamon,  por  ce  que  il  entra  le  premir  en  la  ville,  et  il  ne 
le  deigna  onques  espouser  a  feme. 

35.  Si  come  il  retornerent  en  Grèce. 

Quant  il  orent  toute  la  ville  destruite  et  tout  le  pais 
essillié,  si  s'en  retornerent  en  Grèce  a  moût  grant  joie,  si 
sacretïerent  a  leur  dieus  et  firent  grant  feste,  quar  assés 
avoient  de  quoi,  que  jamais  povre  ne  seront  de  la  richesse  5 
qu'i  troverent  a  Troie.  Si    vos  ai   dit  l'achaison  et  l'eu- 


26  LE    ROMAN    DE   TROIE,   35   —   37 

vre  por  quoi  mut  si  grant  destruction,  qui  par  assés 
petite  chose  commencha,  et  puis  monta  et  crut  tant  com 
vos  avés  oï.  Car  onques  chose  de  fleibe  commencement 
n'ala  a  si  grant  péril,  selonc  ce  que  nos  trovons,  quar  "> 
bien  près  que  tuit  li  meillor  de  celui  tens  i  definierent 
lor  vie  doleurousement.  Mult  fu  le  commencement 
foible,  dont  la  fin  fu  si  très  durement  perillouse. 

36.  C'est  un  essample. 

Saignor,  ceste  ovre  devroit  mostrer  essample  a  toutes 
gens  de  nonestre  mellis  ne  desmesurés,  meis  soufrant  en 
toutes  choses  meïsment  en  parolles  de  porter  et  estre  de 
bel  acuil  as  estranges  et  de  cortoise  response  as  privés,  5 
car  bone  parolle  est  choise  qui  poi  coste  et  moût  vaut. 
Et  de  ce  dist  li  Sages,  que  la  parolle  douce  desbrise  ire 
et  monteplie  amis  et  adebonairist  les  cuers  des  enemis. 
Et  ces   choses  puet    l'en   chevir  par    parolles   sages  et 
humbles  plus  que  l'en  ne  poroit  faire  par  force  d'armes  10 
ne  par  autre  engin.  Et  nos  trovons  que  trestous  les  sages 
qui  ont  esté  devant  nous  tens  ont  seû  toutes  choses  par 
humelité  et  bonne  soufrance  et  ont  blasmé  ire  et  orgeuil, 
aveuc  le  quel  l'en  ne  puet  nule  chose  mener  a  bon  chief.  15 
Car,  cornent  que   le   commencement   en  soit  de  grant 
prospérité,  la  fin,  qui  est  li  miaus  de  celé   evre,  en  est 
tous  jours  pesmes  et  cruel.  Mais  de  ce  laisserons  ores  a 
parler,    quar  assés  i  avroit-  a  dire,   et  retornerons  sor 
nostre  matière,  ce  est  a  conter  comment    li  Troïens  qui  20 
eschaperent  se  maintindrent  après  ce  que  leur  ville  fu 
destruite. 

37.  Si  come  priant  oï  novelle  dé  Troie. 

Li  rois  Laomedon,  ce  dit  li  contes,  avoit  un  fil  qui 
moût  fu  prous  et  sages,  Prians  avoit  non.  Si  avoit  de  sa 

feme  uit   enfans,  et  estoit  hors  du    païs  au  siège  d'un 
chastel  ou  son   père  l'avoit  envoie.  Et  quant  il  oï  les  5 
novelles,  quoment  son  père  et  tout  son  lignage  estoit  ocis 
et  toute   la  ville  destruite,  se   il   ot  grant  duel,  ce  ne 
fait  pas  a  demander.  Quar  tout  soit  il  chose  que  home  de 
grant  cuer  ne  se  doit  esmaier  por  perte  de  terrïenes  choses, 
la  vue  estoit  si  horrible  et  si  honteuse  que  humaine  nature  10 
ne  la  pot  eslongier  de  soi.  Et  por  ce  se  plaint  et  gaimente 
et  regrete  son  père  et  sa  prouesse  et  sa  beauté  et  son  pris, 
et  Ses  ancestres,  parens  et  amis,  et  la  noble  cité  de  Troie, 
et  les  nobles  citains  et  les  nobles  dames,  et  l'onour  et  la 
beauté  de  la  ville,  cornent  il  sont  mort  a  honte  et  mené  15 
en  servage.  Mais  sus  toute  chose  li  grieve  de  sa  serour 
que  li  Grizois  en  ont  menée  :  de  ce  ne  se  puet  il  en  nule 
manière  consirrer.  Et  quant  il  ot  son  duel  démené  grant 
pièce,  si  apela  ses  amis  qui  estoient  entor  lui  et  lor  dit  : 
«  Beaus  seignors,  vos  avés  oï  la  grant  dolour  qui  est  ave-  20 
nue  de  nos  amis  qui  sont  ensi  mort  et  nostre  païs  destruit. 
Or  nos  covient  il  penser  d'aler  en  nostre  païs  et  restorer 
ce  que  nos  poons  amender.  »  A  ce   s'acorderent  tout  li 
baron  et  s'en  alerent  en  lor  païs.  Or  est  il  voirs  que  Prians 
avoit    Ecuba   a  feme,  qui  moût  estoit  sage  et  de  grànt  2y 
lignée,  qui  fille  estoit  d'unrei  de  Perse  ;  et  de  lui  avoit  il, 
si  comme  je  vos  ai  dit,  uit  enfans,  les  cinc  vallés  et  les  trois 
meschines.  Des  fis  ot  non  le  premier  Hector,  qui  fu  le 
nonper  dou  monde,  si  comme  nos  vous  dirons  avant  en 
ses   euvres.   Li  autres    ot  non  Paris,    Deïphebus,   Ele-  50 
nus  et  Troiolus.  Les  filles  furent  nomees  Eleta,  Cassan- 
dra  ;  l'autre  fu   nomee   Polixena,    qui  de  beauté   passa 
toutes  mortes  femes.  Et  encores  dit  l'Escrit  tant  que  il  ot 
autres  fis  qui  trestous  furent  bons  chevaliers,  mes  très- 
tous  estoient  de  bas,  toutefois  furent  il  engendré  de  nobles  îs 
damoiselles. 

38.  Si  come  il  rapareillerent  le  païs. 

Quant  il  revindrent  en  leur  païs  a  tant  de  gent  comme 
il  avoient,  il  virent  la  ville  et  le  païs  destruit.  Adonc  lor 
doubla  le  couros,  si  firent  enterrer  les  mors  que  il  tro- 
verent  selonc  lor  droitures.  Et  après  ne  tarda  gaires  que   5 
H  rois  Prians  prist  conseil  a  ses  gens  de  restorer  la  ville 
et  dist  que  il  le  feroit  plus  fors  et  plus  bêle  et  plus  defen- 
sable  qu'ele  n'avoit  esté.  Et  maintenant  fist  querre  par 
tout  ouvriers,  et  comencierent  a  trover  le  marbre  et   a 
refaire  la  ville  en  tel  manière  que  avant  ne  après  ne  fu  10 
nule  de  celle  beauté  ne  si  grans  ne  si  fors.  Et  tesmoignent 
encores  cil  qui  ont  esté  en  la  place  ou  elle  fu  que  li  murs 
estoient  haut  tant  comme  arc  pooit  traire,  tout  fait  de 
marbre   de  divers  colours.   Les  tors  estoient  espesses  et 
grant  sozterrees.  Levée  estoit    en  plusors   leus  sus   une  iç 
motte  et  avironee  de  grans  fossés,   et  vint   liues  duroit 
environ,  si  estoit  faite  a  manière   d'un   escu,  les  deus 
parties  en  mer  et  l'une  devers  terre,  selonc  ce  qu'il  apert 
encores.  Les  rues  estoient  toutes  pavées  de  marbre  ;  puis  et 
fonteines  i  avoit  a  grant  planté,  qui  s'espandoient  par  les  20 
rues  et  par  les  places,   dont  la  ville  estoit  a  merveilles 
delitable  et  plaisante.  Une  petite  rivière  coroit  par  mi  la 
ville,  qui  moût  faisoit   gens  aaisés.   Maisons  i  avoit  si 
bêles  que  en  la  plus  povre  maison  pooit  un  rei  demou- 
rer  por  sa  beauté  et  por  délit.  De  l'une  partie  de  la  ville  25 
fist  le  rei  faire  sa  maistre  forteresse,  que  il  appella  Ylion, 
sus   une   roche  naïe    que  toute  la   ville   surmontoit  et 
veoit  tout  le  païs  environ,  si  que  parroit  chose  par  trop 
grant  orguel  assise.  Après  fist  le  rei  faire  une  sale  jointe 
a  un  sien  manoir,  que  ce  fu  la  plus  bêle  et  la  plus  riche  ?o 
chose  dont  nus  hons  mortex  oïst  onques  parler.  Car  la 
moindre  chose  qui  i  fu  estoit  d'argent,  et  assés  figures  et 
autres  choses  i  avoit  toutes  de  fin  or  et  de  pierres  pre- 

ciouses.  Et  a  l'un  des  chiés  avoit  un  autier  a  l'onor  de 
Jupiter  ou  il  aoiroient.  Et  ce  estoit  bien  la  merveille  dou  35 
monde,  quar  fonteines  i  avoit  qui  sordoient  par  tuias  d'or 
que  nus  hons,  tant  fust  soutils,  ne  pooit  veoir  par  quoi 
ne  par  quel  engin  ce  conduit  avoit  esté  fait.  Autres  mer- 
veilles de  chambres  et  de  vergiers  1  avoit  tregete  par 
art  de  nigromance,  que  trop  i  auvroit  a  conter.  Après  fu  40 
la  ville  puplee  de  la  gent  dou  pais  environ  si  richement 
que  nule  ville  ne  le  resambla  ne  ne  fu  onques  de  son 
pooir.  Et  jeu  de  tables  et  de  eschas  i  furent  première- 
ment trovés,  et  mains  autres  delis  dont  li  Troïen  de  la 
ville  se  desduisoient.  4$ 

39.    COME    LE    ROI    FU    CONSEILLIÉ. 

Après  ce  que  le  rei  Priant  vit  sa  ville  de  tel  samblant 
et  de  tel  noblesse  et  si  fort,  avis  li  fu  que  tens  estoit  de 
requerre  ses  ennemis  et  de  vengier  son  domage.  Et  por 
ce  manda  querre  tous  ses  princes  et  ses  chevaliers  et  ses  5 
fis  fors  un  seul  :  ce  fu  Hector,   qui  en  Babiloine  estoit 
aies  a  porchacier  de  grant   besoignes.  Quant  il  furent 
trestous  assamblés,  Priant  parla  et  dist  :  «  Beauz  seignors, 
je  croi^que  tuit  m'amés  leaument  et  devons  estre  toute 
une  chose,  por  ce  que  tous  somes  estrait  d'un  sanc.  Bien  10 
savés  le  grant  et  le  leit  domage  que  les  Grizois  nos  ont 
fait  de  nostre  gent  ocirre  et  de  nostre  ville  que  il  des- 
truistrenl  et   roberent.  Meis   de  tout  ce  ne  m'est  tant 
que  de    ma  serour  que  un  d'eauz    en  mena  et  la  tient 
en  servage.  Or  est  ensi  que  nos  avons  fait  fort  ville  et  15 
bien  garnie  de  gent  et  d'avoir,   si  seroit  bien  tens  de 
nostre  honte  vengier.  Et  je  feïsse  maintenant  mon  pooir, 
se  por  ma  serour  ne  fust  que  je  lor  veul  demander  et 
savoir    se   il    le    ma   rendront.    Lors    prendrai  je   con- 
seil a  vos  et  a  mes  fis  dou  guerroier,  ou  de  l'atendre,  20 
ou  de  laissier  la  chose  en  pais. 

40.  Si  comme   le  roi  commanda  a  Antenor  [d'aler 
en  Grèce]. 

Moût  fu  cest  conseil  tenu  por  bon,  et  por  ce  fist  main- 
tenant le  rei  venir  par  devant  lui  un  sien  baron  qui  moût 
estoit  de  grant  savoir  et  bien  parlant,  Antenor  avoit  non,  5 
et  li  dist  que  en  Grèce  aler  le  covenoit  sa  seror  querre, 
quar  il  ne  conissoit  plus  soufisant  de  lui  por  ceste  besoigne 
faire,  et  li  charga  que  il  deùst  dire  a  celui  qui  la  tenoit  et 
aus  autres  que  se  il  li  rendoient  Exiona  sa  serour,  que 
de  tout  l'autre  domage  que  il  avoient  fait  ne  tendroient  10 
il  jamais  parolle,  quar  tout  seroit  pardoné.    Antenor  li 
respondi  que  por  message  ne  perdroit  il  noient  :  feïst  la 
nef  apareillier,  quar  de  plus  demourer  n'avoit  il  cure.  La 
nef  fu  apareillie  et   se  mist  dedens  a  moût  honorable 
compaignie,  et  tant  fist  que  il  ariva  a  Manesse,  ou  Pelleûs  15 
estoit.  Et  quant  il  fu  devant  le  rei,  si  dist  son  message 
en  tel  manière. 

41.  Come  Antenor  dist  a  Peleus. 

«  Sire,  fait  il,  le  roi  Priant  de  Troies  nos  a  envoiez  a 
vous  et  as  autres  princes  de  Grèce,  quar  vous  li  feïstes 
grant  domage  de  son  père  et  de  ses  autres  amis  qoie  vos 
oceïstes  et  de  sa  terre  que  vous  meïstes  a  destruction.  Et  5 
sur  tout  ce  en  menastes  sa  seur,  et  la  tient  celi  qui  l'en 
mena  en  servage.  Donc  il  vos  prie  par  moi  que  vos  li 
rendes  tant  seulement  sa  serour,  et  tout  l'autre  mesfait 
vos  soit  pardonés  et  quite  de  par  lui  et  de  par  ses  amis, 
que  ja  des  or  meis  en  avant  n'en  sera  parolle  ne  n'avra  10 
talant  que  il  plus  en  face.  » 

42.  Com  Pelleûs   li  respondi. 

Quant  Pelleûs  entendi  ce,  si  fu  moût  dolent  et  iriez, 
et  por  ce  que  auques  li  toichoit  la  besoigne,  si  respondi 

que  de  ce  n'avoit  il  que  faire,  ne  rien   n'en  feroit  por 
son  mandement,  et  qu'il  avoit  fait  que  fol  quant  il  tel  5 
chose  vint  noncier.  Et  li  commanda  que  il  voidast  sa 
terre  maintenant,  se  il  ne  voloit  que  l'en  le  feïst  mainte- 
nant destruire. 

43.  COM   IL   ARIVA   A   SALEMINE. 

Atant  s'en  parti  Antenor  et  revint  a  la  nef  et  ne  se 
tient  mie  a  seùr  jusques  a  tant  que  il  ot  esloingié  le  port. 
Et  s'en  vint  droit  a  Salamine  et  la  trova  Thalamon.  Et 
quant  il  fu  devant  lui  venus,  Antenor  li  dist  :  «  Sire,  je  $ 
sui  chevaliers,  par  qui  le  roi  Priant  de  Troie  vos 
mande  et  prie  que  vos  li  rendes  sa  seror,  que  maint  jour 
avés  tenue,  quar  elle  est  si  gentil  feme  comme  fille  de  rei 
et  de  reine,  si  n'est  pas  avenant  que  elle  soit  en  tel 
manière.  Rendez  la,  si  ferés  grant  cortoisie,  quar  encores  10 
sera  elle  henoureement  mariée  et  a  grant  henour.  » 

44.  Coment  Thalamon  li  respondi. 

Quant  Thalamon  oï  ce,  si  fu  alumés  de  mautalent, 
quar  il  comença  a  sospirer  de  fin  courous  et  dist  : 
«  Vasal,  a  vostre  rei  n'oi  je  onques  a  faire  rien  de  quan 
que  il  demande.  Voirs  est  que  nos  fumes  a  Troie  por  5 
vengier  un  mesfait,  et  por  ce  que  je  entrai  en  la  ville 
premier,  en  oi  je  la  pucele  en  gueredon,  la  quele  j'ai 
tenue  et  tendrai  tous  les  jors  de  ma  vie,  quar  moût  me 
pleist  son  sens  et  la  manière  de  lui.  Et  por  ce  se  gart  il 
moût  bien  que  il  jamais  m'envoie  par  tel  folie.  Et  a  vos  10] 
meïsme  di  je  bien  que  moût  ferés  que  foux  se  de  hui 
en  avant  vos  vos  laissiés  trover  en  cest  païs.   » 

45.  Come  Castor  li  respondi. 

Antenor  ne  fist  plus  longue  demouree,  mais  maintenant 

s'en  vint  en  la  nef  et  tant  esploita  que  il  ariva  a  Isse,  ou 
il  trova  Castor  et  Polus  et  leur  dist  son  message  sanz 
rienz  celer.  Cil  respondirent  qu'il  n'avoient  onques  for-  5 
fait  a  Priant,  «  mes  voirs  est  que  son  père  nos  fist  jadis 
un  outrage  dont  nos  preïmes  la  venjance,  por  quoi  vos 
parolles  ne  vostre  rei  ne  prisons  nos  rien,  et  mieux 
amons  guerre  de  li  que  pais,  quar  jamais  bons  amis  ne 
poons  estre  :  donc  tieigne  chascun  ce  que  il  a  gaignié.  Et  10 
a  vos  meïsme  disons  nous  que  celui  ne  vos  ama  gueire 
qui  ça  vos  envoia.  Aies  vos  ent  avant  que  pis  ne  vos 
aveigne,  quar  poi  amés  vostre  vie,  quant  vos  ci  arivastes.  » 

46.  Coment  Nestor  li  respondi. 

Quant  Antenor  et  ses  compaignons  oïrent  la  response, 
sachiez  bien  que  ne  se  tindrent  mie  a  seùr,  si  s'en 
retornerent  sans  congié  penre  droit  a  lor  nef,  et  tant  firent 
que  il  ariverent  a  Pire,  dont  Nestor  estoit  rei  et  sires,  5 
qui  moût  estoit  cruel  et  fellon  et  as  armes  merveillous 
chevalier.  Antenor  ne  laissa  pas  por  paour  que  il  son 
message  ne  li  deïst,  ensi  comme  il  avoit  dit  as  autres. 
Maintenant  quant  Nestor  l'entendi,  si  le  reguarde  de 
travers,  soupris  d'ire  et  de  maltalent  :  «  Fis  a  putain,  fait  il,  10 
por  poi  que  je  ne  vos  faiz  tous  destruire.  Par  quel 
•congié  entrastes  vous  en  ma  terre  ?  Cuide  nos  vostre 
sire  faire  a  croire  que  jamais  puisse  avoir  pais  entre  nos 
•et  les  vostres,  que  ja  nos  firent  tant  d'outrage  que  a  la  fin 
en  furent  mort  et  destruit  ?  Deheit  ait  que  en  s'amour  15 
se  fiera.  Face  envers  nos  dou  pis  que  il  poura.  Et  a  vos 
■di  qui  ci  estes  que  vos  ne  vos  laissiés  jamès  trover  en 
cest  pais,  se  vos  amés  vostre  vie.  »  Quant  Antenor  et 
ses  compaignons  virent  ce,  ne  demandés  pas  se  il  furent 
espoëntez,  quar  bien  s'aparchoivent  qu'il  vont  querant  20 
folie,  et  par  poi  qu'il  ne  l'ont  trovee  ;  si  se  mistrent  en 
lor  nef  et  retornerent  en  lor  pais. 

47.  COMENT    IL    TORNERENT    A    TROIE     ET    NONCIERENT 
LE    RESPONS. 

Et  quant  il  furent  par  devant  le  rei  venus,  Antenor 
retraist  son  message  en  la  présence  de  tous  les  haus 
homes  dou  païs,  si  comme  il  fu  premièrement  au  rei  $ 
Pelleùs  et  après  a  tous  les  autres,  et  les  orguillous  res- 
pons  et  menaces  que  il  avoient  faites  au  rei  et  a  lui 
meïsme,  dont  le  rei  ot  moût  grant  raison  d'estre  coureu- 
ciés,  et  si  fu  il  moût.  Et  por  ce  le  prist  a  retraire  a  ses 
fis  et  a  ses  amis  et  dist  :  «  Beauz  seignors,  veoir  poés  ro 
quoment  les  Grizois  se  maintienent  enver  nous  ;  quar 
après  le  grant  domage  que  il  nos  ont  fait,  veés  cornent  il 
nos  prisent  poi.  Or  ne  sai  que  vos  die  fors  tant  que 
miaux  ain  morir  que  souffrir  tel  honte.  Et  ne  soions  de 
rien  esmaiés  de  ce  que  il  orent  contre  nos  victoire,  quar  r? 
mainte  fois  avient  que  celui  qui  est  vencus  gaaigne  sus 
son  henemi.  Et  nos  avons  fort  ville  et  grant  chevalerie, 
si  devons  estre  désirant  de  nostre  honte  vengier.  Toute 
fois  met  je  l'afaire  sus  vos,  que  vos  en  faciez  vostre 
volenté,  non  por  tant  quar  la  moie  seroit,  cornent  il  20 
en  deùst  avenir,  que  nos  esleùssons  de  nostre  gent  des 
plus  hardis  chevaliers  et  que  nos  allessions  celeement 
en  lor  païs,  que,  ançois  que  il  s'aperceûssent,  fust  lor 
terre  toute  confondue  et  les  homes  mors  et  prises  les 
proies.  Et  qui  par  tel  guise  lor  orgueil  peùst  abatre,  a  25 
grant  los  et  honour  nos  torneroit.  Et  ce  me  samble 
legiere  chose,  qui  bien  s'en  voudroit  pener.  »  A  cem 
respondirent  tout  qu'il  lor  sambloit  buen  et  pleisoit.  Et 
de  nul  fu  contredit. 

48.  COME   LE   REI    PARLA    A    HECTOR. 

Adonc  parla  le  rei  a  Hector  son  aine   fil  et   li   dist  : 
«  Beauz  fis,  tu  es  li  chiés  de  mes  heirs,  si  seras  princes  et 

sires  de  ceste  euvre,  quar  tu  es  bien  dignes.  »  Après 
apela  tous  ses  fis  et  lor  fist  moût  beau  semblant,  quar 
biauz  et  prouz  et  hardis  les  veoit,  et  lor  dist  :  «  Vous  serés 
de  trestous  sires  et  meistres  après  vostre  frère  Hector. 
Mais  gardés  que  vos  soies  tes  comme  il  afiert,  quar  celui 
que  je  troverai  preuz  et  hardi,  celi  sera  mes  amis  et  mes 
fis,  et  paristra  l'atendance  que  je  ai  faite  et  quele  espé- 
rance je  puis  avoir  en  ma  noreture.  Je  vos  poroie  assés 
dire  et  sermoner,  mais  se  il  alast  a  ma  volenté,  chas- 
cun  de  vos  seroit  tel  que  par  li  tout  soûl  acheveroit  la 
besoigne.  Mes  tant  en  vous  ne  demoure  de  bien  faire 
quar  bien  conoissés  que  il  vos  covient  estre  prous,  quant 
vos  estes  tous  princes  et  meistres  de  si  grant  et  de  si 
noble  gent  et  de  si  grant  euvre.  Or  en  facent  les  dieus 
mon  plaisir  !  » 

49.  Come  Hector  respokdi  a  son  père  le  roi. 

Hector,  qui  moût  fu  sages,  respondi  et  dist  :  «  Sire, 
vos  volentés  acomplirai  je  tous  jors  volentiers  a  mon 
pooir,  et  de  ce  me  troverés  prest,  que  droit  et  raison  me 
samble.  Et  sachiez  que  je  ne  désir  rienz  tant  corne  de 
vengier  nos  de  celle  gent  que  si  poi  nos  prisent.  Car  trop 
seroit  laide  chose  se  de  si  grant  [tort]  ne  fust  venjance 
prise.  Et  je  endroit  de  moi  ne  desirre  tant  nule  rien 
comme  d'estre  a  celle  espreuve  ;  mes  moût  nos  covient 
contregarder  la  chose  en  tel  sens  que  elle  puisse  penre 
bone  fin.  Car  ja  soit  le  commencement  la  plus  grant 
partie  de  la  chose,  a  la  fin  apent  quant  que  l'en  fait.  Et 
celi  commencement  doit  estre  moût  leit,  dont  la  fin  est 
mavaise.  Et  por  ce  mieaux  vaut  aleissier  que  enprendre 
chose  qui  a  mal  peùst  venir.  Nos  avons  afaire,  ce  m'est 
avis,  a  moût  fort  gent  et  de  grant  seignourie,  et  bien 
savons  qu'en  tout  le   mont    n'a  gent   miaux   aprise  de 

guerre.  Car  de  toute  Europe,  qui  est  la  tierce  partie  de 
la  terre,  ou  sont  les  plus  vaillans  as  armes,  ne  perdront  il 
home,  quar  il  sont  dur  de  guerre  sus  tous  les  autres.  Et  20 
de  ciaux  d'Aise,  ou  il  a  tant  de  vaillans  chevaliers  qui  ne 
servent  d'autre  labor  que  des  armes,  avront  il  la  plus 
grant  partie.  Mais  ne  gardés  pas  a  chose  que  je  aie  dite, 
ne  ne  quidiés  que  je  le  die  par  coardie  ne  por  paour  ; 
meis  je  ne  voi  mie  cornent  nos  soions  bien  apareillié  25 
d'une  tel  besoigne  envaïr.  Tous  soi  je  desirrant  de  nos 
honors  acroistre.  »  Sur  ce  fu  respondu  en  plesours 
sens,  mais  ne  fait  tout  a  retraire,  car  ennui  seroit  de 
l'escouter.  Mais  oiez  ce  que  Paris  respondi. 

50.  Si  com  Paris  parla  de  son  songe. 

«  Seignours,  dist  Paris,  tout  ce  que  l'en  dist  entor  ceste 
chose  n'est  rien,  quar  nos  somes  si  riche  gent  et  si  garnis 
de  chevaliers  et  de  richeces  que  por  noient  douteroit  l'en 
rien.  Mes  de  tout  le  conseil  ce  soit  la  some  que  nos  por-  5 
chaçons  de  requerre  nostre  venjance  sus  les  Grisois, 
quar  il  ne  nous  en  peut  maux  avenir.  Et  je  croi 
bien  que  les  dieus  veulent  nostre  honour,  et  dirai  vos 
cornent.  Il  avint  chose  que  je  chaçoie  l'autre  jour  un 
cerf,  si  avoie  perdu  tous  mes  compaignons  et  mes  chiens,  10 
et  m'en  vins  sur  une  fontaine,  si  m'endormis  ilecques. 
Adonc  me  fu  avis  que  je  vi  Mercurion,  et  ill  amena  par- 
devant  moi  trois  déesses,  Jovis,  Venus,  Minerve,  et 
me  dist  :  «  Paris,  je  t'amaine  ces  trois  déesses  por  un 
jugement;  quar  une  pome  d'or  leur  fu  donee  escrite  15 
en  grizois  toute  entor,  qui  disoit  que  la  pome  seroit  a 
la  plus  belle  :  dont  il  a  entre  elles  grant  discort,  que 
chascune  dit  que  por  beauté  l'a  gaaignie.  Dont  je  lor  ai 
loé,  et  elles  s'i  acordent,  que  eîles  s'en  tendront  a  ce  que 
tu  en  diras.  »  Maintenant  vint  chascune  devant  moi  pri- 


3é  LE    ROMAN    DE    TROIE,  50 —   55 

veement  et  maintenant  m'offrirent  a  faire  quant  que 
seùsse  demander.  Venus  me  prist  et  promist  que  se 
je  li  donoie  la  pome  por  la  plus  bêle,  qu'ele  me  donroit 
la  plus  bêle  et  la  plus  noble  feme  de  Grèce.  Et  je  fis  son 
plaisir  :  por  quoi  je  croi  bien  que  se  je  i  vois  en  Grèce,  25 
que  je  leur  forferai  bien  et  vengerai  nostre  honte.  » 

51.  Come  il  s'acorderent  au  dit  Paris. 

Sus  ces  parolles  respondi  Deïphebus  et  dit  que  bon  li 
sambloit  a  faire  et  que  ce  estoit  bon  conseil  ce  que  Paris 
disoit,  et  que  les  nés  fussent  apareillies,  quar  ce  estoit 
chose  qui  ne  se  voloit  de  rien  delaier,  et  que  se  tous  les  <ç 
autres  s'en  soufrissent,  que  il  tout  seul  estoit  celui  que 
la  chose  ne  laisseroit  mie  atant,  se  il  fust  tout  certain 
que  il  deùst  hontousement  morir,  et  que  trop  li  sembloit 
grant  merveille  quant  en  si  fait  tort  vengier  il  en  venoit 
discordement,  et  que  li  sambloit  que  il  amast  poi  la  ic 
corone  de  Troies  et  la  soue,  qui  de  si  faite  euvre  se  retraist 
arriéres. 

52.  Si  com  Hèlenus  parla. 

Après  parla  Helenus,  uns  des  fis  dou  rei  Priant,  qui 
grans  chevaliers  estoit  :  «  Seignors,  fait  il,  je  sai  bien 
que  onques  n'oïstes  chose  de  moi  que  vous  ne  trovessiés 
a  voire.  Et  je  vos  di  certainement  que  se  Paris  amoine  5 
feme  de  Grèce,  que  Troie  en  sera  destruite,  et  vos  et 
vostre  lignage  mort  a  grant  dolour.  Et  de  ce  me  fai  je 
moût  bon  maistre,  quar  j'en  sui  certain  par  vrai  esperi- 
ment,  et  que  en  autre  guise  ne  peut  estre  ne  demorer  la 
fin  de  la  chose.  »  m 

53.  Come  il  furent  tout  mu. 

Quant  Helenus  ot  ensi  parlé,  trestuit  furent  mu  et  tai- 

sant,  ne  n'i  ot  si  hardi  qui  osast  mot  soner,  quar  chas- 
cuns  estoit  moût  pensis.  Adonc  sailli  en  pies  Troylus, 
uns  des  fis  le  rei  Priant,  et  dit  :  «  Avoi,  franc  chevaliers,     5 
dont  vint  ce  que  je  vos  voi  si  pensis  ?  Estes  vos  esmaiez 
por  la  parolle  d'un  prevoire  qui  dist  ses  mençoignes  ?  Ou 
est  cil  qui  sache  qu'est  a  avenir  ?  Nous  veons  que  il  tremble 
ja  de  paour  :  ce  li  fait  dire  coardie.  Et  nos  ne  nous  devons 
pas  merveillier,  quar  ce  est  manière  de  prevoire  d'estre  10 
tous  jors  en  doutes  des  choses  qui  aportent  péril  et  honor. 
Voi  s'ent  donc  orer  en  son  mostier  et  faire  sacrefice,  quar 
a  lui  apartient,  et  pense  d'aisier  son  cors  ;  quar  nos  vies 
ne  s'apartienent  pas  a  la  lor,  car  nos  devons  tous  jors 
aquerre  travail  por  nostre  henour  acroistre.  Et  qui  laira  15 
por  ses  parolles  a  vengier  si  grant  honte,  si  doit  estre 
départis  de  toutes  honors  que  a  chevalerie  apartient.   » 

54.  Comme  il  s'acorderent  a  Troylus. 

A  ceste  parolle  commença  moût  grant  noise  en  la 
cort,  quar  trestuit  s'acorderent  a  la  parole  Troiolus,  dont 
le  rei  Priant  ot  moût  grant  joie.  Mais  a  tout  ce  ne  se  tient 
il  mie,  ançois  envoia  par  tous  les  pais  querre  les  grans  5 
barons,  quoment  il  fussent  loing,  et  lor  mostra  de  recief 
la  chose,  si  corne  li  Grizois  avoient  fait  et  por  noient  son 
pais  destruit  et  son  lignage  mort,  et  l'orguillouse  res- 
ponse  qu'il  firent  quant  il  envoia  querre  sa  serour,  et  que 
ses  fis  et  ses  amis  li  loènt  la  venjance  penre.  Et  il  s'acor-  10 
derent  bien  ;  mais  sans  leur  conseil  ne  voloit  riens  cora- 
mencier,  por  quoi  il  prioit  chascun  que  son  plaisir  en 
deïst. 

55.  Si  com  Pantus  parla. 

Adonc  se  leva  en  pies  un  vassal  moût  sage  qui  Pantus 
estoit  només,  et  commença  sa  raison  en  tel  manière  :  «  Il 

m'est  avis  que  celi  trespasse  sa  foi  et  n'aint  mie  loiau- 
ment  son  seignor  qui  mavais  conseil  li  done  et  qui  ne 
s'esforce  de  lui  défendre  d'encombrier  a  son  pooir,  quant 
il  en  vient  en  leu  et  en  tens.  Mon  père  vesqui  cent 
et  quarante  ans  et  onques  ne  dist  chose  qui  n'avenist.  Et 
je  li  ai  oï  dire  que  por  une  feme  que  un  des  fis  le  roi  de 
Troie  devoit  amener  de  Grèce,  que  Troie  en  seroit  des- 
truite :  por  coi  je  vos  di  que  mieux  nos  en  vient  ores  a 
soufrir  que  commencier  chose  dont  la  fin  poroit  estreperil- 
louse.  Car  li  domages  que  l'en  soufre  par  sa  coupe  est 
plus  perillous  et  de  plus  grant  honte  que  celui  qui  vient 
par  l'outrage  et  par  la  coulpe  d'autrui.  » 

56.  Si  come  tout  le  peuple  contredit  la  parolle 
Pantus. 

Tout  le  peuple  contredist  l'autorité  Pantus,  et  n'orent 
cure  de  ces  argumens  :  de  quoi  le  rei  fu  moût  liez  et  les 
en  mercia  trestous.  Puis  pensa  de  sa  besoigne  haster 
d'apareillier  les  nés.  Hector  meïsme  tramist  il  en  maint 
pais  por  chevaliers  et  gens  amasser,  dont  il  amena  assés 
de  ceauz  qui  jamais  ne  tornerent  en  Ior  pais. 

57.  Com  Cassandra  la  fille  dou  roi  parla. 

Or  est  il  voirs  que  le  rei  Priant,  si  comme  dit  avons, 
avoit  une  seue  fille,  Cassandra  avoit  non,  qui  moût  estoit 
sage  en  deviner  les  choses  qui  avenir  dévoient.  Quant  elle 
entendi  que  Paris  son  frère  devoit  aler  en  Grèce,  lors 
mostra  et  dist  tout  en  plorant  que  Troie  et  tout  le  païs 
en  seroit  destruit  et  la  gent  toute  morte  et  detrencie,  et 
encontre  ce  ne  pooit  aler  nus  lions  vivans. 

58.  De  ce  meïsme. 

Seignors,  come  fiere  destinée  il  orent  et  cornent  For- 
tune lor  fu  contraire  de  tout  son  pooir,  que  de  tant  comme 

il  furent  garniz  devant  lor  mescheance  ne  valut  riens  ! 
Que  se  Helenus  ou  Pantus  ou  Cassandra  en  fussent  esté  s 
creûz,  par  aventure  encores  n'eùst  Troies  nul  mal,  meis 
encores  avient  il  ensi  por  le  pechié  qui  engigne  et  en- 
combre humaine  lignie;  quar  plesours  fois  ne  croit 
l'en  a  bon  conseil,  ains  ensuit  l'en  avant  son  corage  en- 
contre vraie  conscience  :  dont  li  pleseurs  se  trovent  a  10 
la  fin  conchïé  et  engignié  a  péril  d'ame  et  de  cors. 

59.  coment  li  roi  semont  paris  et  les  autres  qui 
vont  en  Grèce. 

Quant  il  vint  au  novel  tens,  Paris,  Deïphebus,  Eneas 
et  Polidamas  et  les  autres  barons  et  chevaliers  qui  dévoient 
aler  en  Grèce  furent  apareillié.  Le  roi  Priant  lor  pria  et     5 
parla  et  dist  :  «  Beauz  seignors,  moût  me  fie  en  vostre 
grant  sens  et  en  vostre  prouesse,  et  bien  savés  le  grant 
droit  que  nous  avons  et  le  grant  tort  de  nos  henemis  ;  et 
croi  que  chascuns  ait  bone  volenté  de  l'amender  et  de  la 
venjance  prendre.  Non  mie  por  tant  sus  toutes  choses    10 
vos  pri  que  vous  porchaçois  dou  tout  cornent  je  puisse 
avoir  ma  suer  Exiona.    Et  se  cen  ne  puet  estre,   faites 
lor  domage  en  ce  que  vos  pores.  Et  je  me  fi  tant  en  la 
valor  et  au  sens  et  en  la  grant  prouesse  de  vos,  Eneas, 
Polidamas,  que  je  ne  vos  ferai  mie  lonc  sermon,  meis  15 
metés  vos  en  la  voie  :   que  les  dieus  vos  en  donent  le 
henour !» 

60.  Si  come  il  se  mistrent  en  mer. 

En  mer  se  mistrent  li  Troïen  et  s'en  alerent  en  Grèce. 
Et  endemantiers  que  il  aloient,  Menelaus  se  départi  de 
son  pais  et  aloit  a  Nestor,  qui  mandé  l'avoit.  Cist  Mene- 
laus estoit  un  roi  dou  pais  moût  amés,  et  avoit  a  feme     5 
une  dame  de  moût  grand  lignage,  Eleine  estoit  apellee. 

Ce   nos  raconte  li    Auctors    que    ce    estoit  la  nonpere 
feme  de  beauté  qui  fust  en  Grèce.  Et  li  Troïen  alerent 
tant  que  il  ariverent  a  une  isle  que  l'on  apeloit  Cithera  : 
c'est   l'ille   qui    est  apelee    Cetri.    Illeuques   avoit   une  10 
grant  feste,  si  que  tovjs  ciaus  dou  pais  i  estoient  venus, 
au  temple  que  il  avoient  fait  en  l'onor  de  Venus.  Meïs- 
ment  dame  Elaine  ou  grant  compaignie  de  chevaliers  et 
de  dames  et  de  damoiselles  i  estoient  venues.  Paris  et  sa 
compaignie  alerent  offrir  a    sacrefice  a    la  manière   de  15 
Troie    moût    acceptablement,    si    que    moût    plost   as 
Griex.    Dame  Elaine  reguarda  Paris  et  moût   le  prisa  et 
sa  beauté  et  sa  contenance,  et  Paris  d'autre  part,  si  que 
tant  fist  que  ensemble  parlèrent,  et  bien  sambla  a  Paris 
qu'elle  consentiroit  auques  sa  volenté.  Quant  vint  le  soir,    20 
Paris  et  ses  compaignons  se  traistrent  vers  lor  nés,  et  quant 
il  furent  tout  ensemble,  Paris  parla  et  dist  :  «  Beauz  sei- 
gnors,  vos  savés  bien  tuit  por  quoi  nos  somes  en  cest 
pais  venus,  et  je  endroit  de  moi  vodroie  que  nos  eûssons 
tant  de  force  que  nos  poissons  une  cité  envaïr  et  prendre  ;  2  s 
mais  de  ce  n'avons  nos  le  pooir,  se  n'est  par  enging  ou  par 
larrecin.  Et  il  est  voirz  que  en  ceste  ille  avons  trové  belle 
troeve,  se  prendre  le  volons  ;  car  grant  partie  de  lor  bone 
gent  de  cest  païs  sont  venus,  homes  et  femes  et  enfans, 
por  sacrifier.  Meïsment  la  reine  de  cest  païs  i  est  venue,    30  ] 
por  quoi  nos  poons  nostre  honte  vengier  moût  legiere- 
ment.  »  A  ce  s'acordent  tous  ceaus  qui  l'oïrent,  et  main- 
tenant ordenerent  lor  afaires.  Et  quant  vint  entor  la  mie 
nuit,  si  se  mistrent  a  la  voie  vers  le  temple  et  troverent  les 
gens  que  li  uns  se  dormoient  et  les  autres  faisoient  feste,  si  55 
comme  gens  qui  estoient  sans  nul  regart. 

61.  [COMENT   TrOYENS  ENVAHISSENT  LI  (/Ù.   Le)  TEMPLE 
ET    PRISTRENT    DAME    ElENEJ. 

Quant  il  furent  au  temple  venus,  maintenant  firent  bou- 
sine  soner   et    commencierent  a   ocirre  et  detrenchier 
quant  qu'il  ateignoient.  Paris  s'en  vint  maintenant  la  ou     s 
il  quida  trover  Elaine  et  la  prist,  et  elle  ne  fist  mie  grant 
samblant  de  contredire.  Li  autre  alerent  par  tout,  ociant 
et  prenant  et  robant  quant  qu'il  ateignoient  ;  si  ne  vos 
poroit  nus  dire  la  grant  occision  qui  i  fu  faite  ne  le  grant 
gaaing  des  prisons  et  d'or  et  d'argent  et  de  robes.  Meis    10 
ensi  que  il   en  aloient,  les   gens   dou  chastel  qui  estoit 
sus  le  port,    Ysee    estoit  apellés,  oïrent  le   bruit  et  la 
criée.  Bien  s'aparçurent  que  ce  pooit  estre,  si   saillirent 
sus  as  armes  et  firent  lor  pooir  des  prisons  rescourre  ; 
mes  en  la  fin  turent  desconfit  par  les  Troïens,  et  ensi    15 
doubla  lor  domages.    Et  quant  il  orent    ce  fait,    si  se 
retornerent  a  lor  nés.  L'endemain  se  partirent  dou  port  et 
tant  firent  que  il  ariverent  a  Thenedon   qui  est  quinze 
liues  de  Troies,  si  envoierent  un  message  au  roi,  dont  20 
moût  grant  joie  fu  faite. 

62.  Si  come  les  dames  en  prison  demenoient  grant 
deul  a  Thenedon. 

Entandis  comme  il  sejornerent  a  Thenedon,  dame 
Elaine  et  les  autres  dames  qui  estoient  prises  avec  lui 
faisoient  merveillous  duel  de  ce  que  leur  seignor  ne  5 
veoient  et  de  leur  terres  qu'eles  laissoient.  Paris,  a  qui  il 
en  pesoit  sour  tous  les  autres,  si  commença  a  reconforter 
dame  Elaine  et  dist  :  «  Dame,  trop  me  grieve  la  vie  que 
vos  menés,  quar  se  tous  le  siècle  fust  miens,  ne  poroie  je 
avoir  joie  tant  comme  vous  fussiés  en  tel  point.  »  Et  ce  10 
meïsmes  dist  as  autres  dames,  que  por  Deu  ne  se  des- 
confortassent  mie,   «  meis  soies  asseûres   quar  vos    ne 

yo  barons  n'avrés  nul  mal,  mes  lor  serés  rendues   et    a 
plus  grant  joie  serés  en  cest  pais  que  la  ou  vos  fustes  nées  ; 
quar  por  amor  dame  Elaine  vos  fera  l'en  toutes  honors,    15 
quar  elle  sera  dame  de  tout  le  pais.  » 

63.  Si  come  dame  [Elaine]  respont  a  Paris. 

«  Sire,  ce  respont  dame  Elaine,  moût  me  poise  de  ce 
qu'avenu  nos  est  ;  mais  puis  qu'il  est  ensi,  je  voi  bien  que 
soufrir  le  nos  covient,  quel  gré  que  je  en  aie.  Meis  por 
Deu  vos  pri  que  vos  nos  gardés  de  honte  et  de  contraire.  »     j 

—  «  Dame,  vostre  voloir  sera  acompli,  dist  Paris, 
si  come  vos  le  saverés  deviser.  »  Adonc  la  prist  par  la 
destre  main  et  la  fist  seoir  sus  un  faudestuel,  et  m  encoste 
d'elle  come  por  conseillier  et  li  dist  :  «  Dame,  sachiés 
que  quant  je  vos  vi  premièrement,  je  fus  de  vos  sou-  10 
pris,  ne  ne  poi  torner  aillors  por  chose  qui  avenist,  et 

or  voi  que  vostre  amor  m'a  si  lacié  et  soupris  quar  je 
ai  mis  en  vos  m'entente  et  tout  mon  cuer,  si  vos  espou- 
serai  et  vos  serai  loiaus  amis  des  ores  en  avant.  Et  se  je 
vos  ai  amené  de  Grèce,  vos  avrés  assés  plus  biau  païs  et  1 5 
tant  riche  que  vos  diriés  que  le  vostre  est  povres.  Après 
serés  de  toutes  gens  si  honorée  come  celle  qui  de  tout 
sera  dame  ;  quar  ja  chose  ne  voudrés  que  je  desveulle.  » 

—  «  Sire,  fait  elle,  je  ne  sai  que  je  die  fors  que  assés  ai 
ire  a  mon  cuer  tant  que  onques  feme  n'en  ot  plus  ;  et  se  20 
je  desdisoie  vostre  plaisir,  poi  me  vaudroit.  Ensi  voi  je 
bien  que  consentir  me  covient  a  vostre  volenté,  quar 
défendre  ne  m'en  puis.  Ce  poise  moi,  meis  se  vos  me 
portés  amor  et  foi,  vos  l'avrés  salve  a  mon  pooir.  »  Adonc 
commença  si  fort  a  plorer  que  Paris  en  ot  pitié  moût  25 
grant,  si  la  comença  a  reconforter,  et  celui  soir  la  fist 
servir  et  honorer  de  tout  son  pooir.  Mais  ci  vos  lairons 
un  poi  de  Paris   et  de  Elaine  et  de  lor  compaignie  et 

retornerons  au  roi  Menelaus,  qui  ot  sa  feme  perdue,  et 
as  ceaus  de  Citri,  qui  si  malement  furent  domagié.  jo 

64.  Si  come  il  sorent  en  Grece.que  Troïens  avoient 

PRISE  ELEINE. 

Or  dist  li  Contes  que  Renomee,  qui  tost  cort,  ala  main- 
tenant par  Grèce  du  grant  domage  que  li  Troïens  avoient 
fait  par  le  païs  et  cornent  il  avoient  Elaine  prise,  et  ce  fu     5 
moût  tost  conté  a  Menelaux,    dont  il   fu   a  merveilles 
dolent    et  angoissous  ;  si  se  revient  maintenant  en  sa 
terre  et  amena  avec  lui  le  rei  Nestor,  qui  moût  estoit  ses 
amis  et   que  moût  li  pesoit  de  son  domage.  Maintenant 
prist  Menelaux  un  sien  message,  si  l'envoia  a  un  suen    toi 
frère,  Agamenon  avoit  a  non,  moût  bon  chevalier  et  sage 
et  a  merveilles  bien  parlant,  si  que  de  ce  n'avoit  il  son 
per  en  toute  Grèce  ;  et  li  fist  assavoir  le  domage  que  il 
avoit  receù  par  les  Troïens  et  cornent  il  avoit  sa  feme 
perdue.  Mais  atant  laisse  ore  le  Conte  a  parler  de  ce  et    15 
retorne  a  Paris  et  a  ceaus  de  Troie. 

65.  Si   come    le    roi   Priant    et   tous  les  Troïens 

VINDRENT    A    l'eNCONTRE    DE     PARIS    ET     LE    REÇUIRENT    A 
MOUT    GRANT   JOIE. 

Paris,,  qui  a  Thenedon,  lui  et  sa  compaignie,  estoit, 
quant  il  virent  le  jour  venir,  si  se  levèrent  et  chargierent  5 
tout  lor  avoir  et  tous  les  prisons  que  il  avoient  amené  de 
Grèce,  et  puis  montèrent  et  s'en  alerent  moût  liés  et 
joiant  envers  Troie.  Paris  chevauche  tous  jours  decoste 
dame  Elaine  por  lui  reconforter.  Le  rei  Priant  et  tous 
ceaux  de  la  ville  qui  la  novelle  savoient  issirent  hors  a  10 
l'encontre  et  moût  lor  firent  grant  joie,  quant  il  s'entre- 
virent de  près,  et  ceaus  que  il  menoient,  les  prisons  et 
l'avoir  offrirent  au  rei,  dont  il  fu  moût  liés.   Mais  sur 

tous  les  autres  fist  grant  joie  a  Paris.  Et  cil  li  a  toutes 
des  evres  coûtées  par  ordre  et  cornent  il  alerent  et  vin-    15 
•drent,   et    quoment  il  avoient    desconfis  les  Grizois  -et 
confondu  tout  le  pais-.  Après  lor  mostre  dame  Elaine, 
•dont  le  rei  fu  moût  joiant  sur  toutes  choses,  quar  il  quide 
estre  certain  que  por  ceste  ravera  il  sa  suer  et  li  feront  li 
"Grizois  droit  a  sa  volenté.  Et  maintenant  se  traist  vers   20 
lui  et  la  prent  par  la  resne  de  son  pallefreïn    moût  cor- 
toisement  et  la  comença  a  conforter  et  a  dire  et  a  pro- 
mette quant  que  il  peut,  et  qu'elle  iert  si  bien  venue  corne 
•celle  qui  iert  dame  dou  païs.  Et  tant  chevauchent  que  il 
vindrent   a  Troies,  ou  la  feste  estoit   merveillouse.  Et  25 
l'endemain  espousa  Paris  dame  Elaine,  si  ne  vosporoit  l'en 
•dire  la  grant  joie  que  ceauz  de  Troie  en  firent.  Li  roiz 
Priant  et  la  reine,  qui  moût  estoit  sage  dame,   et  tous 
îles  fis   au  rei  Priant    firent    dame    Elaine   moût    grant 
honor.   Mais  Cassandra,  la  fille  du  rei,  de  la  quelle  nos    50 
•avons  parlé  devant,  qui  tant  savoit  des  choses  qui  estoient 
a  avenir,  en  fist  duel  merveillous  et  commença  a  crier  et 
a  braire  comme  feme  forsenee,  et  disoit  :   «  Haï  !  lasse 
.gent  chaitive,  que  menés  joie  de  ce  dont  vos  deûssiés  plo- 
>rer!  Haï  !  rei  Priant,  qui  de  ceste  euvre  as  esté  conseil-  35 
lieres,  cornent  sera  ton  cors  muez,  quant   tu  verras  tes 
•enfant ocirre  et  ta  ville  destruire  !  Et  tu  meïsmes  en  mor- 
ras  a  grant  dolour  honteusement.  Haï  !  mère  Ecuba  reïne, 
<}uel  dolerous  domage  verras  encores  de  ta  bêle  porteùre  ! 
Haï  !  belle  gent  de  Troie,  ou  prendreis  vos  tantes  larmes,  40 
quant  il  vos  convendra   plorer?  Haïlas  !   quel  dolor  de 
toutes  dames  et  pucelles  qui  desiritees  seront,  et  lor  pères 
et  lor  barons  et  lor  lignage  livrer  a  mort  hontouse  et 
vilaine  verront!   Haï!   noble  cités  de  Troie,  qui  porra 
souffrir  de  veoir  verser  ces  tors  et  ces  sales  et  tout  mètre   45 
en  feu  et  en  flambe  quant  qu'il  verra  et  quant  que  il  i 

avéra?  »  Ensi  plorant  et  dolosant  se  demenoit,  et  ne 
le  voloit  laissier  par  nul  chastiement.  Si  la  fist  le  rei  en- 
fermer en  une  chambre  ou  elle  fu  puis  longuement.  Mais 
de  tant  laisse  le  Conte  a  parler  de  ceaus  de  Troie  et  s»- 
retorne  a  conter  de  Menelaux  et  de  Agamenon  et  des 
autres  princes,   si  comme  chascun  prist  la  chose  sur  soi. 

66.  Si   come  Menelaus  se  pleint  a  son  frère  Aga- 
menon DE  SON  DOMAGE. 

Or  dit  li  Contes  que  tant  atendi  Menelaus  que  le  rei 
Agamenon  son  frère  fu  venus.    Quant   il  le   vit,   si  se 
plainst  a  lui  de  son  domage  et  sus  toutes  choses  de  la  s. 
perte  de  sa  feme.  Agamenon,  qui  moût  fu  sages,  li  dist  : 
«  Biau  frère,  gardés  que  por  nule  rien  ne  faites  nuledolour 
ne  ne  moustrés  mauvais  semblant  de  chose  qui  avenue 
soit.  Et  membre  vos  que  li  sages  homes  des  anciens  tens 
ne  conquistrent  pas  l'onor  que  il  orent  por  plorer  de  leur  iq. 
pertes  ;   quar,    se    il   alast    ensi,  cil  qui    sont  de  vil  et 
de  povre  corage  eussent  tout  le  mont  en  lor  subjection. 
iMais  ils  tenoient  autre  chemin,  quar,  quant  il  recivoient 
outrage,  si  prenoientenging  et  cure  cornent  il  le  peùssent 
amender.  Et  ensi  doivent  faire  tous  gentis  cuers  quant  il  15. 
ont  aversité.  Car  cornent  acroistra  sa  vertu  et  son  honour 
celui  qui  se  tendra  ocïeus  sans  désir  de  vengier  son  do- 
mage ?  Romenbrez  vos  ancessours  qui  l'onor  que  il  orent 
et  qu'il  nos  laissèrent  conquistrent    par   enging  de  cuer 
et  par  fine  force  de  cors.   Or   n'i  a  rien  de  plus  soutrir,  20. 
ne  longues  parolles    n'ont  ici  point  de  leu  ;   meis  pen- 
sés de  prendre  la  venjance  en  manière  que  vostre  honor 
i   soit  acreùe,   et  envoions  maintenant  letres   par  toute 
Grèce  as  reis  et  as  dus  et  as  princes  et  lor  faisons  a  savoir 
l'outrage  de  ceaus   de  Troie.  Et  il  n'i  avra  ja  nul  que  25. 
volentiers  n'i  viegne  a  Troie  por  la  venjance  prendre.  Et 

puis  que  nos  avrons  aculli   nos  gens  ensemble,  je  sui 
certain  que  nos  ferons  tous  nos  voloirs  de  nos  anemis.  » 

67.  Si  come  il  mandèrent  lor  letres  par  toutes  les 

TERRES  DE  GRECE. 

Sans  prendre  plus  de  respit  envoïrent  par  message  et 
par  letres  a  tous  lor  amis  la  chose  devisee  com  dit  avons. 
Et  maintenant  s'apareillirent  tous  de  venir  a  Parthe,  ou  5 
îi  doi  frère  estoient.  Si  poés  oïr  les  nons  d'auques  de  ceaus 
qui  plus  estoient  :  Achilles,  Patroclus,  Diomedès,  Elio- 
lus,  Neptolonus,  li  duz  d'Athènes  et  autres  assés  de  grant 
pooir,  qui  promistrent  par  lor  messages,  que  trop  loin- 
tain estoient.  Cil  establirent  lor  afaire,  et  jasoit  ce  que  10 
ili  eùst  de  plus  riches,  si  firent  il  de  Agamenon  chevetain 
et  souverain  prince  de  tous  por  le  sens  et  por  la  valor 
qui  en  lui  estoit. 

68.  Comext  Castor  et  Polus  se  mistrext  en  mer  por 
aler  a  Troie. 

D'autre  part,  Castor  et  Polus,  qui  estoient  frères  dame* 
Elaine,  quant  il  sorent  la  novelle,  si  mandèrent  par 
toute  Grèce  a  leurs  amis  et  s'asemblerent  et  firent  apa-  5 
reillier  lor  nefz;  et,  anchois  que  la  quinzaine  fust  passée 
que  Paris  avoit  Elaine  prise,  se  mistrent  ces  dous  en  mer 
por  aler  vers  Troie.  Et  maintenant  qu'il  furent  dou  port 
partis,  une  tormente  lor  prist  en  mer  si  grant  que  l'en 
■quide  que  eauz  et  toute  lor  compaignie  noiassent  en  la  10 
mer,  quar  onques  puis  ne  furent  veus.  Veez  ci  beau 
commencement  que  cil  orent  por  dame  Elaine,  qui  leur 
serour  estoit. 

69.  [Que   toz    li   terriens   princes   asenblerent    a 
Troie]. 

Oïr  poés  cornent  la  besoigne  est  comenciee  et  enprise, 
et  sachiez  vraiement  c'onques  au  siècle  ne  demoura 
un  terrien  prince  qui  n'i  fust,  qui  dehors  por  envaïr  s 
ceaus  de  Troies,  qui  dedens  por  défendre  la  ville.  Ensi 
comme  vos  pores  oïr,  la  plus  grant  partie  d'eauz  i 
definerent  lor  vie  douleurousement,  et  cil  qui  escha- 
perent  furent  puis  destruit  avant  que  il  se  peùssent  large- 
ment reposer  en  lor  pais,  si  comme  le  vos  deviserai,  10 
quant  tens  en  sera.  Et  por  ce  que  vos  l'entendes  mieux 
quant  l'en  en  pallera,  si  vos  en  deviserai  les  nons  et 
l'estre  des  princes  de  dehors  et  dedens.  Et  laissons  ester 
de  Castor  et  de  Polus,  qui  en  la  mer  sont  péri. 

70.  Ici  devise  les  façons  des  princes. 

Dame  Elaine  [estoit]  leur  suer,  et  por  ce  qu'ele  fu 
achoisor  de  ceste  doulourouse  euvre,  la  metons  nos  pre- 
mièrement. Si  vos  di  que  ce  fu  [la  plus  bêle  femej  que 
l'on  trovast  en  Grèce.  Agamenon,  que  lor  princes  5 
estoit,  fu  grant  de  cors  et  brun,  mais  engignous  et  bieauz 
parlieres  fu  sus  tous  les  Grizois,  et  a  merveilles  sambloit 
bien  dignes  d'estre  sires.  Menelaus,  qui  estoit  ses  frères, 
ne  fu  pas  trop  grant  ne  trop  petit,  mais  a  merveille  estoit 
agréable  a  tos  ceaus  qui  le  regardoient.  Achilès  fu  home  10 
de  grant  biauté,  grant  et  membrus  et  fiers  et  hardis  en 
mi  la  chiere  et  moût  amiables  vers  ses  amis.  Large  fu 
moût  en  despendre  et  moût  sages  et  bien  parlant.  Che- 
valerie ama  sur  tous  homes  et  pris  d'armes  ot  il  sur  tous 
les  Grizois.  Si  fu  [filz]  Peleùs  le  roi,  dont  nos  avons  15 
parlé.  Patroclus  fu  jeunes  hons et  de  merveillouse  biauté. 
Les  iauz  ot  vairz  et  rianz  et  tous  jors  sambloit  honteus 
corne  une  pucele.  Larges  estoit  en  doner  et  miaux  estoit 
tailliés  a   sejorner  delicïousement  que  a  travail  d'armes. 

71.  De  ce  meïsme. 

Un  autre  Ayas  i  avoit  qu'en  surnon  fu  Thalamons 
apellés  ;  si  fu  moût  chevalerous  et,  selonc  la  grant  valeur 
qu'il  avoit,  moût  se  prisoit  petit,  dont  son  pris  li  dobloit 
entre  les  autres.  Ulixès  les  sormontoit  trestous  de  grant  s 
savoir  et  de  soutil  enging  et  de  souverainement  parler. 
Jeus  et  gabois  disoit  trop  volentiers,  meis  foi  ne  loiauté 
n'avoitnule  envers  ses  amis.  Dyomedès  fu  de  toute  bone 
taille  por  estre  fors  et  hardis,  et  si  fu  il  sanz  faille  un 
de  [s]  souvrains  qui  fust  en  l'ost  de  Grèce,  mais  moût  10 
estoit  félons  et  estoux  en  ses  parolles,  et  moût  ama  par 
amors;  et  en  la  fin  endura  il  grant  poine.  Nestor  fu 
moût  grant  et  biauz  de  cors  et  riches  hons  de  grant  ma- 
nière, et  si  estoit  moût  sages  parliers  et  de  bon  conseil 
envers  ses  amis  ;  mais  quant  il  estoit  soupris  d'ire,  il  per-  15 
doit  toute  mesure,  mais  pou  demouroit  en  corous.  Prothi- 
selaus  estoit  biauz  hons  et  de  graut  enprise,  et  estoit  si 
hastief  qu'a  poine  tant  pooit  soufrir  avoir  faite  la  chose 
que  l'en  l'eùst  compliement  dite.  Thoas  le  roi,  qui  cou- 
siens  Achillès  estoit,  iert  de  meindre  estature,  si  fu  moût  20 
sage  et  amesurés  en  parler  et  as  armes  fu  de  merveillouse 
esprouve.  Neptolonus,  li  dus  d'Athènes,  fu  grant  et  gros 
de  cors.  Moût  fu  covoitous,  mais  de  plais  [et  de  loisj 
savoit  assés  ;  et  des  armes  fu  de  merveillous  pooir,  si 
corne  vos  orrés.  Palamedès  fu  grailles  et  bien  tailliés  25 
et  de  belle  forme,  et  sur  tout  desiroit  seignorie  et  honor. 
Philiptoas  estoit  de  bêle  façon,  mais  il  estoit  si  orguil- 
lous  que  nus  ne  pooit  a  lui  durer.  Machaon  iert  un 
merveillous  roi  et  de  grant  travail  en  penser  [et]  en 
veillier  au  domage  de  ses  henemis.  Le  roi  Cercès  estoit  30 
uns  hons  de  grant  porpens  et  moût  amoit  bons  cheva- 
liers, et  por  cen  en  ot  il  assés  au  besoing  en  son  ser- 
vise.    Briseda  fu   fille   Calcas  de  Troie,  dou  quel   vos 

orrez  avant  cornent    il    se   contint;   meis    de  [sa]    fille 
dirons   quar  elle  fu  de    tnout   grant  biauté   et  de  belle  ?5 
fachon  et  de  grant  manière  sage  et  bien  parlans,  et  moût 
mist  son  cuer  en  araor,  ensi  come  vos  orrés. 

72.  Come  il  devise  la  façon  des  princes  de  Troie. 
Or  vos  ai  dit  l'estre  et  la  manière  des  princes  de  Grèce, 

si  pores  oïr  après  de  ceaus  de  Troie.  Le  roi  Priant 
fu  de  moût  bêle  façon  et  de  moût  bêle  taille,  mais  un 
poi  avoit  la  vois  casse  et  douce  ;  et  loial  fu  sur  toute  <; 
rien,  et  larges  fu  en  doner,  et  moût  se  delitoit  en  choses 
de  solas.  Bons  chevaliers  ama  sus  toutes  riens,  et  il 
meïsme  fu  au  besoing  merveillous  as  armes  de  sa  main. 

73.  Ci  endroit  conte  l'estre  Hector. 

De  ceaus  de  Troie  et  de  tous  ceaus  qui  furent  devant 
son  tens  fu  son  aine  fis  Hector  li  soverains,  et  croi  que 
de  tous  ceaus  qui  i  estoient  ne  qui  estre  dévoient  le 
fist  Nature  por  le  plus  soverain,  car  en  toutes  bontés  que  5 
puisse  mortex  home  avoir  moustra  elle  tout  son  pooir 
en  lui,  tout  soit  il  chose  que  le  poïst  avoir  fait  pkis  bel  ; 
meis  de  meillor  croi  je  que  Nostre  Sire  li  commanda  que 
elle  i  meïst  sa  force,  si  qu'ele  restorast  en  lui  toutes  ses 
detautes;  et  se  rienz  mesavenoit  en  lui,  trestout  estoit  10 
covert  par  son  bien  faire  ;  quar  vos  savés  que  par  bone 
euvre  sont  maintes  laides  fâchons  covertes,  meïsment  en 
homes  plus  que  en  femes.  Si  vos  dirai  la  some  de  lui 
qui  de  vaillant  pris  sormontoit  tous  homes,  mais  un  poi 
estoit  baubes  et  borgnes  d'ambedous  les  iaus.  Onques  15 
d'escharnissour  n'avoit  cure  et,  quant  au  besoing  venoit, 
ne  fu  onques  nus  hons  trové  de  sa  force  ne  si  asseùr  as 
armes.  De  sa  largesse  ne  fu  nus,  quar  se  tout  le  siècle 
fust  a  son  commandement,  si  l'eùst  il  doné  as  gens  d'a- 

vantaige  et  de  vallour.  A  lui  ne  duroit  ne  or  ne  argent  20 
ne  drap  de  soie  ne  bon  cheval,  quar  sa  proësse  le  semo- 
noit  tous  jours  de  bien  faire.  De  cortoisie  fu  il  tels_que 
tous  ceauz  de  Troie  et  de  Grèce  furent  villein  envers  lui. 
D'estre  regnables  et  amessurés  surmonta  il  toutes  créa- 
tures, quar  onques  por  ire  que  il  eùst  ne  por  joie  ne  dist  25 
chose  que  l'en  le  peûst  a  droit  reprendre.  Por  quoi  je  ne 
croi  que  jamais  soit  homs  de  sa  valour  ne  qui  des  armes 
peùst  ensi  faire  son  plaisir,  si  com  il  en  faisoit.  Onques 
ne  fu   homme  tant  amé  en  ville  corne  ceaus  de  Troie 
Tamoient,  et  ce  estoit  bien  droit,  quar  il  sembloit  que  il  }o 
fust  frères  a  trestous.  Tout  autel  estoit  Helenus  corne  son 
père,  et  Deïphebùs  ses  frères,  et  moût  estoient  et  biauz 
et  gens   de  cors    et  moût  semblables,   mais  de  corages 
estoient   divers.   Quar  Deïphebùs  estoit    moût  fort   et 
penable  as  armes,    Helenus  estoit   bons  clers    et    bons  îj 
devins  a  merveilles.  Troiolus  fu  merveillous  chevaliers 
et  grant  et  bien  tailliés  de  membres,   le  visage  cler  et 
amiable,  les  iauz  pleins  de  joie,  et  as  armes  fu  tels  que 
nus  ne  se  peûst  apareillier  a  lui  fors  seulement  Hector 
son  frère,  qui  fu  sires  et  roi  des  autres  et  d'armes  por-  40 
tanz,  meis  cestui  lien  tient  bien  fraternité  et  compaignie. 
Larges   et   cortois  fu  et  moût  mist  son  cuer  en  amor. 
Paris  fu  moût  fort  de  cors  et  bien  fait,  mais  sus  toute 
chose    desiroit   seignorie,    si   fu   archiers    merveillous. 
Chiens  et  oiseauz  amoit  ;   de   son  cors  fu  merveillous  45 
chevaliers  au  besoing.  Eneas  fu  gros  et  petis  de  cors  et 
sages  en  parler  et  en  euvre,  et  moût  soit  bien  sa  raison 
moustrer  par  parolles,  et  fort  et  vertuouz  fu  a  desmesure, 
et    de    chevalerie    ot    grant    pris.    Antenor  fu    de  beîe 
forme,   et  moût   fu  très  sages  et    de  bon  conseil.   Un  50 
sien   fil    ot   qui  ot  non   Polidamas,  dont  l'Escrit  ne   se 
doit   pas   taire,  quar   il    fu    moût  sages    et    cortois    sor 

toutes    créatures    et    passible  comme    une   damoiselle  ; 
mais  en  fais  d'armes  fu  il  moût  merveillous,  si  comme 
vos  orés  avant.    Le    roi   Menon   fu   moût  grant  et  gros,  55 
et  bien  sambla  [sages]  comme  il  estoit.  Par  lui  ne  pooit 
l'en    granment    traire    de    lui    parolle,    quar    tous   jors 
sembloit  il    pensis.    As    armes  fu   il    de    merveillouse 
proësse  et  maintes  choses  fist  il  dont  l'en  parlera  as  tous 
jors  mais.  Et  Ecuba  la  roïne,  la  feme  dou  roi  Priant,  fu  60 
moût  très  sage  feme  et  bone  vers  Dieu  et  grant  almosniere, 
et  si  n'avoit  en   mont  de  choses  féminin  tallent.  Andro- 
mata  ot  non  la  feme  Hector,  qui  moût  fu  bêle  et  sage  et 
de  noble  manière.  Grans  almoniere'fu  sus  toutes  dame[s] 
et  grant  amor  et  grant  foi  ot  vers  son  seignour.  Cassan--  65 
dra  fu  bêle  de  façon,  mais  de  clergie  fu  sage  a  merveilles, 
quar  ele  sot  d'art  tant  que  nus  humains  cuers  en  poroit 
plus  savoir.  De  la  biauté  de  Polixena  ne  vos  poroit  l'en 
escrire  la  menor  partie,  quar  elle  fu   longue   et  graille, 
estroite  en   mi  les  flans.   Le  chief  ot  blont  corne  fin  or,  70 
les  sorciz  déliez    et  votis,  le  vis  blanc  et  colouré  par 
mesure,  si  que  miauz  sembloit  espirituel  chose  que  hu- 
maine. Que  vosdiroi  je?  Se  la  biauté  de  toutes  les  autres 
femes  fussent  ensemble,  si  seroit  plus  celle  de  Polixena. 
Autres  grans  gens  ot  assés  a  Troie  et  par  dehors  dont  le  75 
Livre  ne  fait  pas  mention,  quar  assés  i  a  d'autre  chose  a 
traitier. 

74.    COME     GRIZOIS     ASSEMBLERENT     LOR     GENS    QUE     IL 
ORENT  AMASSÉ  A  ATHENES. 

Quant  l'iver  s'en  fu  aies,  ce  fu  entor  demi  mars,  que 
li  Grizois,   qui  moût  avoient   porchacié  s'asemblerent  a 
Athènes  tuit,  ne  onques  si  grant  gent  ne  fu  veûe  ne  si 
grant  estoire  de  nés  come  il  i  ajosterent,  que  par  amor,  5 
que  par  prière,  que  par  doute  ;  quar  moût  estoientcremus 

par  mi  le  monde  ;  et  ci  après  orrés  comme  bien  de  nés  il 
iot  et  qui  les  amena. 

75.  Ci  conte  le  nombre  des  nés. 

Agamenon  i  amena  [de  Micene]  cent  nés,  et  Menelaus 
son  frère  de  Parthe  quarante.  De  Boëte  et  del  honor  en 
amena  Protenor  quarante.  Alermus  et  Archelaus,  qui 
dous  frères  estoient,  en  amenèrent  trente.  Epistrophus  et  5 
Secondus  cinquante.  Thalamon  Ayas  en  amena  de  Sale- 
mine  cinquante;  si  ot  en  sa  compaignie  cinc  grans 
princes:  Teùcer, Emplimar,  Dorion,  PolixenartetTiseùs. 
De  Pile  en  i  ot  li  viax  Nestor  cinquante,  et  autres  cin- 
quante Thoas  de  Telias.  Oïlenus  et  Aïax  en  orent  de  lor  10 
terre  trente  et  set.  Eminecus,  de  la  cité  de  Heminois,  en 
ot  soissante  et  trois.  Philiptoas  et  Santipus  en  ame- 
nèrent de  Calsidoine  trente.  Ydomenés  et  Merion  en 
orent  cent.  Ulixès  d'Acaye  en  ot  cinquante,  Emelius  dis. 
De  Pilasta  Portacus  cinquante,  et  aveuc  lui  fu  Prothèse-  15 
laus.  Macus  et  Polidri  en  orent  trente  et  dous,  de  la  terre 
de  Lescope.  Achilès  en  amena  de  Sezilles  septante,  et  de 
Rode  en  amena  Empolida  cinquante.  Santipus  d'Elide 
en  ot  trente.  Polixetès  et  Lavertin  en  amenèrent  de  Larise 
soissante.  Diomedès,  Cerilus  et  Aurialus  en  orent  d'Ar-  20 
gués  et  de  l'onor  uitante.  Liotède  de  Melibee  en  ot  set. 
Eûmenus  en  i  ot  onze.  Menesteûs,  li  dus  d'Athènes,  en  i 
ot  quarante. 

76.  Ci  endroit  le  nombre  des  princes  de  Grèce  et 

DES  NES  QUE  IL  AMENERENT. 

Ensi  corne  vos  poés  oïr  et  entendre  fu  la  some  des  rois 
et  des  princes  trente  et  sis.  Des  nés  furent  mil  et  dous 
cens  et  dis.  Si  devés  savoir  que  moût  i  ot  d'autre  gens.   5 
Et  quant  il  furent  tous  assemblé  a  Athènes,  Agamenon, 

que  il  orent  fait  prince,  fist  assembler  dehors  la  ville  tous 
les  barons  et  l'autre  pueple  por  tenir  parlement,  si  com- 
mença sa  raison  en  tel  manière. 


77.  Si  come  Agamenon  parla. 

«  Saignor  »,  fait  il,  «  me  plaist  dou  riche  concilie  et 
de  la  noblesse  que  je  voi  ci  assemblée,  et  me  semble  que 
en  grant  péril  se  met  celui  qui  se  revelle  contre  nos  et 
poi  aime  [sa  terre]  et  son  henor.  Quar,  selonc  mon  avis,  ç 
j'en  vois  tel  mil  que  celui  qui  meins  a  de  pooir  devroit 
par  la  force  abatre  l'orgueil  de  celui  qui  ci  nos  a  fait 
assambler.  Et  ore  est  il  voirs  que  a  notre  droit  et  a  grant 
tort  de  nos  henemis  est  guerre  venue  entre  nos  et  eauz. 
Et  nos  somes  ici  por  la  venjance  prendre,  que  reprochié  10 
ne  soit  a  nostre  lignage,  quar  nos  ancessors  nos  lais- 
sierent  grans  henors,  ne  nos  ne  devons  soufrir  que  la 
hautesce  et  la  seignorie  de  Gresce  ahaisse  entre  nos 
mains,  ançois  devons  pener  que  nostre  renomee,  que 
tant  [s'Jestent  loins,  reluize  et  resplendisse  plus  et  plus  15 
par  mi  le  monde.  Et  nos  somes  si  d'une  acort  que  il  n'a 
nulle  génération  de  gent  au  monde  qui  osast  faire  contre 
nos,  fors  que  ceste  mavaise  gent,  qui  mal  virent  lor 
folie.  Et  bien  poés  savoir  que  il  ont  mavais  conseil, 
quant  il  ne  se  membrent  que  un  soûl  poi  de  gent  des-  20 
truirent  autre  fois  toute  la  ville  de  Troiez.  Et  ce  me  fait 
penser  que  lor  outrequidance  soit  tele  quar  qui  leslaisse- 
roit  sans  venjance  prendre,  qu'il  quid[e]roient  encores 
sousmetre  a  lor  seignorie  tout  cest  pais.  Et  bien  soi  qu'il 
ont  encores  enforcié  lor  ville  et  gens  aquise  de  maint  25 
pais  por  eaus  défendre  contre  nos.  Et  tout  soit  il  chose 
que  moût  sera  legiere  chose  de  eauz  destruire,  selonc 
mon  avis,  si  conseil  je  endroit  de  moi  que,  avant  que 
nos  meùssons  de  ci,  envoïssons  a  Apollo  a  prendre  con- 

seil   de  ceste   besoingne  et   a   quel  cief  nos  en  porons  30 
venir.  Et  je  sai  que  les  dieuz  nos  en  diront  le  voir,  quar 
a  ceauz  se  doit  l'en  conseillier  de  toutes  choses,  et  puis 
porrons  plus  seûrement  ouvrer.  » 

78.  Si  come  Achillès  et  Patroclus  sacrefïerent  au 

TEMPLE  D'APOLIN. 

Cist  conseil  fu  moût  loés  de  tous,  et  maintenant  i  en- 
volèrent Achillès  et  Patroclus.  Il  s'en  alerent  au  temple 
Apollo  et  sacrefïerent,  et  après  demandèrent  lor  respons  5 
que  il  lor  dist  :  «  Allés,  si  nunciez  as  Grizois  que  sans 
faille  ou  disme  an  avront  de  Troie  tout  lor  voloir  et  des- 
truiront  la  ville.  Achillès  mist  en  escrit  ceste  response. 

79.  Si  come  Calcas  et  Achillès  s'entrecontrërent 
et  l'un  descovrir  son  corage  a  l'autre. 

Celui  jôr  meïsme  i  avoient  li  Troïen  tramis  Calcas. 
Calcas  estoit  uns  viauz  hons  et  grant  prince  de  la  ville, 
si  come  evesque.  Et  vint  par  l'achoison  meïsme  que  s 
Achillès  estoit  venus  et  ot  respons  des  dieus  en  ceste 
manière  :  «  Vait'en  a  la  compaignie  des  Grizois  et  garde 
que  tu  ne  torne  jamais  a  Troie,  quar  il  covient  qu'ele 
soit  destruite  et  la  gent  morte,  et  tu  aideras  as  Grizois 
de  tout  ton  pooir.  »  Endementiers  que  il  avoit  eu  ceste  10 
response,  il  et  Achillès  s'entrecontrërent  et  descovri  l'un 
au  l'autre  son  secré,  et  se  firent  moût  grant  joie.  Achil- 
lès l'en  mena  as  Grizois  aveuc  soi  et  le  herbega  moût 
honorablement.  Puis  retraist  as  Grizois  la  responce  as 
dieuz  dont  il  orent  moût  grant  joie.  Calcas  meïsmes  lor  1% 
dist  quoment  li  Troïen  l'avoient  envoie  et  la  responce  as 
dieuz  et  cornent  il  li  commandèrent  que  il  ne  repairast  a 
Troie,  ains  venist  a  Athènes  et  se  tenist  o  les  Grizois, 
quar  as  dieus  plaisoit  que  la  ville  fust  destruite.  «  Por 

quoi  je  vos  lo  et  vos  conseil  que  vos  vos  hastés  du  plus  20 
tost  que  vos  pores  d'aler  a  Troies,  quar  obeïr  vos  covient 
a  la  volenté  et  as  grés  des  dieus.  Et  je  meïsme  sai  que 
moût  me  blasmeront  ceauz  de  Troie,  mais  je  ains  plus 
faire  la  volenté  as  dieus  que  as  Troïens.  Quar  qui  ne  les 
voldra  obeïr,  il  covient  que  il  en  vigne  a  maie  fin.  »         25 

80.  [Examples]. 

Ileuques   poés  veoir  quoment  les  gens  de  celui  tens 
estoient  foux  et  de  folle  créance  ;  quar  ces  dieus  que  cil 
creoient  si  fermement  n'estoient  autres  choses  que  ymages 
de  fust  ou  de  cuivre  et  d'autre  métal,  et  d5rables  avoient  5 
tant  de  largece  que  il  se  metoient  dedens  et  parloient  as 
gens  qui  par  folie  les  creoient,   dont  il  estoient  mainte 
fois  deceûz.  Et  voirs  est  que  d\Table  ont  pooir  de  dire  la 
certaineté  des  choses  qui  sont  a  avenir,  qui  oscures  sunt 
a  l'umanité  en  aucunes  manières  ;  quar  onques    ne  per-  10 
dirent  celui   sens  que  Nostre  Sire  lor  dona  quant  il   les 
cria  premièrement,   mais  chascuns  homs   qui  a  sens  et 
discrétion  doit  penser  que  quant  Nostre  Sires  lestrabucha 
por  lor  orgueil  dou  souverain  ciel  enasbisme,  et  quant  il 
perdirent  toute   lor    santité,    puis   que   il    orent    toute  15 
santité  perdue,    en  lor  ne   demoura  point  de   vérité.  Et 
ensi  poés  croire  que  se  il  sevent,  il  ne  veulent  pas  dire  la 
vérité  que  il  ont  en  l'umaine  lignie.  Et  ce  demoustrerent 
il  bien  des  Grizois,  qu'il  lor  distrent  que  il  destruiroient 
Troies,  si  lor  celèrent  il  bien  le  grant  domage  que  il  lor  20 
en  avient,  etmeïsmenta  Achillès,  qui  villainement  morut, 
corne  l'Estoire  devisera,  et  a  maint  autre,  qui  en  lor  me- 
toient lor  espérance,   qu'il   en    finerent  hontousement. 
Mais  puis  que  li  benois  fis  Deu  vint  en  terre  por  raembre 
l'umaine  lignie,  lor  iniquité  et  lor  pooir  fu  refrénés  et  2^ 
estanchiés  ;  quar,  se  por  le  pechié  as  gens  ne  fust,  il  n'eussent 

nul  pooir  au  monde.  Mais  nostre  pechié  meïsme  lor  done 
la  poësté  que  il  ont  sur  nos.  Dieux  nos  doint  grâce  de 
merir  ce  por  coi  il  n'aient  pooir  sor  nos  ! 

81.  Si  come  il  orent  grant  joie  de  la  venue  Calcas. 
Or  retornerons  sus  nostre  matière  et  dirons  quel  grant 

joie  orent  li  Grezois  dou  respons  que  Achillès  lor  aporta, 
et  plus  assés  de  ce  que  Calcas  lor  dist.  Et  por  ce  li  firent 
il  grant  honour  et  distrent  que  par  son  conseil  ovre-  5 
roient.  Et  il  lor  dona  et  loia  assés  que  il  se  deùssent  haster 
d'entrer  en  mer,  et  il  si  firent  ;  et  tant  nagirent  o  toute 
lor  navie  que  il  arrivèrent  a  Thenedon.  Et  maintenant 
mistrent  pié  a  terre  tous  armés  et  asaillirent  le  chastel.  Et 
cil  se  défendirent  angoissousement  et  moût  en  ocistrent  10 
des  Greux;  mais  tout  ce  ne  lor  valu  noient,  quar  a  la  fin 
furent  vencuset  ociset  le  chastel  ars  et  tout  abatu.  Après 
alerent  par  le  païs  robant  et  ociant,  si  que  nule  arme  n'i 
estoit  a  seùr.  Si  se  retrairent  les  gens  du  païs  a 
Troies.  15 

82.  Si  come  Agamenon  ajosta  un  grant  parlement. 

Après  que  ce  fu  fait,  ne  tarda  gaires  queliGrizois  ajus- 
tèrent un  grant  parlement  ou  tout  le  barnage  de  l'ost 
s'asembla.  Agamenon  parla  premièrement,  qui  moût 
estoit  sages  et  curious  de  la  besoigne  :  «  Oiez,  saignor,  s 
fait  il,  que  je  vos  veul  moustrer,  que  li  saiges  homes 
doivent  haïr  orgueil  sur  toutes  choses,  quar  onques  nus 
hons  n'i  gaaigna  riens.  Par  orgueil  vient  maint  henemi, 
ne  nule  chose  ne  peut  a  bon  cief  venir  qui  par  orgueil 
est  comencie;  quar,  quoment  que  li  commencement  en  10 
soit  bons,  la  fin  est  tous  jors  perillouse  :  por  quoi  nos 
devons  orgueil  partir  de  nous  en  toutes  guises,  quar 
c'est  le  vice  que  les  dieus  plus  heent.  Et  mainte  fois  en 

ont  il  pris  si  haute  venjance  que  chascuns  le  doit  geter 
de  sa  compaignie.  Et  por   un    ami  que    li    orgueillous  15 
trove,  si  a  il  cent  henemis  mortex.  Et  por  ce  vous  veul 
je  ciorendroit  faire  entendre  la  chose  dont  il  nos  covient 
plus  a  penser  et  prendre  endroit  soi  chascuns  la  cure  sus 
lui.  Nous  somes  entré  en  la  terre  de  nos  anemis  et  tant 
les  avons  ja  domagiés,  dont  il  ont  grant  ire.  Et  si  devés  2a 
savoir  que  grant  défense  metront  en  Ior  ville  défendre 
[con  celle  qui  est  moût  fort  d'enging  et   de  gent  d'es- 
trange  manière]  qui  de  plesours*leus   i  sont  venus.  Et 
celui  a  grant  avantage  qui  en   son  pais  se  defent,  quar 
doubler  li  doit  sa   force.  Et  vous   savés  que  une  petite  2> 
forteresse  done  aucune  fois  grant  travail  avant  que  l'en  la 
puisse   penre.    N'entefnjdés    pas  que  je  pense  que  il  se 
puissent  longuement  tenir  encontre  nos  ;   mais,  si  corne 
il  m'est   avis,  sur  toutes    choses  devons  garder  nostre 
honour  et  governer  nostre  euvre  par  sens  et  par  mesu-  50 
rable  conseil,  quar  laide  chose  seroit  se  nous,  qui  avons 
ajosté  ci  tous  les  plus  sages  homes  dou  monde,  feïssons 
ja  chose  qui  a  droit  peùst  estre  reprise;  quar  l'en  set  bien 
par  tout  le  monde    cornent  ceste   euvre  esmut  et  qui  a 
droit  ou  tort.  Et  Laomedon,  qui  fu  li  commencieres,  l'a-  ^ 
chetatrop  chier,  si  qu'encores  se  plaignent  ses  hoirs.  Mais 
le  roi  Priant  de  Troies  nos  fist  antan  requerre  moût  aima- 
blement sa  serour,  et  rendre  ne  li  vosimes,  dont   j.e  vos 
di  bien  tant  que  ce  fu  folie  et  grant  orgueil  ;  quar  nos  lor 
avions   tant    mesfait  que  la   pais  estoit  moût  bone   par  4» 
devers    nous;  ,quar  de   grant   povreté  de  sens   vient   a 
non  redouter   les  choses   qui   peuent    avenir.   Quar,  se 
Exiona  fust   rendue  adonques,    il  n'eussent    pas    Elaine 
prise  ne  nostre  terre  robee  :  por  quoi  vos  et  eaus  i  avons 
grans  domages.  Mais  je  lou  que  nos  faisons  tant  de  ce  45, 
que  l'en  ne  nos  teigne  a  orguillous  et  que  l'en  ne    die 

que  le  tort  soit  nostres  quant  nos  les  avérons  destruit,  et 
que  nostre  loënge  i  soit  doublée  par  juste  victoire  ;  que 
nos  mandons  a  Priant  par  nos  messages  que  il  nos  face 
Elaine  rendre  et  nos  face  droit  dou  mesfait  que  Paris  fist  50 
en  Grèce  ;  et  se  il  ce  nos  fait,  que  demanderions  nos 
plus? Je  voudroie  que  a  l'onour  de  nos  fussions  ja  retor- 
nés  en  nostre  païs.  Mais  ne  quidiés  ja  par  mes  parolles 
que  je  soie  de  rien  guenchis,  quar  bien  sachiés  que  je 
ferai  tant  que  nus  hons  ne  m'en   pora  a  droit  blasmer.  55 

83.  Si  come  Ulixès  et  Diomedès  s'en  alerent  mes- 
sages as  Troiens. 

Sur  ce  fu  respondu  en  plusors  manières.  A  la  parfin, 
fi  l'en  envoier  a  Troies  ;  si  chargierent  le  mesage  as  dous 
des  plus  proisiés  princes  de  tout  l'ost  :  li  sages  Ulixès  et  5 
Diomedès,  ce  furent  les  dous.  Si  vindrent  a  Troies  et 
descendirent  a  la  maistre  sale,  ou  il  troverent  le  roi  et 
ses  barons  qui  conseilloient  sur  leur  besoignes.  Quant  il 
furent  par  devant  le  roi,  Ulixès  parla  et  dist  : 

84.  Si  COM  IL  FURENT  DEVANT  LE  ROI  PRIANT. 

«  Roi  Priant,  je  ne  te  salue  pas,  por  ce  que  nostre  gent 
ne  t'aime  point,  et  assés  i  a  grant  achoison  d'une  part  et 
d'autre.  Agamenon  et  les  autres  princes  de  Grèce  nos 
ont  tramis  ça,  et  vos  mandent  que  sans  nul  respit  nous  5 
faciès  dame  Helaine  rendre  et  nous  amendés  le  mesfait 
que  Paris  fist  en  nostre  terre.  Et  saches  que  se  tu  lor 
faiz  droit  a  lor  volenté,  que  il  sont  si  sage  et  amesurés 
que  il  le  prendront  et  s'en  iront  en  lor  païs  arieres  et 
ferme  pais  vos  tendront  des  ores  en  avant.  Por  ce  soies  10 
sagez,  quar  se  vos  ce  ne  faites,  onques  tel  domage  n'a- 
vint  comme  vos  i  averois,  et  si  le  porïés  ores  legiere- 
ment  eschiver.  Or  vos  conseilliés  de  ce  et  si  nos  respon- 
dés,  quar  maintenant  nos  en  volons  aler.  » 


ULYSSE    ET   DIOMÈDE    A    TROIE    (=    V.  6211-65  io)       59 

85.  Si  come  li  rois  respont  as  messages. 

Li  Rois  respont  etdist:  «  Vassal,  poi  estes  sages  et  ceaas 
qui  ci  vous  envoïrent,  quant  vos  quidiés  que  je  si  faitement 
me  honisse.  Ce  n'est  a  faire  riens  de  ce  que  vos  deman- 
dés ;  quar,  se  il  m'eussent  en  lor  prison,  ne  me  deman-  s 
deroient    il  autre  chose  ;    ne  il    n'ont    mie  encore  tel 
pooir  sus    moi  por  coi    je  veulle    tel   chose  faire  que 
reproiché   soit   a    mes  hoirs  ;  quar  assés  lor  avroie  plus 
a  demander  que  il  a  moi,  que  tout  avant  sans  achoison 
destruirent  il  ceste  terre  et  ocistrent  mon  père  et  mes  10 
amis,  dont  je  n'avrai  jamais  joie  jusqu'à  tant  que  venjance 
en  soit  prise.  Et  de  ce  en  ai  je  bien  torné  le  droit  devers 
moi,  quar   je  les  fis   proier  par  Antenor  qui  ci  est  que 
il  ma  serour  me  rendissent,  et  il  respondirent  assés  vilai- 
nement et  poi  prisèrent  moi  et  mon  messages,  et  encores  15 
la  tient   deshonoreement   celi   qui    l'en  mena,  dont  je 
ai  grant  duel  en  mon  cuer  ;  et  après  dient  que  lor  face 
droit  !  Or  dites  a  Agamenon  de  par  moi  que  je  li  niant 
que,  tant  qUe  je  porterai  corone,  pais  ne  porra  avoir  de  20 
moi  ne  des  miens,  si  lor  ferai  savoir  quel  cuer  je  ai  et 
mon  lignage    contre  eaus,  et  quels  amis,  et   quel  aide 
nos  est  creùe  puis   un  mois.   Et  se  je  les  trove  en  ma 
terre,  il  troveront  autre  défense  que  il  ne  quident.  Et  se 
vos  ne  fussiés  messages,  trop  malement  vos  alast.  Partes  25 
de  moi  hastivement,  quar  ja  tant  come  je  vos  verrai  ne 
sera  mon  cuer  lié.  » 

86.  Si  come    Diomedès  respont  le   roi  Priant  par 

GRANT  FELONIE. 

Diomedès  comença   par  grant  félonie  :   «  Sire  rois  , 
fait  il,  se  il  vait  ensi  que  vos  dites,  jamais  sans  ire  ne 
serrés,  quar  anchois  que  mois  passe,  en  pores  veoir  tant  5 
trestous  armés  sor  lor   chevaus  qui  ne  vos  laisseront 

mie  ester  bien  asseùr  dedens  ces  murs  de  vostre  ville,  et 
si  verres  tant  de  vos  gens  morir  et  vos  murs  abatre.  Quel 
cuer  avrés,  se  il  ne  s'enmaie  !  Et  quant  vos  avés  pensée 
de  nos  qui  somes  tous  desarmés,  bien  la  deverés  donques  10 
avoir  de  ceauz,  quar  chascun  soi  penera  a  son  pooir  de 
vos  domagier.  Bien  voi  que  longement  vos  durera  ceste 
dolour.  » 

87.  Si  come  le  roi  garanti  Diomedès  de  mort. 

Grant  noise  firent  trestuit  cil  de  laens  de  ce  que  Dio- 
medès ot  dit,  si  en  i  ot  assés  de  ceaus  qui  se  traistrent 
avant    por  lui  occire  ;  mais  li  rois  se  mist  entredeuz  qui 

a  grant  peine  le  rescoust,  si  ne  demora  pas  por  Eneas  5 
ne  por  les  autres  que  il  n'eussent  honte.  Mais  Hector  les 
convoia  hors  de  la  salle  tant  qu'il  montèrent  en  lor 
pallefrein,  si  s'en  vont  avau  la  ville,  ou  il  resgardoient 
mainte  richoise  et  maint  orgueil,  et  tant  de  nobles  choses 
que  bien  lor  sambla  de  merveillouse  afaire  et  de  grant  10 
défense,  si  en  furent  tous  esbahis  dont  si  grant  richeche 
pooit  venir.  Et  tant  firent  que  droit  a  Agamenon  i  vin- 
drent;  et  la  furent  assemblé  tous  les  barons  et  tous  les 
princes  de  l'ost,  et  il  retraistrent  par  devant  tous  la  res- 
ponce  dou  roi  Priant.  r<; 

88.  Si  com  Achillès  et  Patroclus  gasterent  le  païs. 
Endementiers  pristrent  li  Grizois  conseil  que  ilavoient 

a  faire,  si  s'acorderent  d'envoïr  en  fuerre  par  le  païs 
entor  Achillès,  qui  en  mena  Patroclus  aveuc  lui.  Et  grant 
domage  firent  a  toute  la  contrée  de  villes  et  de  chastiaux  5 
ardoir  et  de  gens  destruire.  Et  puis  repairierent  a  grant 
joie,  et  tant  aporterent  de  viandes  et  de  proies  que  l'ost 
fu  moût  plenterous.  Mais  dèsoremeis  m'est  il  avis 
et  drois  est  eins  que  ge  aille  plus  avant,  que  vos  die  ques 


ALLIÉS    DES   TROYENS  (=  V.   6658-6929)  6l 

gens  vindrent  Troies  défendre  :  non  mie  por  ce  que  je  10 
tous  les  sache  nomer,  mais  des  plesoùrs   pores  oïr  les 
nons. 

89.  Les  nons    de[s]  princes   qui  vindrent   secorre 
Troies. 

-  D'un  pais  que  l'en  apelle  Cacton,  qui  moût  est  loing 
entre  souleil  levant  et  septentrion,    vindrent    dui  rois, 
Pandarus  et  Adastrus  :  cil  amenèrent  merveillouses  gens  5 
as  armes,  plus  de  sis  mile  chevaliers.  D'une  autre  contrée 
que  l'en  apelle  Colophon  vindrent  Caras  et  Marcius    et 
Phimacus  et  Nestor  :  cist  quatre  vindrent  Priant  secorre 
a  grant  compaignie  de  chevaliers   qui  furent  entor  de 
uit  mile.  Dou  roiaume  de  Lice  en  fu  Glaçon  et  Sarpendon  10 
son  filo  quatre  mile  chevaliers.   Eùfrates,  le  soudan  dou 
Coigne,  qui  hons  estoit  dou  roi  Priant  et  ses  voisiens,  i 
amena   sis    mile  chevaliers,    qui   moût  i  firent  d'armes. 
De  Larise,  qui  est  au  comencement  de  la  terre  d'Egypte, 
vindrent  deus  dus  qui  frères  germains  estoient,  Upos  et  15 
Cupresus,    si    amenèrent    trois    mile    chevaliers.   Et    de 
Cisoine    vint    Remus  le    roi,   et  aveuc  lui   uit  contes, 
dont  li  pires  valoit  un  roi  ;  et  amena  dis  mile  chevaliers. 
De  Trace,    ou  il  a  moût  hardie  gent,  y  vient  Pilex    et 
Calamus  qui  trois  mile  chevaliers  amenèrent  etcinccens.    20 
De  Peoine,  ou  il  a  maintes  merveillouses  choses,   avint 
Preienisus,  qui  roi  en  estoit  et  aveuc  lui  Trepeu  et  Cas- 
con  ',  qui  amenèrent  dous  mile  chevaliers.  De  Frise  i  fu 
Antyophus,  Misères  et   Calamon,  que  chascun   i  amena 
mil  chevaliers.  De  Boétes  i  vint  Amphimas,  et  Forthins  25 
a  dous  mile  chevaliers.  Dou  règne  de  Bethine  vindrent 


r.  Ce  nom  propre  surajouté  vient  peut-être  de  cosiens  mal  lu  et  mal  com- 
pris. Cf.  ch.  9g  il  est  mis  pour  glaucon . 

Poëtès  [et]  Pistros  qui  quatre  mile  chevaliers  amenèrent 
en  lor  compaignie.  De  Paphagoine  i  vint  le  noble  roi 
Felimenis.  Paphagoine  est  une  terre  endroit  le  levant  et 
moût  lontaigne.  Et  estoit  Philemenis  plus  grant  d'un  30 
autre  chevalier,  et  sa  gent  moût  merveillouse  et  tous 
armés  d'autres  manières  que  les  autres,  et  ça  avant  vos 
orrés  cornent  il  se  contint.  D'Ethiope  i  vint  le  roi  Perse», 
et  aveuc  li  amena  deus  mile  et  cinc  cens  chevaliers 
qui  des  armes  ne  savoient  point,  mais  archiers  estoient  35 
moût  merveillous  et  estoient  tout  ausi  noirs  corne 
pois.  De  Terrache  vint  Thiseûs  et  Archilagus  ses  fis, 
qui  orent  chascuns  mil  et  dous  cens  chevaliers.  D'A- 
greste, une  ille  estrange  moût  durement,  y  furent  dous 
rois,  Phion  et  Edras,  avec  trois  mile  chevaliers.  De  40 
Lizoine,  qui  est  près  dou  roiaume  de  Femenie,  i  vint 
Epistros  le  roi,  qui  [moût  estoit  sages  et  engignos.  Ces- 
tui]  amena  avec  lui  le  Sagitaire,  que  grant  merveille  fu  a 
esgarder,  si  corne  vos  oreis  ;  avec  lui  mil  chevaliers. 

90.    COME  TrOÏENS  FIRENT  GRANT  JOIE  DE  LOR  VENUE.' 

Tuit  cist  que  només  vos  ai  et  maint  autre  vindrent 
défendre  Troies,  que  por  requeste,  que  por  homage,  que 
por  honor  aquerre  et  pris.  Si  n'oï  onques  nus  hons  par- 
ler de  si  grant  diversité  de  'gent  et  de  lenguages,  dont  la  5 
terre  fu  bien  garnie.  Et  furent  nombres  les  princes  a  cent  et 
trois,  et  de  trestous  fu  Hector  maistres  et  sires,  quar  bien 
en  estoit  dignes.  Paris,  Troylas,  Deïphebus,  Antenor, 
Polidamas,  Eneas,  chascun  fu  chevetaine  des  siens.  Et 
tous  les  ordena  Hector  par  certain  nombre  et  que  10 
chascun  obeïst  a  son  souvrain  et  de  l'armer  et  del 
monter  et  de  l'issir  hors  de  la  ville  selon  le  commande- 
ment de  son  prince.  Les  geus  a  pié  furent  tous  ordenés 
en  quel  manière  et  en  quel  euvre  par  nuit  et  par  jour  il 

dévoient  estre  et  a  quel  prince  et  a  quel  baniere  et  en  15 
quel  endroit  de  la  ville  chascuns  se  devoit  tenir  :  non 
mie  por  ce  que  il  se  doutassent  d'estre  assaillis  as  murs, 
quar  tout  en  fust  assés  loing  et  il  issoient  tous  contre 
eus,  si  comme  vos  orés  ;  mais  ce  faisoient  il  por  estre 
plus  ordenés  en  toutes  lor  afaires.  Mais  ci  laisse  le  Conte  20 
a  parler  d'iaus  et  retorne  as  Grizois,  qui  sunt  a  Thene- 
don. 

91.  Si  com  Palamedès  vint  a  Thenedon. 

Li  Grizois,  si  corne  di  vos  ai,  se  tenoient   encores  a 
Thenedon.  Atant  vint  Palamedès,  qui  estoit  un  des  grans 
princes  de  Grèce,  mais  por  la  maladie  qu'il  ot  ne  pot 
estre  a  Athènes  quant  les  autres  acuillirent  la  mer.  Quant  > 
il  vint,  si  amena  avec  lui  trente  nés  moût  bien  chargies 
et  bien  garnies,  dont  li  Grizois  furent  moût  liés  et  orent 
grant  joie.  Or  est  il  voir  que  par  mainte  fois  avoient  il 
pensé  d'aler  assaillir  la  ville   par  nuit,  mais  aise  n'en 
avoient,  quar  moût  redoutoient  et  cremoient  l'aprochier  10 
de  la  ville  et  dou  port,  et  sor  ce  avoient  maint  conseil 
tenu.  Mais  un  jor  estoient  a  conseil  por  ceste  besoigne 
et  avoient  parlé   en   divers  sens,  meis   n'a   mestier  de 
retraire  le  conseil  de  chascun.  Mais  or  poés  oïr  que  Pala- 
medès en  dist,   qui  moût  estoit  cremus  et  redoutés  par  15 
son  sens  et  par  sa  valor  et  que  de  grant  pooir  estoit . 

92.  Si  come  Palamedès  parla  et  dist. 

«  Saignours,  dist  Palamedès,  moût  grant  honte 
poons  avoir  dou  grant  dommage  et  dou  grant  sejor  que 
nos  avons  ci  fait,  quar  bien  a  un  an  que  vos  fustes  ici, 
et  encores  n'avés  Troie  veûe,  ne  ne  savés  quel  gent  il  i  5 
a.  Et  si  devés  savoir  que  grant  loisier  lor  avés  doné  de 
garnir  et  d'enforcier  la  ville,  et  moût   mostrons   grant 

semblant  de  coardie.  Et  sachiez  qu'il  nos  douteront  moins 
-assés  :  por  quoi  il  me  samble  que  celui  qui  dona  le  con- 
seil de  ci  arester  ne  fist  mie  que  sage  ;  quar  se  l'en  fust  10 
adont  aies  tout  droit  a  la  ville  o  toute  la  navie,  je  ne  croi 
pas  que  nos  eùssons  trové  grant  contredit  a  l'ariver.  Et 
sur  ce  je  ne  dirai  plus,  mais  faisons  nos  nés  appareillier 
•demain  sans  plus  atendre  et  nos  en  alons  envers  la  ville 
«t  nostre  pooir  faisons  de  conquerre  la,  quar  ce  nos  i-, 
covient  il  faire,  que  qu'il  en  doie  avenir  ». 

93.  Com  il  s'acorderent  tuit  et  se  mistrent  en  mer. 
A  cest  conseil  s'acorderent  tuit.  Et  quant  vint  l'ende- 

rnain,  si  se  partirent  de  Thenedon  a  toutes  lor  nés  toutes 
armées  et  bataillies  de  quant  qu'il  i  covenoit,  si  les 
mistrent  par  eschielles  cent  a  cent.  La  veïssiés  si  grant  5 
merveilles  de  voilles  que  par  toutes  les  quinze  Hues  ne 
peùst  l'en  veoir  se  petit  de  mer  non.  Et  ensi  apareilliés 
s'en  vont  tout  droit  au  port  de  Troies.  Et  quant  cil  de  la 
ville  les  choisirent,  maintenant  corurent  as  armes  et 
issirent  encontre  eaus  sur  la  marine,  que  onques  li  pères  10 
•n'i  atendi  son  fil  ne  li  fis  son  père  ne  l'un  ami  l'autre, 
•et  s'arengierent  trestous  armés  sus  la  marine. 

94.  Come  les  Troïens  issirent  contre  eaus. 

Cil  dedens  virent  lor  henemis  si  appareilliés,  si  sorent 
bien  que  autre  conseil  n'i  avoit  mestier  mais  que  laissier 
l'aler,  si  fu  changiés  li  cuer  a  tous  les  plus  hardis.  Pro- 
ihiselaus,  qui  rois  estoit  de  Pilargues,  vint  chevetaines  5 
des  cent  nés  qui  premières  estoient.  Et  il,  come  seûr 
prince,  se  laissa  aler  a  terre,  si  i  ot  [assez]  des  nés 
peries  et  maint  haut  hpme  noie.  Et  ceaus  qui  de  la  mer 
•eschapoient  vis  recuilloient  li  Troïen,  qui  a  grant  martire 
les  ocioient.  Nus  hons   vivans  ne  poroit  conter  la  grant  iq 

dolor  ne  la  grant  poine  que  il  orent  a  l'ariver.  Et  ja 
estoient  toutes  les  cent  vencues,  quant  les  autres  cent 
ariverent  et  maintenant  mistrent  pié  a  terre.  Si  veïssiés 
estour  dur  et  félon,  et  la  mer  estoit  grosse,  si  les  espa- 
ventoient  moût  les  undes.  Li  Troïen  lor  estoient  au  15 
devant,  qui  les  ocioient  corne  bestes  et  aucune  fois  les 
reculoient  jusques  a  la  mer;  si  les  covenoit  entrer  dedens, 
lor  boëlles  traienant  par  la  mer  meïsmes.  Aucuns  i  avoit 
qui  miauz  amoient  a  morir  a  sèche  terre  qu'estre   noies. 

95.    COME  ARCHILAÛS  MIST   PIÉ   A  TERRE. 

Atant  ariva  Architelaûs  et  Protenor:  voilles  levées  s'en 
vindrent  a  terre  et  magré  lor  henemis  issirent  fors  des  nés 
et  lor  compaignie  meïsmes.  Mais,  ançois  que  il  fussent 
hors,  les  domagirent  moût  Troïens.  Et  quant  il  furent  5 
arivés  aveuc  les  nés,  si  firent  merveilles  de  lour  cors. 
Li  rois  Esdas  et  Alignus  arieverent  après,  qui  grant 
estour  rendirent  as  Troïens  ;  mais  tout  cen  ne  lor  valut 
rienz,  quar  les  Troïens  le  firent  refuser  jusqu'à  la  mer, 
ou  il  ot  plusors  qui  burent  a  outrage  ;  si  le  eussent  10 
tous  mors,  quant  Ulixès  ariva  et  sa  compaignie,  que  sur 
le  sablon  descendirent,  quel  gré  que  les  Troïens  en 
eussent.  Et  meïsmes  Phe.limenis  li  nobles  et  li  prince  i 
vinet  tuit  a  cheval  contre  Ulixès,  la  ou  il  estoit  tout  a  pié, 
et  li  met  le  fer  dou  glaive  par  mi  le  cors  si  que  a  poi  is 
que  il  ne  l'a  mort,  et  le  versa  nafré  a  terre.  Mais  main- 
tenant sailli  sus  et  le  feri  de  l'espee  et  li  perça  l'escu  et  li 
mist  l'espee  par  mi  lagorgiere  et  le  porta  a  terre.  Dontfu 
sagent  moût  esbahie,  si  en  portèrent  son  cors  en  la  ville, 
quar  bien  quidoient  que  il  fust  mors.  Endementierz  20 
ariva  Agamenon  et  amena  des  autres  princes  assés  qui 
traistrent  lor  chevauz  hors  des  nés  et  montèrent,  que  ce 
pooient  il  bien  faire,  quar  li  Troïen  estoient  refusé  por 

la  rescusse  Felimenis.  Et  quant  ces  princes  furent  mon- 
tés, lor  veïssiés  chevaliers  entremesler  et  gens  ocire,  25 
enseignes  desploier  et  venteler  contre  le  vent,  chevaliers 
voidier  selles  et  crier  et  braire,  que  la  mort  sentoient. 
Que  vos  dirai  je  ?  Trop  orrible  chose  est  a  raconter  la 
grant  mortalité  que  illecques  fu  faite  et  d'une  part  et 
d'autre.  30 

96.  Si  com  li  rois  Perses  vint  contre  Grizois  et  les 

DOMAGA. 

Endementiers  que  la  bataille  estoit  si  grant,  les  nés 
furent  toutes  arivees  et  trastrent  hors  les  chevauz. 
Maintenant  s'armèrent  et  montèrent  qui  monter  pot.  > 
Adonc  issi  li  roi  Perses  a  tous  ses  archiers,  qui  moût  do- 
magirent  lor  henemis,  si  les  remistrent  par  force  sur  la 
marine.  Adonc  Palamedès,  qui  ja  estoit  montés,  dist  a  ses 
gens  :  «  Veez,  biauz  seignorz,  que  les  Troïens  font  de 
nos  amis.  Alons  les  secoure,  quar  grant  los  i  avérons.  »  10 
Lors  se  met  avant  et  fiert  un  frère  germain  dou  roi 
Menon,  Sicamor  estoit  apellés,  et  le  rua  mort  a  terre. 
Ensi  fait  tant  par  sa  proësse  et  par  sa  compaignie  que  il 
firent  les  Troïens  refuser  plus  d'une  archie  loing.  Et  adont 
vint  Hector  fier  et  hardi  corne  lion,  si  point  par  mi  la  iî 
presse  et  troeve  Prochiselaus,  celui  qui  premièrement 
ariva,  et  li  dona  tel  cop  que  le  cuer  li  parti  et  il  chef 
mort  a  terre.  De  ses  cous  furent  espaventés  tous  les  plus 
hardis  de  Grèce,  si  les  veïssiés  plorer  et  mener  grant 
duel  et  laissier  le  champ  corne  esperdus.  20 

97.  Si  com  Achillès  vint  el  champ  mortel. 
Hector,  qui   est  entre   eus,  ne  fine  d'ocierre  gent  et 

detrenchier  la  ou  il  va  et  ou  il  les  puet  ataindre.  Si  l'ont  li 
Grizois  en  poi  d'oure  conu  corne  ceauz  qui  le  redoutent 

trestous  et  s'epee  ausi  comme  la  mort,  et  fuient    ausi  5 
devant  lui  comme  le  lup  devant  les  chiens.  Et  mainte- 
nant que  il  estoit  un  poi  las,  si  reprenoit   cuer  et,  tant 
comme  il  estoit  en  l'estor,ne  se  pooient  Grizois  plus  tenir. 
Ensi  firent  le  jor  plesours  fois,  tant  que  Achillès  o  toute 
sa  compaignie  vint  a  l'estor,  et  si   estoient  fuis  et  les  io 
autres  moût  las.  Si  fist  Achillès  a  celle  fois  que  jusqu'à 
lices  furent  li  Troïen  mené .    Mais  ce  ne  fu  pas  legiere 
chose  a  faire,  quar  l'Estoire  nos  raconte  que  merveillous 
esfors  i  firent  tous  les  princes  et  d'une  part  et  d'autre. 
Si  fu  l'ocision  si  grant  que  tous  li  chans  i  fu  jonchié  de  15 
mors.  Mais  atant  les  fist  la  nuit  departier,  si  seremistrent 
en  la  ville  les  Troïens  a  moût  grant  poine. 

98.  Si  com  il  tendirent  lor  pavillons. 
Agamenon  fist  maintenant  ordener  quoment  li  chans 

seroit  assis.  Si  ne  veïstes  onques  si  grant  richece  de  pa- 
vellions  de  drap  de  soie  et  des  enseignes  cornent  iluec 
furent  desploïes.  Et  tout  soit  il  chose  que  les  Grizois  j 
eussent  grant  mestier  de  reposer,  les  Troïens  ne  les  lais- 
sierent  mie,  que  maintenant  que  le  jor  vint  s'apareillierent 
de  lor  henemis  envaïr.  La  veissiés  ville  garnie  d'esseignes 
et  de  merveillouse  beauté,  si  oïssiés  par  desus  les  murs 
et  par  desus  les  tors  tanbour  souner  et  estremens  de  10 
diverses  manières,  si  que  trop  sembloit  ville  de  grant 
afaire  et  de  grant  pooir. 

99.  Si  com  Hector  ordena  ses  gens  par  escielles. 
Hector  fist  assambler  tous  les  gens  de  la  ville  et  fist 

Tardanidès  ouvrir,  et  ce  estoit  une  des  meistres  portes  de 
Troie  ;  et   illeuques   mist   ses  eschilles  et  mist  en  pre- 
mière un  de  ses  frères  bastart  que  Celianor  estoit  apel-  $ 
lés,  et  Cascon,    le  fil  le  roi  de  Lice,  fu  aveuc  ices  gens, 

et  Thiseûs  et  Antilogus  ses  fis  ;  et  ot  a  ceste  première 
bataille  trois  mile  chevaliers,  si  s'aresterent  dedens  la  cité 
foreine.  En  la  seconde  mist  Mère,  le  roi  de  Frise,  Sau- 
chipe,  Calcamus,  et  lor  princes  fu  le  vaillant  Troiolus,  et  10 
portoit  un  escu  d'asur  a  lionchiaus  d'or,  et  seoit  sus  un 
merveillous  cheval.  Hector  l'apela  et  li  dist  :  «  Biauz 
douz  amis,  gardé  vos  de  trop  grant  desroi,  quar  je  croi 
que  de  ci  a  dous  ans  pores  vos  bien  moustrer  vostre  cheva- 
lerie et  vos  et  les  autres.  Por  ce  vos  prije  que  vos  ne  vos  15 
enbatés  follement,  quar  paor  me  fait  le  grant  corage  que 
je  conois  en  vos.  »  Atant  se  mist  o  toute  sa  bataille,  qui 
estoient  quatre  mile  chevaliers  par  conte.  Au  tierz  con- 
roi  fu  li  grans  Compos,  le  roi  de  Larse,  o  Cunpresus  : 
aveuc  lui  furent  trois  mile  et  trois  cenz  ;  et  les  guia  Cara-  20 
dans,  un  des  fis  le  roi,  si  se  mistrent  aveuc  lui  dous 
roiz.  En  la  quarte  bataille  fu  Remus,  le  roi  de  Cicoine, 
et  ot  avec  lui  cinc  mile  chevaliers  ;  et  Polidamas  fu  lor 
chiés,  qui  bien  les  sot  conduire  et  que  grant  joie  en  démena. 
En  la  quinte  bataille  furent  cil  d'Oùrappe,  dont  estoit  roi  2% 
Presenteus  et  Trepex,  qui  estoient  les  mellours  archiers 
que  l'an  seûst  ;  si  les  guia  Deïphebus.  En  la  sizeme 
eschielle  furent  cil  dArgistre  et  lor  roi  Edras  et  Phion. 
Cist  Phion  avoit  un  char  de  merveillouse  beauté  et  ri- 
chece,  et  il  estoit  armés  par  desus.  Et  li  chars  estoit  covert  50 
tous  d'on  cuir  d'olifant  boilli,  si  le  traioient  dous  droma- 
daires, et  si  estoit  li  chars  si  bien  armés  de  haches  et  de  dars 
que  merveilles  estoit  de  l'esgarder.  Hector  li  bailla  un  de 
ses  frères  qui  Pitagoras  otnon.  En  la  septime  bataille  mist 
Hector  Eneas  et  tout  cil  dou  Coisne  et  Euframes  lor  roi,  35 
si  en  pria  moût  Hector  Eneas  por  ce  que  vieus  hons 
estoit.  Adonc  dist  Eneas  :  «  Pensé  de  chevauchier,  quar 
cil  dehors  furent  pieça  as  lices  ».  Hector  respont  que  ce 
feroit  il  maintenant.  En  l'utisme  bataille  fu  Paris  a  tous 

ceauz  de  Perce,  qui  furent  quatre  mile  chevaliers.  En  la  40 
nuevime  bataille  fu  Hector  ;  aveuc  lui  tous  ceus  de  la 
ville  et  dis  de  ses  frères  bastars.  Et  furent  encores  dis 
mile  chevaliers,  tous  merveillous  et  desirrant  de  lor 
terre  défendre.  Hector  monta  sor  Galaste,  qui  fu  le  plus 
biauz  destriers  dou  monde  ne  qui  jamais  soit  veùs;  et  bien  45 
estoit  dignes  de  tel  maistre.  Et  quant  il  ot  la  teste  armée, 
si  ala  parler  au  roi  Priant  et  li  dist  :  «  Je  m'en  irai  pre- 
miers, et  vos  après  a  tout  cest  autre  conroi.  Et  la  gent 
au  pié  nul  n'en  isse  dehors  se  je  ne  le  cornant,  quar  vos 
nos  serés  forteresce  et  donjon.  »  Le  père  respondi  :  «  Fil,  50 
ta  volentez  soit  faite,  quar  moût  me  fie  en  ta  destre 
main  que  par  elle  soit  vengie  nostre  honte  et  li  tors 
que  nostre  henemis  nos  ont  fait.  Va,  meis  garde  que  tu 
reveignes  souvent  a  moi.  Que  les  dieus  nos  aient  en  lor 
garde  !»  N  55 

100.  Si  come  Hector  issi  hors  de  la  ville. 

Adont  issi  Hector  hors  de  la  ville  et  le  heaume  lacié 
monte  sur  Galaté  et  bien  ressembloit  home  de  gros  cuer 
et  de  grant  fierté  :  por  ce  le  moustra  il  bien  envers  ses 
enemis.  Un  escu  pendoit  a  son  col,  dont  li  chans  estoit  5 
trestous  d'or  a  un  lion  vermeil,  et  autels  estoient  sez 
conoissances.  Ensi  trespassa  tous  les  conrois  et  lor  dist 
que  il  chevauchassent  vers  les  tentes.  A  Dieus  !  qui 
adonques  veïst  les  merveilles  de  Troies  et  les  enseignes  et 
les  conoissances  et  lor  testes  armées  direpeust  que  en  tout  10 
le  mont  n'eùst  tant  de  bêles  gens.  Les  dames  de  la  ville 
estoient  par  desus  les  murs  paourouses  et  esfraees,  et  ce 
n'est  mie  de  merveille. 

101.  Si    com    li      rois    Pandarus    remest  en    la 

VILLE    POR  GARDER,  ET   AUTRES  ROIS    AVEC  LUI. 

Li  rois  Pandarus  de  Césure  et  Alphon  et  trois  autres  rois 
ne  se  issirentmie  le  jor,  et  grans  gens  d'autre  chevaliers, 
quar  il  ne  voloient  la  ville  pas  desgarnir.  Et  de  l'autre  5 
part,  il  estoit  drois  que  il  en  eûst  tous  jors  des  fres  por 
refrechir  les  traveilliés.Maisdeceuz  vos  lairons  ici  un  poi 
por  raconter  cornent  cil  de  l'ost  establirent  lor  batailles. 

102.  COMENT    AGAMENON    ORDENA    SES    BATAILLES    PAR 
ESCILLES. 

Agamenon,  qui  lor  princes  estoit,  ordena  ses  batailles, 
si  mist  Patrodus  en  la  premeraine,  qui  ot  avec  lui  trois 
[mile]  chevaliers  :  ce  fu  la  gent  Achillès,  quar  ce  que  li  5 
uns  avoit  estoit  a  l'autre,  et  Achillès  estoit  un  poi  dehai- 
tiez.  Emanois  fist  la  seconde,  et  avec  lui  deus  mile  che- 
valiers. Et  en  la  tierce  Meneteûs,  li  dus  d'Athènes,  o 
quatre  mile  chevaliers.  En  la  quarte  li  roisEsclafus  de  Con- 
menie,  et  Alienus  son  fil  guia  la  quinte  bataille  ;  et  10 
orent  en  ces  deus  batailles  cinq  mile  chevaliers.  La  siste 
bataille  guia  le  roi  Archelaus  de  Boëte  et  Protenor  son 
cousin,  qui  orent  trois  mile  chevaliers.  La  septime  ot 
Menelaus  et  aveuc  lui  sesPrecheois,qui  furent  quatre  mile 
chevaliers.  Ephistros  et  Celidis  firent  l'utieme  bataille  15 
o  deus  mile  chevaliers.  Le  roi  Thalamon  Ayas  o  ciauz 
de  Salemine  condut  la  noveme,  et  avec  lui  maint  riche 
home  et  quatre  mile  chevaliers.  En  la  diseme  bataille  fu 
lirois  Thoas,  et  avec  lui  ciauz  de  Logreet  li  rois  Odinat 
o  quatre  mile  chevaliers.  En  la  unzieme  bataille  fu  Phi-  20 
lipthoas  ou  dous  mile  chevaliers.  En  la  doseme  fu  Merion 
le  roi  et  Idomex  et  cil  de  Trace,  avec  lui  quatre  mile 
chevaliers.  Nestor  ou  cil  de  Prie  fist  la  tresieme  et  ot 
cinc  mile  chevaliers.  Imeirs  li  rois  ou  tout  ses  Eximious 

fist  la  quatorsieme  ou  tout  trois  mile  chevaliers.  Ulixès  25 
fist  la  quinsieme  o  ciauz  d'Acaye  o  quatre  mile   cheva- 
liers. Eminus,  le  roi  d'Espaigne,  fist  la  seiseime  bataille, 
si  ot  trois    mile    chevaliers.    La    gent  Prochilaus,    qui 
Hector  ocist  a  l'ariver,  fu  la  dis  et  setteme,  si  la  guia  Porta- 
cus, et  furent  dous  mile  chevaliers.  Polidarius  et  Macaon  30 
firent  la  dis  et  uitieme  0  quatre  mile  chevaliers.  Tercians 
le  roi  ou  Trepolex  firent  la  dis   et  novieme    o  mil  che- 
valiers. Eripilius  de  Conmenie  fist  la  vintieme.    Cil    de 
Lile  firent   la  vint    et    unième  et  Saptipus  le    roi  les 
guia.  Pholibès,  li  rois  de  Larce,  fist  la  vint  et   dousieme  35 
et   Nertinus  avec  lui,   et    orent   cinc    mile    chevaliers. 
Diomedès,    Estlinus,  Erialus  firent  la    vint  et  troisième 
et  orent  sis  mile  chevaliers.  Cil  d'Argués  firent  la   vint 
et  quatrième  bataille  et  orent  deus  mile  chevaliers.  Cil 
de  Cipre  la  vint  et  cinquième  et  les  guia  Cineùs  lor  roi.  40 
Cil  de    Manasse  ou  lor  roi  Protolinus  et  orent  en  lor 
bataille  quatre  mile  chevaliers,  et  fu  la  vint  et   sisieme. 
Le  roi  Capanor  de  Capadoche  fist  la   vint   et    setieme 
bataille  et  ot  trois  mile  chevaliers.  En  la  vint  et  uitieme 
bataille  fu  Palamedès  et  ot  uit  mile  chevaliers.  En  la  vint  45 
et  novieme  bataille  m  li  sages  Agamenon  et  ot   sis  mile 
chevaliers.  En  la  trentième  bataille  furent  tous  ceaus  qui 
sans    seignors  estoient,    si   les    conduit  Agias,  et  avec 
lui  toute  sa  gent  ou  furent  bien  dis  mile  chevaliers. 

103.     De  ce  meïsme. 

Ces  gens  vos  ai  conté  et  només  par  non,  por  ce  que 
vos  les  entendes  miaux,  quant  vos  orés  parler  de  lor  che- 
valerie. Si  veïssiés,  que  d'une  part,  que  d'autre,  tantes 
enseignes  de  paile  et  de  samit  et  tantes  conoissances  et  s 
tant  heaume  et  tant  escu  reluire  contre  le  soleil  et  tantes 
lances  branloier  qu'il  n'est  nus  hons  quipeùst  penser  dont 

tantes    gens   pooient    estre    conqueilles    ensemble.    Et 
quant  il  murent  por  assembler,  la  oïssiés  bousines,  tan- 
bour  et  cors   et  estrumens  souner,  et   chevaux  henir^si.  10 
estoit  la  mute  si  grant   que   toute  la  terre   croloit    sous 
les  pies  :  por  coi  il  n'i  ot  si  hardi  qui  ne  muast  corage. 

104.     Si   come  Hector    et   Patrodus   et    lor  gent 
s'entrecontrerent. 

Hector  assembla  premièrement,    et   Patrodus   essi    de 
sa  part.   Lor   destriers   les  portèrent  moût  tost,   si  feri 
Patrodus  Hector  par  mi  l'escu  et  brisa  sa  lance.  Mais  s 
Hector  nes'enmaia  de  rien,  ançois  refiert  li  si  queescu  ne 
hauberc  ne  le  guaranti  qu'il  ne  l'abati  mort  de  la  selle. 
Si  ne  fu  onques  nushonsqui  si  belles  armes  eùst,  et  Hec- 
tor les  voloit  avoir,  si  descendi  sur  lui  ;  et  ja  les  eùst 
traites,  quant  Merion  point  sus  lui  et  l'escria  :  «   Leus  10 
enragiez,  autre  viande  vos    covient  porchacier;  que  lion 
ne  tigre  ne  feïst  ce  que  tu  veus  faire.  Et  bien  descendoies 
en  estrange  leuc,  qui  vois  dis  mile  chevaliers  que  chas- 
cun  se  poine  de  toi   ocirre.  »   Si  le  fier  sus  son  escu  si 
que  il  l'abati  a  terre.  Mais  ja  por  cène  guerpi  son  destrier,    15 
ançois  le  tient  par  le  reine  et  monte  avant  que  lor  gent 
fust  assemblée  sur  li  :  si  peut  Merion  estre  certain  que  il 
a  sa  mort  porchaciee.  Les  gens  Patrodus  s'esforcierent  de 
lor  seignor  vengier,  que  il  voient  bien  que  mors  est,  si 
i  font  droites  merveilles.  Glaçon, Tesseùs,  Archilogus,  Dio-  20 
medès,  tous  cist  estoient  rois,  si  sont  venus  en  la  bataille 
a  toute  lor  gent  ;  si  veïssiés  estour  fier  et  merveillous  a 
la  rescousse  Patrodus  por  son  cors,  si  ot  sus  lui  tel  meslee 
dont  plus  de  mil  perdirent  lor  vies.  Atant  Hector  revint 
a  l'estor  sor  le  cors  l'espee  en  la  main  et  descendi  por  25 
les  armes  que  il  desiroit   a  avoir  por    lor  beauté.  Mais 
Merion  vint  sus  lui.  La  ot  grant  bataille,  si  que  Hector  se 

tint  en  mal    point.   Mais  quant  il  se  voit   entrepris,  si 
comence  a  ferir  a  destre  et  a  senestre  et  a  trenchier  che- 
valiers et  chevauz,  si  que  il  en  a  ocis  et  mahaignié  grant  30 
partie,  et  por  tout  cen  ne  laissa  il  son   destrier.  Merion 
pristle  cors  sus  le  destrier  et  le  mist  devant  soi  et  le  tira 
hors  de  la  presse,  dont  il  fistque  cortois.  Hector  remaint 
entre  ses  henemis,  qui  ne  le  laissent  remonter  ;  si  peûst 
il  legierement  prendre  et  avoir  domage,  quant  un  suen  35 
escuir,  qui  Dodinet  avoit  non,  le  vit  assi  grant  mescief, 
qui  portoit  dous  lances  a  son  seignor,  si  se  traist  près  de 
lui  et  vit  un  grant  prince  qui  Carti  avoit  non,  qui  moût 
grevoit  son  seignor,  se  li  lança  une  lance,  si  l'abati  mort. 
Puis  se  refiert  en  la  bataille  et  lança  une  autre  lance,  si  que  40 
il    abati  un    autre   chevaliers.   Et  puis   se    comence   a 
escrier    :  «  Franc   chevalier,  retornés  !  »  Cicilianor  l'en- 
tendi,  si  retorne  o  grant  compaignie  de  chevaliers,  et  il  se 
fiert  entre  ceauz  qui  son  seignor  requéraient   et   le  fist 
monter.  Quant  il  fu  montés,  lors  veïssiés  homes  courou-  45 
ciés    ei  plains   de  mataient   plus  vers  Merion   que  vers 
nul  autre.  Endementiers  vint  a  l'estorle  vaillant  duc  d'A- 
thènes, qui  assembla  a  la  bataille  tant  que  il  encontra  Troio- 
lus  et  l'abati  de  son  cheval  en  mi  la  preisse.  Pereillou- 
sement   cheï  Troiolus  ;  si  l'avoit  celui  saisi  par  la  ven-  <>o 
taille,  et  l'eùst   trait  hors  de  la  presse,  quant  Miternès 
comença  a  crier  :    «  Or   tost,  franc  chevalier,  aidons  a 
nostre     prince.     »    Et   adonc    retorna    le  rai   Arcamus 
et  fiert  le  duc  d'Athènes,  si  que  a  fine  force  le  firent  guer- 
pir  et  le  montèrent  ;   si  comença   a  faire  si  grans  mer-  55 
veilles  d'armes  que  il  met  a  mort  quant  que  il  aconsiet  ; 
mais  moût    i  rechurent   Troïens  grant    domage   por  la 
gent  le  duc  d'Athènes. 

105.  Si   come  Hector  vint  a  l'encontre    dou  roi 
Calos  de  Tramenie  et  li  fist  grant  domage. 

Adonc  regarda  Hector  entor  soi  et  chosi  la  dolourouse 
bataille,  ou  tant  de  gent  périssent;  si  point  en  celle  part 
ou  il  voit  le  roi  Calos  d'Arcomenie,  qui  secouroit  Menés-  5 
tus  le  duc  d'Athènes,  si  li  vint  a  l'encontre.  Cil  tost  fist 
arester  lui  et  toute  sa  baronie,  si  i  ot  merveillous  estor, 
ou  Hector  soufri  assés  d'ennuie  ;  mais  moût  mal  mist  de 
lor  gens,  ensi  que  nul  attendre  ne  l'osoit,  quar  trop  lor 
faisoit  de  domage  et  trop  lor  sembloit  s'espee  dure  et  10 
merveillouse.  Et  cil  de  Troies  meïsmes  qui  sur  les  murs 
estoient  le  veoient  bien  et  sovent  prioient  Deu  que  il  le 
gardast  de  contraire.  D'autre  part,  li  dus  d'Athènes  estoit 
moût  dolent  de  son  prison  que  tolu  li  ont  li  Troïen  ;  por 
ce  josta  a  Misertès  le  roi,  si  l'abati  en  mi  la  presse.  Atant  15 
vint  Upois  et  Carpersins  le  grans  o  tout  ciaus  de  Larise, 
si  encontrerent  Archelaus  et  Protenor.  La  veïssiés  bataille 
mortel  et  orrible,  la  oïssiés  crier  et  braire  et  morir. 
Tant  et  tant  en  gisoient  par  mi  les  chans  que  par  poi 
lor  chevaus  ne  metoient  piet  a  terre  se  non  sus  mors.  20 
Après  i  revint  le  roi  de  Thicone,  et  Polidomas  aveuc, 
que  li  dist  :  «  Nos  ne  porons  avenir  a  nos  henemis  de 
grant  pièce,  quar  il  i  a  grans  gens  des  nos  entre  nos  et 
eaus  :  por  ce  lor  alons  a  travers.  »  Ensi  le  firent,  dont 
il  domagirent  moût  les  Grizois.  Menelaus  estoit  ja  2$ 
venus  en  la  place  ;  et  quant  il  vit  la  mervellouse  ocision 
d'une  part  et  d'autre,  si  en  parla  a  sa  gent  moût  mer- 
veillousement  en  poi  de  parolles  :  «  Seignors,  or  est 
veùs,  par  la  grant  besoigne  que  venue  est,  qui  onques  de 
riens  m'ama,  quar  bien  savés  que  je  n'ose  mie  estre  entre  30 
vos  come  roi,  mais  come  compaignon.  Or  vos  pri  que 
vos  me  rendes  le  guerredon.  Veez  ci  nos  henemis  mor- 
teuz  :  gardés  que  vos  le  faites  si  bien  sus  tous  les  autres 

que  vos  veés,  que  por  vengier  ma  honte  soulement  sont 
ici  assemblé  itant  roi  et  tant  prince  :  par  quoi  je  ameroie  3$ 
miaus  morir  que  nus  de  nos    feïst  samblant  de  coardie, 
quar  sur  nos  apent  tous  li  afaires.  »  Atant  se  met  avant 
et  tuit  li  sien  après,  si  trova  chascun  sa  joste  apareillie. 
Mais   qui  abat  le  sien,  il  ne  s'en  vait  pas   aveuc  li  che- 
val :  autre  chose   li  covient  faire,   quar   li    plus   hardis  40 
estoit  tous  encombrés  de  soi  défendre,  si  se  portèrent  des 
archons  a  terre  entre  Menelaus  et  Remus.  Et  adonc  ocist 
Polidomas  Melaus,  li  duc  de  Biert,  qui  estoit  neveu  de 
dame  Elaine,  dont  Menelaus  fist  grant  duel  et  a  merveilles 
fu  courouciés  ;  si  fiert  Remus  desus  le  heaume,  si  que  45 
pasmé  le  fist   cheoir  a  terre,  dont  sa  gent  quiderent  que 
il  fust  mort,  si  voloient  le   champ  guerpir  quant  Poli- 
domas se  fiert  en  mi  la  bataille,  et  tant  fist  que  il  ot  le 
cors  a  grant  poine,  et  sa  gent  l'en  portèrent  hors  de  la 
preisse  tout  pasmé.   A  cel  point  lor  fist  Menelaus  grant  50 
domage.  Li  rois  Silidis,  qui  estoit  li  plus  beauz  armés 
de  tout  l'ost,  ala  ferir  Polidomas  si  que  l'escu  li  perça  et 
l'auberc    près  de  la  char.    Et  Polidomas,    qui    fu  fiers 
moût,  lor  court  sus  l'espee  en  la  main  et  le  fiert  si  que 
nule  arme    ne   le    pot  guarantier  que   il    ne  le  fendist  55 
jusques  as  dens  :  dont  sa  gent  fu  desconfite,  car  Hector 
lor  venoit  a  l'encontre,  si  les  retorsa  sus  le  conroi  Thala- 
mon  de  Salemine  par  vive  force.  La  veïssiés  gens  amasser 
ensamble,   mais  trois  batailles  estoient  contre  une  des 
Troïens.  Teùcer,  de  la   compaignie  Thalamon,  ala  joster  60 
a  Hector,  et  se  il  n'eùst  sa   lance  brisée,  il  l'eûst  mort  ; 
meis  se  il  ne  fust  esloingié  de  lui,  mort  l'eùst  et  tost  en 
fust  vengiés.  Quar  a  Hector  ne  samble  pas  jeu  l'afaire, 
quant  il  voit  tant  de  gent  entor  soi,   et  voit  bien  que 
secours  li  tarde  trop,  quar  en  dous  cens  places  se  com-  65 
batoient. 

106.  Si  come  le  roi  Thiseus  secoru  Hector. 

Un  roi  avoit  en  l'ost  qui  Thiseus  estoit  apellés,  qui 
n'avoit  porté  armes  que  trois  ans  et  mainte  fois  en_avoit 
mené  4e  grans  ouvres  a  fin  ;  si  veoit  la  grant  gent  qui  se 
combatoient  a  Hector,  si  pensa  avant  que  il  peùst  avoir  5 
secours,  le  peùssent  bien  avoir  mort.  Si  se  porpensa  de 
tel  chose,  par  grant  gentillece  de  cuer,  qui  au  grant 
profit  li  torna,  ne  tarda  pas  gaires  :  «  Sire  Hector,  fait 
il,  vos  soufrés  ici  moût  grant  travail  et  grant  poine,  et 
vostre  secours,  ce  m'est  avis,  poroit  bien  trop  targier,  et  10 
grant  péril  i  averoit  se  vos  cheiés  ci  entre  nos.  Mandés, 
beau  sire,  a  vos  gens  que  il  chevauchent,  quar  en  poi 
d'oure  mesavient  a  un  home,  et  cil  n'est  mie  sages  qui 
ne  crient  meisaventure.  Et  a  Deu  ne  plaise  que  aiez  mal 
par  nul  de  nos  !  »  Hector  l'en  mercie  moût  et  dit  que  ij 
moût  volentiers  li  en  rendroit  le  guerredon.  Endemen- 
tiers  Thalamon  avoit  abatu  Polidomas,  et  Menelaus  l'en 
menoit  pris,  quar  il  avoit  ja  s'espee  perdue  et  son  heaume 
frait  et  tout  esquartelé  et  torné  sus  le  vis,  si  i  avoit 
grant  bataille  entor  lui.  Mais  Hector  le  vit,  a  qui  il  en  20 
pesa,  si  point  celle  part  et  perce  toute  la  bataille  et  tant 
fait  que  par  fine  force  le  lor  toit.  Et  bien  sachiés  que 
plus  de  trente  lor  laissa  mors,  et  il  fu  tant  férus  que  mer- 
veilles semble  a  ceus  qui  le  voient  cornent  il  peut  tant 
soufrir.    .  25 

107.  COM    LES    DIS  FRERES  HECTOR  LE    VINDRENT     SOR- 
CURRE,  QUI    GRANT  MESTIER  LI  ORENT. 

Ces  rois  que  vos  avés  oï  nomer  pristrent  une  voie 
contre  Troïens  tel  que  par  force  les  jetèrent  hors  dou 
champ  :  ce  fu  Espitros,  Thalamon,  Menelaus  et  toutes  5 
lor  gens.  Mais  oies  con  grant  mestier  orent  a  Hector  ses 
dis  frères.  Quant  il  se  furent  parti  de  lui,  si  en  avoient 
grant  crieme  et  dient  que  se  il  se  pooient  ajoster  a  lui, 

que  ja  mais  ne  le  guerpiroient.  Et  quant  il  virent  la  res- 
plendissour  des  espees  sur  lor  frère,  si  crient  :  «  Or  tost,  r° 
alons  a  nostre  seignor.  »  Si  vindrent  celle  part  hardis  et 
fiers  corne  lions,  et  troverent  que  Hector  estoit  cheûs 
en  mi  la  preisse,  et  si  n'i  avoitsi  hardi  Grizoisqui  l'osast 
aprochier.  Mais  un  prince,  qui  Amphimacus  ot  non,  se 
lança  vers  lui  et  le  cuida  saisir,  meis  Hector  l'ataint  et  li  15 
coupa  la  teste.  Thiseùs  abati  Eneas,  Epistros,  Antonius; 
Endion  feri  Thalamon  et  li  fist  une  grant  plaie,  et  Doim 
Polisenarta  et  l'abati  a  terre,  et  puis  prist  le  destrier  et  le 
mena  a  son  frère  Hector,  qui  monta  maintenant.  Adonc 
veïssiés  homes  fiers  et  de  grant  félonie  plains.  Si  fiert  un  20 
amirant,  Cecinor  avoit  non,  et  l'abati  en  la  presse.  Que 
vos  diroi  je  ?  Tous  les  dis  frères  josterent  et  n'i  ot  nul 
qui  son  cop  perdist,  si  lor  ont  fait  moût  grant  domage. 
Thiseùs  aloit  par  la  bataille  faisant  grans  martires  des 
Troïens.  Atant  le  choisirent  dous  des  fis  le  roi  et  l'aba-  25 
tirent,  et  ja  li  eussent  li  chief  coupé,  quant  Hector  i  vint 
et  dist  :  «  Laissiés  le,  fait  il,  tout  coi,  quar  il  ne  vos 
domage  ».  Et  maintenant  le  fist  remonter  sor  un  cheval, 
et  Thiseùs  l'en  mercia  moût. 

108.     Si  com  le  roi  Thoas  vint  en  la  bataille. 

Atant  vint  le  roi  Thoas  en  la  bataille  ou  bien  cinc 
mile  haubers  et  fiert  Cassibenant,  un  des  bastars  le  roi, 
qui  bons  chevaliers  estoit,  et  l'abati  mort.  Et  quant  ce 
vit  Hector,  si  en  ot  grant  duel,  et  por  ce  moit  il  en-  5 
contre  ses  henemis,  ausi  corne  lions  aufamé  entre  les 
aigniaz,  et  feroit  et  ocioit  et  detrenchoit  tout  quant  que 
il  ataint,  si  que  par  fine  force  fist  la  bataille  toute  remuer. 
Si  ne  vos  poroit  on  dire  la  moitié  de  ce  que  il  faisoit, 
fors  que  ciauz  que  il  encontre  fait  aler  a  la  mort,  si  que  10 
moût  aloit   malement  as  Grizois,  quant  Nestor  vint  que 

s'encontra  a  la  gent  Esdras  et  Phion,  que  le  riche  curre 
avoit  et  estoit  desus  tous  armés,  et  plus  resplendissoit  et 
resembloit  devine  chose  que  humane,  et  moût  damagoit 
ses  hennemis.  Et  a  la  fin  fu  il  navrés  d'une  saiete  en  mi  15 
la  chiere  :  porcoi  HTroïen  guerpirent  place,  quant  Eneas 
i  vint,  que  par  son  esfort  recouvrent  li  Troïen  le  champ . 
Adonc  Ayas  i  vint,  et  quant  il  vit  les  siens  fuir,  si  dist  : 
«  Ha  !  Dieus,  a  coi  tornera  ceste  chose  ?  »  Si  se  tome 
envers  sa  gent  et  les  semont  de  bien  faire  et  se  met  en  20 
l'estor,  et  tant  fait  que  il  trueve  Eneas  ;  et  cil  josta  avec 
lui  si  que  ambedeus  furent  abatu,  et  après  se  recouvrent 
as  brans  moût  asprement,  si  que  li  sanz  vermeil  lor  court 
par  mi  la  ventaille.  Après  vint  Philithoas,  qui  moût  se 
poine  des  Troïens  desconfire,  si  josta  aveuc  Hector  et  aj 
brisa  sa  lance.  Hector  le  fiert  et  versa  lui  et  son  cheval 
en  un  mont  nafré,  que  il  jut  pasmé  une  grant  pièce.  Après 
vint  Ulixès  et  feri  Paris,  si  que  il  li  fist  les  archons  voi- 
dier,  et  mort  l'eùst,  se  Troiolus  ne  fust  qui  feri  Ulixès 
sor  le  heaume,  si  que  il  li  trencha  la  coife  de  fer  et  par  30 
poi  qu'il  ne  Tabati.  Mais  toutes  voies  s'esforcirent  tant 
li  Grizois,  a  cen  que  il  avoient  quinze  conroi  mis  en- 
contre set,  que  par  fine  force  le  refusèrent  jusques  as 
lices.  Et  quant  Hector  vint  près  de  la  ville,  si  trova  le 
conroi  des  chevaliers  de  la  cité  dont  il  s'estoit  le  matin  35 
partis  et  fait  sans  eauz  mainte  chevalerie.  Et  il  estoient 
fres  plus  de  dis  mile,  tous  nés  dou  pais.  Et  quant  il 
virent  lor  seignor,  si  prirent  cuer  et  hardement.  Hector 
s'en  vint  vers  euz  et  lor  dist  :  «  Biauz  seignor,  veez  l'ou- 
vre qui  fort  se  demoustre,  ne  sai  quele  en  sera  la  fin  :  le  40 
commencement  est  moût  stranges.  Ceste  gent,  qui  sont 
venus  sor  nos,  sont  de  grant  force  et  font  tout  le  pooir  de 
nos  adomagier,  et  jamais  ne  s'en  iront  se  par  bataille 
non  :  se  il  nos  peuent  laidir,  toute  lor  force  en  doublera. 

Mais  cruel  domage   lor   avons  fait,   et  or  gardons  que  45 
l'onor  soit  nostre.  Vous  veez  que  chacié  nos  ont  et  qui- 
dent  çaens  recouvrer  o  nos  et  ocirre  nous  et  nos  femes 
et  nosenfans.et  nostre  lignaige  ;  por  quoi  nostre  force 
nos  doit  doubler  :  par  un  quatre  des  lor  devons  valoir.  Et 
por  ce,  se  vos  me  volés  aidier,  nous  les  ferons  par  force  50 
traire  en  sus  et  lor  ferons  chier  comparer  la  mort  de  nos 
charnés  amis.  Et  pensés,  biauz  seignors,  que  nos  ancestres 
conquistrent  a   grant  poine  l'onor  que  il  nos  laissirent, 
que  ceste  gent  nos  cuidoirent  tollir.  Et  si  m'ont  hui  mort 
un  de  mes  frères,   et  autel  feroient  il  de  nos  tous,  se  il  55 
eussent  le  pooir.  Por  quoi  je  vos  en  pri  que  nos  lormous- 
trons  nostre  esfort,  ne  ne  soions  esmaiés  por  paour,  que 
chascun  morra  a  son  terme,  et  plus  douce  doit  a  l'orne 
sembler  la  mort  franche  et  henourable  en  son  pais  que  en 
estrange  terre  honteuse  et  mërciable  vie.  Et  certes  mon  60 
cuer  me  dit  que  il  seront  hui  tout  desconfit.  Et  m'est  avis 
que  je  les  voie  trestous    mors  gésir  as  pointes   de  nos 
gleives.  »  Atant  se  met  a   la  voie,   et  cil  se  porpensent 
de  gaaignier,  si  eschiverent  toutes  les  batailles  et  furent 
sus  lor  hennemis  de  travers.  La  veïssiés  gens  esperdue  des  65 
Grizois  qui  orendroit  quidoient  avoir  tout  gaaignié. 

109.    Si  com  li  dus  d'Athènes  délivra  le  roi  Thoas 
de  Troïens. 

Li  rois  Thoas  aloit  par  la  bataille  et  moût  domage  ses 
henemis.  Atant  le  choisirent  les  fis  le  roi  ;  si  vient  vers 
lui  li  un  d'eaus  qui  Odinel  avoit  non  et  le  fiert  cil  que  il  5 
l'abati  a  terre  en  mi  la  presse,  et  li  autre  li  corent  sus  et 
l'asaillent  de  toutes  pars,  et  cil  se  defent  moût  vigourouse- 
ment.  Mais  s'espee  li  brisa,  et  cil  le  pristrent,  et  en  ce 
que  il  le  tenoient  et  le  trayoient  hors  de  la  preisse  por 
lui  ocire,  i  sorvient  li  dus  d'Athènes,  et  fiert  Odinel  et  10 

l'abati  a  terre,  et  tant  fist  que  il  délivra  Thoas,  qui  moût 
estoit  enpressés  et  moût  bleciés.  Atant  i  vint  Paris  et  vit 
le  domage  que  li  dus  d'Athènes  lor  faisoit,  si  le  iîert 
d'une  saiete   en  mi  le  vis,  dont  il  fu   durement  bleciés. 

110.     Si  come  Hector  fu  féru  d'une  saiete  en  mi 

LE  VISAGE,  QUE  LI  ROIS  D'EsiMIOIS  LI  TRAÏ. 

Hector,  qui  de  riens  ne  s'enmaie,  met  tout  son  pen- 
ser en  desconfire  ses  henemis,  et  tant  a  fait  a  l'esfort 
de  sa  gent  que  il  les  a  tous  remués.  Et  atant  vint  a  l'estor  5 
le  roi  des  Muors,  si  trait  d'un  arc  que  il  avoit  en  la  main 
et  fiert  Hector  en  mi  le  visage,  et  par  un  poi  que  il  ne 
l'a  a  mort  nafré.  Mais  Hector  s'en  venja  assés  tost,  que 
maintenant  se  trâistpresde  lui  et  le  fendi  jusques  esdens. 
Et  s'aïre  moût  de  cen  qu'il  seignoit,  si  li  doubla  son  har-  10 
diment.  Et  maintenant  fist  por  apel  soner  un  cor,  si  se 
traistrent  envers  lui  tous  li  nés  de  la  ville  et,  cornant  se  li 
jeu  fust  tout  novel,  se  laissent  aler  entre  lor  henemis  et 
fendent  la  bataille  par  mi  et  se  traient  près  des  autres 
conrois  ;  et  Hector  s'en  vait  au  Roi  son  peré  et  li  dist  :  is 
«  Nos  henemis  sont  desconfit  sans  recouvrer,  se  nos  de 
ci  les  poons  geter  et  retraire  ariere.  Or  me  baillés  dous 
mile  chevaliers  por  refrechier  nostre  conroi,  et  vos  che- 
vauchiez après  nous  a  toute  vostre  gent  ;  quar  il  seront 
maintenant  vencu  et  desconfit,  ou  nos  i  morrons  trestuit.  »  20 
Priant  li  dist  :  «  Biauz  fis,  des  ores  mais  aproinent  et  il 
bien  apert  quels  sont  li  jeuz,  quant  je  vos  voi  ensan- 
glentés.  Va  et  fai  ce  que  tu  dis.  Que  tous  les  dieus  soient 
garde  de  toi.  »  Maintenant  s'en  revint  Hector  en  la  bataille 
o  tout  les  dous  mile  chevaliers  et  grant  partie  de  ses  25 
frères,  si  josta  de  venue  Ayas,  dont  ambedous  furent  aba- 
tus.  Et  Menelàus  ocist  Marrot,  un  grant  amirall.  Margua- 
riton  abati  Thalamon,  Aiasbrus  abati  Protenor  et  Matan 

abati  Ulixès.  Digus  feri  le  duc  d'Athènes,  si  que  il  le 
porta  a  terre  et  la  selle  avecques,  et  si  le  feri  en  mi  la  chiere,  30 
si  que  grant  partie  du  nés  li  abati.  Et  quant  Nadamor 
vit  son  frère  féru,  si  refiert  Mesteùs  et  le  fist  flatir  a 
terre  ;  mais  il  resailli  en  pies  et  se  defent  contre  les  trois 
treres  moût  hardiement  ;  mais  riens  ne  li  valoit,  se  ne 
fust  Teùcer,  qui  le  rescoust  a  grant  poine.  Adonc  vint  le  35 
roi  de  Perce  sur  Thalamon  Aïas  :  si  peùssiés  veoir 
estor  fier  et  merveillous  et  gens  sor  gens  et  chevaliers 
découpés  et  mal  mis  issir  de  la  bataille  ;  si  estoit  la  criée 
et  la  noise  si  grant  que  il  sembloit  que  tous  li  siècles 
deùst  périr  ensemble.  4° 

lli.     Si  com  Hector  assembla  as  Grizois  et  copa  la 

TESTE  A   EMERION. 

Atant  vint  Hector  o  toute  la  gent  que  li  rois  li  avoit 
baillie,  qui  estoient  tous  fres  et  desirrant  de  la  bataille; 
si  i  firent  tant  par  lor  esfors  que  li  Grizois  lor  tornerent  5 
le  dos,  et  les  ont  chaciés  jusques  es  tentes.  Si  choisi  Hec- 
tor Merion  le  roi  par  devant  un  pavéillon  et  tout  achevai, 
ou  il  defendoit  soi  meïsmes  et  li  sien,  si  li  court  sus  et  li 
dist  :  «  Je  veul  que  vos  soies  compaignon  as  mors  por 
l'amor  de  la  rescousse  Patrodus.  »  Si  le  fiert  par  desus  le 
heaume  et  l'en  porte  a  terre  dou  chevaul.  Et  puis  il  ressaut 
moût  asperment,  et  cil  se  defent  quant  que  il  puet,  corne 
vigourous  chevaliers.  Mais  sa  defence  ne  li  valut  rienz, 
quar  la  teste  i  perdi,  dont  il  fu  grant  domage,  car  trop 
estoit  hardis  et  bons  chevaliers.  Et  Hector  vit  le  cors  i> 
el  pavillon  que  celui  qui  la  teste  en  a  perdue  i  âvoit 
porté,  si  mist  son  pooir  d'avoir  les  armes  :  dont  il  me  poise, 
quar  trop  en  faisoit  que  vilein.  Et  bien  s'en  pooit  soufrir, 
se  son  plaisir  fust  ;  meis  a  poi  que  il  nés  achatatrop  chier, 
quar  li  dus  d'Athènes,  qui  moût  se  prenoit  garde  de  lui  20 

souprendre,  se  trait  près  de  lui,  ou  il  estoit  sus  le  cors  des- 
cendus, et  le  fiert  dou  trenchant  de  l'espee  qu'il  tenoit, 
et  li  faussa  l'auberc  et  li  fist  une  grant  plaie,  mais  ne 
s'aresta  point.  Hector  se  torne  et  fait  sa  plaie  bender 
d'on  bendel  et  remonte  et  moût  couroucié  fiert  entre  25 
ses  henemis.Etse  nos  raconte  l'Istoire  que  mil  ou  plus  en 
ocist  il  lé  jor  de  sa  main.  Et  a  la  fin  se  mist  en  fuie  par 
mi  les  tentes,  si  commençoit  a  abatre  payeillons  et  déro- 
ber et  ocire  quant  que  il  ateignoit.  Si  fust  celui  jor  fin 
de  la  bataille,  se  Fortune  et  Destinée  ne  lor  fust  contraire  50 
a  ciaus  de  Troies,et  vos  dirai  cornent. 

112.     Si  com  Hector  reconut  son  cousin,  fils   de 

EXIONA,   LA    SEROR    LE    ROI    PRIANT,    QUI    ESTOIT    EN     l'ûST 

de  Grèce. 

Dit  vos  ai  ça  en  arieres  quoment  Priant  avoit  une  suer 
qui  fu  prise  quant  Troie  fu  destruite  et  son  père  mort.  5 
Et  Thalamon   de  Salemine,   si  corne  dit    vos  avons,  si 
en  ot  un  fil  qui  Thalamon  fu  apellé,  bons  chevaliers  de 
grant  manière  et  hardi.  Si  se  reconurent  en  la  bataille  lui 
et  Hector  et  se  firent  grant  joie.  Si  li  pria  moût  Hector 
que  il  venist  en  la  cité  por  veoir  son  grant  parenté,  mais  10 
il  ne  li  otria  pas.  Et  quant  il  furent  une  pièce  conjoï 
ensemble,  celui  pria  Hector  que  il  feïst  sa  gent  retraire, 
0  quar  chascun  jor  i  porons  a  ce  venir.  »   Hector  li  res- 
pondi  :  «  Biau  cousin,  je  en  ferai  vostre  plaisir,  tout  que 
moût  m'en  soit  grief;  quar  ceste  gens  nos  ont  fait  moût  15 
grant  domage,  quar  il  ont  tout  nostre  pais  destruit,  et  si 
ne  sevent  pas  por  quoi.  Mais  je  croi  que  a  la  fin  il  seront 
destruit  et  honis,  car  li    drois  est  nostre   et  le  tort  est 
leur.  »  Ensi  départi  la  bataille  sans    plus   faire,  quar  ja 
voloient  il  les  nés   alumer,  que  nul  contredit  n'i  avoit  ;  20 
mais  de  ce  n'avront  il  ja  mais  loisir,  quar  se  Fortune  eusse 

volu,  celui  jors  estoit  tous  lor  travail  finis.  Aï  !  Dieuz, 
comme  fait  a  doloir  celé  jornee,  quant  par  issi  petit  d'a- 
choison  remest  lor  délivrance  !  Por  coi  je  croi  que  For- 
tune avoit  envie  de  lor  hautesse .  <*  25 

113.     Si  come  Hector  vint  en  la  ville. 

Ensi  par  Hector  fu  laissié  celi  jour,  dont  il  porrat  tous 
jors  mais  estre  dolens.  Et  départirent  de  la  bataille  li 
uns  liés  etli  autre  dolent,  quar  qui  pert  son  charnel  ami, 
il  n'est  pas  merveilles  se  il  est  dolent,  et  moût  en  i  ot  5 
des  mors.  Si  en  vait  chascun  a  son  ostel,  mais  Hector 
entra  le  derrain  en  la  ville.  Si  issirent  tuit  contre  lui,  et 
quant  il  le  virent  entrer  par  la  porte,  assés  en  i  ot  qui  de 
joie  plorerent,  quar  dame  ne  borjoise  ne  damoiselle  n'es- 
toit  demouree  que  issue  ne  fust  por  li  veoir.  Et  toutes  10 
et  tous  crioient  a  haute  vois  :  «  Bien  veigne  la  flor  de 
chevalerie.et  celui  qui  nos  vengera  de  ceaus  qui  tort  nos 
font  !  Li  soverains  Dieus  soit  de  lui  garde  et  le  nos  dé- 
fende, si  come  il  nos  est  mestiers  !  »  Se  li  dura  tant  que 
il  descendi  au  palais,  ou  sa  mère  le  recuit  entre  ses];bras,  15 
et  ses  serours  li  delacierent  son  heaume  et  li  osterent  son 
hauberc,  qui  fraint  de  mailles  estoit.  Si  demora  en  un 
auquenton  que  il  avoit  le  jor  vestu  toz  froiz,  que  toz 
estoit  glaciés  de  suoir  et  de  sanc  ensi  qu'a  grant  poine 
le  porent  oster.  Et  firent  venir  mire  por  ses  plaies  regar-  20 
der,  et  ensi  fist  l'en  a  tous  les  autres  nafrés.  Et  après  furent 
les  tables  mises  et  manja  qui  en  ot  pooir  et  volenté.  Et 
quant  vint  après  mangier,  si  commencirent  a  parler  de 
chevalerie  et  des  grans  ouvres  que  le  jor  avoient  esté 
faites.  Les  dames  demandèrent  moût  qui  en  devoit  avoir  25 
le  pris.  Hector  le  donoit  a  Troylus,  et  après  a  Polidomas 
et  a  Paris.  Et  après  loerent  moût  la  chevalerie  des  Bastars. 
Et  quant  il  vint  l'endemain,  cil  de  la  ville  estoient  tout 

apareillié  por  issir  hors  de  la  ville,  quant  li  Grizois  lor 
quistrent  trives  ;  si  furent  donees  pordous  mois.  Etalèrent  ?o 
as  chans  ou  la  mortalitez  estoit,  si  orent  les  mors  déli- 
vrés et  les  chans  avant  que  les  dis  jors.  Si  plouroit  chas- 
cuns  son  ami  et  son  parent.  Cassabilant  en  fu  porté  en 
la  ville  et  fu  si  honoureement  enfoï  corne  fil  de  roi. 

114.     Si  come  Achillès  ploroit  Patroclus. 

Cil   dehors   firent    assement  de   lor   amis.    Qui  veïst 
Achillès  plourer  Patroclus   dire  poroit  qu'il   l'amoit  de 
très  grant  amor,  quar   il  se  paumoit  sus  le  cors  menu 
et  sovent,  disant  :  a  Biauz  dous  amis,  trop  fis  que  vilein  5 
quant  je  vos  laissoie  aler  sanz  moi  en  la   bataille  :  mau- 
vaise amor  et  mauvaise  compaignie  vos  moustroie  adon- 
ques.  Et  bien  reconoi   que  li  tors  est  mien,  quant  vos 
estes  mors  sanz  moi.  Quar  se  je  eusse  esté  deriere  vos 
a  dolourouz  conroi,  je  ne  croi  mie  que  nus  hons  peùst  10 
nostre  compaignie  départir  :  por  coi   je    di  que    jamais 
n'avrai  amor  ne  compaignie  aveuc  nulle  rin   qui  vive, 
quar  avec   vos    en  portés  mon  cuer.  Haï  !  biaus   amis, 
estiez  debonaires  et  biaus  et  prouz  :  por  coi  je  ne  croi 
que  jamais  ferai  chose  dont  joie  me  peùst  venir,  quar  is 
après  toi  que  j'ai  perdu  ne  seroit  ou   je    metroie  jamais 
mon  cuer  qui  si   bien  fust  enploiés  ;  quar   vos  m'amïés 
plus  que  nule  chose,  et  je  vos,  assi  comme   celui    qui 
ert  tous  miens,  et  je  vostre.  Por  coi  tous  jors  mais  vos 
plaindrai  en  lermes  et  en  dolours,  mais  sur  toutes  choses  20 
me  penerai  de  vos  vengier.  Et   bien    sache   Hector,    se 
jamais  le  puis  trover  en  leuc,  ou  il  ocira  moi,  ou  je  lui. 
Haï  !  las,  que  je  n'i  fui,   quant  il  descendi  sur  vos  !  » 
Et  alois  se  pasma,  et  puis  fist  le  cors  ensevelir.  Et  illeu- 
ques  ment  le  proverbe  qui  dist  que   home  mort    n'avra  25 
ja  amis.  Mais   Achillès  li  moustre  a  la    mort   cornent  il 

l'avoit  amé  a  la  vie.  Et  d'autre  part  fist  Agamenon  ense- 
velir Merion  et  Prothiselaus  si  honourablement  corne 
roi.  Etquantcefu  fait, si  sereposerent  d'unepart  etd'autre. 

115.     Si  come  Palamedès  parla  moût  irié   a  Agame- 
non. 

Cil  de  Grèce  sont  tous  jors  en  grant  cure  cornent  il 
peùssent  lor  henemis  conquerre,  et  sur  ce  ot  conseillié 
moût  de  fois  et  parlé  en  diverses  manières.  Mais  sur  tous  5 
les  autres  se  travaille  Palamedès,  quar  nus  n'i  est  plus 
curious  ne  qui  tant  i  face.  Mais  sachiés  que  moût  li  poise 
de  la  seignourie  que  Agamenon  a  sur  lui  et  sur  tous  les 
autres,  si  en  dist  mainte  fois  grosses  parolles  oiant  tous 
les  princes  :  «  Seignor,  fait  il,  je  ne  sai  por  quel  chose  10 
c'est  que  au  plus  bas  home  qui  soit  entre  nous  avons  fait 
seignor  et  prince  de  si  grant  oevre.  Et  sachiés  que  je  ne 
veul  ne  ne  le  ting  pas  asseùr,  quar  nos  somes  tels  gens 
qui  bien  deùssons  enlire  un  home  de  plus  grant  valour 
qu'il  n'est  et  qui  plus  peùst  soufrir  a  besoing.  Et  nos  n'es-  15 
tïons  encores  ajosté  quant  il  ot  la  bailie.  Por  quoi  je  ose 
bien  dire  que  il  n'est  pas  covenable  que  il  ait  la  seignu- 
rie  sus  tant  rois  qui  plus  haus  et  de  plus  grant  auctorité 
sont  que  il  n'est.  Endroit  de  moi  ne  le  veu  ge  plus,  et  ce 
diroi  je  bien  et  por  vérité  ;  car,  se  il  est  sage,  je  ne  le  20 
sui  mie  mains  et  si  ai  plus  chevaliers  et  gens  que  il  n'a, 
et  plus  riches  home  sui  que  il  n'est,  et  ausi  bien  saveroi 
je  doner  un  grant  conseil  que  il  savroit  ;  et  plus  penable 
home  sui  que  il  n'est.  Puis  que  je  ai  tant  de  ces  vertus 
com  il  a,  dont  n'est  il  mie  drois  que  il  soit  maistre  de  25 
moi  outre  mon  gré.  »  A  ce  fu  respondu  diversement, 
quar  a  icé  traoit  a  Agamenon  et  as  autres  a  Pala- 
medès, qui  moût  estoit  doutés.  Mais  a  celle  fois  n'i  ot 
plus  fait,  si  vient  li  termes  des  trives. 

116.     Si    come    Agamenon    apareilla   ses    escielles 

POR    COMBATRE. 

A  l'endemain  dou  terme  que  li  jor  aparut,  si  fist  Aga- 
menon ses  eschielles.  Achillès  ot  la  première,  et  les  autres 
après,   si  come  il   soloient.  Ensement  firent  les  Troïens  5 
les  lors,  si  fu  Hector  en  celle  devant,  et  les  autres  après, 
si  come  il  orent  ordené.  Les  dames  estoient  as  fenestres, 
qui  regardoient  les  gens  qui  assembler  dévoient,  si  estoient 
moût  paiïrouses.  Li  conroi  s'asemblerent,  si  josta  Hector 
a  Achillès  cors  a  cors,  que  pas  ne  s'amoient,  si  s'en  por-  10 
terent  a  terre.  La  ot  estor  fier  et  cruel,  ou  maint  cheva- 
liers perdirent  la  vie.  Toutes  fois  furent   li    doi   prince 
remontés  par  l'esfort  de  lor  gens.  Mais  Hector,  qui  cou- 
rouciés  estoit    dou   cheïr,  fiert   et    abat  et  trespasse    la 
bataille  tout  outre,  et  cil  qui  voie  ne  li  faisoient  estoient  1$ 
maintenant  fenis.  Achillès  fait  ce  meïsmes  sus  les  Troïens 
et  lor  vent  son  ire  moût  chierement.  Il  seoit  sus  un  mer- 
veillous  cheval  moût  noblement  armé,  et  tant  ot  aie  que 
lui  et  Hector  s'entrecontrerent,  si  se  corurent  sus  mainte- 
nant chaut  et  plains  d'orgueil  et  de  félonie,  si  se  percent  20 
les  escus  et  les  aubers  as  fers  de  lor  lances.  Si  cheï  Achil- 
lès a  perhurter,   et  Hector  maintenant  saisi  le    cheval  ; 
mais  ce  ne  fu  mie  legiere  chose  a  faire,  quar  maintenant 
fu  Achillès  remontés  par  l'esfort  de  sa  gent  et  vint  contre 
Hector  et  le  fiert  si  durement  de  son  branc  sur  le  heaume  25 
que  tout  le  fist  chanceler.  Mais  Hector  mist  la  main  a  l'es- 
pee  et  le  fiert  tel  cop  sus  le  heaume  que  celui  ot  tout  le 
visage  ensanglenté.  Si  avoit  tel  jeu  commencié  entre  eauz 
que  li  uns  ou  li  autres  en  covenist  morir   par  aventure. 
Mais  lor  gens  se  meslerent  entre  auz  dous,  dont  Hector  30 
fu  moût  courouciez. 

117.     Si  come  Troylus  et  Diomedès  abatirent  l'un 
l'autre. 

Troylus  et  Diomedès  s'asemblerent  o  toutes  lor  gens. 
La  veïssiés  chevaliers  et  chevauz  ocire  ;  la  veïssiés  gens 
abatre  et  detrenchier  et  crier  et  braire,  quar  li  doi  s 
prince  abatirent  li  un  l'autre.  Diomedès  remonta  pre- 
miers et  recourt  a  Troylus  tout  a  cheval  et  li  done  tels 
cols  que  le  heaume  li  escartelle.  Et  cil  fiert  le  destrier 
et  l'abat  mort.  Or  sont  ambedui  a  pié  en  la  bataille 
et  se  grievent  moût  a  lor  pooir.  Mais  toutes  fois 
montent  a  moût  grant  poine,  mais  moût  i  ot  ançois  10 
mort  de  lor  gens.  La  bataille  est  moût  grans  en  plesours 
leuz  et  de  grant  péril,  quar  grezille  ne  pluie  ne  chiet  si 
espessement  come  saietes  et  dars  ;  et  li  conroi  estoient 
tous  assemblés  et  se  combatoient  en  plesours  leus  par 
grant  ire  d'une  part  et  d'autre,  et  souvent  gaignent  et  15 
perdant,  si  come  il  est  usage  de  tel  foire.  Li  rois  Boëtès 
vint  en  Testor  moût  desirrant  de  faire  chevalerie,  et  si 
eust  il  fait,  se  Hector  ne  l'eùst  desavancié.  Si  s'entrefirent 
des  lances  sur  les  escus,  si  qu'il  perdirent  lor  helmes. 
Hector  prist  maintenant  son  tor  et  li  dona  dou  brant  sus  20 
le  heaume  tel  cop  que  il  le  fendi  jusques  es  dens,  dont 
li  Grizois  furent  moût  esmaiés.  Et  Antilogus,  qui  son 
cusin  estoit,  quant  il  le  vit  cheïra  terre,  tout  soupris  d'ire, 
broiche  son  cheval  sor  Hector  et  li  dona  tel  coup  que 
por  escu  ne  por  le  hauberc  ne  por  le  branc  ne  demoura  25 
qu'il  ne  li  mist  par  mi  le  costé  fer  et  fust  ;  et  se  la  lance 
ne  fust  brisée,  mort  l'eùst.  Hector  fu  enferés,  mais  toutes 
voies  li  corru  sus  et  li  dona  tel  cop  que  il  le  fendi  jusques 
au  nombril,  dou  quel  cop  il  fu  puis  moût  redoutés  ;  et 
prent  le  cheval  a  la  destre  main,  quar  il  avoit  encores  ?o 
celui  de  Boëtès  en  la  senestre,  et  les  bailla  ambedeuz  a  un 
suen  escuir.  Adont  comencierent  li  Grizois  a  perdre 
place,  et  li  Troïen    les    menoient  a  lor  volenté.    Mais 

Achillès,  lor  souverains  as  armes,  i  est  venus  par  devant 
les  autres,  si  faisoit  droites  merveilles  de  son  cors,  et  35 
coupa  le  teste  a  un  des  Bastars,  dont  il  reçuirent  puis 
mains  grans  cols.  Ceste  mort  comparèrent  trop  chièr  H 
Grizois,  quar  Troylus  i  sorvint,  quar  il  semble  que  il  les 
veulle  trestous  dévorer,  et  n'i  a  nul  si  hardi  qui  a  droit 
cop  l'ose  atendre.  Mais  une  grant  mescheance  avint  as  Gri-  40 
zois,  quar  Prothenor,  le  roi  de  Boëtes,  qui  estoit  un  des 
souverains  Grijois,  feri  Hector  de  travers  et  l'abati,  et 
quida  saisir  Galate.  Mais  son  pechié  l'en  fist  entre- 
metre,  quar  Hector  courouciés  et  hontous  estoit  :  tout 
ensi  a  pié  le  court  sus  l'espee  en  la  main  et  le  fiert  45 
de  tel  force  que  ne  escu  ne  aubère  ne  le  pot  guarantir 
que  il  ne  lé  parfent  tout,  dont  ce  fu  grant  domage.  Hec- 
tor monta  et  prist  le  cheval,  qui  de  grant  pris  estoit,  et 
s'en  revint  en  la  bataille  fel,  irous  et  cruel,  l'espee  traite 
en  la  main,  dont  moût  de  chevaliers  périssent.  Et  quant  50 
Archelaus  voit  que  il  ot  Prothisenor  ocis,  qui  son  oncle 
estoit,  si  ot  grant  duel  que  a  poi  que  soi  meïsme  n'ocioit, 
ne  onques  par  force  ne  par  poine  ne  porent  avoir  le  cors. 
Si  se  pensa  moût  Archelaus  et  en  fist  maintes  chevaleries 
sor  Troïens,  mais  a  la  fin  lor  covint  le  cors  laissieren  la  55 
place,  quar  avoir  ne  le  porent.  Si  furent  Grizois  par  fine 
force  chaciés  jusques  as  tentes,  si  que  autre  chose  eussent 
fait,  mais  la  nuit  les  despart.  Les  Grizois  s'aresterent  a 
lor  tentes  et  les  Troïens  s'en  alerent  a  la  ville,  qui  moût 
Forent  le  jor  bien  fait. 

118.     Si  come  Grijois  parlèrent  de  la  mort  Hector. 

Quant  li  Grizois  furent  revenus  a  lor  paveillons,  sachiés 
que  por  la  jornee  que  il  orent  eue  ne  se  tienent  pas  bien 
a  seùr,  et  chascun  est  moût  dolens  de  ce  que  il  se  voient 
domagier;  si  redoutent  moût  Hector  plus  que  la  mort,  5 

quant  il  se  recordent  de  ses  ouvres.  Et  por  ce,  quant  il 
orent  mangié,  avant  ce  que  il  alassent  couchier,  furent 
trestous  les  princes  mandés  au  tref  Agamenon,  si  poés 
oïr  de  coi  il  parlèrent.  Agamenon  lor  dist  :  «  Seignor 
barons,  vos  estes  trestous  de  grant  renomee,  et  vos  ances-  10 
sors  le  furent  assi,  ne  onques  l'onor  que  il  nos  laissirent 
ne  vousistes  por  rien  baissier,  ançois  l'avés  tous  jors 
acreû.  Et  ce  est  la  chose  que  vos  sur  toute  rien  devés 
garder.  Or  avons  une  tele  euvre  comencie  que,  se  vos 
n'en  venés  au  dessus,  vostre  pris  et  vos  trestuit  aies  a  15 
noient.  Et  se  vos  ceste  besoigne  ne  menés  a  bone  fin, 
vostre  renomee  ne  durera  plus  a  grant  honour  ;  le 
grant  los  que  vos  avés  aporté  jusques  a  ores,  dont  il  en 
iert  tous  perdus  et  péris  et  vostre  terre  et  vostre  henor  ; 
et  vos  hoirs  en  seront  honis  as  tous  jors  mais.  Mais  se  20 
nosche  poons  mener  a  bon  chief,  nus  ne  sauvroit  retraire 
ne  dire  le  grant  pris  ne  le  grant  honour  que  nos  i  avé- 
rons. Mais  la  chose  qui  plus  nos  peut  contralïer  nos 
covenroit  avant  destruire,  quar  bienfait  henemi,  pesme 
et  cruel,  avons  trové  en  cest  home.  Et  bien  veez  le  lait  25 
domage  que  il  nos  a  hui  fait,  que  tels  trois  rois  nos  a 
ocis  qui  moût  estoient  de  grant  renomee  et  de  grant 
valor.  Si  en  doit  estre  chascuns  dolens  et  porchacier  de 
son  cors  destruire,  quar  se  il  vit  longement,  je  me  dout 
que  il  ne  nos  face  plus  couroucié.  Et  ce  est  lor  chastiauz  30 
et  lor  forterece  et  toute  lor  espérance.  Quar  tout  avant 
est  si  sages  que  il  ne  font  rien  se  par  lui  non,  et  d'autre 
part  il  vaut  tant  as  armes  que  il  fait  hardis  tous  le  plus 
coars.  Dont  je  croi,  qui  lor  peùst  tollir,  que  il  n'istroient 
jamais  hors.  Et  por  ce  vos  ai  je  dit  et  mandé  que  nos  35 
nous  en  metons  en  grant  paine  et  en  si  grant  esfors  que 
nos  en  soions  délivre.  Et  je  croi  bien  que  se  tant  de  vâil- 
lans  homes  que  je  voi  ici  s'en  veulent  entremetre,  il  peut 

estre  aseùr  de  sa  mort  prochainement.  Et  mesires  Achil- 
lès,  qui  ci  est,  en  fist  hui  tant  que,  se  sorcors  li  eùst  poi  40 
targié,  il  nos  en  eùst  délivré.  Et  por  ce  vos  recort  et  pri 
que  chascuns  i  mete  son  entente  en  tel  manière""  que 
demain  soit  ou  mors  ou  pris,  quar  grant  henor  avront  li 
dieuz  otroié  a  celui  qui  au  desus  en  vendra.  »  Sor  ce 
respondirent  coumunalment  que  chascuns  en  ferait  son  45 
pooir.  Li  plesour  en  prient  moût  Achillès,  et  il  respont 
que  «  preïre  n'i  a  mestier,  quar  se  tous  eussent  sa  vie  jurée, 
si  nés  peut  il  eschaper  de  moi,  quar  il  m'a  mis  au  cuer 
la  dolor  que  jamais  n'en  istra.  Et  si  laisserai  trestous 
autres  afaires  por  cestui,  quar  je  le  métrai  a  la  mort,  ou  50 
il  en  fera  tant  de  moi  corne  de  Patrodus.  En  cen  ai  mise 
toute  m'entention.  »  Et  autretel  redistrent  tuit  li  autre. 
Adonques  partirent  dou  conseil  et  comanderent  que 
Ulixès  feïst  celle  nuit  la  garde. 

119.     Come  Troïens  font  grant  joie. 

Cil  de  Traies  sont  moût  asseùr,  si  font  grans  festes 
par  les  tors  et  par  lor  gardes.  A  l'endemain,  si  tost  come 
li  jors  aparut,  armèrent  lor  cors  et  devisèrent  lor  conroi.  5 
Si  fu  Hector  le  premerain   qui  de  la    ville   issi,  et  après 
Eneas,  Troïlus,   Paris,  Deïphebus,    si  estoient  cent  mile 
haubers.  Et  cil  de  l'ost  font  autretel.   Et  quant  il  furent 
venus  ensemble,  la  peùssiés  veoir  brisir  lances  et  cheva- 
liers cheoir  sans  relever.  Si  n'i  a  si  hardi  que  toute  paor   10 
n'ait  de  perdre  la  vie  et  qu'il  ne  soit  encombrés  de  soi 
défendre,  quar  maint   en  voient    morir  as  lances  et  as 
espees  et  as  saietes,  si  s'entrocient  come  bestes  et  d'une 
part  et  d'autre  sans  merci  avoir.  Mar  virent  née    icelle 
feme  por  qui  est  tant  de  sanc  espandu.  Si  furent  tuit  li  15 
conroi  assemblé  si  mesleement  que  il  n'i  ot  fête    nulle 
joste  ;  por  coi  li  Grizois  n'en  orent  nul  pooir  de  doma- 


QUATRIÈME    BATAILLE    (=    V.     I  IO97-540)  91 

gier  Hector.  Si  estoit  la  bataille  si  felenesse  que  sans 
nombre  estoient  li  abatus  des  espees.  De  relever  n'i  a 
point  :  dont  je  ting  por  fol  tout  le  plus  sage,  quant  si  20 
malement  s'entrocient  por  si  poi  d'ochaison.  Et  Agame- 
non  i  fu  entrepris  trop  malement,  quar  Hector  li  perça 
l'escu  et  le  hauberc  et  le  porta  dou  cheval  a  terre  ;  et 
mors  ou  pris  i  fust,  se  ne  fust  Achillès  qui  le  secoru 
l'espee  traite  en  sa  main,  qui  en  feri  Hector  tel  cop  qui  25 
le  haume  li  fist  voler  de  la  teste.  Atant  vint  Troylus 
et  Eneas  sur  li,  qui  moût  le  requistrent  asprement  ;  mais 
il  se  defendoit,  que  onques  lion  ne  lupart  ne  fist  ce  que 
il  faisoit,  quar  il  ocioit  chevaliers  et  chevaus  et  lor  fai- 
soit  merveillous  domage.  Que  vos  diroi  je?  La  moitié  30 
de  saproësce  n'i  poroit  estre  retraite,  quar  son  escu  estoit 
tous  aies  et  son  heaume  li  gisoit  sus  les  espaules  par 
pices  et  par  quartiers.  Et  a  tant  estoit  venus  li  jeus  quar 
Hector  l'avoit  saisi  par  le  col  et  le  traoit  hors  de  la 
preisse,  quant  Diomedès  sorvint  et  fiert  Eneas,  si  que  il  35 
l'abat  dou  cheval  a  terre  durement  nafré.  Et  puis  met 
main  a  l'espee  et  en  fiert  Hector,  qui  Achillès  tenoit,  tel 
cop  sus  l'escu,  dont  il  couvri  sa  teste  por  ce  que  il  estoit 
sans  heaume,  que  il  li  fist  une  grant  plaie.  Et  tout  ce  ne 
fist  il  que  il  en  fust  granment  esmaiés.  Achillès  li  eschapa,  40 
quar  grant  mestier  en  avoit.  Hector  fu  a  merveilles  irés, 
si  court  sus  a  Diomedès  et  le  fiert  de  son  brant  si  que  il 
l'abati  dou  cheval  a  terre.  Troylus  descendi  sus  lui,  qui 
moût  le  haoit,  mais  cil  ressaut  sus  et  se  rendent  dure 
escremie,  et  d'autre  part  se  combatent  Hector  et  Achillès.  45 

120.     Come  cil  de  Troie  et  de  l'ost  s'asemblerent. 

Endementiers  que  ce  duroit,  s'asemblerent  tous  li 
rois  et  les  princes  et  d'une  part  et  d'autre,  si  ne  fu  onques 
si  gratis  richeces  de   bêles  armes  et  de  riches  covretures 

et  enseignes  corne  il  i  avoit.    Si  veïssiés  l'or  et  l'asur  et  5 
les  pierres  preciouses  qui  estoient  sus  les  heaumes  et  sur 
les  escus   qui   reluisoient  contre  le  soleil.  Si   i  ot  faite 
mainte  chevalerie  belle,  por  ce  que  tout  l'orgueil  et  la 
noblesce  de  l'ost  et  de  la  ville  estoit  assemblé.  Agamenon 
josta  a  Pandarus  le  roi,  si  qu'andoi  voidirent  les  archons.  10 
Menelaus  josta  a  Paris  et  l'abati,  dont  il   ot  grant  honte 
por  Elaine  et  por  les  autres  dames  qui  le  virent.  Ulixès 
josta  a  Adratus  et  le   nafra    par  mi  la  bouche  et  l'abati. 
Li  dus  d'Athènes  josta   a  Archilogus   et    s'entrabatirent 
moût  felenessement.  Et  Polidomas  fiert  sur  Palamedès  et  u 
li  perce  l'escu,  mais  de  la  selle  ne  le  remua;  et  il  refiert 
lui,  si  qu'il  l'abati  tout  en  un  mont.  Li  rois  Stheleneus  et 
li  rois  Carras   se   requistrent  par  moût  grant  ire,  si   m 
Carras  abatu,   et  cil  li  ocist  son  cheval    et  le  feri  en  la 
chiere.  Li  dus  d'Athènes  josta  a  Philimenis  et  li  perça  20 
son  escu,  et  cil  le  nafra  en  la  main  et  le  porta  a  terre. 
Sapredon  josta  a  Thalamon  Ayas,  que  andeus    s'en  por- 
tèrent a  terre. 

121.     come   achillès   et   thoas    se    combatent  a 
Hector. 

Entre  Achillès  et  Thoas,  qui  cousien  estoient  germain, 
se  combatirent  a  Hector,  si  que  lor  heaume  lor  estoit 
voilés  des  chiés,  ne  onques  de  hours  ne  de  sengler  ne  de  5 
lion  ne  fu  veùe  si  fiere  ne  si  deseperee  bataille,  quar  par  mi 
les  mailles  des  aubers  lor  sailloit  le  sanc,  si  que  toute  la 
terre  en  estoit  vermeille.  Si  ot  Thoas  le  nés  copé,  et  si 
les  avoit  Hector  andeus  atains  que  poi  avoient  de  pooir. 
Celi  jor  parut  sa  grant  enprise,  quar  chascun  d'eaus  le  10 
quidast  avoir  conquis  par  lui  soûl,  quar  de  tel  force 
estoient  que  nus  hons  vivans  ne  deùst  avoir  contre  eauz 
durée. 

122.  Come  Hector  guaranti  Paris  de  mort. 

Pour  le  roi  Thalamon,  qui  nafrez  estoit,  si  se  retrais- 
trent  Grizois  ariere  et  maint  bon  chevalier  i  perdirent.  Si 
fu  pris  li  rois  Thoas  et  l'en  mena  Deïphebuz  en  la  ville. 
Moût  fu  parlé  de  ceste  bataille  dedens  et  dehors,  por  ce  5 
que  tous  les  princes  et  les  rois  d'une  part  et  d'autre 
avoient  josté  cors  a  cors.  Assés  i  perdirent  et  gaignirent, 
quar  ce  est  usage  de  guerre.  Mais,  ausi  come  il  se  re- 
traoient,  Paris  avisa  Menelaus  etlefiert  d'une  saiete  en  mi 
la  cuisse,  si  qu'a  poi  ne  cheï  de  son  cheval  por  la  dolour  10 
que  il  sent  ;  si  issi  hors  de  la  presse  et  fist  estanchier  sa 
plaie,  et  puis  revint  en  la  bataille,  il  et  Ayas,  fier  et 
cruel  por  vengier  soi.  Et  bien  en  eûst  loisir,  quar  Paris 
estoit  desarmés,  por  ce  que  il  les  veoit  départir,  estoit 
tôt  haut.  Mais  Hector,  qui  ot  veù  nafrer  Menelaus  et  puis  t> 
retorner  arieres,  pensa  bien  que  por  autre  chose  ne 
venoit  que  por  soi  vengier,  si  se  trait  d'une  part.  Ëheas 
avec  Menelaus  avoit  recouvré  une  espee  trenchant,  si 
en  cuida  ferir  Paris,  et  mort  l'eùst  sans  recouvrer,  quant 
Eneas  se  mist  entre  deus  et  recuit  le  cop  sus  son  escu  et  20 
en  mena  Paris  en  la  ville.  Mais  aveuc  tout  ce  si  l'eùst  il 
mort  se  Hector  ne  fust  qui  par  l'esfort  de  son  cors  fist 
Menelaus  et  les  autres  Grijois  retraire,  si  n'i  ot  plus  fait 
celui  jor. 

123.  Si  come  Hector  retorna  en  la  ville. 
Hector  s'en  vait  en  la  ville  sans  nul  conroi,  quar  tous 

estoient  entrés  devant  lui  dedens,  et  il  après  les  autres. 
Et  ja  estoit  bas  vespres,  si  n'ala  pas  descendre  a  son  palais, 
ançois  s'en  vait  amont  et  aval  la  ville  par  mi  les  ostés,  5 
gardant  et  reconfortant  les  nafrés,  et  por  commander  que 
il  aient  mires  et  tout  cen  que  mestiers  lor  estoit.  Puis 
vient  au  palais  meismes,  ou  l'en  le  desirroit  a  veoir,  et 


94  LE  ROMAN  DE  TROIE,  I23  —  I25 

se  desarme,  que  autre  escuir  n'i  ot.  Et  quant  il  fu  desar- 
més, si  vos  di  bien  que  il  ne  sembloit  pas  home  qui  de  10 
joër  venist,  quar  il  estoit  tous  tains  des  armes  ;  en  mi  le 
front  li  paroient  les  mailles  de  son  hauberc  ;  son  visage 
estoit  tout  enflé  et  les  eaus  tous  pleins  de  sanc  et  toute 
sa  char  perce.  Et  por  tout  ce  ne  sembloit  il  mie  morne 
ne  pensis.  Et  Paris,  qui  estoit  avant  venus,  avoit  ja  parlé  15 
a  dame  Elaine,  qui  grant  joie  li  avoit  faite,  et  il  meïsme 
li  avoit  dit  comme  Menelaus  l'avoit  abatu  et  il  l'avoit 
féru  auques  perillousement  :  «  Sire,  fait  elle,  il  n'a  pas 
tort  se  il  vous  heit,  et  por  ce  a  vos   et  a  lui   couvient 
miaux  garder  autre  fois,  quar  mestiers  vos  en  semble.  »  20 
Et  quant  elle  ot  assés  demouré  avec  Paris,  si   dist  qu'ele 
iroit  veoir  Hector.  Si  s'en  vont  par  mi  la  sale  tout  droit 
la  ou  il  estoit.  Et  quant  il  l'aparçoit,  si  se  drece  contre 
elle  et  li  fait  grant  joie  et  la  commence  moût  a   conjoïr 
par  parolles  et  li  dist  :  «  Dame,  se  vous  veïssiés  hui  vos  25 
dous  barons  abatre  et  nafrer  li  un   l'autre,  grant  paour 
en  eûssiés  vos,  se   de  rien   les  amessiés.  »   —    «    Sire, 
fait  elle,  je  ne  les  voi,  ne  je  ai  por  ce  mains  de  paour, 
ains  sui  tous  jors  en   grant  doute,  quar  trop  redout  les 
meschaances  qui  a  venir  sont.  Dieuz  nos  en  défende,  s'il  30 
li  plaist  !  »  Adont  commença  a  larmer. 

124.     Si  come  Priant  fist  assembler  les  princes  et 

LOR    DEMANDA    QUE    LE    FEROIT    DE    ROI     ThOAS,    QUI    PRIS 
ESTOIT. 

Endementiers  manda  li  rois  Priant  por  tous  ses  barons 
et  lor  dist  :  «  Biaus  seignors,  le  roi  Thoas  est  pris,  qui  5 
moût  de  grant  renon  estoit.  Si  nos  estoit  venus  desirre- 
ter,  et  por  ce  veul  je  savoir  vostre  conseil,  se  nos  l'oci- 
rons  ou  en  quel  guise  li  ferons  sa  vie  finir.  »  Sor  ce  res- 
pondi  Eneas  et  dit  :  «  Sire,  je  endroit  de  moi  lou  que  il 

n'ait  nul  mal,  quar  il  est  trop  fors  rois  et  si  a  moût  d'amis,   10 
et  si  devés  savoir  que  se  aucuns  de  nos  i  fust  pris,  que  il 
recevroit  autretel.  Et  vos  avés  assés  fils  et  amis,  por  coi  il 
ne  puet  estre  que  se  li  afaires  dure  longement,  que  il  n'i 
ait  despris,  qui  adonc  seroit  a  mal  port  arivés,  quar  il 
poroit   tel    estre  que  por  ceste  chambre  pleine  d'or  ne  i$ 
vorïons  nos  qu'il  eûst  nul  mal.  Si  vos  en  ai  dit  ce  que  a 
moi  en  semble.  »  Adont  respondi  Hector  et  dist  :  «  Eneas, 
vos  dites   assés    bien,  et  por  ce    soit   ores  bien  gardés, 
et  prochainement  porois  savoir  ce  que  l'en  en  devra  faire, 
et  tous  jors  i  porons  recouvrer,  quar  nos  ne  savons  pas  20 
ce  que  il  a  a  venir,  quar  uns  chevaliers  est  pris  assés  tost, 
et  il  n'i  avra  nul   de  si  grant  afaire  que    nos  ne  l'aions 
bien  parcestui.  Ensi  nos  est  il  trésor  et  raençon.  »  Adonc 
respondi  li  Rois  et  dit  :  «  Saignor,  je  me  dout  que  l'en 
ne  le  pusse  torner  a  couardie,  se  ensi  le  faisons.   Mais  25 
toutes  voies  je  le  met  sor  vos,  que  vos  en  faciès  vostre 
pleisir,  et  je  m'en  tendra  a   vostre  conseil.  »  Et  ensi  fu 
pris  le  respit.  Et  ne  passa  pas  un   mois  que  cest  conseil 
fu  moût  loés.   Et  atant  partirent  dou  conseil,   si  alerent 
entre  Troyluset  Eneas  et  Polidomas  veoir  dame  Helaine  30 
et  les  autres  dames  qui  estoient  en  la  salle,  ou  il  en  avoit 
plus  de  septante  que  chascune  estoit  fille   ou   feme  ou 
seror  de  roi.  La  roïne  Ecuba  se. leva  encontre  les  barons 
et  les  acueilli  moût  honorablement,  quar  bien  en  estoit 
aprise.  Et  commencirent  a  parler  de  maintes  choses.  Et  ?$ 
la  roïne  les  commença  a  parler  de  parfont  sens   comme 
bone  dame  et  sage,  et  oreis  cornent. 

125.     Si  com  la  roïne  Ecuba  parolle  a  Eneas  et  a 

POLIDAMAS  ET  A  TrOYLUS. 

«  Saignors,  fait  elle,  je  sai  bien  que   dou  profit  mon 
seignor   et   de   son  henor  et  de  haucier   nostre   corone 

et  de  maintenir  nostre  droit  ne  vos  traites  vos  pas  ariere,  5 
mais  tous  jors  nous  avés  porté  leiaul  amor  et  entérine  foi. 
Or  est  la  chose  venue  a  tant  que  il  nos  covendra  conoistre 
qui  nous  amera  de  fin  cuer.  Et  l'en  dist  tous  jors  que  le 
besoing    est  veraie    espreuve  des  amis.  Et  il   est   ores 
tel  venus  que  ci  peut  l'en  moustrer  son  sens  et  sa  valor,   10 
quar,  tout  soit  la  guerre  chose  de  grant  péril,  assés  i  peut 
uns  vaillans  hons  esprover  sa  vertu  et  son  honor  acrois- 
tre  :  por  coi  i  paristra  l'atendance  et  la  foi  que  nos  avons 
en  vos.  Quar  je  sa  bien  que  por  doner  un  bon  conseil  et 
por  fornir  une  haute  besoigne   vos    estes  tels   come  il  15 
i  afiert.  Et  por  ce  a  le  roi  grant  droit,  se  il  est  del  tout 
mis  sur  vous.  Et  bien  veez  que  cest  signe  est  moût  peril- 
lous,  si  i  covient  grant  cure  et  grant  poine  et  grant  por- 
pens,  quar  legierement  avienent  grans   mescheances  a 
ceaus  qui  ne  se  porvoient  de  toutes  pars.  Por  Dieu,  faites  20 
la  ville  bien  garder  et  ne  vos  laissiés  mie  vos  honors  et 
vos  héritages  tollir  ;  quar  se  vos  faites  bien,  l'onor  en 
sera  vostre  por  tous  tens,  et  tous  jors  en  serés   plus 
henourés  et  plus  doutés,  et  vos  hoirs  qui  le  règne  avront 
après  vos  en  ameront  les  nostres  toute  lor  vie;  et  se  nos  25 
les  abaissons,  li  abaissement  en  seroit  vostre  ausi.  Ores  en 
aient  li  dieus  pitié,  si  que  nos  en   aions  joie,   et  cil  en 
soient  honis  ». 

126.       COME    IL   RESPONDIRENT   A    LA    ROÏNE    ECUBA. 

«  Ha  !  dame,  distrent  il,  ceste  ouvre  est  moût  peril- 
louse,  quar  la  chose  est  alee  tant  avant  que  jamais  ne 
puet  demorer  que  nos  ou  eauz  n'en  soient  destruit  et 
vencus.  Et  se  li  dieuz  le  veulent,  moût  tost  en  serons  au  5 
dessus  et  délivres,  mais  a  lor  plaisir  en  sera.  Non  mie  por 
tant  nos  métrons  et  avons  mis  nos  cors  et  nos  avoirs  en 
abandon,  et  nos  charnés  amis  ausint.  Et  sachiés  que  nos 
en  ferons  nostre  pooir  sans  riens  iaissier.  » 


CINQUIÈME   BATAILLE  (=    V.    I1895-I2336)  9~ 

127.  Si  come  il  palerent  a  dame  Elaine,  qui  lor 

DONA  DE  SES  JUAUS. 

Grant  pièce  demourerent  puis  en  la  chambre  et  moût 
parlèrent  a  dame  Helaine  et  la  réconfortèrent  en  plesors 
manières.  Et  elle  lor  fist  moût  biau  semblant  et  lordona  5 
de  ses  riches  joiaus  ;  mais  sur  toutes  les  autres  l'ot  chier 
Polidomas,  et  bien  croi  que  plus  en  voudroit  avoir,  mais 
il  n'est  pas  a  sa  volenté,  neparolle  n'en  dist,  ne  elle  a  lui, 
dont  l'en  puisse  retraire  se  cortoisie  non,  quar  moût  est 
grief  chose  a  savoir  les   corages  ne  les  pensées  as  gens.  10 
Trop  faillent  villainement  cil  qui   se   font  devinors   des 
amors  des  autres  :    por  coi  je  depri   Nostre  Saignor  que 
tel  manière  de  gent  puissent  avant   lor  mort  esprover 
semblabe   jugement.    Si  nos  souferons   ores    de    ce,  et 
dirons    que   le  seneschal    fist    l'eve   crier  en  la   grant  15 
sale. 

128.  Si  come  tous  ceaus  de  Grèce  estoient  en  grant 
paour. 

Or  vos  lairons  de  ceaus  de  Troies  ester,  et  dirons  de 
ceaus    de    l'ost,    qui   se  tienent  si  coi   que   l'en   n'i  oit 
home  parler,  et  sont  en  grant  doute,   quar  trop  lor  mes-  5 
chiet  sovent,  ce  lor  samble.   Si  doutent  moût  Thalamon 
que  il  ne  muire,  et  ensement  pleurent  le  roi  Thoas,  qui 
pris  est.  Si  n'i  ot   celé   nuit  fait  nule  joie,  et  fist  si  oscur 
et  si  lait  tens  que   mil  paveillons  furent  la  nuit  verseit 
por  le  grant  vent  et  por  la  grant   pluie.    Mais  près    dou  10 
jor  estoit,  si  rapaisa  li  tens  et  fu   biaus  et   clers,  si  s'ar- 
mèrent trestuit,  et  cil  de  la  ville  ensement.   Et  vienent 
les  uns  contre  les  autres,  les  lances  levées  et  droites,  chas- 
cuns  entalentés  de  faire  chevalerie.  Agamenon  et  Mene- 
laus  s'en  issirent  avant,  et  puis  que  fu  la  bataille,  Achil-  15 
lès  se  parti  de  sa  gent  et  vint  poignant  sus  un  destrier 

fort  et  isnel  et  un  gleive  court  et  gros  a  fer  trenchant  en 
sa  main,  si  encontra  Eupor  de  Larisse,  qui  estoit  rois,  qui 
moût  estoit  fort  chevalier  et  grant.  Il   fiert  Achillès  par 
mi  l'escu  et  le  point  issi  que  il  li  met  le  fer  dou  gleive  20 
par  delés  le  flanc,  si  que  poi  s'en  failli  que  il  ne  le  mist 
a  mort.   Achillès  fu   pleins  d'ire  et  de  maltalent,  si  fiert 
Eupor  par  mi  l'escu  que  il  li  mist  s'enseigne  par  mi  le  cors 
et  li  fendi  tout  le  cuer.   Ensi  fu  mors  li  rois  de  Larise, 
dont  li  Troïen   orent  grant    desconfort.    Ensi  assembla  25 
d'anbedeuz  pars  li  estors,  qui  fu  cruel  et  félon,  ont  tant 
fenissent  de  chevaliers  que  nul  n'en  savroit  le  conte  dire. 
Si  avoit  en  l'ost  un  riche   roi  d'Inde,   Orcomenis  estoit 
apellés,  si  alajoster  contre  Hector  et  brisa  sa  lance  sur  lui. 
Hector  le  fiert  sus  son  escu,  mais  l'auberc  ne  le  pot  gua-  30 
rantir  que  il  ne  li  meïst  son  brant  par  mi  les  dous  costés, 
et  l'abati  mort.    La  ot  grant  bataille  a  la  rescousse  dou 
cors,  mais  li  sien  traistrent  le  cors  d'entre  les  chevaux.  A 
tant  vient  Diomedès  et  ala  joster  au   roi   Santipus,  et  le 
fiert  en  tel  manière  que   il   li  espandi  la  cervelle   et  les  35 
entrailles    par  dessus   les   archons    de    la   selle,    dont  li 
Troïen  firent  trop  grant  duel.  Et  trop  grant  perte  orent, 
et  bien  i  parut  a  Hector  que  il  en  pesa  moût,  si  feri  un 
duc  qui  Palamedès  avoit  non,   qui  moût  avoit  le  jor  fait 
de  chevalerie,  si  que  il  li  parti  l'arme  dou  cors.  Après  si  40 
vindrent  a  Testor  dui  roi  de   moût   grant    renomee  qui 
frère  jemel  estoient  :  li  uns  ot  non  Eptropus  et  li  autres 
Sceùs,  si  vos  dirai  cornent  il  lor  avint.  Quar  Epretropus 
tenoit  un  gleive,  si  voit  que  Hector  lor  faisoit  trop  grant 
domage,  si  s'adresce  contre  lui  et  le  fiert  si  durement  que  45 
il  li  fist  le  sanc  voiler  contre  terre,  mais  de  la  selle  ne  le 
remue.  Hector  le  fiert  de  son  brant  si  que  mort  le  rue  en 
mi  la  preisse.  Quant  Setedius  vit  que  son  frère  que  il  tant 
amoit  estoit  mors,  ce  ne  fait  pas  a  demander  si  il  estoit 

dolans  ;  si  s'adrece  en  tele  manière  envers  Hector,  il  et  so 
tous  ses  homes,  et  li  donent  de  grans  cols  d'espees,  et 
l'eussent  pris  ou  mort,  se  Eneas  ne   fust  qui  le  secorut, 
qui  i  vint  a  grant  compaignie  de  chevaliers.   La  ot  estor 
grant  et  merveillous,  si  que  poi  en  i   avoit  qui  seûssent 
d'iaus  penre  conroi.  La  fu  Hector  abatu  de  son  cheval,   55 
que  il  ocistrent  desous  lui  et  il  lor  livra  estai  ;  si  sem- 
bloit  que  il  fust  senglier,  et  il  fussent  li  chien  ;  si  se  traist 
vers  li  Scedius  por  vengier  son  frère   et  le  fiert  sus  son 
heaume  de  son  brant,  que  il  en  abat  un  grant  chantel  a 
terre.  Et  puis  recouvre  un  autre  cop  et  li  done  sus  le  nai-  60 
sel,  que,  se  l'espee  ne  li  fust  tornee  en  la  main,  auques 
eùst  acompli  son  voloir.  Hector  esprent  d'ire  et  de  mau- 
talent,  si  s'adrece  vers  lui  et  li  copa  le  bras  destre  et  tout 
le  costé.jusques  au  nombril.  Et  cil  chiet  mors  a  terre.  Et 
maintenant  monta  Hector  par  l'esfors  Eneas  et  de  sagent.  65 
Adont  comença  l'estor  cruel   et   merveillous    et  pesme, 
quar  Paris  et  Polidomas  et  Antenor,  et  par  poi  tous  les 
vaillans  Troïens  i  sorvindrent  et  sormenerent  les  Griex. 
Eneas  josta  a  un   roi,  Anfimacus,  qui  moût  estoit  reno- 
més  et  le  rua  mort  a  la   terre.  Atant  vint  d'autre   part  70 
Menelaus,  Ulixès  et  Agamenon,  Diomedès,  Ayas  et  ple- 
sours  princes  de  l'ost,  chascun  a  tout  son  pooir,  si  que, 
par  le  grant  esfors  qui  d'ambedeus  parsi  vint,  fu  la  bataille 
si  perillouse  que  maint  en  i  ot  des  mors.  Et  par  quatre 
fois  ou  par  sis  en  orent  li  Troïen  le  meillor  et  li  Grisois  75 
ausi.  Si  vint  Achillès  encontre  le  roi  Eùframis  et  li  copa 
la  teste,  dont  moût  pesa  as  Troïens,  et  meïsment  au  roi 
Priant,   qui  son  neveu  estoit.  Si  i  perdirent  moût  adont 
ceaus  de  la  ville,  mais  cil  qui  n'estoit  pas  lent  ne  coart, 
Hector,  li  souverains  de  tous,  i  est  venus  l'espee  en  la  80 
main,  chaus  et  embrasés  d'ire,  si  trova  en  son  venir  dous 
rois,  Espinor  et  Dormus,  si  les  mist  andeus  a  mort. 

129.     Si  come  le  roi  Pitroplex  amena  le  Sagitaire 

EN  LA  BATAILLE. 

Grant  hennui  seroit  de  raconter  et  de  dire  cen  que 
chascun  fist  endroit  soi,  et  les  grans  merveilles  d'armes  et 
la  grant  oecision  que  il  i  ot  d'une  part  et  d'autre  et  les  5 
durs  assaus  que  les  princes  faisoient  ensemble  et  cornent 
lor  gens  se  traveilloient  quant  il  veoient .  lor  seignors 
entrepris.  Mais  dirons  qu'en  la  ville  avoit  un  roi  de 
Nubie,  qui  merveillouse  gent  amena  avec  soi  por  défendre 
Troies  et  por  garnir,  Pitroplex  avoit  non,  si  estoit  moût  10 
sages  des  escriptures.  Et  quant  il  01  que  les  Grizois 
tenoient  si  merveillousement  le  champ  contre  Troïens, 
si  issi  hors  de  la  ville  bien  aveuc  trois  mil  fervestus,  et 
aveuc  lui  amena  un  Sagitaire,  qui  moût  estoit  félon  et 
orrible  chose  a  veoir,  car  il  estoit  en  forme  d'ome  dou  15 
nombril  en  amont,  mais  non  pas  moût  avenant,  quar  il 
n'avoit  autre  vesteùre  que  de  ses  pels  meïsmes,  si  estoit 
tous  vellus  comme  une  beste,  et  avoit  forme  de  cheval 
par  tout  l'autre  cors.  La  chiere  avoit  noire  comme  char- 
bon, les  eauz  reluisans  come  chandoille  ardans,  si  que  20 
de  moût  loing  le  pooit  l'en  veoir.  Et  si  n'i  a  riens  el 
monde  qui  en  lui  esgarder  ne  fust  tout  esfreés.  Un 
arc  portoit  en  sa  main,  non  mie  de  fust,  mais  de  cuir 
boilli  et  de  glus  sodés  par  grant  maïstere,  et  cent  saietes 
de  fien  acier  a  son  costé.  Et  dit  l'en  que  tels  manières  de  25 
bestes  conversent  ou  parfont  midi.  Ensi  issirent  contre 
Grizois,  que  ja  estoient  près  de  ville  venus  ;  et  les  alerent 
ferir  et  lor  rendirent  estor  fier  et  dur  et  de  grant  péril, 
quar  toute  la  terre  estoit  coverte  de  mors.  Illeuques 
ocist  Hector  Polixenart,  le  duc  de  Salemine,  cousin  Tha-  50 
lamon  Ayas.  Adonques  laissierent  aler  le  Sagitaire  cil 
qui  le  tenoient  et  li  moustrerent  par  lor  signe  as  quels 
il  deùst  traire.  Et   il  se    trait  avant    criant   et  demenoit 

grant  joie,  et  brait  si  hidousement  que  par  tout  estoit  oïs 
et  regardés  a  grant  merveilles.  Et  moût  s'en  merveillent  55 
ceaus  de  l'ost  quant  il  virent  cest  diables  qui  traoit  contre 
eaus,  si  furent  si  esfreez  que  maintenant  se  traient  ensus. 
Et  cil  lor  vait  a  Fencontre  et  lor  fait  estrange  domage, 
quar  a  soûl  cop  en  ocioit  trois  ou  quatre,   si  que  en  poi 
d'oure  en  ot  moût  ocis,  quar  de  la  boiche  li  sailloit  une  40 
escoume  que  il  toichoit  a  ses  saietes  que  maintenant  estoient 
envinemees,  si  que,  se  ceste  chose  durast  gaires,  un  toust 
seul  n'en  fust  eschapez.  Car  il  lor  ocist  le  jour  plus  de 
mil   chevaliers   et  les  desconfi   et   les  traoit  par  mi   les 
tentes,  ou  il  perdirent  assés.  Et  sachiés  que  il    estoit  fin  45 
de  bataille,  se   ne  fust   une   merveillouse    aventure    qui 
avint. 

130.   Si  com  Diomedès  nafra  le  Sagitairé,    dont  il 

MORUT. 

Li  Grizois,  si  comme  je  di,  se  defendoient  a  grant 
meschief,  quar  le  Sagitaires  n'en  feroit  nul  que  mainte- 
nant n'en  fust  aies,  quar  nulle  armeùre  n'i  avoit  mestier,  5 
et  il  aloit  par  tout.  Si  avient  que  Diomedès  passoit  par 
devant  un  paveillon  fuiant  le  Sagitairé,  qui  nafré  l'avoit 
d'une  saiete,  mais  non  pas  a  mort,  dont  il  estoit  moût 
iriés.  Ensi  a  cheval  corne  il  estoit  s'embat  par  desus  le 
Sagitairé,  si  n'en  sot  quel  conseil  prendre  quant  il  se  vit  10 
si  entrepris,  quar  se  il  retorne  ariere,  bien  pence  que  la 
vie  i  poroit  bien  perdre  et  que  retorner  par  mi  les  Troïens 
li  covenoit,  et  d'autre  part  il  voit  le  dyable  par  devant 
soi  qui  ja  l'avoit  choisi  et  commenchoit  a  braire  et.  a 
henir,  si  que  la  terre  çrollot  sous  ses  pies.  Et  trait  a  lui  15 
et  li  perce  l'auberc  et  l'escu,  si  que  par  por  que  il  ne 
cheï  a  terre  de  la  grant  angoisse  que  il  sent.  Et  quant  il 
voloit  recovrer  a  prendre  saietes,  Diomedès  estoit  près  de 

lui  l'espee  en  la  main,  si  li  trancha  andeuz  les  costés;  et 
cil  que  estoit  d'ome  cheï  en  mi  la  place,  et  cil  qui  estoit  20 
cheval  ala  corant  après  grant  pièce,  tant  que  il  fu  abatus  : 
si  leur  eùst  fait  grant  domage  et  desconfis  les   avoit~  se 
ne  fust  le  fil  Thideùs.    Adonc  repristrent  Grizois  hardi- 
ment et  chacerent  lor  henemis  hors  de  lor  tentes.  Si  avoit 
un  roi   dedens  qui  Filius   estoit   apelés,  si  ala  joster    a  2s 
Achillès,  si  fièrent  andui   grans  cols   si   que  andoi   voi- 
derent  les  archons.  Mais   Achillès  remonta   premiers  et 
prent  Galace  et  s'en  torne  maintenant,  quar  moût  desir- 
roit  le  cheval  Hector  a  avoir.    Hector  s'escrie  vers  les 
siens  et  lor  dit  :  «  Franc  chevalier,  ne  l'en  laissiés  pas  30 
mener,  quarseensi  le  moinent  quitement,  jamais  n'avrai 
joie.  Or  i  parra  que  vos  en  ferez.  »  Lors  broichent  tuit 
ensemble  por  le   cheval  recouvrer,  dont  maint  reçurent 
mort,  et  assés  en  fist  chascuns  son  pooir;  mais  li  Bastart 
le  rendirent  a  son  seignor,  dont  Achillès  fu  moût  dolent  35 
et  bien  le  moustra,  quar  il  pristAntenor  et  l'en  mena.  Et 
quant  Polidomas,  son  fil,  le  sot,  si  fu  si  dolens  que  tout 
se  voloit  abandoner  por  son  père  recouvrer  ;  mais  li  sage 
home  d'une  part  et  d'autre  firent  la  bataille   demourer, 
quar  ja  estoit  près  de  la  mie  nuit,  se  s'en  vont  les  uns  a  40 
la  ville  et  les  autres  as  tentes  et  as  paveillons. 

131.     Si  com  les    princes  de   Grèce  ajustèrent   un 

GRANT   PARLEMENT. 

La  nuit  ajosterent  les  princes  de  Grèce  un  grant  parle- 
ment et  ce  fu  la  some  de  lor  conseil,  quar  Agamenon 
les  conforta  moût,  disant  que  «  grant  conseil  et  grant  5 
secors  lor  vendrait  de  plesours  pars.  Et  veezqueldemous- 
trance  que  les  dieus  nos  ont  fait  d'un  dyable  orrible  et 
hidous,  que  si  grant  bataille  nos  a  hui  rendue  que  tous 
estions  desconfis,  se  ne  fust  Diomedès  qui  moût  en  a  son 

pris  essaucié,  et  bien  ressemble  a  la  chiere  son  père.  Et  10 
d'autre  part  un  des  plus  sages  qui  fust   en  Troies  et  par 
qui  conseil  il  faisoient  toutes   lor   besoignes  avons  nos 
pris,  et  sachiés    que   tous  nos    voloirs  nos    feïst   faire. 
Mais  malement  nos  vat  por  le  roi  Thoas  que  il  tienent 
pris.  »  Sor  ce  respbndit   Achillès  et  dist  :   «  Moût  me  15 
seroit  bel  se  nos  por  Antenorle  poissons  avoir,  quartrop 
avons  en  lui  perdu.  »  De  ce  li  sorent  moût  bon  gré  tous 
ceaus    de  l'ost.   D'autre    part   se    desconforterent  moût 
ceaus  de  la  ville  por  Antenor  ;  mais   ce   les  reconfortoit 
moût,  que  il  ont  Thoas  en  prison.  Après  ont  moût  parlé  20 
dou  grant  Sagitaire  et  se  plaignent  moût  de  ce  que  il  si 
tost  l'ont  perdu.  Après  ont  moût  plaint  leur  rois   et  lor 
princes  qui  mort  estoient  en  la  bataille,  quar  sis  en  furent 
mort  celui  jour.   Si  poés  savoir  que  la  ou  il  ot  sis  rois 
ocis,  que  moût  i  ot  mort  d'autre  gent  ;  mais  auques  les  25 
reconforte  ce  que  Hector  a   fait,  que  il  tout   seul   en    a 
mort  set  et  Eneas  en  ocist  quatre,    et   ce   fu   la    quinte 
bataille. 

132.     Com  il  s'asemblerent  a  mortel  champ. 

La  nuit  passa  et  tout  fust  il  que  il  eussent  mestier  de 
repos,  quant  il  virent  le  jor,  si  n'entendirent  plus  as 
parolles  ne  dehors  ne  dedens,  ançois  vinrent  au  mortel 
champ.  Illeuques  s'entreferirent  premiers  cils  qui  de  5 
greignor  pris  estoient.  Si  veïssiés  espandresanc  et  entrailles 
et  cervelles,  si  s'entrocioient  sans  merci  avoir.  Et  tant  en 
gisoient  en  mi  le  champ  que  nus  n'en  seiist  esme  faire, 
si  domagirent  moût  Grizos  lor  henemis  celui  jour.  Mais 
il  n'en  orent  mie  chastel,  que  ce  est  usage  de  guerre  que  10 
celui  qui  plus  y  gaaigne,  se  il  raconte  toutes  ses  pertes, 
jamais  n'avra  bien  enploié.  Ensi  avint  as  Grizois,  que  se 
il  destruirent  Troies  finaument,  toute  voie  lor  fin  fu  moût 
perillouse,  si  come  nos  raconterons. 

133.     Si    come  Ulixès   et    Diomedès    alerent   por 

DEMANDER  TRIVES. 

Or  retornerons  sus  nostre  matière  et  dirons  que  la 
bataille  dura  tant  celui  jor  que  la  nuit  les  despart  moût 
greveusement.  Et  li  Troïens  s'en  retornerent  en  lor  ville  5 
sans  noise  faire,  taint  de  suôr  et  de  sanc  trestos  pers,  et 
li  cuirs  lor  estoit  faillies  des  mains.  Si  sunt  moût  dolent 
de  lor  amis  que  il  ont  laissié  frois  mors  en  mi  les  chans, 
et  bien  lor  semble  que  lor  domage  aproiche  durement, 
et  si  faisoit  il,  si  dolerous  come  vos  porois  oïr.  En  l'ost  10 
meïsme  sont  moût  esmaié  de  la  perte  de  lor  rois  et  de 
l'autre  gent,  et  bien  lor  semble  que  fort  guerriers  ont 
trové,  et  voient  ensement  que  la  ville  ne  crient  nulle 
rien  ;  et  tout  soit  il  chose  que  Calcas  les  reconforte 
moût  sovent,  si  voient  il  bien  que  mortel  guerre  les  i> 
défie.  Si  vos  dirai  que  ceste  huiteme  bataille  dura  uitante 
jors  sans  trive  ne  repos  prendre.  Si  i  ot  maint  dur  estour, 
quar  Hector  et  Achillès  s'i  josterent  et  combatirent  par 
maintes  fois  au  pié  et  a  cheval  cors  a  cors.  Et  tous  les 
plus  prisiés  des  princes  de  une  part  et  d'autre,  si  que,  20 
avant  que  li  termes  venist  des  uitante  jors,  la  terre  estoit 
toute  vermeille  de  lor  sanc,  et  les  aives  en  avoient  toutes 
lor  colours  changies  des  charoignes  qui  lonc  tens  i  avoient 
geù.  Si  estoit  si  grant  la  fleirour  que  moût  de  gent  en 
astoient  malades.  Et  por  ce  fist  Agamenon  ajoster  tous  25 
les  princes  et  lor  dist  :  «  Biauz  seignors,  vos  veez  bien  la 
grant  mesaise  ou  nos  somes,  et  por  ce  avons  nos  mestier 
d'autre  conseil,  quar  ceste  pouour  nos  ocist  et  la  terre 
est  toute  si  joncie  de  mors  que  plus  de  vint  jors  i  a 
que  nos  n'asemblames  se  sor  mors  non  :  por  quoi  il  nos  30 
covient  trive  requerre,  si  que  nos  puissons  ceste  place 
voidierdes  mors.  »  Acen  s'acorderent  trestous,  si  i  alerent 
Ulixès  et  Diomedès.  Et  quant  il  aprochierent  de  la  ville, 

nuit  estoit,  si  troverent  un  chevalier  de  la  ville  qui  Dolon 
avoit  non.  Et  quant  il  soit  qui  il  estoient  et  l'achoison  55 
de  lor  venue,  si  les  convoia  jusques  au  maistre  palais,  s'i 
troverent  assis  le  roi  et  sa  compaignie,  et  si  n'en  i  avoit 
gaires  qu'il  ne  fussent  plaies,  si  que  bien  lor  paroit  quelz 
li  jeuz  avoit  esté.  Et  quant  il  orent  lor  message  dit  et 
demandé  la  trive  de  trois  mois,  li  rois  se  conseilla  a  ses  40 
barons,  et  tous  la  lorent,  fors  soulement  Hector,  qui 
dist  que  il  li  estoit  avis  que  trop  grant  trive  requeroient  : 
«  Et  ce  n'est  pas  nostre  profit,  mais  por  faire  nos  gaster 
les  biens  que  nos  avons  chaens,  et  toute  fois  nos  coven- 
dra  il  combatre.  Que  nos  vaut  donques  ces  repos  ?  Et  si  45 
poons  savoir  que  il  ne  le  font  por  autre  chose  que  por 
nos  engignier,  quar  piecha  que  il  n'ont  en  l'ost  eu  loisier 
de  porchassier  viande  et  porquerre  la  loing,  et  après 
ont  il  requis  si  lonc  terme.  Et  ja  i  avront  il  assés  de  quinze 
jors  por  enterrer  les  mors.  Oïl,  certes,  mais  lor  malices  50 
et  lor  engins  ne  conoist  nus.  Mais  non  pas  portant  trop 
seroit  grant  orgueil  se  je  desvoloie  tout  seul  ce  que  plai- 
roit  a  vos  autres.  »  Sur  ce  ont  dites  maintes  paroles 
ançois  que  la  trive  fust  donee.  Mais  por  ce  que  moût 
estoient  traveilliçz  tout  li  plesours,  si  fu  otroiee.  Et  li  55 
rois  Priant  la  ferma  de  sa  partie  trois  mois.  Atant  les 
messages  s'en  tornerent  en  l'ost,  et  Dolon  les  reconvoia 
par  toute  la  force  de  la  ville.  Et  distrent  come  la  trive 
estoit  donee,  si  en  firent  grant  joie  trestous.  Al'endemain 
se  levèrent  d'une  part  et  d'autre  et  vindrent  as  chans  et  60 
enfoïrent  et  ardirent  lor  cors  que  grant  pièce  i  avoient 
demouré.  Si  dura  l'arcion  et  l'enfoïr  quinze  jors,  ainçois 
que  il  en  fussent  délivres.  Et  les  rois  et  les  princes  fist 
l'en  enterrer  a  la  manière  de  lor  usage  solonc  lor  droi- 
tures. 65 

134.  Si  come   Antenor    fu   délivrés  en  eschainge 

DOU  ROI  THOAS. 

Quant   la  terre  fu   délivrée  des  mors,   si   que   li  airs 
amenda  et  fu  moût  soëf,  si  se  reposèrent  ciaus  qui  orent 
la  poine.  Li  Troïens  ne  finerent  d'adrecier  lor   murs  et  5 
d'enforcier  la  ville.  Si  avint  un  jour  que  tuit  li  rois  et  li 
princes  dehors  et  dedens  s'asemblerent,  et  li  rois  Prians 
et  tout  si  fil  et  ses  barons  d'une  part,   Agamenon  et  tuit 
li  prince  de  Grèce  de  l'autre  part,  por  auconne  chose  que 
il  se  requistrent.  Mais  nule  requeste  que   li  uns   feïst  a  10 
l'autre  ne  fu  celui  jor  menée  au   fin   fors   celle  dou  roi 
Thoas  et  de  Antenor,  qui  furent  quites    et  délivres  l'un 
par  l'autre.  Et  voirs  est  que  Calcas,  dont  j'oiz  autre  fois 
paie   cha   en    arieres,    qui    révélés    estoit    des  Troïens, 
avoit    laissié    une   soue    fille    en  la    ville    qui    Brigida  15 
estoit  nomee,    qui    moût   estoit   bêle  et  sage,  si   l'avoit 
Troïlus  amee  longement  par  amors.  Calcas  son   père   la 
fist  demander,  que  il  le  voloit  avoir.  Sur  ce  fu  respondu 
en  plusours  manières,  et  li  rois  Priant  dist  que  il  li  plei- 
soit  bien  qu'ele  fust  rendue,  quar  ja  chose  qui  apartenist  20 
a  traïtour  ne  retendroit,  quar  trop  avoit  fait  que  desloial 
et  que  cruel. 

135.  Si  COME    ACHILLÈS  ALA  VEOIR  HECTOR. 

Achillèsala  veoir  Hector  lui  etsacompaignie,  et  Hector 
et  les  siens  vindrent  encontre  lui,  et  salua  li  uns  l'autre. 
La  veïssiés  de  chascune  part  grant  richeces  de  biauz 
chevauz  et  de  dras  de  soie  et  d'or.  Si  furent  sus  une  5 
rivière  li  uns  d'une  part  et  li  autre  d'autre  et  se  firent 
moût  beau  semblant  selonc  gens  qui  henemis  estoient. 
Si  parla  premièrement  Achillès  et  dist  a  Hector  :  «  Biau 
sire,  voirs  est  que  je  ne  vous  vi  onques  se  armé  non.  Et 
si  demoustrés  si   bien  vostre  proësce  vers   moi  que  bien  10 

puis  dire  que  mavaise  amor  me  moustrés.  Et  certes  mes 
armes  le  tesmoignent,  qui  sovent  sont  desmaillees  par  les 
cos  de  vostre  espee,  que  mainte  fois  s'est  ja  moillee  de 
mon  sanc  ;  si  puis  bien  estre  certain  de  mort,  se  de  vos 
ne  me  puis  défendre,  que  tant  se  moustre  vostre  fellon  15 
cuer  envers  moi  que  il  me  semble  que  vos  n'aies  nul  autre 
henemi.  Et  moût  avés  doné  en  mon  cuer  grant  duel  de 
Patroclus,  que  vos  oceïstes,  dou  quel  jamais  la  dolour 
n'oblierai.  Il  estoit  la  chose  au  monde  que  je  plus  amoie, 
dont  vos  m'avés  tollue  la  conpaignie.  Mais  se  je  puis,  je  20 
vos  en  ferai  repentir  ;  mais  ce  sera  a  tart,  quar  miaux 
ameroie  estre  mort  que  je  mon  pooir  n'en  face  de  lui 
vengier.  Et  ce  vos  mousterai  je  bien,  se  nos  maintenons 
longement  la  guerre.  Et  por  ce  ne  vos  fies  en  moi,  quar 
vostre  lance,  dont  vos  mon  chier  ami  oceïstes,  toicha  jus-  25 
ques  a  mon  cuer.  Por  quoi  je  vos  di  que  je  porpence 
chascun  jor  de  faire  vostre  vie  finer  par  mes  mains,  ou  je 
porte  vostre  mort.  De  ce  ne  poés  eschaper  que  je  ne 
confonde  le  grant  pooir  qui  en  vos  est;  et  ce  sera  pro- 
chainement, se  Dieuz  plaist.  30 

136.     Comext  Hector  respont  a  Achillès. 

Hetor  qui  moût  estoit  sages  et  amesurés,  li  respondi 
tout  en  riant  moût  simplement  et  dit  :  «  Sire  Achillès, 
se  je  sui  vostre  henemi,  ce  n'est  pas  de  merveilles,  quar 
vos  savés  que  de  guerre  ne  vint  pas  amor.  Et  si  devés  =; 
savoir  que,  quant  il  me  sovient  que  vos  me  volez  desirreter 
et  occirre,  que  je  en  sui  moût  dolent.  Por  coi  je  vos  di 
que  ce  seroit  moutgrant  contraire  se  je  fusse  vostre  amis. 
Quar  quant  il  me  menbre  cornent  vos  feïstes  vostre 
pooir  de  moi  desireter,  dont  je  sui  tant  espris  d'ire  et  10 
de  mautalent,  que  tous  li  cors  me  tressue  et  trenble  d'an- 
goisse, et  neporoie  dire  la  mesaiseque  je  ai  en  mon  cuer. 

Mais  se  je  puis  longeraient  vivre,  assés  en  ferai  a  vos  et  a 
tout  le  plus  fort  de  vostre  compaignie.  Et  non  porquant,  si 
ai  je  dit  corne  vileins,  quar  manacier  ne  partintpas  a  franc  15 
cuer,  et  meïsment  entre  nous  covient  user  plus  ouvres 
que  parolles.  Et  por  ce  vos  di  je  que  li  poins  en  est 
venus,  se  vos  avés  tant  de  proësce  en  vos  corne  vos 
demoustrés  ici  par  semblant,  et  se  vos  avés  talent  de 
vengier  Patroclus  que  vos  tant  amastes,  de  quele  amor  20 
aucune  folles  gens  distrent  cruel  vilenie,  la  quel  chose 
je  ne  vossice  por  amor  de  vos  por  mil  mars  d'or  que  ce 
fust  voirs.  Mais  tout  ce  laissons  ester,  et  vos  soies  cor- 
tois  et  vaillans  et  vos  conbatés  a  moi  cors  a  cors  por  la 
vostre  partie,  et  je  por  la  moie,  quar  a  nos  dous  apent  li  25 
afaires.  Et  ensi  porons  saver  la  vie  as  maintes  gens  qui 
n'ont  pas  deservi  a  morir.  Et  por  ceste  achoison,  se  vos 
me  poés  outrer  d'armes,  je  vos  laisserai  la  terre  et  tout 
le  reaume,  et  de  cen  vos  ferai  je  bien  seùr.  Et  se  je  vos 
puis  outrer  d'armes,  autre  chose  ne  vos  demant,  mais  30 
que  seulement  me  quités  ma  terre  sens  plus.  Et  se  moi 
semble  que  vos  ce  ne  devés  refuser,  quar  ensi  doit  uns 
frans  hons  user  et  vengier  soi  de  son  henemi.  Et  puis, 
se  vos  me  conquerés  en  champ,  tout  vostre  pris  en  sera 
doublés.  3  5 

137.       COMENT  ACHILLÈS    VOUT     OTROIER    LA    BATAILLE, 
SE  NE  FUST  AGAMENON. 

Mout  ot  Achillèsgrant  vergoigne  et  ire  des  parolles  que 
Hector  li  ot  dites,  si  se  traist  avant  maintenant  près  de 
lui  por  la  bataille  plevir.  Mais  il  ne  le  pot  faire,  quar  5 
Agamenon  et  les  autres  ne  le  vostrent  soufrir  :  dont  il  fu 
contre  eaus  mout  courouciez,  quar  bien  sachiés  que 
devers  lui  n'en  fust  pas  demouré.  Et  quant  la  novelle  fu 
seùe  par  mi  la  ville  que  Hector  se   voloit  combatre  por 

eaus,  si  ne  veïstes  onques  si  grant  duel  faire  a  nulle  gent  10 
comme  il  faisoient.  Mais  qui  qu'en  fust  dolens   et  cou- 
rouciez,  li  roi  Prians  ne  s'esmaie  point,  por  ce  que  il  set 
moût  bien  en  quoi   il  se  fie  ;    si   voudroit  volentiers  la 
bataille,  se  par  les  Grizois  ne  demourast. 

138.       COMEXT     TROÏLUS      FU      MOUT      CORROCIÉS,       QUE 
DEPARTIR  LE  COVIKT   DE  s'AMIE   BELLE. 

Qui  que  soit  en  joie  et  en  leesche,  Troylus  est  dure- 
ment esmaiés  por  la  requeste  de   la   fille  Calcas,  quar  il 
l'amoit  de  tout  son  cuer,  et  elle  lui.   Et  quant   elle  sot  > 
que  il  la  covenoit  aler  en  l'ost,  si  commença  a  faire  grant 
duel  :  «  Lasse,  fait  elle,  quel  dolor  doi  je  avoir  quant  il 
me  covient  laissier  la  terre  ou  je  sui  née  et  la  gent  entre 
qui  je  sui  norrie  et  aler  m'ent  entre  gent  estrange  !  Haï  ! 
Troïlus,  biaus  dous  amis,  qui   sur  toutes   choses   m'avés  10 
amee,  et  je  vos  avoie  si  durrement  mon  cuer  doné  que 
je  ne   sai  cornent  je  puisse  sans  vous  durer  !    Haï  !    roi 
Priant,  puis  que  il  te  plaist    d'envoier   moi    hors  de  ta 
cité,  ou  je  ai  eu  tous  les  biens  et  les  honors,  ja  Dieu 
ne  place  que  je  vive  jusques   au  jor!    Veigne  la  mort,  15 
quar  sur  toutes  choses  la  désir.  »   Troïlus  vint  celé  nuit 
a  lui,  si  desconseilliés  come  celui  qui  cuide  toute  terriene 
joie  perdre.  Et  ploirent   andoi   moût    tendrement,    quar 
bien  sevent   que    demain    seront  loing  l'un    de  l'autre, 
ensi  que  jamais  n'avront  joie  ne  loisir   de   lor   volenté  20 
faire.    Si  prist    li  uns    de  l'autre  tant    come  il    orent    le 
loisir  ;    et    disoient  come  a   grant   dolour  les  ont    mis 
ceauz  qui  départir  les  font.    Ensi  a  joie  meslee  de  plour 
et  entre  desduit  et  poine  si  demoinent  tele  vie  jusques  a 
l'ajornement.  Et  quant  Troïlus  s'en  fu  aies,  la  damoiselle  2% 
apareilla  son  oire  et  fist  enmaler  et  trosser  tout  son  riche 
trésor  et   ses  dras  de  soie,  et  puis  prist  congié  de  maint 

qui  mout  en  furent  dolent.  La  roïne  et    dame  Elaine  et 
les  autres  dames   et  pucelles  en  plorerent  mout  tendre- 
ment. Et  celle,  qui  mout  estoit  couroucie,  s'em  part  de  la    30 
ville    a   mout  grant   dolor,    quar   trop    estoit   esmaiee. 
Troïlus  o  grant  compagnie  de  chevaliers  la   convoia,  et 
la  prist  par  mi  le  règne,   corne   celui  qui  mout  l'amoit. 
Mais  or  faudra  icelle    araor  :  por  quoi  chascun  pleure 
durement.  Mais  se   la  pucelle  est  iree,  ne  li  durera  mie  35 
longement,  quar  mout  tost    avra  changié   son   corage, 
et  tornera  s'amors  envers  qui  onques  mais  ne  la  vit  nul 
jor  ne  elle  lui  ;  quar  tele  est  la  manière  des    femes  que 
lor  doulor  dure  poi,  et  quant  elle  pleure    a    un   eul,   si 
rit  elle  a  l'autre.  Et  si  sont  si    muables   par  nature   que  40 
mout  legierement  changent  lor   cuers,  dont  l'en  devroit 
tenir  toute  folle  la  plus    senee.  Quar,   quant  elle    avra 
assés  amé  sis  ans  ou  plus,  obliera  elle  en  un  jor,  quar  elles 
ne  sevent  contenir  en  lor  doulor.  Encores  ont  femes  un 
autre  vice,  quar  ja  tant  n'avra  elle  mesfait  de  nulle  laide  45 
chose  que  a  lui  semble  que  elle  en  doie  estre  reprise  ne 
blasmee.  Et  ce  est  trop  grant  folie  a  non  reconoistre  ses 
defautes,  et  de  très  grant  povreté  de  sens  muet.  Qui  en 
elles  met  son  cuer,   il  engigne  soi    meïsme.   Et  de  cen 
dist  le  Sage  :  quar  qui  poroit  trov.er   une  fort  feme,    il  50 
devroit   loër  Nostre  Saignor.    Il    dist  :  «  fort  »,   por  la 
floibece  qui  est  en  elles,  quar  mout  est  fort  celle  qui  se 
defent  d'estre  sorprise  de  folie.  Quar  biauté   de  feme  et 
chasteé  ne   s'acordent    mie   ensemble,   quar   riens  nulle 
n'est  tant  desirree  corne  est  beauté  de  feme.  Por  coi  il  55 
avient  sovent  que  por    l'enchanz  des  priëours    en    sont 
maintes  conquises,  quar  devine  merveille  seroit  se  nulle 
s'en  peiist  défendre  a  cui  l'en  peùst  sovent  paler.  Et  por 
ce,  qui  la  troveroit  loial  et  belle,  un  angere  de  Paradis 
ne  devroit  estre  pas  tenus  plus  chier.  Et  sor  toutes  choses  60 

poroit  l'en  assés  dire,  mais  il  n'est  ores  ne  tens  ne  leus,  si 
retornerons  a  nostre  matière  et  a  nostre  proposement. 

139.  Si  come  la  damoiselle    de    son  ami  Troïlus  a 

MOUT  GRANT  DOULOR. 

La  damoiselle  n'atent  autre  chose  que  la  mort,  quant 
elle  se  voit  partir  de  celui  qu'ele  soloit  tant  amer.  Et  por 
ce  li  prie  moût  doucement  que  il  ne  Toblit  mie,  quar  en  > 
toute  sa  vie  n'amera  se  lui  non.  Et  cil  li  redit  et  prie 
que  s'elle  onques  l'ama,  que  elle  ores  i  pense  :  «  Et  de 
par  moi  vos  di  je  vraiement  qu'il  n'enpirera  de  riens  que 
tous  jors  ne  vos  aime  de  fin  cuer  entier,  si  que  je  ne  vous 
changerai  por  nulle  qui  soit.  »  Et  ce  plevist  li  uns  a  l'autre.    10 

Et  tant  le  convoia  Troïlus  que  il  furent  hors  de  la  ville. 
Et  la  livrèrent  a  ceaus  qui  l'atendoient,  qui  la  reçurent  a 
moût  grant  joie  :  ce  fu  Diomedès,  Ulixès,  li  rois  Thala- 
mons  Avas  ;  si  qu'fele  ploroit  si  durement  que  nus  ne  la  15 
pooit  reconforter.  Et  d'autre  part  Troylus  s'en  tome  des- 
confortez. Et  maintenant  que  la  damoiselle  fu  entre  ces 
chevaliers,  Diomedès  se  mist  de  coste  lui  et  li  dist  : 

140.  Coment    Diomedès    parolle    a    fille    Calcas. 
«  Belle  suer,  cil  a  droit  se  poroit  prisier  qui  vraiement 

avroit  vostre  amor.  Et  je  sui  celui  qui  volentiers  avroit 
vostre  cuer  en  tel  manière  que  je  fusse  vostre  tous  les 
jors  de  ma  vie.  Et  se  ne  fust  por  ce  que  il  est  trop  tost  et  5 
que  nos  somes  si  près  des  pavellons,  et  que  je  vos  voi  si 
esmaïe  et  pensive,  je  vos  criasse  merci  que  vos  me 
receùssiés  a  vostre  chevalier.  Et  sachiés  que  je  ameroie 
miauz  la  mort  que  je  a  ce  ne  veigne  ancores.  Mais  grant 
paour  me  fait  que  vostre  cuer  ne  soit  aïrés  vers  moi  et  10 
envers  ciauz  de  nostre  partie,  quar  je  croi  que  vos  ame- 
rés  tous  jors  les  gens   entor   qui  vos  avés  esté  norrie    et 

née  :  et  de  ce  ne  vos  doit  nus  blâmer.  Mais  mainte  fois 
avient  de  gens  qui  ne  se  virent  onques  que  il  s'aiment  de 
très  fin  cuer.  Et  ce  vos  di  je  por  moi,  qui  onques  ne  vos  15 
vi  ne  n'amai  par  amors,  et  or  voi  que  Amors  mVtout 
doné  a  vos  :  et  ce  ne  me  semble  pas  merveille  quant 
je  remir  vostre  grant  biauté  dont  vos  estes  enluminée. 
Et  por  ce  veut  que  vos  sachiez  que  jamais  ne  quier  avoir 
joie  devant  que  je  soie  asseùr  d'avoir  vostre  amor  et  que  20 
je  aie  de  vos  entérine  joie.  Et  por  Dieu  vos  pri  que  il  ne  vos 
soit  grief  ne  ne  me  tenés  por  vilein  de  chose  que  je  vos  ai 
dite,  quar  vos  venés  en  tele  part  ou  sont  tous  les  princes 
dou  monde  et  tous  les  envosiez  chevaliers,  qui  vostre 
amor  vos  requerront.  Mais  sachiésquese  vos  faites  vostre  2s 
ami  de  moi,  vos  n'i  avrés  se  non  honor,  quar  de  grant 
pris  doit  estre  celui  qui  est  dignes  d'avoir  joie  de  vos.  Et 
por  ce  vos  pri  je,  ma  chiere  dame,  que  se  je  vos  ai  mon 
cuer  doné  et  offert  mon  cors,  que  vos  ne  le  refusés  pas, 
quar  tous  jors  mais  vos  serai  loial  ami.  Et  ce  devés  50 
savoir  bien  et  croire,  quar  maintes  pucelles  et  maintes 
dames  ai  je  ja  veùes  et  ai  esté  lor  acointes,  ne  onques  a 
nule  n'en  priai  de  lor  amors  avoir  en  la  manière  que  je 
fais  vos.  Et  sachiés  que  vos  serés  toute  la  deraine,  que, 
se  je  fail  a  vos,  jamais  por  nule  autre  n'en  serai  en  poine.  55 
Mais  je  ne  croi  mie  faillir,  quar,  se  je  puis  vostre  amor 
conquerre,  je  le  garderai  bien  sans  riens  fausser,  et  jamais 
n'orois  de  moi  retraire  chose  qui  grever  vos  doie.  Et  se 
Dieu  plaist,  des  grans  sospirs  et  des  grans  plors  dont  je 
vos  voi  chargée  vostre  cuer  enleesché  sera  et  se  recon-  40 
fortera  en  tel  manière  dont  vos  recouvrerés  joie  et 
leesche;  quar  de  vos  servir  sui  tous  abandonés,  come 
celui  qui  avra  grant  joie,  se  vos  me  deigniés  reçoivre.  Et 
Dieuz  le  veulle  que  ensi  soit,  quar  celui  soi  travaille 
en  vain,  qui  amast  celui  qui    mortelment  le  haïroit.  »  45 

141.       COMEKT   BRIGIDA  RESPONDI   A   DlOMEDÈS. 

Brigida,  qui  moût  estoit  sage,  li  respondi  briement  : 
«  Sire,  fait  elle,  il  ne  seroit  pas  avenant  que  je  tenisse 
parole  d'amors  a  ceste  fois  aveuc  vos,  quar  por  legiere  et 
por  foie  me  portés  tenir  as  tous  jorsmais.  Et  se  vos  m'av  5 
vés  dit  vostre  volenté,  je  l'ai  bien  entendu  ;  mais  ne  vos 
conois  mie  encores  bien,  que  je  me  doie  dou  tout  aban- 
doner  a  vos  ne  doner  m'amor.  Quar  maintes  femes  sont 
ja  deceùes  por  ceaus  qui  se  faignent  d'estre  loiaus  amans, 
et  par  bel  semblant  engignent  celés  qui  les  aiment  loiau-  10 
ment,  quar  il  est  moût  griez  a  conoistre  se  l'en  s'i  doit 
fier  d'amors.  Et  maintes  fois  en  rient  et  en  avient  que 
por  une  qui  en  rit  sont  dis  qui  en  plorent.  Et  por  ce,  se 
jesui  a  mesaise,  si  ai  moût  grant  paour  d'avoir  pis,  quar 
qui  a  tant  de  dolour  a  son  cuer  corne  je  ai,  ne  li  covint  15 
pas  grament  d'amors.  Et  moût  me  ting  a  avillee  quant 
me  remenbre  quel  amis  je  lais  et  que  je  ne  cuit  jamais 
recouvrer,  quar  il  n'estoit  richece  au  siècle  dont  je  ne 
fusse  dame  a  ma  volenté.  Et  quant  je  m'en  voi  dou  tout 
hors  mise,  n'est  pas  merveille  se  je  ai  mon  cuer  20 
dolent.  Et  si  devés  savoir  que  pucelle  de  tel  pris  corne 
je  sui  ne  doit  enpenre  tel  amor  dont  je  deùsse  estre  blas- 
mee,  et  meïsment  en  ost.  Quar,  se  je  ai  point  de 
savoir  en  moi,  si  m'en  doi  garder  d'avoir  blasme,  quar 
avient  mainte  fois  que  celés  qui  celeement  le  font  dedens  25 
lor  chambre  ne  se  puent  garder  que  il  n'en  soit  vileine- 
ment  parlé  aucune  fois.  Et  j'en  serai  ausi  corne  en  une 
foire  sans  compaignie  d'autre  dame,  si  ne  voudroie  faire 
chose  que  l'en  peùst  retraire  a  nul  mal,  et  de  ce  nai  je 
nul  corage.  Mais  tant  vous  conois  de  grant  afaire  et  prouz  50 
et  enseigniés,  selonc  ce  qu'il  me  semble,  que  je  ne  vous 
voudroie  faire  acroire  nule  chose  autre  que  vraie.  Et  por 
ce  vos  di  que  il  n'a  au  monde  dame  ne  pucelle  de  si  grant 

biauté  ne  de  si  grant  valour,  se  elle  deûst  son  cuer  en 
amor  mètre,  que  elle  deùst  refuser.  Ne  je  ne  vos  refuse  35 
autrement,  mais  je  n'ai  ne  volenté  ne  corage  d'amer  vos 
ne  autre  orendroit.  Et  si  poés  estre  tous  certains  de  ce 
que,  se  vers  Amors  me  voloie  atraire,  je  n'en  avroie  nul 
plus  chier  de  vos  ;  mais  je  n'en  ai  pas  ore  volenté,  ne 
ja  Dieuz  ne  doint  que  je  l'en  aie  !  »  40 

142.  COMENT    RESPONT  DlOMEDÈS  A  BRIGIDA. 

Moût  estoit  sages  Diomedès,  si  entendi  bien  a  tout  le 
premier  moût  qu'ele  n'estoit  mie  trop  sauvage.  Et  por 
ce  li  dist  il  tant  de  ce  que  il  pensoit  :  «  Belle,  sachiez 
sans  faille  que  je  ai  mis  en  vos  mon  espoir,  corne  celui  5 
qui  de  tous  tens  vos  amera  de  fien  cuer.  Si  atendra 
tant  vostre  merci  que  vos  avrés  pitié  de  moi  ;  quar,  puis 
qu'Amors  m'a  doné  a  vos,  je  ne  contrediroie  pas,  si  serai 
des  ores  mais  de  sa  maisnie  et  a  son  servise  et  ne  li  deman- 
derai guerredon  se  de  vos  non.  Et  se  vos  me  recevés,  10 
n'avra  au  monde  plus  riche  de  moi.  » 

143.  Come  Diomedès  tolli  des  jûaus  de  Brigida. 
Assés    en    eùst    dit   plus     Diomedès,    mais   ja    estoit 

près  des  paveillons  et  des  tentes.  Et  quant  il  voit  qu'elle 
ne  li  puet  plus  parler,  si  li  cria  merci  cent  fois  et  li  tolli 
un  de  ses  jûais  ;  si  ne  sembla  mie  que  il  li  pesast,  dont  s 
il  ot  grant  joie. 

144.  Come  Calcas  son  père  li  vint  a  l'encontre 
et  li  fist  grant  joie. 

Endementiers  vint   le  roi  Calcas  son   père   qui   estoit 
contre  elle  venus  et  li  fist  grant  joie,  et  elle  lui  :  «  Sire, 
fait  elle,  dites  moi  dont  vient  ceste  merveille  de  vos,  que  5 
tel  chose  avés  fait  que  a  tous  jors  mais  vos  sera  reproi- 

chié,  qui  ensi  poiés  amer  nos  henemis  qui  nostre  terre 
destruient,  et  avés  laissié  vostre  pais  et  vostre  richece  et 
vos  honors  por  estre  en  dangier  de  estrange  gent.  Cornent 
puet  estre  jamais  liés  vostre  cuer,  quant  vos  avés  esté  10 
aidant  de  si  fait  euvre.  Qu'est  devenus  vostre  grant  sens? 
Ou  est  il  aies  ?  Trop  estes  blâmés  durement  et  a  grant 
droit,  car  saignor  et  maistre  vos  avoient  fait  sus  tous  les 
autres.  Por  coi  je  voi  ci  trop  grant  durté  et  vilté,  quar 
moût  doit  l'en  plus  douter  honte  que  mort,  car  li  dons  15 
de  mort  est  comuns  a  trestous,  et  qui  muert  bien  hono- 
rablement, li  cdrs  est  bien  eûrous  et  l'arme  en  a 
grant  délit.  Mais  celui  qui  est  honis  en  cest  siècle  en 
l'autre  avra  grant  vergoigne.  Sire,  moût  est  mon  cuer 
estroit  quant  je  pens  ce  que  vos  avés  fait  et  quant  si  faite  20 
heïne  vous  portent  les  dieus  d'enfer  par  cui  si  fait  mal 
vos  est  avenus  que  grant  corage  vos  vint  de  non  revenir 
en  la  cité.  Quoment  fustes  vos  si  cruels  que  avec  nos 
mortels  henemis  venistes  a  porchacier  nostre  domage  ? 
Quoment  n'alastes  vos  sorjorner  en  une  de  ces  illes  tant  25 
que  ceste  guerre  preïst  fin  ?  Trop  eùstes  mauvais  con- 
seil :  por  coi  je  maudi  tel  savoir  qui  assi  grant  honte 
retorne  a  vos  ;  quar  qui  pert  l'onor  et  le  los  dou  siècle 
moût  doit  amer  petit  sa  vie.  »  Et  adont  comença  aplorer 
si  tendrement  qu'ele  n'ot  plus  pooir  de  parler.  ?o 

145.     Come  Calcas  respont. 

Calcas  parolle  et  li  dist  :  «  Belle  fille,  fait  il,  ceste 
destinée  ne  vosisse  je  pas  avoir,  quar  bien  sai  que  en 
sui  en  blasme  grant  venus  ;  mais  je  ne  pooie  faire  contre 
la  volenté  des  dieus,  qui  comandé  le  m'avoient;  Et  moût  s 
m'en  poise  que  a  faire  le  me  covient.  Et  se  il  alast  a  ma 
volenté,  ceste  euvre  preïst  autre  fin,  et  nuls  ne  seit  la 
dolour  que  je  soufre.  Mais  la  paour  de  la  deviene  ven- 

jance  le  me  fist  faire.  Et  sor  tout  ce  a  la   fin  sai   je  bien 
que  il  seront  destruit,  si    nos  vient    miaux  eschaper  que  10 
morir  aveuc  euaz.  Et  por  ce  ne  finoie  je  de  penser  en  quel 
manière  je  vos  peusse  jeter  de  laïens.  Et  des  que  je"  vos 
ai,  si  en  est  mon  cuer  plus  a  repos.  » 

146.  COMENT  LI  PRINCE  DE  l'ûST  CONFORTERENT  MOUT 

Brigida. 

Mout  fu  la  damoiselle  esgardee,  et  moût  la  loënt  li 
Grizois  entre  eauz.  Et  Diomedès  la  conduit  tant  qu'ele 
descendi  aspaveillons  son  père.  Et  adonc  se  parti  d'elle  a  ; 
mout  grant  poine.  Atant  vindrent  li  haut  prince  de  l'ost 
por  remirer  la  et  por  demander  novelles.  Et  celle  respont 
a  trestous  mout  cortoisement  et  a  poi  de  parolles.  Et  il  li 
font  trestous  grant  joie  et  le  réconfortèrent  a  lor  pooir. 
Et  elle  se  reconforte  mout  en  lui  meïsmes,  quar  souvent  10 
voit  chose  qui  mout  li  plaist,  si  qu'ele  n'avra  corage 
jusques  a  quatre  jors  de  retorner  en  la  cité  ;  si  a  si  chan- 
gié  son  corage  que  bien  a  demoustré  la  vanité  dont  li 
loiaus  amans  portent  sovent  travail  et  poine.  Si  retorne- 
rons  sus  nostre  matière.  15 

147.  Si   come  la  trivè  fu  finee  et  il  assemblèrent 

A  MORTEL  CHAMP. 

Tant  a  duré  la  trive  que  mout  hennuie  as  plesours,  si 
fu  acompli  li  termes  qui  mout  fu  desirrés.  Et  furent 
aasiés  et  garis  de  lor  plaies  et  refrecis  lor  chevauz  et  lor  5 
a  mes  renovelees.  Et  quant  vint  a  l'endemain,  sifurent 
lor  chevauz  covers  et  yauz  meïsmes  armés  par  la  cité  et 
par  dehors.  Hector  s'en  issi  tous  armés  sor  Galate,  et  avec 
lui  dis  mile  conpaignons  ;  et  après  Troylus,  qui  en  avoit  en 
son  conduit  bien  autant  par  soi  o  tous  ceuz  de  Perse;  Dei-  10 
phebus  et  le  roi  Menon,  et  tous  les  autres  rois  et  princes, 

chascun  selonc  son  ordre:  si  furent  plus  de  cent  mille  ental- 
lentés  de  faire  chevalerie.  D'autre  part  fu  li  rois  Menelaus 
tout  devant,  qui  moût  iert  félon  contre  Troïens  ;  après 
Diomedès,  quigrant  conpaignie  de  chevaliers  avoit.  Après  15 
vint  Achillès,  qui  avoit  en  sa  conpaignie  tieuz  set  mile 
chevaliers  dont  li  pires  estoit  moût  chevalerous.  Ensi  se 
partent  des  tentes  tous  les  princes  et  les  rois  chascuns 
aveuc  sa  conpaignie,  et  vienent  au  mortel  champ.  Et 
grant  merveille  sembloit  a  veoir  la  fierté  et  l'orgueil  de  20 
Tune  part  et  de  l'autre,  si  estoit  si  grant  les  batailles  des 
lances  et  la  resplendour  des  armes  que  moût  se  changoit 
li  cuers  a  plus  hardis.  Les  dames  estoient  par  les 
torrelles  et  par  les  murs  de  la  ville  por  regarder  la 
bataille.  Haï!  Dieus,  qui-  adont  veïst  la  bataille  et  lor  25 
cuers  trembler  et  changier  lor  bêles  colours  des  dames, 
bien  se  merveillast  quoment  elles  pooient  durer  en 
regarder  si  grant  merveilles.  Li  rois  de  Calcidoine,  qui 
Félix  estoit  apellés,  qui  moût  noblement  estoit  armés  et 
montés,  et  avoit  sur  son  heaume  un  blanc  chaperon  qui  30 
par  desus  la  crope  dou  cheval  li  batoit,  feri  contre  Hector 
et  li  perça  l'escu  et  brisa  sa  lance.  Et  il  feri  lui  un  poi 
en  haut,  si  que  par  mi  le  gros  dou  pis  li  mist  le  pennoncel 
de  sa  lance  et  l'abati  mort.  Et  quant  ses  homes  virent  ce, 
si  se  ferirent  entre  lor  henemis  dolens  et  angoissous.  Si  35 
peùssiés  veoir  dolor  de  sanc  espandre  et  de  gens  ocirre 
sans  merci.  Hector  tenoit  en  sa  main  un  glaive  si  peril- 
lous  que  il  ne  trovoit  nul  home  par  devant  lui  que  main- 
tenant ne  fust  aies  a  fin.  Si  dist  l'Istoire  que  il  en  ocist 
celui  jor  plus  de  mil.  Li  rois  Sentipus,  qui  niers  estoit  40 
Félix,  quant  il  voit  son  oncle  mort,  si  se  poine  de  lui 
vengier,  et  faisoit  si  grant  martire  des  Troïens  que  nus  ne 
le  poroit  dire.  Si  quiert  Hector  tant  que  il  le  trova,  mais 
miaux  li  venist  que  il  l'eùst  esloingié  ;  et  non  porquant 

si  le  feri  sor  son  heaume,  si  que  dou  cief  li  fist  voler  ;  et  4 
s'il  eùst  pooir  de  recouvrer  l'autre  cop,  bien  se  fust  ven- 
giés  de  son  oncle.  Mais  Hector  l'a  si  entrepris  que  il  ne 
li  peut  eschaper,  si  li  coupa  le  chief  par  desus  la  ven- 
taille.  Ensi  furent  mort  l'oncle  et  le  neveu,  dont  Grizois 
furent  moût  desconfortez.  5 

148.       COM  ACHILLÈS  VINT  EN   l'eSTOR. 

Atant  vint  Achillès.    Et    sachiés  que  moût   en  furent 
Troïens  grevés  de   sa  venue,   quar  il  les  requiert  de  si 
près  qu'il  les  fist  place  veudier.  Mais  sachiés  que  moût  li 
fu  grief  chose  a  faire,  que  nos  ne  trovons  en  nul  leuc  ou  j 
il  eùst  si  dur  estor  ne  si  aspre,  quar  Hector  meïsmes  i  fu 
si  destrois  en  la  bataille  que,  se  Troylus  eùst  plus  targié, 
illipeùst  bien  mesavenir.  Si  furent  Troïens  refusés  ariere 
grant  pièce.  Illeuques  avoit  dous  nobles  homes,  Macaon 
et  Forbius,  si  estoient  a  Hector   compaignons  d'armes,  n 
dont  il  dut  estre    moût   courouciés,  quar    a  son  veant 
moût  près  de  lui  lor  copa  Acillès  les  testes  a  andous,  et 
moût  des  autres  i  perdirent.  Si  i  fu  Hector  remués  de  la 
place  par  fine  force.  Et  il  estoit  a  merveilles  irriés,  quar 
le  sanc  li  sailloit  par  mi  la  broine  de  la  ventaille  d'une  15 
plaie  que  il  avoit  en  mi  la  chiere,  mais  nul  ne  sot  que  ce 
li  eùst  fait.  Mais  quant   il  se  voit  ensanglanté   et    chacé 
par  force  dou  champ,  et  vit  Elaine  et  ses  serors  et  plus 
de   cent  autres  dames  qui  sor  les  murs  estoient,  cil  ot 
yre  et  honte  moût  grant,  si  que  il  fermist  tout  de  maltalent,  2c 
et  retorne  moût  cruel  et  félon  contre  Grisois,  si  en  encon- 
tra  un  riche  prince  qui  estoit  cousins  germains  Achillès 
et  rois  de  Midïens,   si  li  trencha  le   heaume  et  toute  la 
ventaille  et  l'abati  mort.  Si  n'orrois  jamais  si  grant  esfors 
corne  il  fist  tout  soûl.    Achillès   fu  moût  angoissous  de  25 
son  cousin  qu'il  vit  mort,  si  cuida  desavancier  Hector, 

et  le  fiert  de  sa  lance  tel  cop  que  par  poi  que  il  ne  le 
mahaigna  de  la  main  senestre.  Mais  Hector  refiert  lui  sur 
le  heaume  dous  cols  l'un  après  l'autre,  si  que  a  poi  que 
il  ne  l'abati.  Atant  vint  Troylus  arieres  a  tout  son  50 
esfort,  que  par  fin  estovoir  firent  Grizois  remuer  de  la 
place.  Et  d'autre  part  vint  Menelaus,  et  se  ne  Fust  le  roi 
Menon,  ja  eùst  fait  resortir  Troïens  arieres.  La  ot  estor 
fier  et  cruel,  quar  les  vis  chasoient  les  mors  sans  rele- 
ver. Si  estoit  li  estors  si  auques  coumunal,  quant  Mené-  5? 
laus  josta  a  Menon  et  le  fiert  si  que  il  cheï  a  terre  nafrés 
en  mi  la  chiere.  Mais  Troylus  le  sorprist  et  abati  lui. 
Si  fu  moût  grant  la  meslee  .sor  les  deus  rois,  dont  maint 
chevaliers  reçurent  mort.  Si  estoit  Menelaus  pris  et  rete- 
nus, se  ne  fust  la  presse  des  chevaux  que  il  ne  le  porent  40 
traire.  Mais  onques  mais  gens  ne  firent  si  grant  esfort 
corne  ses  homes  firent.  En  ceste  occision  et  en  cestui  des- 
truïment  vint  Diomedès  et  sa  compaignie,  qui  mainte- 
nant alerent  ferir  entre  lor  henemis,  dont  as  uns  en 
prist  bien  et  as  autres  mal.  Quant  cil  qui  abatu  se  veoit  45 
en  si  perillous  leuc  et  que  il  veoit  son  sanc  issir  de  mor- 
tel plaie,  il  ne  peut  estre  que  il  ne  maudit  l'ore  que  il 
issi  de  son  paveillon.  Toutes  fois  furent  Troïens  chaciés 
plus  de  deus  archiees,  si  en  ot  assés  ocis.  Diomedès  ala 
joster  a  Troïlus  por  l'amor  s'amie  et  le  tresbucha  a  terre.  <;o 
Puis  prent  le  destrier  et  le  baille  a  un  damoisel  et  dist  : 
«  Va  t'en  isnellement  a  paveillon  Calcas  de  Troye  et  pré- 
sente le  destrier  de  par  moi  a  sa  fille.  Et  dites  li  que  je 
l'ai  gaaigné  d'un  chevalier  qui  moût  se  fait  son  ami,  et 
li  dires  que  por  Deu  ne  refuse  mes  proieres,  quar  en  lui  55 
est  tous  mes  espoirs.  »  Celui  fist  son  comandement  et 
vint  au  paveillon  et  salua  la  demoiselle  de  par  son  sai- 
gnor  et  li  présenta  le  cheval  par  la  règne  et  dit  en  tel 
manière    que   comandé  li  estoit    :    «    Va,    fait  elle,  et 

di  a  ton  seignor  que  mavaise  amor  me  porte  quant  il  60 
heit  ceaus  qui  moi  aiment.  Mais  je  croi  qu'il  en  prendra 
restor  ne  passera  gaires  de  jors,  quar  il  n'est  pas  home 
qui  granment  targe  de  son  honte  vengier.  Va,  retorne 
arieres  et  salue  moi  ton  seignor,  quar  je  avroie  grant 
tort  de  lui  haïr,  puis  que  il  m'aime.  ».  65 

149.  Coment    Agamenon    vint  en    l'estor  a   grant 

BESOING. 

Li  vallès  s'en  est  retornés  au  mortel  estour,  ou  tant 
de  chevaliers  périssent,  quant  Paris  vint  a  l'estor  a  tous 
ses  archiers,  si  comencirent  a  tuer  chevaliers  et  che-  5 
vauz,  si  que  Grizois  furent  desconfit  jusques  as  paveil- 
lons,  et  malement  lor  aloit,  se  Agamenon  nefust  venus, 
qui  avoit  avec  lui  bien  dis  mile  chevaliers  tous  fres.  Si 
veïssiés  ensanglenter  et  detrenchier  chevaliers  et  destriers 
aler  vuit  par  mi  les  chans  :  tous  les  archons  estoient  fraint  10 
et  brisié.  Si  fussent  li  Troïens  mis  par  mi  les  lices,  se  ne 
fust  Polidomas  et  le  roi  Fion.  Si  fu  la  batataille  si  près 
des  murs  par  devant  les  dames,  si  que  bien  les  pooient 
conoistre  :  par  coi  Polidomas  i  fist  assés  chevalerie  et 
josta  contre  Diomedès  moût  felenoissement,  si  n'i  ot  15 
celui  qui  ne  perdist  dou  sanc  dou  cors.  Mais  le  cheval 
Diomedès  chef  sur  lui,  dont  il  fu  moût  debrisiés.  Et 
ançois  que  il  remonstat,  ot  Polidomas  baillié  le  destrier 
a  un  sien  escuïr  et  le  présenta  a  Troylus. 

150.  Com  Troïlus  josta  a  Achillès  et  l'abati. 

Achillès  estoit  en  la  bataille  et  les  espreissoit  si  dure- 
ment que  nus  ne  pooit  faire  chevalerie  que  il  ne  li  fust  en 
mi  la  chiere,  si    les  domagoit   trop    doulourousement, 
quant  Troylus,  qui  estoit  montés  a  son  talent,  le  parçut,  5 
si   le  fiert  si  durement  que,  se  il  ne  fust    baissiés,  mort 

l'eûst  sans  faille  ;  mais  toutes  fois  l'abati  il  de  son  destrier 
et  fu  a  parhurter  si  navrés  que  a  pièce  ne  fu  sain.  Mais 
maintenant  resailli  en  pies  et  Troylus  retorna  sus  lui  et 
li  dona  dou  branc  desus  le  heaume  que  a  poi  que  il  nen  10 
l'ocist  dou  soustenir.  La  assemblèrent  tous  comunaument: 
por  coi  il  i  ot  mortel  bataille  et  doulourous  estour.  Si 
estoit  Achillès  pris  et  retenus,  quant  li  dus  d'Athènes  et 
Thalamon  vindrent,  qui  grant  poine  mistrent  a  la  res- 
cousse, ou  maint  chevalier  morurent  a  grant  doulor,  15 
mais  toutes  voies  le  traistrent  hors  de  la  presse  et  des 
mains  a  lor  henemis.  Et  ja  estoit  basses  vespres,  por  coi 
il  lor  covint  départir.  Que  vos  feroi  je  longues  parolles  ? 
Trente  jors  dura  cestui  contens,  sans  nul  jor  prendre  de 
repos  jusques  au  soir,  si  furent  si  travailliés  que  il  n'i  20 
ot  nul  si  fort  qu'il  n'en  fust  tous  las.  Si  i  furent  mort 
deus  des  Bastars  et  Hector  féru  en  mi  la  chiere,  dont 
il  fu  en  grant  péril,  si  que  il  ne  pot  hauberc  vestier 
d'une  grant  pièce  :  dont  Troïens  reçurent  grant  perte 
et  grant  domage.  Et  bien  s'aparçurent  que  li  esfors  25 
Hector  lor  valoit  moût,  quar  maintes  fois  furent  descon- 
fit. Si  i  avoit  en  cest  terme  d'une  part  et  d'autre  faite 
si  grant  occision  que  tous  les  chans  estoient  covers  de 
mors.  Et  disoient  cil  qui  la  vérité  en  quidoient  savoir 
que  il  i  avoit  plus  de  gens  ocis  que  a  l'autre  fois,  si  ?o 
n'avoient  place  ou  il  peiissent  assembler  qui  délivrée  fust. 
Et  por  ce  ne  le  porent  plus  endurer  cil  dehors  por  la 
pùor,  et  cil  dedens  por  Hector  qui  nafrés  estoit.  Si  prist 
li  rois  Prians  ses  messages,  que  il  envoia  en  l'ost  por 
trive  requerre.  3  s 

151.    COMENT    LES    TRIVES    FURENT    DONEES. 

Li  mesage  alerent  et  requistrent  la  trive  por  sis  mois. 
Agamenon  et  tous  les  autres  la  donerent  volentiers,  que 

grant  mestier  en  avoient,  si  s'asemblerent  d'une  part  et 
d'autre  por  enfoïr  et  por  ardoir  les  cors.  Si  alerent  en  5 
furre  cil  qui  mestier  en  orent.  Li  deus  fis  le  Roi  furent 
assés  pleint  et  après  ensevelis  solonc  lor  droitures.  Hec- 
tor, qui  nafrés  estoit,  si  corne  je  vos  ai  dit,  fu  moût 
aasiés,  si  i  vint  uns  mires,  le  plus  soverain  que  l'en  seûst 
por  plaie  guarir.  Et  il  mist  sa  cure,  si  qu'en  trois  semaines  10 
l'ot  tout  gari.  Si  devés  savoir  que  en  tant  de  tens  corne 
il  fu  malades  que  tous  les  plus  proisiés  de  la  ville  le 
venoient  veoir  sovent.  MadameElaine  et  Polixenai  sa  suer 
se  tenoient  tous  jors  près  de  lui,  si  seroit  grief  chose  a 
retraire  ne  a  dire  cornent  tous  et  toutes  metoient  grant  15 
entente  en  lui  servir.  Et  la  chambre  ou  il  estoit  et  son 
lit  ne  covient  pas  descrire  les  merveilles  que  il  i  avoit 
dedans  tregetees  par  art  de  nigromance,  que  toutes 
estoient  besoignables  et  choses  de  grant  délit,  et  por  ce 
me  sofrera  ge;  quar  il  i  avoit  or  et  argent,  et  ce  estoit  20 
toute  la  plus  ville  chose.  Ensi  corne  je  vos  dis,  fu  Hec- 
tor tous  garis  dedens  trois  samaines.  Et  Paris  et  tous  les 
autres  s'aloient  sovent  esbanoier  en  chasses  et  en  autres 
desduis.  Cil  de  l'ost  sont  en  grant  cure  ou  siège  qui  dure 
si  longuement,  et  chascuns  conoist  les  grans  despens  et  25 
les  grans  travauz  que  il  i  metent  et  l'ouvre  qui  si  est 
pereillouse.  Si  en  i  a  de  ceaus  a  qui  il  pleist  :  ce  sont  les 
jeunes  bachelers  qui  desirrent  a  faire  d'armes,  mais  tous 
li  plus  voudroient  estre  avant  en  lor  ostels,  quar  ja  par 
amors  ne  par  force  ne  revendroient  arieres.  30 

152.  COMENT  DlOMEDÈS  EST  EN  GRANT  DOLOR  PAR  AMORS. 

Mais  qui  est  en  joie  ne  en  repos,  Diomedès  en  est  en 
tout  le  contraire,  quar  amors  le  travaille  en  tel  manière 
que  il  ne  peut  reposer;  quar  celui  ne  puet  estre  lon- 
guement en  joie  qui   est  tormentés    par    amors.    Et  ce     s 

dist  aucuns  sages  que  amors  est  chose  replenie  de 
tentive  paor.  Et  por  ce  l'aloit  il  maintes  fois  veoir.  Et 
celle  estoit  a  merveilles  saige,  si  conoissoit  bien  as  sos- 
pirs  et  a  regart  que  il  estoit  soupris,  et  por  ce  li  estoit 
elle  mil  tans  plus  dure  ;  quar  ce  est  naturel  chose  10 
en  feme,  que,  se  elle  seit  que  vos  l'amés,  adès  vos  sera 
plus  orguillouse  et  mille  fois  ne  vos  regardra  que  ses 
eauz  ne  soient  plains  de  fierté  et  de  desdaing,  et  moût 
vendra  chier  le  bien  avant  que  l'en  l'ait.  Et  ce  est  moût 
contraire  chose  que  d'amer  la  ou  l'en  est  haï  par  sam-  15 
blant,  et  grant  merveille  est  cornent  ce  puet  estre.  Et 
assés  plus  fort  est  quant  un  home  covient  prier  celui 
ou  celé  qui  le  despite.  En  tel  manière  prie  Diomedès 
corne  celui  qui  soufrir  ne  s'en  puet,  quar  il  avoit  pardu 
le  mangier  et  le  dormir.  Larmes,  souspirs  et  plours  le  font  20 
sovent  plorer  et  veillier  et  oblïer  toute  ordene  de  raison 
et  soi  meïsmes.  Et  por  ce  la  prioit  aucune  fois  moût 
engresseement,  quar  par  fine  force  seront  vileins  ciaux  qui 
bien  aiment,  se  il  ont  loisier  de  prier.  Et  non  por  quant 
aucune  fois  dïent-il  assés  mains  que  mestier  ne  lor  seroit  25 
et  il  se  taisent  de  ce  dire  qui  lor  tendroit  greignor  leuc. 
Et  ensi  fait  Diomedès,  qui  soventes  fois  oblie  ce  que  il 
plus  voudrait  dire.  Or  avint  chose  que  il  estoit  aies  por 
lui  prier,  et  celé  avoit  le  destrier  par  devant  soi  qui  avoit 
esté  de  Troylus,  si  en  estoit  moût  dolente.  Et  se  elle  30 
n'en  quidast  avoir  blasme  de  ciauz  de  l'ost,  volentiers  li 
renvoiast  a  celui  de  qui  il  avoit  esté.  Mais  quant  elle 
celui  qui  présenté  li  avoit  vit,  si  li  dit  :  «  Sire,  trop  grant 
largesse  meine  grant  richesse  a  noient,  et  plesours  en  ont 
esté  soufratous,  quar  se  l'autre  jor,  quant  celui  que  vos  55 
tant  heés  vos  tolli  vostre  cheval,  vos  eùssiés  cestui,  il 
vos  eùst  grant  mestier.  Mais  ne  faites  pas  mavais  dons  en 
leuc  ou  l'en  ne  puet  recouvrer  si  tost,  et  se  je  l'eusse  seù 

si  tost,  je  le  vos  eusse  envoie.  Et  se  vos  recort  que  ceaus 
de  la  ne  sont  pas  enfant,  et  celui  s'entremet  de  grant  40 
folie  qui  les  cuide  desirreter.  Mais  toutes  voies  vos  pres- 
terai  ge  le  cheval,  puis  que  vos  avés  le  vostre  perdu. 
Mais  gardé  le  bien,  que  de  grant  prochais  sont  cil  de  la, 
et  celui  de  cui  il  fu  n'est  pas  couart,  quar  je  ne  sai  nul 
qui  plus  de  son  cors  vaille.  »  —  «  Dame,  fait  il,  je  45 
croi  bien  que  il  soit  tel  que  vos  dites,  et  rionporquant  il 
n'est  pas  merveilles  se  uns  chevaliers  pert  son  cheval  en 
la  bataille  :  puis  que  il  se  voudra  bien  pener  d'armes,  il 
covient  que  il  gaaigne  et  perde  maintes  fois.  Mais  je  ne 
sui  mie  a  grant  soufraite  de  destriers,  quar  je  en  ai  assés,  50 
vostre  merci.  Et  nonporquant,  se  vos  cestui  me  reco- 
mandés,  je  le  garderai  a  mon  povoir  :  moût  sofferoie 
ançois  que  de  moi  le  laissasse  partir.  Et  des  ores  conois 
je  bien  que  la  grant  poine  que  je  soufre  por  vos  jour  et 
nuit  me  tornera  en  joie,  quar  vos  avrés  de  moi  merci,  55 
et  je  demoure  en  vostre  esgart.  Et  por  Dieu  ne  tardés 
trop,  quar  ma  vie  vadroit  assés  pis  que  la  mort.  »  De 
ces  parolles  ot  la  pucelle  grant  joie,  quar  bien  conoist  que 
il  est  pris  en  ses  las,  et  por  ce  li  baille  elle  sa  destre 
manche  de  son  sorcot  qui  de  samit  tous  fres  estoit  :  dont  60 
il  ot  moût  grant  joie.  Et  des  ores  poons  nos  conoistre 
que  elle  est  tochee  de  la  voine  dont  les  autres  faillent 
sovent,  si  corne  nos  avons  dit  ça  en  arieres.  Si  peut  bien 
savoir  Troylus  que  por  noient  s'atendroit  a  lui  des  ores 
mais  en  avant.  65 

153.  Quant  la  trive  fu  finee  et  il  comencierent  le 
mortel  estor. 

Or  avint  chose  que  la  trive  de  sis  mois  furent  acom- 
plis,  si  recomencierent  lor  batailles  et  se  combatirent  par 
doze  jors  que  il  ne  se  departoient  jusques  au  soir.  Si  i  ot   5 

mout  de  gent  ocis  de  chascune  part,  ma  smement  des 
hautes  gens.  Et  de  ceauz  qui  nafrés  estoient  eschaperent 
mout  poi  si  i  ot  esté  cel  tens  si  grant  mortalité  de  gens 
de  mort  naturel,  que  dedens  que  dehors,  en  ot  trop  grant 
domage,  si  lor  covient  demander  trives.  Si  manda  Aga-  10 
menon  au  roi  Priant  que  il  les  donast  par  trente  jors,  et 
il  si  fist.  Si  furent  enterrés  les  mors  et  li  malade  tous  ra- 
souagés.  Li  rois  Priant  prenoit  sovent  conseil  a  ses  fils 
et  a  ses  amis  cornent  il  se  peùssent  contregarder  des 
choses  qui  lor  peùssent  nuire  et  de  ce  garnir  qui  lor  15 
poroit  valoir.  Haï  las!  quel  aventure  et  quel  perte  lor 
avendra  briefment  et  quel  pesante  aventure  lor  avendra  ! 
ne  sai  cornent  la  pusse  raconter  ne  vos  entendre,  que 
bien  deùssent  trestuit  voloir  la  mort,  quar  tout  furent 
destruit,  que  jamais  puis  n'orent  joie.  Et  oreis  cornent  20 
il  avint  en  ceste  bataille  qui  après  sera,  que  jamais  tel 
perte  ne  sera  ne  tel  domage  por  la  mort  d'un  seul  home. 
Des  ores  aparistront  les  prophéties  Cassandra. 

154.    COMEXT    LA    TRIVE    FU    FINEE. 

La  trive  des  trente  jors  fu  passée,  si  s'apareilla  chascu'ns 
por  estre  l'endemain  au  mortel  tornoiement,  qui  de  maie 
hore  comença.  Et  en  celle  meïsme  nuit  la  feme  Hector, 
qui  Adromata  estoit  apellé,  mout  bone  dame  et  sage,  et  5 
avoit  de  son  saignor  dous  enfans  mout  petis,  si  avint 
que  la  nuit  que  la  trive  fu  finee  elle  vit  par  signe  et 
par  avision  que  se  Hector  issoita  la  bataille  celui  jor,  que 
il  devoit  certainement  morir.  Par  ceste  demoustrance 
sot  la  dame  ceste  destinée,  si  ot  de  son  seignor  grant  10 
paor,  et  ce  ne  fu  pas  grant  merveille.  Et  por  ce  parla 
elle  a  lui  et  li  dist  :  «  Sire,  je  vos  veul  moustrer  por  quel 
chose  je  sui  entrée  en  si  grant  paour  que  par  poi  que  li 
cuers  ne  me  desment.  Li  dieus  qui  ne  veulent  pas  vostre 

mort  encore  m'ont  moustré  anuit  que  vos  n'aies   en  ba-  i> 
taille  en  cest  jor;  et  se  vos  i  aies,  sachiés  que  jamais  ne 
retornerés    arieres    ».    Quant   Hector   l'ot  oï,   si    en  fu 
moût   corouciez  vers  la  dame,  et  moût  li  desplot  ce  que 
elle  ot  dit,  por  ce  que  tout  tient  a  follie.  «  Or  voi  je  bien 
certainement  que  en  vos  n'a  point  de  savoir  et  trop  estes  20 
plaine  de  fol  hardement,  quant  vos  tel  chose  m'avés  dite, 
qui  me  racontés  les  fables  que  vos  songiés,  et  si  quidiés 
que  por  ce    laisse  de  porter   mes   armes.  Certes,  se  les 
chevaliers  de  ceste  ville  savoient  qu.e  je  por  vostre  songe 
fusse  esmaiés,  ne  fu   onques  nus   hons  si  honis.  Mais  ja  25 
ce  n'avendra  et  jamais  de   ce  ne    me  parlés,  bien   vos  i 
gardés,  quar  por  vostre  songe  ne  feroi  je  riens.  » 

155.  Coment  Adromata  fait  grant  doulor  por 
Hector  qui  s'en  voloit  issir. 

La  dame  comença  adonc  a  plorer  et  a  faire  grant  deul, 
que  a  poi  qu'elle  ne  pert  le  sens.  Si  mande  tantost  au 
roi  Priant  que  il  le  doie  retenir  si  que  il  ne  voise  en  ba-  s 
taille,  quar,  se  il  vait,  morir  le  covient  outreement.  Li 
rois  Priant  fu  en  moût  grant  doute,  quar  moût  redoute 
le  grant  péril,  por  ce  que  il  n'a  entente  s'en  lui  non  :  ce 
est  son  trésor  et  son  refui,  et,  se  il  muert,  que  la  perte 
en  iert  leur.  Et  non  porquant  il  le  retient,  quar  il  seit  la  10 
dame  de  grant  savoir,  si  n'en  veut  mie  eschiver  ce  que 
por  bien  li  enseigne.  Si  comande  le  Roi  a  Troïlus  et  a 
Paris  que  il  s'en  issent  hors  de  la  ville  et  a  tous  les 
autres  barons  et  princes  ausi. 

156.  Coment  Hector  s'en  voloit  issir. 

Quant  Hector  entendi  que  son  père  li  desfent  que  il 
ne  deùst  issir  as  chans,  si  fu  durement  courouciés  que  a 
poi    que   il   laidist    celle    qui  celui    plait  li  a  basti.  Si 

demande  isnellement  ses  armes  qu'ele  avoit  muciees.  Et    5 
quant  elle  le  vit  armer  son  cors,  si  comence  a  faire  trop 
grantduelet  li  crie  merci  durement;  mais  tout  cène  vaut 
riens.  Si  fist  la  dame  venir  sa  mère  et  sa  seror,  que  grant 
proieres  li  font  tuk  en  lermôiant  que  il  ne  s'en  issist,  et 
tout  ce  n 'i  vaut   riens  :   «  Fils,  fait  la  mère,  or    voi  je    10 
bien  que  tu  n'as  cure  de  moi  ne  des  autres,   quant  tu 
contredis  nostre  volenté.  Por  Deu!  aies  de  nos  merci  et 
ne  nos  laissier,    quar  nos  ne   saverïens  que  devenir,  se 
nos  te  perdons,  que.chascune  de  nous   voudrait   miaus 
estre  morte  que  vive.  »  Et  tout  autel  faisoit  dame  Elaine    is 
et  Polixena,    qui  en    grant  poine    estoit   de  lui  retenir. 
Mais  tout  ce  ne  vaut  riens,  quar  il   estoit  si    durement 
courouciés  qu'il  n'entendoit  a  chose  que  elles   deïssent, 
si  heit  moût  et  manace  sa  feme.  Et  elles  voient  qu'elles 
ne  le    puent  retenir,  si  pleurent  et   braient   corne   feme  20 
forsenees  et  ensi  criant  toutes  deschevelees  corentporson 
petit  fils,  si  le  prent  sa  feme  entre  ses  bras  et  vint  en  mi 
le  palais  la  ou  il  chaçoit  ses  genoillieres,  et  li  met  l'enfant 
a  ses  pies  et  li  dit  :  «  Sire,  par  ceste  petite  créature  que 
tu  engendras  de  ton  cors,  ne  tenir  mie  a  eschar  ce  que   25 
je  te  dis.  Aies  pitié  de  lui,  que  seùr  soies  que  jamais  ne 
le  verras,  se  tu  assembles  hui  a  ciaus  de  la,  quar  hui  est 
le  jor  que  il  remaindra  orphenin  de  toi.  Ne  soies  si  cruel 
de  cuer  qu'il  ne  te  preigne  pitié  et  ne  nos  laisses  morïr. 
Membre  toi  de  ton  père   et  de  ta  mère  que  tu  vois  ici,   $o 
quar  il  ne    poront   durer   après    ta  mort.    Hallas  !  quel 
pesans  aventure  !  »Et  adont  cheïpasmee  sur  le  pavement. 

157.  Coment  Adromata  ala  prier  le  Roi  que  il 
retenist  Hector. 

De  chose  que  Hector  voit  ne  entent  ne  se  soplie  de 
riens,  ne  ne  regarde  vers  lui  n'envers  l'enfant,  corne  celui 

qui  plait  ne  tient,  si  voloit  monter,  quant  sa  feme  sailli    > 
hors  de  la  porte  criant  si  haut  que  tous  ceaus  dou  palais 
faisoit  plorer.  Si  s'en  vait  bâtant  ses  mains  droit  vers  le 
Roi  Priant,  et  ne  pooit  parler  quant  elle  vint  devant  lui. 
A  chief  de  pièce  parla  et  dist   :   «  Di,  fait  elle  au  Roi, 
as   tu  ton  sens   perdu  que  n'as  cure    de  toi  ne  de   tes  10 
amis  ?  Sachiés  que  se  Hector  a  la  bataille  vait  hui,  que 
il  i  morra  certainement.  Or  gardes  que  tu  en  feras,  que  tu 
l'as  perdu,  se  il  i  vait.  Mais  va,  sire,  et  le  retien,  se  tu 
de  rien  l'aimes  ;  quar  il  a   esté  prié  de  sa  mère   et  de 
toutes  les  autres  dames,   et  lor  proiere  ne  volt  il  riens   15 
escouter,  quar  il  ne  nos  deignoit  regarder.  » 

158.       COMENT  LE  ROI  PRIANT  RETINT  HECTOR. 

Li  rois  Priant,  tout  fust  il  fier  et  cruel  encontre  ses 
henemis,  quant  il  vit  la  dame  faire  si  grant  duel,  si  li  prist 
au  cuer  une  froidor  dont  il  fu  durement  esmaiés.  Et 
comença  a  souspirer  si  que  les  larmes  li  vindrent  as  $ 
eauz,  quar  moût  redouta  son  domage.  Si  monte  et  vient 
en  mi  la  rue,  ou  il  trova  son  fil  moût  irriez  por  la  noise 
que  les  dames  avoient  démenée.  Si  estoit  sous  son 
heaume  moût  félons  et  courouciés,  les  eauz  roges  corne 
feue,  si  sembloit  plus  fier  que  lion  ne  lupart  et  estoit  10 
tous  armés  sus  Gallatee.  Priant  le  prist  par  le  règne  et 
dist  :  «  Biauz  fis,  vos  remaindrés  a  ceste  fois,  quar  il  le 
te  covient  faire,  et  le  te  cornant  sor  quant  que  il  y  a  de 
moi  a  toi.  Et  tu  dois  avoir  en  toi  bien  tant  de  sens  et  de 
raison  que  tu  ne  dois  faire  a  tort  ne  a  droit  contre  ma  15 
volenté.  Et  por  ce  avroi  je  tel  seignorie  sus  toi  que  tu 
n'istras  hui  hors  de  la  ville,  quar  bien  pues  oïr  quel  doulor 
démènent  ces  dames.  Va,  si  descent,  biauz  fis,  que  a 
moi  ne  plaist  que  tu  en  faces  plus.  »  Quant  Hector  oï 
ce,  si  fut  tous  entrepris,  quar  encontre  la  volenté  ne  la  20 

défense  son  père  ne  voudroit  il  riens  faire,  cornent  que 
il  soit  encontre  sa  volenté  et  encontre  droit  ;  et  d'autre 
part  si  crient  trop  la  honte,  si  respont  :  «  Sire,  trop  me 
merveil  de  vos,  que  vos  vos  entremetés  de  tel  chose  que 
vos  créés  a  une  folle  feme,  qui  son  songe  vos  a  retrait  ;  25 
ne  ce  ne  vos  deùst  mie  plaire,  que  je  par  si  faite  achoi- 
son  demorasse,  quar  bien  savés  que  je  i  avrai  grant 
honte  et  vostre  gent  i  poront  avoir  domage.  »  De  chose 
que  Hector  die  ne  tient  li  Rois  plait,  ainçois  li  dist  tant 
que  il  le  fist  retorner  arieres.  Mais  qui  adonc  le  veïst  30 
corne  il  estoit  fier  en  mi  le  vis,  toute  paor  en  eùst,  si  n'i 
avoit  nul  qui  l'osast  regarder.  Ne  onques  desarmer  ne  se 
volt,  fors  soulement  de  son  heaume.  Et  li  rois  Prians 
envoia  a  la  bataille  tout  ceaus  que  il  peut. 

159.       COMENT  IL  ASSEMBLERENT  A  MORTEL    CHAMP. 

Cil  de  l'ost  estoient  ja  moût  aprimés  por  combatre  : 
Achillès,  Diomedès,  Thalamon  Ayas,  Palamedès  et  tous 
les  autres  princes,  chascun  avec  sa  gent  apareillié  de  gre- 
ver lor  henemis.  Si  estoit  merveilles  de  veïr  reluire  les  5 
armes  et  lor  covertures,  et  les  enseignes  braleer  contre 
le  vent  ;  si  sembloit  que  ce  fust  une  novele  enprise. 
Troylus  o  les  Frisans  estoit  tout  premerains,  et  Diome- 
dès d'autre  part,  si  s'entrevindrent  cist  dui  conroi 
ensemble.  La  veissiés  brisier  lances  et  escus  percier  et  10 
derompre,  chevaliers  verser  de  lor  chevaux  mort  et 
nafrés.  Quant  Diomedès  vit  les  siens  si  mesler  et 
Troylus  si  contenir,  si  point  envers  lui  et  toute  la 
manche  dou  samit  li  mist  par  mi  l'escu.  Et  cil  ne  failli 
mie,  qui  de  son  cop  li  osta  l'escu  dou  col  et  li  rompi  le  15 
hauberc  et  li  fist  plaie  grant  et  parfonde.  Cil  voloient 
tel  jeu  mentenir  que  tost  i  peûst  uns  d'eauz  perdre  la 
vie,  ou  andeus  par  aventure,  quant  Menelaus  i  vint,  qui 

josta  au  roi  de  Frise  et  l'abati.  Et  pris  estoit,  se  ne  fust 
Polidomas,  qui  dist  a  Troylus  :  «  Sire,  cornent  soffrons   20 
nos  que  Grizois  en  ont  ensi  dou  tout  le  meillor  ?  Et  le 
Roi  nos  a  hui  tollu  Hector:  onques  mais  n'oï  que  cheva- 
liers leissast  a  porter  armes  por  songe  de  feme,  por  la 
quel  chose   nos  seromes  hui  recreù    sans  faille.  Allons 
secorre  le  roi  de  Frise,  que  il  en  meinent.  »  Lors  laissent  25 
chevaux   aler  et  se  fièrent  en  l'estor  ou  il  le  tenoient  et 
font  si  grant  domage  de  lor  gens,    que  moût  s'esmaient 
tous  les    plus    hardis.  Et  rescoustrent  le  roi  que   il   en 
menoient  par  fine  force  pris.  Adonc  vint  Thalamon  avec 
sa  gent,  qui  moût  faisoient  a  douter  por  la  vigour  d'eauz   30 
meïsmes  et  de  lor  seignor,  si  font  ferir  Troïens  vers  lor 
bataille.   Thalamon  fiert  Polidomas  et  l'abat  moût  fele- 
nessement  ;   mais    Troylus  retorna    sor  lui    et    ocist   et 
detranche  tous  cheaus  qui  l'apressoient,  si  que  par  vive 
force  lor  tolli,  mais  moût  recuit  de  cous  et  dona  :  il  n'ot   35 
compaignon  qui  n'en  guencist,  et  il  tout  seul  par  son  esfort 
fist  Polidomas  remonter  et  l'osta  de  si  estraigne  leu  que 
bien  lor  devoit  demorer  par  droit.  Atant  vindrent  cil  de 
Perce  o  leur  ars  entesés  et   furent  bien  doze  mile  ;  si 
nafrerent  moût  de  Grizois.   Paris,  qui  estoit  lor  cheve-  40 
taines,  le  fait  a  merveilles  bien,  si  que  Grizois  i  perdirent 
moût  de  gent. 

160.       COMENT  ACHILLÈS  VINT  A   l'eSTOUR. 

Atant  se  trait  Achillès  près  de  bataille,  lui  et  sa  gent, 
et  quant  il  vit  tant  de  gens  mors  en  mi  le  champ,  si  prie 
les  siens  de  bien  faire.  Et  il  baissent  les  enseignes  et  se 
fièrent  entre  lor  henemis.  Et  tout  se  défendissent  il  bien  5 
cil  dehors  et  moût  asprement,  si  lor  covient  il  place  voi- 
dier.  Et  Achillès  en  fait  droite  martire,  si  que  il  lor  fist  le 
dos  torner  a  fine  force,  quaril  se  penoit  sor  toutes  choses 

de  mètre  les  parmi  les  portes.  Si  s'en  vait  Polidomas  et 
Trovlus,  toutes  fois  faisant  lor  grant  domage  et  desfendant    10 
lor  gens,  si  fu  merveilles  quant  il  tant  durèrent.  Paris  et 
li  rois  d'Arese  faisoient  merveilles  de  gens  ocirre  a  lor 
brans,  si  estoient   si  mal  mené  com  vos  poés  entendre, 
quant  li  Bastart  vindrent,  qui  se   plongierent  entre  les 
Grizois,  si  remuent  par  lor  esfors  toute  la  bataille  et  aba-   15 
tirent  Thalamon  entre  eauz  ;  et  l'avoit  Margariton  pris, 
quant  Achillès  vint,  qui  le  feri  si  que  toute    l'eseigne  li 
mistpar  mi  l'escu  et  li  fist  au  cors  plaies  grant.  Mais  ançois 
que    il  cheïst   fu   il  trait    hors  de    la  preisse  et    amené 
en   la  ville.  Si  fu  grant  li  plors  et  li  cris  après  lui,  quar   20 
moût  estoit  preus  et  loiaus  et  amésdetous.  Et  quant  Hec- 
tor son  frère  le  voit,  si  fu  si  dolent  que  par  un  poi  que 
li  cuers  ne  li  fent,  si  le  recuit  tous  pasmés  entre  ses  bras. 
Hector  demande  qui  a  ce  fait,  et  l'en  li  dist.  Et  il  dist  : 
«  Hai  !  las,  ne  me  devroi  je  occirre,  quant  je  ne  puis  issir  25 
contre  ciaus  qui  mon  lignage  m'oscient  ?  »  Lors  demande 
son  destrier,  etvoloit  monter,  quant  le  roi  son  perei  vient, 
qui  a  grant  poine  le  fist  demourer. 

161.       COMENT  FELIMENIS  JOSTA  OLE  DUS  D'ATHENES. 

L'estor  estoit  moût  grant  devant  les  lices  dou  fossé,  si 
estoit  Eneas  devant  venus,  qui  grant  poine  mist  au  pas 
contretenir,  quar  cil  de  la  ville  estoient  moût  desconforté 
de  ce  que  Hector  n'i  estoit.  Et  quant  Achillès  le  sot,  ne  5 
prisa  gaire  puis  le  remanant  et  Agamenon  meisme  li  dist  : 
«  Chevauchons,  sire,  quar  prendre  et  ocirre  les  poons 
tous  sans  contredit,  quar  il  n'avront  hui  Hector  aveuc 
eaus,  et  por  ce  en  ferons  nostre  plaisir.  »  Si  chevauche 
lidus  d'Athènes  o  toute  sa  gent,  et  li  rois  Felimenis  contre  10 
lui,  si  ne  veïstes  onques  en  si  poi  de  gens  telle  mortalité 
ne  si  grant  come  firent  Poffaganois  et  Athéniens  ensemble, 

quar  li  uns  et  li  autres  ne  savoient  riens  de  coardiese.  Si 
josta  Felimenis  o  le  duc  d'Athènes  et  li  fist  voler  quatre 
dens  de  la  boiche  et  l'abatide  son  chevaul,  mais  son  cors  15 
ne  pot  retenir,  quar  si  tost  fu  levés  de  la  place  et  porté  as 
tentes.  Agamenon  vint  atant,  lui  et  sa  compaignie,  et  se 
fiert  entre  Troïens  et  les  moinent  jusques  as  bornes  des 
fossés,  si  en  i  ot  maint  ocis  et  retenus  ançois  que  il 
peùssent  entrer  ans.  Si  orent  cil  dehors  toutes  les  lices  2c 
foraines  en  lor  pooir.  Illeuques  s'esvertua  Troïlus  qu'il 
n'estoit  nul  quia  luise  peûst  tenir  ne  aprochier  que  main- 
tenant ne  fust  tenus  ou  finis.  Polidomas  le  fait  merveil- 
lousement,  et  li  rois  Felimenis  ausi,  que  se  baignent  en 
sanc  de  lor  henemis.  Mais  cène  lor  vaut  riens,  quar  grief  2 
chose  est  de  rementre  en  champ  gens  desconfite,  si  en 
sont  mis  par  mi  les  portes  tieus  vint  mile  qui  ne  font  nul 
samblant  de  revenir  arieres.  Si  se  lieve  li  cris  moût  grans 
par  mi  la  cité,  que  maintenant  quident  estre  tous  pris. 

162.     Coment  Hector  issi  hors  de  la  ville  mal  gre 
tous. 

Hector  escoute  et  entent  ceste  merveille  et  le  domage 
et  le  martyre  de  sa  gent,  et  voit  toute  la  ville  commeùe  et 
que  les  siens  sont  mis  par  mi  les  portes  ;  si  li  engroissa  5 
li  cuers  et  le  sanc  li  monta  a  vis,  si  fu  tant  corouciés  que 
nul  plus.  Et  sachiés  que  nus  n'osoit  aprochier  de  lui  : 
«  Haï  !  las,  fait  il,  bien  me  devroit  le  cuer  partier.  » 
Si  laischa  maintenant  son  heaume,  et  adonc  comencierent 
a  plorer  par  la  salle  dame  et  pucelles,  et  disoient  :  n 
«  Haï  !  las,  quel  domages  que  jamais  ne  le  verrons  se  a 
grant  dolor  non  !  »  Et  si  monte  et  prent  son  escu.  Mais 
Adromata  sa  feme  demora  toute  pasmee  en  mi  la  salle. 
Et  de  tout  ce  ne  sot  son  père  li  Rois  rienz,  quar  ja  n'i  fust 
aies.  Et  cil  qui  ne  crient  de  nulle  chose  s'en  vait  aval  les   ij 


HECTOR  A  LA  BATAILLE,    SA  MORT  (=  V.    15855-16316)    I  3  3 

rues.  Et  quant  la  menue  gent  l'aperçoivent,  si  orent  mer- 
veillouse  joie,  et  il  vont  tuit  a  son  encontre  et  l'aorent 
et  plourent  devant  lui  et  li  dïent  :  «  Sire,  sire,  bien  nos 
ont  nos  henemis  moustré  semblant  que  vos  n'i  estiés  en 
l'estor,  que  si  grant  domage  nous  ont  fait.  »  21 

163.     Coment  Hector  assembla  a  ceaus  de  l'ost  de 
Grèce. 

Hector  s'en  va  en  la  bataille,  mais  la  preisse  estoit  si 
grant  de  ceaus  qui  fuoient  que  a  poinepooit  il  issir  hors. 
Mais  il  de  première  venue  lor  ocist  Erupilus  qui  dus  5 
d'Ariende  estoit.  Après  encontra  un  autre  duc  de  grant 
afaire,  Exidus  avoit  non,  si  li  copa  li  bras  o  toute  l'espee. 
Adonc  comença  la  crie  moût  grant,  si  que  tout  le 
murail  de  la  ville  en  retentissoit,  que  bien  est  Hector 
reconeùs.  Et  tant  fu  redoutés  que  maintenant  se  resor-  ic 
tirent  arieres  tous  les  plus  hardis.  Si  avoientpris  Polido- 
mas  et  l'en  menoient  par  mi  la  presse  si  grant  joie  faisant, 
et  li  donoient  de  grans  cos  et  pesans  ;  mais  quant  il 
conurent  Hector,  qui  s'ala  mesler  entre  eauz  o  le  bran 
d'acier  en  la  main,  dont  il  lor  cope  lor  testes  et  costés  et  15 
bras,  et  n'i  a  si  hardi  qui  atendre  l'osast,  si  les  mistrent 
hors  dou  fossé  tous  desconfis,  ou  il  reçuirent  merveillous 
domage  por  l'esfort  que  Hector  lor  fist,  et  tant  les 
menèrent  que  il  les  mistrent  au  plain. 

164.     Coment  Hector  nafra  Achillès  en  la  cuisse. 

Leotès  estoit  uns  grans  amiraus,  cousins  germains  Dio- 
medès.  Hector  le  consiut  et  le  riert  si  qu'i  li  espandi  la 
cervelle  sus  l'archon  de  la  selle,  dont  moût  se  reconfortent 
Troïen.  Quant  Achillès  vit  les  grans  merveilles  que  Hec-  5 
tor  faisoit  et  que  il  lor  tolloit  trestous  lor  princes,  si 
pensa  que  se  il  vivoit  longuement,  que   tous    seroient 

livrez  a  doulor  ;  et  por  ce  laissa  toutes  autres  choses  et 
dit  que  il  n'entendra  fors  a  lui  et  que  jamais  n'avroit  joie 
se  il  de  lui  n'est  délivres.  Mais  Hector  a  tant  fait  par  son  10 
esfort  que  il  a  toute  la  bataille  remuée  et  a  si  revigorez 
les  siens  que  tous  sont  issu  hors  de  la  ville.  Si  ne  vit 
onques  nus  hons  si  fiere  mortalité,  si  crient  par  la  cité  et 
as  tentes  en  tel  manière  que  il  semble  que  li  siècles  doive 
finer,  si  est  tous  li  chans  jonchiez  de  mors.  Un  riche  duc  is 
iavoit,  Polibetès  ot  non,  qui  de  moût  grant  pooir  estoit 
et  bons  chevaliers  a  devise,  ne  onques  nus  hons  ne  vit  si 
bel  armes  corne  il  avoit,  quar  son  garnement  estoit  de  fin 
or  tout  covert  et  de  pieres  preciouses.  Si  l'amoit  moût 
Achillès,  por  ce  que  sa  seror  li  devoit  doner  a  feme,  si  20 
avoit  fait  le  jor  grant  domage  as  Troïens,  corne  celui  qui 
merveillous  chevaliers  estoit  de  sa  main.  Mais  Hector  le 
consiutet  le  feri  de  son  branc,  si  que  jusques  es  dens  le 
fendi.  Et  quant  il  vit  son  garniment  si  bel,  si  le  desirra  a 
avoir  et  li  voloit  oster.  Mais  Achillès  i  vint,  qui  moût  25 
asprement  le  defendi,  si  i  ot  sus  le  cors  merveillouse 
bataille,  quar  Hector  et  Achillès  ne  se  feignoient  mie 
d'ocirre  l'un  l'autre.  Si  prist  Hector  une  espee  trenchant 
et  en  feri  Achillès  en  mi  la  cuisse  etli  fist  une  grant  plaie. 
Lors  se  retraistrent  les  plesours  arieres.  Achillès  fu  amer-  30 
veilles  courouciés  et  bien  le  demoustra.  Mais  toutes  voies 
fist  il  ses  plaies  bender  d'une  enseigne  et  retorna  arieres 
en  la  bataille  ensi  nafrés,  moût  durement  fellon.  Si 
ageite  Hector  et  dit  que  miaus  aime  morir  que  vivre  se 
il  ne  l'ocist.  La  bataille  estoit  moût  dure  et  perillouse,  si  35 
avoit  Hector  abatu  un  roi  et  le  tenoit  par  laventaille  por 
traire  le  hors  de  la  preisse,  et  si  estoit  descovert  de  son 
escu.  Et  quant  le  culvert  l'aparçoit,  qui  n'entendoit  a 
autre  chose,  si  vait  droit  celle  part  et  broiche  le  cheval 
et  le  fiert  si  que  li  haubers  ne  le  pot  garantir  que  il  ne   40 

li  espandist  le  fege  et  le  polmon,  et  le  tresbucha  mort 
a  la  terre  tout  envers. 


165.       COMENT  ACHILLÈS  OCIST   HECTOR   PAR  AGA1T. 

Hay  !  las,  corne  estrange  et  pesans  aventure  et  corne 
doulourous  jorsest  avenu  a  ceauzqui  ses  amis  sont!  Que 
puis  ne  firent  Troïen  autre  chose  ne  autre  demoure,  mais 
tous  s'en  fuirent  sans  nul  conroi  prendre,  que  bel  lor  est  5 
que  l'en  les  ocie.  Tout  ensi  getent  escus  et  lances  a  terre 
et  s'en  vont  por  la  mort  Hector,  qui  desconfi  les  a.  Et 
moût  en  sont  de  doulor  pasmés  en  mi  les  chans,  et  les 
chacierent  Grizois  jusques  as  portes  de  la  cité  ociant  et 
prenant  a  lor  voloir  sans  nul  contredit.  Et  cil  qui  escha-  10 
perent  se  mistrent  par  mi  les  portes.  Mais  le  roi  Menon 
s'en  torna  contre  Achillès  et  l'abati  moût  felenessement. 
Mais  cil  ressaut  sus  maintenant  et  le  fiert  son  escu  si  que 
il  l'abati  a  terre.  Et  le  roi  Menon  le  requiert  et  le  feri 
desous  son  escu  en  mi  le  visage  et  li  fist  voler  le  heaume  iï 
de  la  teste  et  li  ensainglanta  tout  le  visage.  Et  se  ren- 
dirent si  fier  estor  que  la  terre  ert  vermeille  de  lor 
sanc.  Si  s'atornerent  en  tel  manière  que  l'un  et  l'autre 
en  furent  por  mort  porté  de  la  place  sus  son  escu.  Si  fu 
Achillès  portés  dedens  son  paveillon,  et  après  li  regar-  20 
derent  ses  plaies,  qui  moût  estoient  perillouses  ;  mais 
toutes  voies  virent  il  que  il  en  poroit  bien  garir,  dont  il 
orent  moût  grant  joie. 

166.   COME   TOUS  CEAUS   DE  LA  VILE   DEMENERENT 
GRANT  DEUL. 

Quant  cil  de  Troies  virent  porter  lor  seignor  mort,  si 
commença  la  dolor  si  grant  de  tout  le  pueple,  grans  et 
petis,  femes  et  enfans,  come  il  veïssent  tout  destruire.    s 
Li  Rois   et  lis  haus  barons   et  tous  les  chevaliers  de  la 

ville  faisoient  ce  meïsmes.  Les  dames  et  les  puceles  le 
plorent  toutes  eschevelees  et  cïïent  :  «  Haï  !  sire  Hector, 
noble  guerrier,  qui  de  chevalerie  avoies  tous  le  monde 
pascé,  et  que  vos  nos  amiez  tant  que  vostre  cors  meïstes  10 
a  mort  por  nos  rescourre  !  Laisses  !  cornent  somes  des- 
conseillies,  quar  tout  lor  voloir  feront  de  nos  li  mauvais 
henemis  !  Car  la  défense  des  autres  sera  des  or  mais  si 
petite  que  jamais  porte  n'en  sera  overte.  Et  nos  meïsmes 
serons  menées  en  servage  :  por  coi  chascune  doit  haïr  sa  is 
vie  après  vostre  mort.  »  Si  dura  cest  plor  et  cist  cris  si 
grant  jusques  a  la  salle.  Et  la  fu  la  doulor  si  grant  et  si 
angoissouse  que  nus  ne  la  poroit  raconter.  Si  i  vint  le  roi 
Priant  et  se  pasma  sus  lui.  Si  le  portèrent  ses  barons  en 
une  chambre  si  corne  por  mort.  Paris  faisoit  si  grant  20 
duel  que  il  sembloit  que  il  se  vossist  ou  ses  deus  mains 
ocire,  et  moût  maudisoit  l'oure  que  ceste  bataille  fu 
comencie  et  disoit  :  «  Biauz  sire  amis  et  vaillant  sur  tous 
autres  chevaliers,  qui  nos  sera  hui  mais  estendiors  et  for- 
teresce  et  qui  vengera  nostre  perte  ?  Haï  !  las,  cornent  25 
nos  devenons  tuit  morir  après  la  vostre  mort,  qui  si  fiere 
nos  est  !  Quar  nus  ne  le  poroit  penser,  la  grant  perte  et 
le  doulourous  domage  que  hui  recuit  nostre  parenté,  qui 
par  vos  estoit  défendus.  Et  ores  veons  nos  voie  de  nostre 
destruiement.  Mais  se  Dieuz  pleist,  cil  en  morra.  par  qui  30 
vos  estes  mors,  quar  moi  n'en  chaut  se  il  m'avoit  ocis, 
mais  que  je  soie  de  lui  vengiés.   » 

167.   COME  TOUS  LES  PRINCES  ESTOIENT  SUS  LE  CORS. 

Troylus,  Deïphebus  et  tous  ses  frères,  Eneas,  Polido- 
mas  et  tous  les  autres  rois  et  princes  et  tous  les  chevaliers 
estoient  sus  le  cors  venus,  si  estoit  la  dolor  si  grant  et  le 
plour,  et  la  preisse  si  merveillouse  que  nus  ne  le  poroit  5 
retraire,  ne  si  faite  ne  si  angoissouse  dolour.  Alors  i  vint 

Ecuba  sa  mère,  Adromata  sa  feme,  toutes  ses  serors  et 
dame  Elaine,  si  angoissouse  que  ja  ne  s'en  queïssent  par- 
tir, et  ne  se  pooient  soustenir,  se  ne  fussent  que  les  che- 
valiers les  portoient  entre  lor  bras.  Haï  !  Dieuz,  qui  10 
adonc  les  veïst  plorer,  et  braire  et  arachier  lor  biauz 
cheviaus,  et  engratiner  lor  tendre  visage,  et  cheoir  pas- 
mees  de  grant  destrece  menu  et  sovant,  grant  dolor  en 
peûst  avoir  :  «  Biauz  fils,  disoit  la  roïne  sa  mère, 
quele  atente  porai  je  avoir  des  or  mais  ?  Quar  vos  estïés  15 
tous  mes  delis,  et  or  vos  ai  je  perdu,  quar  je  ne  croi  pas 
que  vos  soies  mors.  Haï  !  las,  quel  dolor  que  d'ovrir  vos 
iauz  n'avés  vos  nul  pooir.  Et  ore  voi  ge  bien,  que  la 
grant  dolor  et  les  sospirs  que  je  avoie  jor  et  nuit  sene- 
fioient  ceste  cruel  mescheance.  Haï  !  las,  corne  je  voi  la  20 
terre  vermeille  desous  vos,  par  coi  je  croi  que  vos  estes 
mors.  Biaus  fis,  quoment  puent  les  dieus  soufrir  que  je 
ne  fuce  devant  vos  quant  vostre  esprit  parti  et  que  vos 
ne  trepassastes  entre  mes  bras  ?  Laisse,  que  ferai  des  or 
mais  au  roi  Priant? Qui  li  pora  jamais  faire  chose  dont  il  25 
ait  joie  ?  Drois  est  que  nos  morons  trestuit  après  vos,  et 
que  nos  ne  nos  veons  çaenspenre  as  mauvais  henemis  par 
qui  vos  avés  la  vie  perdue.  Et  ja  Dieu  ne  plaise  que  je 
vive  plus  !  »  Et  adont  cheï  pasmee  sur  lui.  Que  vos 
diroie  je  de  Adromata  sa  feme  ?  Tant  a  ploré  qu'ele  ne  50 
puet  mot  dire,  etestoit  si  palle  que  miaux  sembloit  morte 
que  vive.  Si  en  fu  toute  por  morte  portée  en  une  chambre, 
sa  chiere  toute  despecee  et  ses  cheviaus  detrais.  Dame 
Elaine  ne  se  feignoit  pas,  quar  de  doulor  estoit  palle  et 
perse  devenue  ;  si  en  fist  tant  que  moût  en  fu  prisie,  et  $5 
grant  gré  li  sorent  tous  ceaus  de  lignage.  De  Polixenain 
ne  vos  poroie  je  dire  la  merveille  qu'eles  faisoient  chas- 
cune  de  soi  meïsmes,  quar  il  n'i  avoit  roi  ne  prince 
qu'eles    ne    feïssent  plorer.  Et  se  je  voloie   raconter  la 

vérité  de  la  doulor  que  chascun  avoit  et  lous  comunal-  40 
ment,  trop  i  avroit  a  faire.  Mais  assi  grant  doulor  corne 
vos  entendes  l'en  portèrent   en  une   chambre  et  désar- 
mèrent le  cors,  et  l'atornerent  si  richement  de  baume  et 
de  toutes  choses  olans    que   le  cors  deùst  garder   sans 
maumetre  que  nus  hons  n'en  poroit  la  moitié  descrire.  Et  45 
après  le  covrirent  d'un  riche  drap  d'or  et  de  pierres  pre- 
ciouses.  Si  dura  celle   grant  doulor  toute  nuit,  mais  si 
estoient  espoënté  qui  n'i  ot  arme  que  celle  nuit  dormist, 
ainçois  furent  sus  les  murs  assi  grant  doulors  et  a  si  grant 
cri  que  cil  de  l'ost  l'ooient  bien,  dont  il  estoient  moût   so 
liez  et  avoient  grant  joie. 

168.       COMENT     AGAMEN'ON     FIST     ASSEMBLER     TOUS     LES 
PRINCES  DE  L'OST. 

Quant  celle  nuit  fu  trespassee,  le  bien  matin,  fist  Aga- 
memenon    assembler  tous  les  princes  de  l'ost  et  lordist  : 
«  Biauz  saignors,  fait   il,    bien  vait  nostre   besoigne    et  5 
grant  bien  a  fait  a  tous  nous  celui  que   de  Hector  nos  a 
délivrés,  si  li  en  devons  tuit  merveilles  gre  savoir,  quar 
moût  a  nostre  besoigne  avancée  et  son  pris  sormonté, 
quar  grant  besoigne  avions  de  ceste   délivrance,  quar  il 
nos   avoit  ocis  tant  roi  et  tant   prince  que  bien  poons    10 
savoir  que  se  il    eùst  vescu   un   an  ou  deus,  que  tous 
fussons  a  nostre  fin  aie,  dont   nos  somes   eschapés,  ne 
nos  henemis  n'avront  jamais  force  sus  nous.   Or   est  il 
voirs  que  Achillès  est  nafrés  durement,  tout  soit  il  chose 
que  ses    plaiees    ne  sont    mie  perillouses.    Mais,    se   il    r; 
vos   plaist,  je   ne  lo  mie  que  nos  nos  combatons,  se  il 
n'est  avant  garis,  ja  soit  chose  que  je  ne  croi  mie  que  cil 
dedens    aient  ore    volenté  de  combatre,   et  a  poi  n'en 
istront  il  jamais  contre  nos.  Mais  mandons  au  roi  Priant 
que  il  nos  doigne  trives  par  deus  mois,  tant  que  nostre   20 
gent  soient  enseveli  et  nostre  besoigne  menée  a  point.  » 

169.       CoMENJT  IL   MAN'DEREN'T  A  ROI  PrIAXT  POR    TRIVES. 

Ensi  corne  il  le  dit  le  firent,  si  envoierent  lor  message 
au  Roi  por  la  trive,  que  cil  otroierent  maintenant  quant 
elle  fu  requise  Si  issirenthors  Troïens  et  amassèrent  lor 
cors  de  lor  gent,  et  les  enfoïrent  selonc  lor  droiture.  Et  5 
moût  plorerent  lor  seignor  et  l'en  portèrent  au  temple  de 
Jovis  et  la  le  gardèrent  quinze  jors.  Et  entandis  esgarda  le 
roi  Priant  en  quel  leuc  et  cornent  il  seroit  ensevelis,  si 
establirent  que  sa  sépulture  fust  par  devant  la  porte  de 
Thimbee,  qui  estoit  par  devers  l'ost  de  Grèce.  Etili  avoit  10 
un  moût  riche  temple  d'Apolinis.  Illeuquessus  le  maistre 
autel  firent  un  riche  tabernacle  et  merveillous.  Et  desous 
le  tabernacle  ot  une  chaiere  de  la  quel  devés  croire  que 
fu  de  moût  giant  richece.  Si  i  mistrent  le  cors  Hector 
tout  en  séant  apoiez  par  derieres,  et  en  tel  guise  le  por-  15 
terent  a  la  tombe.  Mais  quant  il  issi  hors  de  la  cité,  lors 
oïssiés  duel  renoveler,  et  bâtent  lor  paumes  et  arachent 
lor  cheviaux  et  madient  l'oure  que  il  nasquirent,  quar  a 
vis  lor  est  que  il  voient  la  voie  de  lor  destruiement.  Et 
tel  doulor  démenant  vienent  au  leuc  ou  la  tombe  estoit  20 
La  le  mistrent  sus  la  chaiere  dedens  la  tombe  en  tel 
manière  atorné  de  baume  et  d'autre  aromatisement  que 
jusques  a  la  fin  dou  siècle  seroit  duré,  se  la  ville  ne  fust 
destruite.  Si  mistrent  au  chiefdela  tombe  l'escrit  de  son 
titeLe  qui  disoit  :  «  Ci  giest  Hector,  le  fil  le  roi  Priant  2  s 
de  Troyes,  que  Achillès,  le  fil  le  roi  Peleùs,  ocist.  Mais 
trestous  sachent  que  il  ne  l'ocist  pas  cors  a  cors,  mais  en 
agait.  Quar  chevalier  ne  nasqui  onques  qui  contre  lui 
peùst  avoir  durée  ne  qui  fust  de  sa  valor  ne  de  son  pooir 
as  armes,  ne  ne  quidons  que  jamais  doive  naistre.  Quar,  30 
se  Nature  fist  onques  nule  defaute  en  aucune  créature,  si 
le  vost  elle  restoreren  lui.  Et  por  ce  le  fist  elle  tant  prous 
et  vaillant,  corne  celle  qui  tout  son  pooir  i  mist.  Et  ce 

est  esprové  par  ses  hautes   ouvres,  si  raconterai  tous  les 
rois  que  il  ocist  de  sa  main,  qui  furent  par  conte  dis  et   35 
set  rois,  sans  les  autres  grans  amiraus  et  dus  et  contes 
dont  le  Livre  ne  fait  mencion,  qui  plus  furent  de  trois 
cens.  »  Et  quant  il  l'orent  enseveli,  si  s'en  retornerenf  en 
la  cité  dolerous  et  esmaiés,  chascun  selonc  son  droit.  Et 
estoient  moût  espoëntés  et  se  tenoient  mu  et  coi.  Et  ce  40 
n'estoit  mie  merveille,  quar  assés  ont  de  quoi,  quar  tele 
perte  ont  receùe  que  jamais  n'iert  a  nul  tens  recouvrée. 
Si  sont  trestuit  grant  et  petit'en  plour  et  en  sont  assés 
malade porla  tristour  que  il  ont  de  lor  seignor.  Mais  celle 
qui  sur  tous  l'ama  fu  Adromata  sa  feme,  que  onques  puis    45 
ne  leva  dou  lit  de  grant  tens.  Et  ensi  furent  sans  avoir 
joie  ne  leesche,  grant  tens  après,  ciaus  de  la  ville. 

170.     Come  Palamedès  se  plaint  a  conseil  oiant  tous 
les  barons. 

En  l'ost  dehors  sont  en  grant  joie  et  moût  desirrans 
que  le  terme  de  la  trive  faillist,  quar  moût  desiroient  la 
bataille,  puis  que  il  n'i  trovoient  lor  guerriour.  Si  avint  5 
un  jour  que  tous  les  princes  de  l'ost  furent  ajosté 
ensemble,  si  se  complainstmout  Palamedès  et  dist  que  il 
ne  soffreroit  en  nule  manière  d'avoir  seignor  sus  lui  ne 
d'estre  en  subjection  de  nul  home.  Et  li  aquant  disoient 
que  il  avoit  droit.  Et  sur  ce  dist  il  tels  parolles  :  que  il  ro 
ne  vit  onques  si  faite  merveille,  que  «r  vos  avés  fait 
prince  sur  moi  sans  mon  assentement.  Si  vos  di  por  coi 
ne  m'est  pas  bel,  ne  droit  ne  me  semble  que  Agamenon 
ait  seignorie  sus  moi  ne  sur  ma  gent.  Et  sachiés  que  des 
or  mais  en  avant  je  ne  ferai  riens  por  lui,  et  me  poise  15 
moût  de  tant  que  je  en  ai  fait,  quar  en  nulle  manière  je 
ne  veul  que  il  ait  maïstere  sus  moi  ne  sus  ma  gent,  fors 
celé  que  il  avoit  avant  de  son  père.  » 

171.      Coment  Agamenon  RESPONDI  A  CONSEIL. 

Agamenon,  qui  de  merveillous  sens  estoit,  respondi 
devant  tout  le  barnage  et  dist  :  «  Certes,  biauz  seignors. 
de  ceste  seignorie  ne  doi  je  pas  estre  blasmés  de  riens, 
quar  je  ne  croi  qu'il  ait  entre  vos  ne  haut  ne  bas  a  qui  5 
je  aie  fait  por  mon  pooir  autre  que  bien.  Et  vos  qui  tel 
envie  en  avés,  si  devés  savoir  que  ançois  que  nos 
eùssons  vostre  aide,  eùme  nos  mestier  de  conseil.  Si  me 
merveil  moût  de  vos  qui  devolés  chose  qui  a  tous  les 
autres  plaist.  Et  me  menbre  que  quant  il  m'esluirent  a  10 
lor  prince,  l'en  ne  vos  post  avoir,  quar  bien  d'un  an 
après  n'i  venistes  vos.  Et  par  la  foi  que  je  doi  a  tous  mes 
amis,  onques  ce  ne  porchasai,  et  quant  il  le  mistrent 
sus  moi,  plus  m'en  pesa  que  il  ne  m'en  fu  bel,  quar  il 
n'est  nul  si  sage  ne  si  penables  que  tout  son  sens  et  son  15 
travail  n'i  eùst  bien  mestier.  Mais  voirs  est  que  je  ai  eu 
seignorie  jusques  a  hores  bien  et  en  pais,  la  lor  merci, 
mais  des  ores  en  avant  facent  autre  prince  et  je  le  veul 
bien,  quar  je  ne  l'ai  pas  de  héritage  ne  de  fié,  ne  en  sei- 
gnorie ne  demant  je  noient  sur  eauz,  mais  que  amistié  et  20 
compaignie,  et  ce  que  il  m'avoient  doné  las  je  volentiers. 
Maintenant  facent  tel  prince  corne  il  vodront,  et  je  aiderai 
par  tout  selonc  mon  pooir.  » 

172.     Coment  Agamenon  parla  par  dkvant  tous  les 
princes  et  le  peuple. 

De  ce  furent  courouciés  tout  li  plusors,  mais  toutes 
fois  rerirent  assembler  un  grant  parlement,  ou  tous  les 
princes  et  l'autre  pueple  assembla .  Si  se  leva  Agamenon  5 
en  pies  et  dist  :  «  Biauz  seignors,  Dieuz  le  set  que  je 
onques  ne  fuidesirrous  d'avoir  sur  tant  de  rois  la  seignou- 
rie,  quar  bien  conois  que  assés  en  i  a  de  plus  digne  de 
moi  entre  vos.  Et  por  ce  vos  di  je  briefment  que  je  nelle 

veul  plus  estre,  si  la  donrés  a  qui  il  vos  pleira,  et  je  10 
l'otroi  moût  bonement,  corne  celui  qui  volentiers  se  des- 
charge. Et  seul  une  chose  désir  sans  plus,  que  nos  eus- 
sons  victoire  sus  nos  henemis.  Quar  je  n'ai  volenté 
d'empire  avoir  fors  de  mon  règne,  qui  miens  est  et  sera, 
se  Dieuz  plaist,  toute  ma  vie.  Si  poés  faire  vostre  elec-  15 
tion  quant  vos  plaira  a  toute  ma  bone  volenté.  Parolle 
des  or  mais  qui  veulle  et  soit  oï  ce  que  il  dira  !  Deuz 
veulle  que  de  ce  et  de  quant  que  nos  avons  a  faire  puis- 
sons  ovrer  a  nostre  honor  et  a  nostre  proufit  et  a  la  mort 
et  a  péril  de  nos  henemis  !  »  20 

173.     Coment  Palamedès  fu  eslus  a  prince  de  toute 
l'ost. 

Sur  ce  ot  dite  mainte  parolle  et  doné  maint  divers  con- 
seil. Mais  Palamedès,  qui  moût  desiroit  la  seignorie,  se 
vanta  moût  en  disant  corne  il  estoit  riches  et  sages  et  de  5 
grant  porveance,  si  que  il  s'acordent  a  lui  et   en  firent 
prince  sur  iaus.  Mais  a  Achillès  ne  plot  mie  cest  remue- 
ment et  dit  que  nul  bien  ne  lor  puet  avenir,  et  par  son 
voloir  ne  fust  mie  ce  fait,  si  en  a  moût  blasmé  ceaus  qui 
en  ont  volu  cest  acort.   Mais  coment  que  il  li  grevast,    10 
Palamedès  en   ot  l'empire  et  endementiers  failli  la  trive. 
Si  ajosterent  ensemble  cil  de  la  ville  le  soir  au  parlement 
et  lor  sentence  fu  itele,  que   demain   istront  contre  lor 
henemis.  Si  lor  prie  le    roi  Priant  moût  granment  que 
chascuns  se  doie  pener  de  vengier  Hector  son  fil.  «  Et   15 
ne  sai  que   vos  die  plus,  fait  il,  mais  le  domage  et  le 
grant  ire  dont  nossomes  pleins  parisse  demain  contre  nos 
henemis,  si  que  il  ne  quident  que  nos  soions  ensi  plai- 
nement  vencus.  Et  je  vos  di  sans  faille  que  je  "m'en  istrai 
demain  aveuc  vous,  si  lor  vendrai  chierement  la  grant   20 
doulor  que  il  ont  mise  en  mon  cuer,  quar  je  ne  sui  pas 

encores  si  a  desous  que  mon  escu  soit  guenchi  vers  yaus 
quidescriter  me  veullent.  Mais  ce  ne  plot  mie  as  Troïens 
que  le  Roi  alast  en  la  bataille  ;  mais  ensi  le  covient  a 
estre,  puis  que  il  li  plot.   »  25 

174.    COMENT    IL    ASSEMBLERENT    AU    CHAMP    MORTEL. 

A  l'endemain  se  levèrent  et    s'armèrent   moût  noble- 
ment, si  issi  hors  de  la  ville  Deifebus  premièrement,  et 
après  lui  Troylus,  Paris  et  tous   les  autres.  Et  s'en  vont 
vers  les  tentes  le  petit  pas  lor  enseignes  drecees  contre-   5 
mont.  D'autre  part,  Palamedès  a  ordené  ses  eschielles  et 
est  entallentés  de  bien  faire  et  i  met  moût  sa  poine,  corne 
celui  qui  bien  estoit  apris.  Si  s'etranptochent  les  eschielles 
d'ambedeus  pars.  Si  poïssiés   veoir  gens  ocire   et  abatre 
dolourousement,  si  fiert  li  rois  Prians  sus  Palamedès  tel    10 
cop  que  il    le  porte  a  terre  dou  cheval.    Et  après   trait 
l'espee    et    se    met    entre    Grizois    et    lor   vent    moût 
l'ire,  que  il  a  de  son  fils,  si  fu  assés  remirés  de  tous  ceaus 
de  la  bataille,  quar  nul  chevalier  n'i  avoit  que  celle  mer- 
veille feïst  de   soi    que   il  faisoit,   si  que  d'une   part    et    i$ 
d'autre  en  ot  le  pris.  Mais  bones  gardes  avoit  entor  soi  : 
ce   estoient  ses  fis  qui    grant  occision  faisoient   de  lor 
henemis,  si  que  lor  espees  estoient  toutes  taintes  de  lor 
sanc.  Atant  vint  Sarpendun,  le  roi  de  Lise,  a  l'estor,  qui 
moût  estoit  redoutés,  si  point  contre  ceauz  de  Tost,  si  ot    20 
moût  fiere  bataille,  quar  entr'iaus  vint  li  dus  d'Athènes  et 
Nepolenus,  et  le  roi  de  Rodes,  qui  moût  valoit  as  armes, 
si  i  ot  mainte  selle  voidie  dont  li  saignor  gisoient  a  terre 
sans  relever,  si  s'encontrerent  li  dui  roi.  Nepotholenus 
fiert  Sarpendun,  se  li  percha   l'escu  et  U  fist  les  arçons   25 
vuidier,  et   recort  sor  lui  et  le  fiert  de  son    branc  grant 
cop   Le  roi  Sarpendun  le  fiert,  si  s'esvertue  et  trait  l'espee 
et   fier    Nepotholenus   grant   cop,   que  toute    la   cuisse 

d'outre  en  outre  li  trenche,  et  cil    chiet  a  terre  nafrés  a 
mort.  30 

175.    COMENT    LI     ROIS    DE      PERCE      VINT      O      TOUS    SES 
ARCHIERS  A    L'ESTOUR. 

Mout  est  cruel  li  estor,  la  ou  tant  de  chevaliers  pé- 
rissent doulourousement.  Si  i  vint  li  rois  de  Perce,  la  qui 
venue  fu  mout  redoutée  por  ses  archiers  qui  tant  de  gens  5 
et  de  chevauz  oscioient  a  lor  ars  que  nus  ne  se  pooit 
tenir  devant  eaus.  Si  fu  por  sa  venue  rescos  li  rois  Sar- 
pendun,  qui  fièrement  avoit  combatu.  Mais  atant  vint 
Ayas,  Menelaus,  Nestor,  et  lor  ferirent  de  travers,  dont 
il  furent  mout  grevés,  quar  li  rois  de  Perce  i  fu  ocis,  10 
dont  li  Troïens  furent  durement  afloibiés  et  esmaiés  a 
merveilles  ;  si  fu  desconfi  li  rois  Sarpendon  et  nafrés 
durement  en  plesours  leus,  et  fu  chaciés  jusques  as  lices. 
Et  trop  i  eussent  perdu,  se  le  roi  Priant  ne  fust  qui  lor 
guenchi  au  pas,  et. avec  lui  plus  de  trois  milliers  de  che-  15 
valiers  qui  grant  esfort  i  firent  et  lor  rendirent  grant 
estor.  Mais  tout  ce  ne  lor  valut  riens,  que  trop  estoit 
grant  li  esfors  de  lor  henemis,  si  les  covint  a  fine  force 
retraire  au  pas.  Mais  cil  dedens  les  défendirent  au  mer- 
veilles bien  as  saietes  et  as  dars.  Et  mout  ocistrent  cheva-  20 
liers  et  chevaus  a  celle  enpointe,  quar  pluie  ne  grisil  ne 
chiet  si  espessement  corne  dars  et  saietes  i  volent.  Si  n'i 
oisoit  arme  Peull  descovrir,  quar  tous  li  airs  en  estoit 
oscursis.  Si  s'en  tornerent  li  Grizois  arieres,  quar  li  chans 
lor  estoit  demorés,  mais  mout  i  perdirent  de  lor  gens.  Si  2*5 
fist  li  rois  Prians  tant  d'armes  celui  jor  qu'il  en  ot  le  pris 
d'une  part  et  d'autre.  Mais  selonc  ce  que  nos  trovons,  si 
dura  ceste   bataille  par  maint    jors. 

176.  COMENT    TROÏEMS    DEMENERENT    GRANT    DEUL  POR 
LA    MORT    LE    ROI    DE    PERCE. 

Quant  ce  ot  duré  grant  pièce,  si  pristrent   conseil    en 
la  cité  que  il  requerroient  trives,  si  l'otroierent  li  Grizois 
ne  sai  quant  jors.  Si  firent  les  mors  enterrer,  et  moût  se     5 
desconforterent  Troïens  por  la  mort  dou   roi  de  Perce, 
et  sa  gent  en  font  merveillous  duel.  Haï!  las,  corne  afoi- 
blist  le  pooir   de  Troie,  que  bon  ami  et  bon  conseillier 
avoient  en   lui.   Quant  li  cors  fu   aporté  des  chans  en  la 
ville,  si   ne    fu  onques   veù   plus  grant    duel    corne    il   10 
firent  tous,  grans  et  petis.  Le  roi  Menon,  qui  son  neveu 
estoit,  en  fist  merveillouse  doulor  et  Paris  sur  tous  ceaus 
de  la  ville.  A  la  fin   s'acorderent  que  il  renvoieroient  le 
cors  en  son  païs,  et  ensi  le  firent.  Si  veïsssiés  moût  ten- 
tendrement  plorer  au  départir  le  roi  Priant   et  tous  ses   15 
fis  et  tout  le  barnage  de  la  ville. 

177.  COMENT   AGAMENON    ALA    EN    FURRE. 

Assés  sovent  avient  en  cest  siècle  que  il  n'est  nul  ne 
nulle  qui  tant  ait  de  joie  que  il  ne  l'eit  meslee  d'aucune 
trouble    pensée.   Et  ce  avient  a  bon  droit  que  la  ou  il  a 
tant  de  pechié  et  d'ordure  corne  il  a  en  cest  monde,  que     5 
il  i  puisse  avoir  moût  parfaite  joie.  Et  de  ce  dist  li  sages 
Salemon  que  trestoutes  les  choses   que  il   avoit  trovees 
en  cest  monde  estoient  toutes  vaines  et  pleines  de  vanité. 
Por  coi  nos  poons  de  legier  savoir  et  conoistre  que  moût 
aime  Nostre    Sire  qui    a   son  servise  faire  se  tient  por   10 
paie,  quar  bien  est  esloignés  de  toutes  vanités  celui  qui 
est  apoïz  a  l'espérance  de  la  parfaite  joie,  a  laquele  Nostre 
Sires  nos  doinst  parvenir  por  nos  mérites.  Ce  vous  ai  je 
dit  por  les  Grizois,  que  il  avoient  par  poi  tous  leur  désirs 
et  meillor    espérance   de    lor   henemis   conquerre    qu'il    15 
n'avoient  devant  eu  ne  onques  mais,  mais  adonc  lor  avient 

grant  chierté  en  l'ost,  que  un  pains  i  valoit  un  besans  et 
la  char  d'un  bues  dis  mars  d'argent,  si  pristrent  conseil  de 
porchacier  viande.  Et  nesai  se  par  maie  volenté  fu  faite 
que  il  envoierent  Agamenon,  qui  onques  de  riens  ne  2 
s'en  deigna  défendre,  quar  de  grant  sens  estoît,  si  ne 
voloit  mie  que  aucuns  destorber  avenist  en  l'ost  ne  sordist 
dont  lor  pooirs  fust  abaissiés,  si  eslut  grant  planté  des 
chevaliers  et  de  sergens,  et  alerent  par  tout  le  pais  et 
refrechierent  l'ost  de  tous  biens,  si  que  moût  fu  bien  2 
faite  la  besoigne.  Et  moût  plost  a  ciauz  de  l'ost.  Ende- 
mentiers  Palamedès,  qui  moût  estoit  de  grant  porpens, 
fist  rapareillier  toute  la  navie  et  traitier  tous  les  autres 
afaires.  Et  ce  meïsme  firent  ceauz  de  la  cité,  quar  il  rapa- 
reillerent  lor  murs  et  lortorrelleset  regarnirent  lor  engins  3 
et  toutes  les  défenses  parfirent,  por  le  grant  loisir  que 
il  orent. 

178.  Quant  le  terme  fu  complis. 

Endementiers  que  il  faisoient  ce  et  que  la  trive  durait, 
si  fu  acompli  li  ans  que  Hector  avoit  esté  mort.  Si  ne  fu 
onques  fait  si  riche  aniversaire  come  son  parenté  fist  por 
lui  et  tous  ceaus  de  la  ville.  Que  vous  diroie-je  ?  Tous  li 
pueples  de  la  ville  ploroit  par  devant  la  tombe  et  l'a- 
oroient  come  se  ce  fust  un  dieuz.  Ecuba  la  roïne  et  Polixe- 
nain  et  dame  Elaine  et  dames  et  pucelles  assés  i  veillirent 
celle  nuit  et  l'endemain  assi.  Et,  si  come  je  vos  ai  dit, 
trives  estoient  adont  entre  lesTroïens  et  les  Grizois,  et  por  1 
regarder  les  dames  et  les  pucelles  et  por  laniversaire  veoir 
i  estoient  venus  tous  les  plus  cointes  princes  de  l'ost.  Et 
Achillès  meïsmes  i  vint  tous  desarmés  de  si  près  que  bien 
l'en  peûst  paler.  Miaus  li  venist  que  il  fust  demouré  as 
paveillons,  quar  ançois  que  il  fust  repaires  arieres,  fu  il  si  1 
soupris  de  l'amor  de  Polixenaim  que  il  vit  ce  que  achoi- 


trêve  ;agamemxox  ravitaille  l'armée (=v.  17409-88)  147 

son  de  sa  mort  fu,  quar  elle  estoit  si  belle  que  tous  li 
mons  se  merveilloit.  Et  ce  fu  l'achoison  par  quoi  il  fu 
getés  de  vie,  si   corne  nos  dirons  après. 

179.    QjJELZ    EST    DESTINEE    D'AMORS. 

Oyés  fiere  destinée.  Ce  dient  li  auctor  que  fu  celle  de 
Achillès,  que  par  un  seul  regart  fu  si  destrois  d'amors  Corne 
grant  mal  avient  par  petite  ochaison,  et  come  forte  chose 
est  de  Fortune!  Que,  quant  elle  comence  a  reposer,  assés  5 
avra  elle  esté  douce  et  amiable  mère,  que  elle  li  devient 
après  marastre  et  cruel.  'Ensi  avint  a  Achillès,  que  en 
celle  hore  que  il  regarda  la  façon  de  la  pucelle  fu  il  si 
enbrasé  de  s'amor  que  il  l'ot  trestoute  painte  et  escrite 
en  son  cuer.  Ce  est  son  biau  chief,  qui  de  fin  or  porte  10 
colour,  et  ses  biauz  iauz  vairz  et  luisans,  son  poli  front,  la 
boiche  vermeille  et  sa  naturel  color  entremeslee  de  ver- 
meillon  et  de  blanc  par  naturel  mesure,  son  menton  poli 
plus  de  nul  marbre  a  une  petite  focete,  sa  gorge  blanche 
et  tendre,  et  sembloit  que  lait  donast  coulor  a  son  col.  15 
De  ses  droites  espalles  issoient  deus  bras  loins  bien 
traitiés,  les  mains  blanches,  les  dois  Ions  et  dongiés  sor 
quoi  reluist  la  biauté  des  ongles.  Graille  fu  par  les 
flans  et  droite  sur  ses  pies,  hanches  belles.  Les  autres 
beautés  repostes  ne  font  mie  a  demander  ne  a  raconter  20 
por  ce  que  li  cuers  en  parolle  miauz  que  la  bouche. 
Et  il  meïsme  retrait  quant  que  sur  lui  a,  si  que  il  ne 
voit  ne  considre  rien  en  son  regart  que  mortel  plaie  ne 
li  face  sentir.  Sovent  eschaufe  et  sovent  refroide.  Or 
est  venus  a  ce  que  il  sentira  les  trais  d'Amors  en  tel  ma-  25 
niere  que  il  ne  s'en  savra  conseillier,  ançois  li  covendra 
veillier  et  traveillier  sans  repos  prendre,  quar  amor  a 
abaissié  son  orgueil,  si  que  poi  li  vadra  son  escu  ne  son 
branc  d'acier,  quar  encontre  toute  autre  besoigne  se  puet 

on  miaus  aidier  que  encontre  force  d'amor,  encontre  qui    30 
ne  vaut  force  ne  hardement  de  corage. 

180.  COMENT      POLIXENAIN     ET    LES   AUTRES    DAMES    RE- 
TORNERENT   EN    LA    CITÉ. 

Quant  Achillès  ot  assés  regardé  la  pucelle,  la  gent  se 
commencierent  a  retraire  d'une  part  et  d'autre.  Les  dames 
s'en  vont  vers  le  palais  toutes  irees  et  ploreuses  por  s 
Hector  qui  n'estoit  pas  perte  d'oblier.  Polixenain  s'en 
vait  aveuc  elles,  et  Achillès  demoure  pris  de  l'aim,  qui 
d'amor  estoit  haichié,  ne  jamais  ne  se  queïst  movoir  de 
sa  place  tant  come  il  la  peut  vëoir,  si  s'en  torne  a  moût 
mate  chiere  et  ne  faisoit  un  pas  avant  que  il  ne  se  retor-  10 
nast  por  remirer  sa  place  ou  il  avoit  la  damoiselle  veùe  et 
por  l'atentive  pensée  est  il  si  remuez  de  son  estre  que  il 
ne  voit  ne  n'entent  rienz  ne  chose  que  dite  li  soit. 

181.  Coment  Achillès  se  pleint  par  amors. 

Ensi  deheitié  come  vos  poés  entendre  s'en  est  venus 
Achillès  et  couchiez  dedens  son  paveillon,  et  n'a  nul  si 
privé  qui  mansist  aveuc  lui  en  son  paveillon,  et  se  pleint 
et  dolose  forment,  quar  moût  li  semble  cestifait  grevable,     5 
se  il  n'a  d'autre  part  qui  a  porter  li  aide.    Mais  ne  set 
penser  a  ce  qui  l'ait,  car  il  ne  heent  riens  autant  come 
il  font  lui,  et  a  bon  droit  :  «  Haï  !  las,  fait  il,  de  maie 
heure  alai  ces  gens  veoir,  quar  je  dout  que  je  n'en  perde 
toute  joie.  Mais  de  ce  n'en  puis  je  reprendre  se  moi  non  ;    10 
quar,  se  je  en  reprenoie  celui  par  qui  il  m'avint,  je  avroie 
grant  tort,  quar  les  autres  le  remirerent  assés  a  qui  il  n'en 
fu  rienz.  Trop  m'a  hui  Amor  trové  prest  que  je  me  sui  mis 
en  sa  subjection,  por  quoi  il  m'a  si  lacié  et  pris  que  je  ne 
li  puis  eschaper.  Or  crierai  je  donques  merci.  Mais  a  qui?   15 
A  celle  que  je  ne  verrai  par  aventure  jamais  ?  Haï  !  sire 

Deuz,  se  je  ne  quidoie  que  je  ne  vesquisse  mie  longe- 
aient, bien  sai  ge  que  elle  est  ma  mortel  henemie, 
mais  ausi  poroit  elle  estre  m 'amie,  quar  moût  est  faite  a 
ma  devise.  Aï  !  las,  je  moi  deschoif  a  mon  encient,  quar  20 
je  sui  tout  certain  qu'elle  voudroit  mon  domage.  Or  sui 
je  entrepris  trop  laidement,  quant  je  aime  celle  qui  me 
heit.  Et  nequedent  je  voudroie  bien  qu'eleseùst  mon  co- 
rage,  cornent  je  l'aim  et  cornent  je  Tais  torné  vers  lui, 
et  ce  me  seroit  grant  confort.  Mais  quant  je  porpens  le  25 
grant  duel  que  je  ai  mis  en  son  cuer  de  son  frère  Hector, 
dont  je  ne  truis  qu'elle  me  puisse  amer.  Et  ce  est  la 
chose  qui  m'ocira,  quar,  se  longue  soufrance  i  peùst  avoir 
mestier,  auques  me  conforteroie,  mais  je  ne  puis  en- 
tendre que  jamais  riens  i  conquere.  Aillas  !  c'onques  mais  30 
nuls  lions  n'ama  en  tel  manière  !  Donques  sui  je  hors  de 
mon  sens,  quar  je  ne  sai  que  faire,  se  Amors  me  des- 
traint  auques,  je  sui  mors  oultreement.  Il  me  semble  que 
je  soie  Narcisus,  qui  tant  ama  son  ombre  qu'il  en  morut 
sur  la  fontaine,  puis  que  il  ne  pot  avoir  sa  volenté  de  la  35 
très  grant  beauté  que  il  veoit  en  soi.  Or  voi  je  bien 
que  il  me  covient  morir  ne  autre  conseil  n'en  porai  tro- 
ver.  Et  nequedent  je  devroie  porveoir  et  savoir  se  nul  con- 
seil i  avroit  mestier.  Mais  ace  covendroit  grant  loisir  que 
le  pooir  de  soufrir  en  eust.Mais  je  poroie  bien  tant  atendre  40 
que  poi  me  vaudroit  mon  socors,  quar  les  maladies  sont 
plus  de  legier  curées  au  commencement  que  quant  elles 
sont  esracinees.  Et  ceste  poine  m'est  trop  grief  au  sou- 
frir; por  coi  je  savroie  volentiers  quelz  en  sera  la  fin, 
quar  en  poi  de  tens  sui  je  si  conquis  que  je  pens  que  ma  45 
joie  est  ici  toute  finee,  ou  il  seront  acomplis  tous  mes 
désirs.  Mais  désespérance  me  confont;  por  coi  je  prie  a 
tous  les  dieuz  que  il  me  donent  prendre  tel  conseil  por 
coi  ma  dame  ait  de  moi  merci.  » 

182.  COMENT  ACHILLÈS  ENVOIA  UN  MESSAGE  A  LA    ROÏNE 
ECUBA. 

Après  ce  que  il  ot  ensi  considéré  en  soi  meïsme,  il  fist 
venir  par  devant  lui  un  sien  feel  que  il  avoit  nom  grant 
tens,  puis  li  descovri  son  secré  et  li  dist  ensi  :  «  Tu  t'en  5 
iras  a  Troies  a  la  roïne  Ecuba,  la  feme  dou  roi  Priant, 
et  la  salue  de  par  moi  et  li  diras  que  moût  me  tarde  que 
je  ne  soie  acordés  a  lui,  quar  por  pechié  ai  trop  mespris 
vers  lui  et  que  moût  m'en  poise  dou  dolourous  domage 
que  je  li  ai  fait  de  son  fils  Hector,  de  la  quel  chose  jesui  10 
prest  que  je  li  en  face  droit  tel  corne  elle  savra  deviser. 
Et  se  elle  sa  fille  me  veut  doner  a  feme  par  l'otroi  dou 
roi  Priant  et  de  Paris,  je  m'en  irai  en  ma  terre  o  toute  ma 
gent,  ne  ja  puis  n'i  avra  si  hardi  en  tout  l'ost  de  Grèce 
qui  après  moi  i  demoure,  et  ensi  apparistra  et  demenra  i^ 
lor  pais  en  bone  pais.  Or  voient  bien  que  il  ont  encontre 
riche  pleit,  se  en  lor  ne  remaint,  car  ja  ne  troveront  qui 
plus  les  aime  de  moi.  Et  lor  fille  sera  si  richement  ma- 
riée comme  celle  qui  sera  roïne.  avec  moi  et  coronee  de 
tout  mon  roiaume.  Et  je  meïsmes  seroie  li  plus  riches  20 
dou  monde,  corne  celui  qui  autre  chose  ne  voudroit.  Co- 
mandés  orendroit  et  comenciés  vostre  ouvre;  que  Dieus 
vous  en  doinst  a  bone  fin  venir,  quar  moût  me  tarde  que 
vos  soies  revenus.   » 

183.  COMENT    LE    MESSAGE    PARLA    A    LA    ROÏNE    ECUBA. 

Li  message  s'en  torne  atant  et  s'en  vait  droit  en  la  cité 
priveement.  Et  si  corne  sages  et  bien  noms  entra 
dedens  la  chambre  la  roïne  et  la  salue  de  par  son  seignor 
priveement  et  li  dist  son  message.  Après  li  dit  :  «  Dame,  ■; 
or  paristra  vostre  grant  savoir,  quar  vos  avés  maintenant 
pooir  de  faire  vostre  ami  dou  plus  mortel  henemi  que 
vos  aies,  et  qui  vos  veut  restorer  le  grant  domage    que 

vos  avés  et  garder  vos  que  plus  ne  vous  en  vieigne  ; 
quar  se  il  prent  vostre  fille  a  feme,  il  la  tendra  a  grant  10 
henor,  et  vostre  roigne  remaindra  en  pais,  si  que  jamais 
ne  troverés  qui  de  guerroier  s'entremete.  Quar,  puis  que 
mes  sires  s'en  ira,  nus  n'i  osera  demourer  après  lui.  Or 
en  pensés  hastievement,  si  corne  de  vostre  gent  profit  et 
por  sauver  vos  vies  et  vos  héritages.  »  15 

184.  COMENT    LA    ROÏNE    EcUBA    RESPONDI    A    MESSAGE. 

La  roïne,  qui  sage  estoit  merveillousement,  respondi 
au  message  en  tel  manière  :  «  Biaus  amis,    grant  chose 
est  ce  que  tu  dis  et  demandes,  non  pas  por  ce  tant    que, 
se  je  le  puis  trover  vers  mon  seignor  le  roi,  je  le  voudra     5 
volentiers.    Revien  a  moi  de    hui  en  tiers  jors,  adonc  te 
saverai  je  a  dire  sa  volenté.  Et  di  a  ton  sire  de  par  moi 
que  por  moi  ne  remaindra  il  mie,  tout  soit  il  chose  que 
il  ait  ma  vie  mise  en  si  grant  dolor  que  je  amasse  miaux 
la   mort  que  vivre  après  si  faite  angoisse  corne   je   sent   10 
jor  et  nuit,  quar  a  desmesure  sui  je  por  li  grevée,  mais 
ce  ne  pooit  autrement  avenir.    Encores  m'iroit  il  auques 
bien  selonc    les  grans  mescheances.  Va  t'en  et   si  revien 
au  jor,  et    selonc  ce   que  je  troverai  au  roi  et  a  Paris  te 
savrai  a  dire  la  responce.  Et   moût  me    plaira,  se    il   le   15 
veulent    » 

185.  COMENT    LE    MESSAGE    RETORNA    A    AcHILLÈS    ET    Ll 
DEVISA    CE    QU'ELE    AVOIT    DIT. 

Li  mesage  oï  le  respons,  et  la  roïne  li  devisa  le  terme 
et  il  se  mist  maintenant  a  la  voie,  si  que  nus  ne  s'en 
parçuit.  Et  fu  revenus  a  son  seignor,  qui  en  grant  error  s 
estoit.  Et  maintenant  que  il  le  vit,  si  li  sailli  a  l'encontre 
et  li  demanda  novelles.  Et  celui  li  a  tout  retrait  le  res- 
pons a  la  roïne   et  li  devisa  le  terme,  et  que,   se  le  roi 

Priant  le  veut,  la  besoigne  est  achivee  de  ceste  chose. 
Ceste  chose  plot  moût  a  Achillès  et  tant  li  plot  que  tous  10 
li  cuers  li  revient  :  «  Or  voi  je  bien,  fait  il,  que  li 
dieus  font  vertu,  quant  je  troverai  aucun  conseil  de  la 
chose  que  je  plus  désir,  quar,  se  je  a  ce  ne  venisse,  adont 
fust  ma  joiefinee.  »  Or  vos  lairons  d'Achillès  et  retorne- 
rons  a  la  roïne  Ecuba.  15 

186.    COMENT    LA    ROÏNE    EcUBA   PARLA    AU    ROI    PRIANT. 

Après  ce  que  li  messages  se  fu  partis  de  la'  roïne,  elle 
s'en  ala  l'endemain  en  une  chambre  ou  son  seignor  le 
roi  Priant  estoit  tout  seul  et  s'asist  et  li  dist  ;  «  Sire, 
moût  grant  semblant  de  haïne  nos  mostrent  li  dieus  5 
chascun  jor,  quar  nostre  valour  et  nostre  grant  barnage 
décline  chascun  jor  et  tout  adès,  quar  nos  fils  et  nos  rois 
et  nos  dus  et  nostre  gent  perdons  a  cens  et  a  milliers, 
quar  puis  que  nostre  fis  Hector,  ou  estoit  toute  nostre 
espérance,  avons  perdu,  moût  est  ceste  ouvre  perillouse.  10 
Por  ce  en  feroit  bon  conseil  prendre,  se  il  fust  qui  le 
seùst  doner.  Voirs  est  que  Achillès  a  fait  parler  a  moi 
priveement  et  demande  Polixenaim  a  feme  et  dit  que  il 
la  fera  coroner  de  son  roiaume.  Et  le  jor  que  il  en  sera 
saisis  de  lui  fera  départir  le  siège,  et  tous  nos  henemis  15 
s'en  iront  en  lor  terres.  Et  je  sai  bien  que  je  n'ai  mie  grant 
volenté,  mais  por  le  péril  en  coi  nos  somes  et  nostre  gent 
et  nostre  ville,  si  feroit  bon  prendre  conseil  et  rescorre 
cel  plait  ;  quar  de  si  grant  meschief  se  feroit  bon  eschi- 
ver,  et  grant  pechié  est  de  la  noble  gent  de  nostre  pais  2c 
qui  muèrent  chascun  jor  a  si  faite  dolor.  Et  tant  de  péril 
i  vois  de  toute  pars  que  bon  esgart  i  avroit  grant  mes- 
tier.  » 

187.  CCMENT    LE    ROI    PrIAXT    RESPOXDI    A   LA    ROÏNE. 

Quant  le  roi  Priant  ot  entendu  ce  que  la  roïne  safeme  li 
ot  dit,  et  il  baisse  le  chief  et  se  tint  une  grant  pièce  tout  coi 
et  puis  respont  a  la  roïne  et  dit  :  «  Dame,  je  ne  puis 
vëoir  ne  conoistre  quoment  ce  poïst  avenir  ;  car  se  s 
Achillès  fust  nostre  ami  si  corne  il  est  le  contraire,  si 
n'est  il  pas  nostre  per  ne  de  nostre  lignage  :  dont  il  me 
peseroit  trop  se  de  par  moi  nostre  lignage  et  nostre  hau- 
tesce  abaissoit  de  rienz.  Et  se  il  en  estoit  orendroit  saisis, 
quele  seùrté  avrions  nos  d'iauz  ne  de  lui  que  il  feïst  le  10 
siège  départir.  Trop  seroit  grant  honte  se  nos  estions 
ores  deceiis  par  l'orne  dou  monde  que  nos  devrions  plus 
haïr.  Et  maint  en  a  contre  nos  de  plus  grant  pooir  qu'il 
n'est,  qui  a  ennui  se  departiroient  por  celui  por  qui  il 
ne  fussent  ja  venus.  Mais  nequident,  se  il  pooit  faire  15 
que  les  Grizois  se  retornassent  en  lor  païs,  de  lui  et  de 
nos  seroit  il  pais,  et  le  ferons  seùr  de  nostre  fille  avoir 
sa  volenté.  » 

188.  COMEXT    LE    MESSAGE    A    ACHILLÈS     RETORXA     A    LA 
ROÏNE  PARLER. 

Quant  la  chose  fu  ensi  asise  qui  chierement  fu  puis 
achatee,  avant  que  li  jors  fu  esclarci,  fu  revenus  li  mes- 
sage au  jor  nomé.  Et  bien  paru  que  li  termes  fu  a  mer-  5 
veilles  desirrés.  Il  vint  dedens  la  chambre  de  la  roïne, 
ou  il  trova  sa  belle  fille  et  la  salua  cent  fois  de  par  son 
seignor  et  li  dit  que  il  se  done  en  son  pooir  lui  et  sa  terre 
et  quant  que  il  peut  faire.  Mais  n'ùt  loisir  de  longue  pa- 
rolle  dire,  quar  la  roïne  estoit  devant  eaus.  Et  la  pucelle  10 
ne  tient  autre  plait  et  ne  fist  mie  samblant  que  bel  li 
soit  ne  que  de  riens  l'en    pesast. 

189.  COMENT    LA    ROÏNE    RESPONT   AU    MESSAGE. 

Quant  la  roïne  voit  le  message  qui  est  revenus,  si  li 
dit  toute  la  responce  au  roi  Priant,  et  por  ce  que  la  chose 
estoit  moût  géant,  li  comanda  elle  que  fust  bien  celée. 
Li  message  prist  congié  et  s'en  revint  a  son  seignor  qui  5 
moût  estoit  soupris  et  changiés  de  son  sens  por  Amors, 
qui  de  ses  tors  li  mostroit.  Car  ce  doivent  savoir  tous 
ceauz  qui  por  amors  aiment,  que  nus  qui  d'Amors  soit 
soupris  ne  li  puet  de  riens  contrester,  quar  il  en  fait  les 
uns  dolens  et  les  autres  liés,  mais  les  plesours  fait  jeu-  10 
ner  et  veillier  en  maintes  guises  por  estre  ententis  a  la 
chose  qui  plus  li  plaist.  Et  por  ce  que  le  cuer  est  le  plus 
noble  membre  dou  cors  et  qui  porte  les  plus  grans  fais 
de  la  pensée,  covient  que  il  change  et  mue  en  tristece  et 
en  joie  :  por  coi  il  covient  que  tous  li  cors  en  soit  chan-  is 
giez.  Ensi  est  celui  qui  aime  en  cruel  bataille  aucone 
fois,  quar  moût  est  sages  cil  qui  se  puet  d'Amors  dé- 
fendre; mais  il  ne  puet,  car  l'en  aime  por  regart,  aucune 
fois  por  crieme  ou  par  gelosie,  si  que  ce  il  aucune  fois 
point  de  son  lit,  si  est  il  mellés  a  aucune  manière  de  tra-  20 
vail  et  ce  est  le  guerredon  que  li  plesours  en  ont.  Et  de 
cels  est  Achillès,  qui  ce  pleure  et  démente  en  tel  ma- 
nière corne  vos  orés. 

190.  Coment   Achillès  se    pleint    por    l'amor     de 
polixenaim. 

«  Haï  !  las,  »  fait  il,  «  quez  mésaventure  peut  ce  estre 
que  je  sui  si  soupris  que  je  ne  voi  ne  entens  chose  qui  soit 
a  mon  gre,  et  voi  que  mon  sens  est  tornés  en  grant  folie,  5 
puis  que  je  voi  que  mon  cuer  est  assis  la  dont  je  n'avroie 
jamais  nulles  demes  vollentés  !  Onques,  puisque  li  siècles 
comença,  n'ama  nul  home  plus  folement.  Et  puis  que 
je  conois  ma  folie  toute  aperte,    donques   ensi  veus  je 

meïsme  mon  mai  a  ensïent.  Que  me  vaut  donques  harde-  10 
ment  et  chevalerie  ?  Ne  sens  n'a  ci  point  de  leuc.   Fu  il 
onquesnul  sages  contre  Amors  PCenefu  pas  le  roi  David,  ne 
le  sovrain  Salemon.  Li  fors   Sansons  meïsmes  ne  li  pot 
onques    contrester  a  toute   sa  force.    Et   puis    que    nos 
ancessours,  qui  furent  si  très  sages,  n'orent  pooir  contre  15 
Amors,  qu'en  puis  je  donques  mais,  se  j'en  sui  dévoies, 
quar  je  ne  voi  nul  sens  contre  Amors.  Or  n'i  a  mais  autre 
conseil  que  de  l'atendre  et  porchacier  adès  d'acomplir  ma 
volenté,  que  que  avenir   m'en  doie.  Et  en  ce  paristra  ma 
doulor,  quar  riens  ne  me  vaudrait  se  tout  le  monde  eusse  2° 
sa  joie  et  que  ne  l'eusse.  Et  puis  que  mon  cuer  le  désire 
tant,  il  fault  que  j'an  preigne  l'avanture  quoy  que  il  m'en 
doive  avenir.  Et  se  je  puis  tant  faire  que  je  aie  l'amor  de 
celle  qui  miaux  resemble   esperitel  chose   que  terrine  et 
qui   est  mireor  de  toutes  beautés,   donques  seroie  je  de  25 
tout  le  monde  le  plus  riches.  Etpor  ce  prierai  je  a  Amors 
qu'elle   me  secorre  en  tel  manière  corne  elle  a  ja  fait  a 
maint  qui  loiaument  l'ont  servie,  et  qu'elle  ne  perde  en 
moi  sa  coustume.  » 

191.       COMENT    LE  MESSAGE    PARLE   A    AcHILLÈS    POR     SA 
BESOIXGNE. 

Ensi  destrois  et  ententif  en  pensée  d'amors  demora  et 
attendi  tant  Achillès  que  son  message  repaira.  Et  quant 
il  le  vit  venir,  si  ot  paour  et  joie  toute  ensemble,  quar  5 
c'est  manière  d'ome  qui  par  amors  aime.  Et  maintenant 
li  enquist  de  le  besoigne.  Et  cil  li  en  dist  toute  la  vérité 
et  le  covenant,  et  la  requeste  que  li  rois  Priant  li  fait.  Or 
pensés  sens  plus  que  li  ost  s'en  voise,  quar  en  autre 
manière  n'en  serés  vous  saisis  de  la   pucele.  »  10 

192.  COMENT  ACHILLÈS  OT  GRANT  JOIE  DE  LA  RESPONCE 
QUE  IL  OT. 

Quant  Achillès  entendi  ce,  si  ot  joie  et  penser  tout 
ensemble.  Joie  ot  il,  quar  le  covenant  li  pleist  sur  toutes 
choses  ;  mais  grief  chose  li  semble  a  acomplir  ce  que  il  5 
lor  a  offert.  Et  non  por  quant  demain  sans  autre  délai  se 
metra  a  l'esai.  Mais  avant  que  le  jor  venist,  trait  assés 
poine  et  doulor,  corne  celui  qui  de  toute  la  nuitne  dormi 
ne  ne  reposa  point. 

193.  Coment    Achillès     fist   assembler    tous    les 
princes  de  l'ost. 

Quant  ce  vint  au  jor,  il  ordena  coment  li  concilies 
fust  ordenés  et  assemblés,  et  il  s'i  lu  maintenant.  Si  i  ot 
rois  et  dus  et  contes  et  toute  la  flor  de  l'ost.  Adonc  se  5 
leva  Achillès  en  pies,  qui  bien  fu  oïs  et  entendus,  quar 
henourés  et  cremus  et  essauciés  estoit  sur  tous  les  autres 
por  sa  chevalerie  et  par  son  sens. 

194.  Coment   Achillès     parla     devant    tous    les 
princes. 

«  Saignor»,  fait  il,  «  je  vos  veul  moustrer  que  por  grant 
outrage  et  par  grand  orgueil  avons  nos  ceste  cité  asssise, 
dont  il  sont  mort  tant  de  nos  gens  que  a  poines  en  poroit 
nuls  le  nombre  dire.  Et  de  ce  ne  vos  merveilliés  vos  mie,  $ 
quar  a  ce  nos  covendra  trestos  reverlier,  se  la  besoigne 
est  ensi  maintenue.  Et  trop  me  semble  que  grant  folie 
avons  enprise,  que  por  l'achoison  d'une  feme  avons  chas- 
cuns  kissié  son  pais  si  longement,  ne  encores  n'avons 
riens  fait  de  nostre  henor,  ançois  deraorons  ici  tout  le  ic 
plus  dou  tens  a  grant  angoisse  et  a  grant  poine,  dont  je 
me  merveill  durement  de  si  sage  gent  corne  il  a  ici,  que  il 
n'i  preignent  garde  ne  autre  conseil.  Por  quoi  il  m'est 

avis  que  il  ne  voient  pas  ce  que  je  voi  :  ce  est  por  coi 
vient  l'achoison  de  notre  grant  destruiement  qui  est  si  mau-     15 
vais,  quar  de  toutes  pars  sommes  ci  assemblés  a  reçoivre 
mort.  Certes  onques  mais  en  si  saige  gent  ne  fu  telle  folie 
trovee.  Biaus  saignors,  ja  devons  nos  savoir  que  li  Grizois 
en  amenèrent  Exiona,  la  suer  le  roi  Priant  de  Troie,  laquelle 
il   nos  fist  tant  puis  demander.  Et  se  Paris  i  prist  puis  20 
Elaine,  quel  honte  ou  quel  domage  i  peut  avoir  nostre  li- 
gnage ?  Et  nous  mèïsmes,  que  tant  de  riches  gens  et  de- 
nobles  i  avons  perdus  por  noient,  sachiés,  biauz  seignors, 
que  moût  nos  tendrons  a  deceùs,  quant  nos  reconoistrons  25 
nostre  folie.  Por  coi  je  vosdi  que,  se  monesgarten  sera 
creùs,  nos  laisserons  atant  nostre  desverie,  qui  fu  enprise 
por  mauvais  conseil,  et  retornerons  en  nostre  païs,    et 
remarierons  nos  serors  et  nos  parentés,  et  rapareillerons 
nos  roiaumes  et  nos  terres,  qui  grant  mestier  en  ont  de  30 
nostre  retor.  Et  je  vos  di  que  endroit  de  moi  je   ne  croi 
mie  que  de  ces  esprouves  jamais  puissons  venir  a  desus. 
Et  por  ce,  se  nous  avons  foloié  jusques  a  ci,  si  l'amendons. 
Et  veés  ci  Achillès,  qui  jamais  ne  s'en  armera.  Et  trop 
puet  trover  le  roi   Menelaus  autres  femes  assés  de  grant  35 
valor,  si  en  preigne  une  et  laisse  ester  ceste  grant  folie.  Et 
ce  m'est  avis  que  il  le  covendra  faire  au  derain.  Et  sachiés 
de    voir  que  autres  de   moi  la   conquerra   des  ores  en 
avant.  » 

195.       COMENT  LE  ROI   THOAS    RESPONDI  CONTRE  ACHIL- 
LÈS. 

Sor  ces  parolles  tout  le  premerain  qui  respondi,  ce  fu 
li  rois  Thoas  et  dist  :  «  Sire  Achillès,  il  me  semble  que 
vos  ne  dites  mie  bien,  quar  tant  de  valour  a  eu  en  vostre  s 
cuer,  et  avésesté  frans  et  loiaus  jusques  a  hores,  qu'il  ne 

deùst  pas  assentir  ne  loër  euvre  ou  nos  eûssons  point  de 
deshenor.  Quar  vous  avés  pris  lous  sus  tous  d'estre  li  plus 
vaillans,  si  le  devés  moût  garder.  Et  je  l'ai  veû  de  plesours 
que  lor  bien  faire  vont  a  noient  par  laide  fin.  Quar,  quele  10 
que  la  començaille  soit,  a  la  fin  apent  toute  la  besoîgne. 
Et  il  me  semble  que  vos  volés  deviner  ce  qui  est  a  avenir, 
mais  a  tort  l'avés  comencié.  Et  certes,  iln'i  a  a  nul  si  haut 
prince  que  vos  n'en  deùssiés  contredire,  se  il  deïst  ce  que 
vos  dites.  Et  toute  fois  vostre  conseil  n'a  point  de  leuc.  15 
et  entendes  cornent.  Nos  somes  ja  assis  ci  aleuques  cinc 
ans  por  la   ville  que  nos  volons  destruire,   et  que  que 
soit,  sens  ou  folie,  fait  en  avons  nostre  pooir  tout,  si  que 
ja  en  avons  abatu  auques   de  lor  orgueil,  mais  moût   i  a 
mort  et  pris  de  nos  rois  et  de  nos  princes,  et  aveuc  eauz  20 
plus  de  trente  mile  chevaliers.  Et  nos  leur  avons  fait  de 
grans  domagesausi,  mais  nequedent  n'avons  nos  tant  que 
la  pais  en  peut  estre  a  l'onor  de  nos  :  por  coi  je  di  que  je 
ameroie  miaus  estre  getés  hors  de  mon  pais  a  tous  jors 
mais,  ou  estre  tous  dépecés  par  menbres,  que  la  chose  25 
fust  atant  laissie  ou  que  je  m'en  partisce  en  tel  manière, 
quar  trop  grant  sont  nos  pertes  a  oblïer  les   ensi.   Quar 
nos  ne  venimes  mie  por  ce,  ançois  en  serons  destruit  ou 
mort,  nous  ou  ciauz  de  la  ville,  que  un  tout  seul  ne  s'en 
tornera  arieres.  Ne  nous  ne  somes  mie  de  ceste  ouvre  si  ?o 
au  desous  que    nos  doions  faire  plait  que  reproiché  soit 
a  nos  hoirs.  Et  les  grans  gens  que  ci  sont  n'ont  mie  si 
fol  sens  que  ce  en  pensée  lor  veigne.  Por  quoi  je  vos  di 
que  vos  sermons  ne  sont  mie  bons  ne  avenable,  quar  nos 
ne  somes  mie  en  cest  travail  por  Menelaus  ne  por  Elaine,  35 
ançois  i  est  chascuns  por  garder  son  honor  et  son  pris  et 
por  la  renomee  de  sa  corone  acroistre.   Et  por  ce  jamais 
sans  victoire  ne  nos  partirons  en  tel  manière  que  de  nos 
soit  parlé  jusques  a  la  fin  dou  monde,    quar   moût   est 

coart  qui  se  recroit  tant  corne  il  puisse  s'espee  soustenir.  40 
Et  vos,  sires,  qui  ces  parolies  avés  dites,   en  sériés  moût 
blasraés,  se  l'en  le  seùst  que  vos  les  eûssiés  dites  a  certes.  » 

196.       COMENT  LI   DUS  D'ATHENES   PARLA. 

Après    ce   que    li    rois  Thoas  ot  ensi    parlé,     li  dus 
d'Athènes  sailli  en  pies  et  demora  pensif  une  grant  pièce, 
et  puis  comença  sa  raison  en  tel  manière  :  «  Des  ores,  » 
fait  il,  «  m'est  avis  que  nos  henemis  sont  veneus  selonc  5 
le  semblant  que  je  voi.  Mais  par  tous  les  dieus  que  l'on 
aore,  que  se  tous  voloient  loëret  conseillier  que  l'ost  s'en 
alast  ensinc  sans  avoir  del  tout  nostre  gre,  je  ameroie 
miaus   estre    tous    desmembrés   que   je  eusse   doné    tel 
conseil.  Et  moût  me  merveil  dont  ceste  parolle  vient  et  10 
dont  elle  puet  issir  et  dont  elle  muet,  quar  trop  est   cest 
conseil  hontous,  ne  ne  seroit  pas  assi  grant  mal  tenus,  se 
ce  eùst  esté  dit  par  un  de  ces  autres.  Mais  ce  est  noient, 
que  je  ne  sai  quoment  tant  roi  et  tant  prince  se  honissent 
en  tel  manière,  ains  croi  que  avant  vodroient  estre  tous    is 
despeciés  et  démembrés   por  ce  que  li  afaires  ne  fu  pas 
comencie  en  tel  manière  que  l'on  le  doie  ensi  laissier, 
mais  tout  autrement  covient  ceste  ouvre  definer.  Et  por 
ce  li  desconforter  n'i  vaut  noient,  quar  preudons  ne  doit 
la  mort  douter  encontre  si   faite  deshonour  a  amender.    20 
Et     por  ce    loë     je    que   demain    soit    li    congiés     as 
espees  nues,  si  que  nos  lor  mostrerons  bien  que  nos  ne 
somes  ici  por  autre  chose  que  por  lor  destruction.  Et  si 
faisons  la  chose  parvenir haistievement  ace  que  elle  doit, 
quar  jamais  n'avront  pais  a  nos.  »  25 

197.       COMENT    IL    s'ACORDEREXT   AU     DIT  LE     DUS     D'A- 
THENES. 

Quant   li  dus  d'Athènes  ot    son   conte   fine,   la  noise 

comença  moût  grant  entr 'iaus,  et  moût  i  ot  de  ceaus  qui 
distrent  que  il    avoit  trop  bien  dit,   et  assés   en  i  ot  de  5 
ceaus  qui  distrent  le  contraire.  Mais  de  tout  les  plusors 
fu  otroié  son  dit,   quel  que  cuer  que  eussent.    Mais  que 
vos  ifoie  je  racontant  ?  A  grant  noise  et  a  grand  tençon 
s'en  tornerent  a  lor  paveillons,  et  si  ont  assés  de  coi  par- 
ler, et  Achillès  de  quoi  penser.  Mais  se  il  estoit  iriés,  ce  10 
ne  fait  pas  a  demander,  quar  trop  en  faisoit  bien  chiere 
et  semblant,  si  que  nus,  tant  fust  privés  de  lui,  n'i  oisoit 
palier.    Et  por   ce  fist  il  sa  gent    maintenant  venir   par 
devant  lui,  et  puis  lor  commanda  sur  lor  vies  que  nus  ne 
fust  si  hardis  qui  se  deùst  armer  por  chose  que  il  veïst,  15 
ne    por  parolles    que   Grizois  lor  seùssent  dire,  ne  por 
nulles    preieres,   «  quar  puis  que    il  sont   issus  de  mon 
conseil,   je  lor  moustrerai  que   je  lor  valoie.  Et  qui   en 
autre  manière  le  fera,  jamais  ne  le  tendrai  por  mien,  ne 
de  ma  part  ne  de  moi  nul  bien  ne  li  poroit  avenir,  qui  20 
trespassera  mon  commandement.  » 

198.  Un  exemple. 

Merveilles  fu,  ce  dit  Daires,  cornent  Achillès,  qui 
estoit  si  saiges  et  engigneus  en  toutes  choses,  que  il  des- 
covri  si  tost  et  si  apertement  son  corage,  quar  quant 
l'en  veut  une  chose  faire  de  tout  son  cuer,  se  il  est  sages  5 
et  de  grant  porveance,  il  faint  son  corage  maintes  fois  et 
moustre  semblant  que  il  veulle  le  contraire  ;  meesmement 
quant  il  voudra  demander  chose  que  il  entent  qu'ele  soit 
contraire  et  encontre  la  volenté  de  ciauz  por  miauz 
venir  a  son  entencion.  Mais  Achillès  descouvri  main-  10 
tenant  sa  pensée  et  son  voloir  :  por  coi  son  dit  fu  tenus 
por  suspechenous,  jasoit  ce  chose  que  il  ne  seùssent  riens 
de  ce  a  quoi  il  baoit,  ançois  pensoient  tout  autre  chose 
par  aventure.  Mais  cornent  que  Daires  se   merveille,   je 

endroit  de  moi  ne  me  merveil  pas,  quant  je  porpens  sor  15 
l'achoison  de  son  movement  ;  car  qui    est    si  cruëlment 
espris  d'amors  corne  Achillès  estoit  entrés,  il  est  en  pooir 
d'autre  et   non  pas  en  son  droit  sens  ne  en  sa  rasnable 
matière  :  por  coi  il  juge  maintes  fois  le  faus  por  voir  et 
le  voir  por  faus.   Et   est  en  la  condition  dou  malade  que  20 
il  eschieve    a  prendre  ce   qui  li   peut  torner  a  santé  et 
désire  au  mangier  ce  que  li  peut  doner  la  mort.  Et  vraie- 
ment  cil  qui  aiment  en  tel  manière  plient  estre  resem- 
blable a  parpillon  qui  tant  se  trait   envers  la  clarté  de  la 
chandeille  que  il  art.  Tout  ensi  font  tel  manière  de  gent  25 
qui  ne  considèrent  point  dou  péril  qui  avenir  lor  puet, 
ne  ne  gardent  que  la  chose  soit  heneste  ou  raisnable  ou 
encontre  raison,  mais  que  il  porsivent  ce  que  la  volenté 
lor  aporte  ;  et  eslisent  chose  a  faire  que  lor  maie  fortune 
ou  dyable,  quel  qui  soit,  li  donra  pooir  d'acomplir  son   30 
desirier.  Et  quant  il  avra  compliment  de  ce  que  il  avra 
desiret,  n'avra  il  pas  tant  gaaignié  que  une  fausse  maille 
ne  vaille  plus,  et  si  avra  mis  toute  estuide  et  péril  dou 
cors  et  d'arme,  et  sa  bone  renomee,  qui  moût  fait  a  tenir 
chier,  pert.  Et  en  tel  rage  et  en  tel  folie  entra  Achillès  35 
por  le  regart  de  Polixenaim,  si  comè  vos  avés  oï,  et  se 
mist  si  dou  tout  en  pooir  d'Amors,  que  il  en  laissa  et 
oblia  tout  son  sens  et  sa  raisnable  matière.  Ce   meïsmes 
est  avenus  plesours  fois  a  maint  saige  dou   Viel  Testa- 
ment,  qui   laissoient    ce   que  lor  ordene   enseignoit    et  40 
sivoient  lor  folle  entention.  Et  ce  tout  le  premier  Adan, 
qui,  par  la  science  dou  dyable  et  par  Penticement   de 
Evain  sa   compaigne,  trespassa  le  comandement  Nostre 
Seignour.  Le  roi    David  fist  tuer  son  seneschal   por  la 
covoitise  que  il  ot   de  sa   feme.  Salemon  li   sages,    par  45 
Penortement    de    sa    feme,    laissa  son  sovrain  Dieu    a 
aourer  et  ahoura  les    ydeles.  Sanson   le  fort  descouvri 

a  sa  feme  que  il  avôit  la  force  en  ses  cheviaus,  dont  elle 
le  fist  puis  honir  dou    cors.  Le    duc    Oliferne,  por   la 
covoitise  de  Judith,  recuit  mort  par  sa  main,  ja  soit  il  50 
chose  que  ce  fu  par  la  volenté  Nostre  Saignour,  qui  le 
vost  por  délivrer  son  pueple,  mais  li  dus  n'i  avoit  nulle 
entension  se  mauvaise  non.   Merlin,   qui  tant  fu  sages, 
en  fu  enfouis  tous  vis  por  une  a  qui  il  n'ot  onques  for- 
fait. Virgilles  li  sages  en  fu  escharnis  et  gabés  laidement,  55 
selonc  ce  que   l'en  trouve  as  anciens  estoires.  Et  maint 
autre     qui    ont  lor  cuer    en    amor  mis   qui    sont  esté 
deceù  et    honis  au  Dieu  et  au  siècle   :   dont  je  ne  me 
merveil  pas  se  Achiellès  perdi  la  droite  voie  et  fu  si  chaitif 
a  son  commencement,  quar  il  pensoit  bien  que  ce  qui  60 
plaisoit  a  lui    deùst  plaire  a  tous   les  autres,  «i  l'avoit 
Amours  auveuglé.    Et  poés  savoir  que  il  ne    fu  pas  le 
premier  a  cui  Amor  toit  sens   et  mesure   et  raison.   Et 
ensi  avint  a  Achillès,  quar  a  la  fin  le  mena  tant  Amors 
a  sa   volenté  que    il  s'enivra  en  sa  foie  outrequidance,    65 
que  il  a  la  mort  reçoivre  en  vint,    si    come  vos  pores 
entendre  ici  après.  Si  laisserons  ore  de  ce  ester  et  retor- 
nerons  a  nostre  matière. 

199.     Coment  Achillès   peksoit    tous    jors  a    ses 
amors. 

En  dementiers  que  la  trive  dura,  firent  li  Grizois  maint 
conseil  et  maintes  fois  s'asemblerent  a  parlement,  mais 
onques  Achillès  n'i  vout  aler  por  nulle  requeste  que  5 
l'on  li  seùsse  faire,  dont  il  pesoit  a  tous  les  plusours. 
Mais  de  lui  li  estoit  moût  petit,  ançois  se  tenoittous  jours 
aveuc  ses  chevaliers  juant  as  eschais  et  as  tables  par 
semblant  que  de  la  guerre  ne  li  fust  mais  riens.  Et  non 
estoit  il  sans  faille,  car  celle  qui  l'avoit  en  ses  las  pris  10 
li  avoit  fait  si  toute  changier  sa  manière  que  toute  la 

pensée  que  il  soloit  avoir  en  feit  d'armes  et  de  guerre 
estoit  tornee  en  araor  ;  ne  mais  a  autre  chose  ne  pensoit, 
mais  que  il  peùst  avoir  a  lui  acordance.  Tout  autre  pensée 
estoit  celle  des  Grizois,  quar  as  plesours  tardoit  moût  li  15 
terme  de  la  trive  et  a  tel  sembloit  que  il  fust  trop  près. 
Mais  quelque  volenté  que  il  eussent,  li  termes  failli. 

200.  COMENT  IL  ASSEMBLERENT  A  MORTEL  CHAMP. 

Les  trives  furent  acomplies,  et  cil  qui  duit  en  estoient 
si  s'apareillerent  au  bien  matin  a  lor  armes  et  a  lor 
enseignes,  qui  toutes  estoient  renovelees.  Et  quant  il 
furent  montés,  si  se  traistrent  près  de  la  ville,  Palamedès  5 
devant  tous  les  autres  ;  et  autretel  firent  tous  les  autres. 
Et  cil  dedens  refont  ce  meïsme:  Li  chans  estoit  délivres 
et  moût  larges,  et  li  chevaliers  moût  coi  sous  lor  heaume  et 
iriez  chascun  vers  son  henemi.  Si  s'esmut  li  uns  contre 
l'autre,  joignant  lor  escu  a  lor  pis.  Loirs  veïssiés  lances  10 
brisier  et  la  noise  lieve  si  grant  que  l'en  n'i  oïst  Dieu 
tonant  ;  si  veïssiés  chevaliers  abatre  sans  relever  et  saietes 
et  dars  voler  espessement,  que  grans  merveilles  estoit 
cornent  nus  i  peùst  durer. 

201.  Coment  Deïphebus  ocist  le  roi  d'Aresce. 

En  mi  leu  de  la  bataille  se  combatoit  li  rois  Airesce  o 
toute  sa  gent,  et  moût  estoit  bon  chevaliers,  et  grant 
domage  faisoit  a  ceaus  dedens  :  Resus  avoit  non.  Mais 
Deïphebus  l'aparçoit,  si  li  court  sus  et  li  done  tel  cop  5 
sor  le  heaume  que  tout  lo  fendi  jusques  as  espaulles.  Et 
cil  chiet  mort  a  terre,  et  cil  prent  le  destrier  et  escrie  s'en- 
seigne. Si.poingnent  tuit  les  siens  contre  Grizois  et  les 
font  les  dos  torner,  si  fussent  desconfit,  se  ne  fust  li  fils 
Thideùs  et  le  conroi  Palamedès,  qui  bien  estoient  dis  10 
mile.  Si    fièrent  entre  ceaus  qui  chaçoient  et  abatoient 

mors  chevaliers  et  chevaus,  et  lor  font  passer  par  mi  les 
cors  fer  et  fust  et  péririons.  Si  i  dure  li  contensgrant  pièce 
moût  aspre  et  moût  fier.  Atant  furent  tous  les  conrois 
ensemble,  si  veïssiés  gens  sans  merci,  que  il  n'Lavoit  15 
raençon  autre  que  la  mort  ;  quar  de  prison  ne  tenoit  l'en 
parolle,  si  se  combatoient  par  plesours  leus  a  grant  tru- 
pelees.  Le  roi  Thalamon,qui  cousins  estoit  les  fis  Priant, 
estoit  venus  en  la  bataille,  si  le  troverent  fier  et  félon 
contre  eauset  si  mauvais  cousinaige  lor  portoit  que  a  un  20 
des  Bastars  copa  le  bras,  si  que  onques  puis  n'en  feri 
d'espee.  Deïphebus  le  voit,  si  en  ot  grant  duel  et  dit  que 
il  fera  son  pooir  de  vengier  le,  se  il  puet.  Si  le  fiert  de 
tel  vertu  de  son  gleive  que  il  porte  lui  et  le  cheval  tout 
en  un  mont  ;  et  puis  met  la  main  a  l'espee  et  le  fiért  25 
sus  son  heaume  grans  cos,  si  eùst  son  frère  vengié,  se  ne 
fust  li  dus  d'Athènes  qui  ala  ferir  sor  lui,  et  ses  conpai- 
gnons,  si  l'abatirent  entre  eaus.  Et  aveuc  tout  ce  feroient 
il  sus  lui  merveillous  cos,  se  ne  fust  Troylus,  qui  s'es- 
força  d'oster  le  des  mains  a  ses  henemis,  qui  moût  jo 
l'apressoient,  et  l'avoient  ja  abatu,  si  que  lor  passèrent 
maint  destrier  sus  lui.  Adonc  i  vint  Polidomas  et  Paris 
et  tant  s'esforcerent  qu'il  le  traistrent  hors  de  la  presse 
tout  sanglant  et  le  firent  remonter,  et  il  se  refiert  en  la 
bataille.  35 

202.  Come  Deïphebus  fu  nafré  a  mort,  dont  il 
morut. 

Mult  i  ot  celui  jor  cruel  estor  et  moût  se  traveilla 
Palamedès  cornent  cil  dedens  fussent  desconfit,  si  i  fist 
celui  jor  maintes  bêles  chevaleries.  Deïphebus  broiche 
sus  lui  et  le  fiert  par  mil'escu  dune  lance,  si  qu'a  poi  que 
il  ne  li  fist  les  ardions  voidier.  Mais  cil  ne  failli  mie  a  lui, 
que  par  mi  le  cors  li  fist  passer  le  fer  de  son  glaive  a  tout 

le  fust.  Hai  !  las,  moût  a  ci  froide  novele  a  la  noble  roïne 
et  au  roi  Priant.  Si  le  prist  Paris  entre  ses  bras  et  l'en  10 
porta  en  la  cité,  o  tout  le  tronçon  dedens  son  cors,  mais  il 
n'estoit  mie  mors  encores.  Paris  pleuroit  durement  et 
maudit  l'oure  que  il  fu  nés  et  que  il  tant  vit.  Mais  hui 
est  le  jor  que  il  se  fera  ocire  et  dit  :  «  Frère,  après  vos 
ne  veull  je  vivre.  »  Adonc  ouvre  Deïphebus  les  iauz  et  dit  :  15 
«  Biauz  frères,  je  vos  pri  sans  plus  que  vos  retornés  a  la 
bataille  et  me  vengiés  de  Palamedès,  quar  se  je  savrai  sa 
mort,  m'ame  en  sera  plus  aise  ;  et  je  retendrai  mon  esprit 
tant  qu'en  sache  la  vérité.  Hastésvos,  que  par  poi  le  cuer 
ne  m'esdement.  ».  20 

203.     Come  Paris  revint  en  la  bataille  et  se  com- 
plaignoit  durement. 

Paris  s'en  revint  en  la  bataille   plains    de   doulor    et 
ire,  si  qu'a  grant  poine  pooit   sor  son    cheval  demourer. 
Et  pleure  sa  grarit  mescheance  et  la  perte  de  son  lignage,  5 
si  maudit  sovent  Fortune  et  qui  en  lui  tient  espérance, 
et  dit,  si  come  home  désespérés  :  «  Haï  !  las,  por  quoi  doi 
je  avoir  entention  que  nul  bien  me  doie  venir  ?  Je  me 
deûsse  ocirre  a  mes  deus  mains,  mais  je  croi  que  de  ci 
a  brief  terme  sera  assés  qui  le  fera.  Ja  Dieuz  ne  consente  10 
que  je  vive  après  mes  frères  !  Haï  !    Ecuba,  ma    douce 
mère,  com  grant  dolors   vos  atent  et  quel  angoisse  vos 
avrés  quant  vos  verres  mors  vos  fils  !  Biau  dous  père, 
quel  confort  avrés  jamais  ?  Haï  !  las,  cornent  somes  mors 
et  confondus  !  Biauz  dous  frères,  por  vostre  mort  somes  15 
en  grant  doulor,  et  por  ce  ferai  je  volentiers  mon  pooir 
d'acomplir  vostre  volenté.  Et  miauz  ameroie  je  a  morir 
que  je  ne  vos  venge  de  fin  cuer.  Sache  Palamedès  que  se 
je  le  truis,  que  a  l'un  de  nos  deus  iert  la  guerre  finee.  » 
Ensi  dolent  et  ensi  pensif  et  ententif  de  soi  vengier  s'en  20 
vint  Paris  en  la  bataille,  son  arc  tendu  en  sa  main. 

204.  Coment  Palamedès  OCIST  LE  roi  Sarpendon. 
Palamedès  estoit  devant  tous  les  autres  et  faisoit  grans 

domage  as  Troïens  et  grant  poine  i  metoit  a  bien  guier 
sa  gent,  et  crioit  a  haute  vois  :  «  Frans  chevaliers,  esver- 
tûés  vos,  quar  a  poi  desfort  les  avrons  desconfis.  »    Li  5 
Troïens  se   défendent    moût    asprement,    si   que    il    n'i 
partirent  dou    champ   plain    pié,   mais   sans  faille  grant 
domage  i  reçuirent  de  lor  gent.   Le  roi  Sarpendon,  qui 
devers  Troïens  estoit,  jeunes  hom  et  vaillant  durement, 
vit  le  tornoi  si  doulourous  et  le  grant  domage  que  Pala-  10 
medès  faisoit  et  coment  il  avoit  Deïphebus    mort,  si  en 
ot  au  cuer  grant  ire.  Se  li  court  sus  le  branc  d'acier  en  la 
main  et  le  fiert  sur  le  heaume,  que  tout  li  embarre  en  la 
teste.  Mais  Palamedès  li  en  rendimout  tost  le  gueredon, 
que  la  cuisse  o  toute    la  genoilliere  li  abati  jus.  Et  cil  15 
cheï  mort  de  sa  selle  a  terre. 

205.  Coment  Paris  ocist  Palamedès. 

Quant  rois  Sarpendon  fu  mort,  assés  i  ot  grant  noise, 
quarGrisois  en  sunt  moût  resbaudi,  si  se  penerent  moût 
d'avoir  le  cors  ;  mais  ce  ne  peut  estre,  que  Palamedès 
les  domage  de  tout  son  pooir.  Si  dura  la  chace  jusques  5 
près  des  fossés.  Mais  quant  Paris  choisi  Palamedès,  si 
point  vers  lui  et  l'avisa  bien  et  trait  par  grant  aïï,  si  ne  li 
fist  nul  autre  mal,  mais  que  la  maistre  vaine  de  la  gorge 
li  trencha  por  desous  la  ventaille  et  l'abati  mort  en  mi  la 
preisse.  Mult  fist  Paris  biau  cop  et  moût  greva  ses  hene-  10 
mis  et  lor  fist  domage  grant.  Et  quant  Grizois  virent 
mort  lor  soverain  prince,  si  en  furent  esmaiés  tous  les 
plus  hardis.  Et  Troïens  pristrent  cuer  et  hardement,  si 
que  Grizois  furent  desconfis  et  mult  grant  perte  firent  de 
lor  gent.  Mais  Menelaus,  Ayas  Thalamon,  li  dus  d'A-  15 
thenes  et  Diomedès  se  retornoient  moût  sovent  sor 
Troïens  et  lor  faisoient  moût  grant  domage  et  rescoroient 

lor  gent.  Mais  poi  lor  vaut,  que  ja  n'i  trouvent  qui  a  lor 
s'apuie.  Si  vos  di  que  selonc  ce  que  nos  trovons,  que 
jusques  as  tentes  furent  mis.  Et  illeuques  defendoit  chas-  20 
cuns  sa  vie,  si  descendirent  Troïens  très  devant  lor 
paveillons,  dont  cil  avoient  fait  murs  et  chastiaus.  Haïl- 
las!  qui  vit  jamais  si  faite  martire  ?  Quar  la  farine  qui  se 
sassist  nechiet  si  espessement corne faisoientsaietes et dars, 
si  meurent  et  fenissent  a  monciaus  l'un  sus  l'autre.  Si  i  2^ 
gaignerent  Troïens  plus  de  cent  pavillons  tous  pleins  de 
riches  hernois.  Et  d'autre  part  Paris  et  Troïlus  o  toute 
lor  compaignie  se  traistrent  vers  la  mer,  si  firent  allumer 
les  nés.  Et  a  ce  qu'eles  estoient  longuement  demorees 
au  souleil,  si  en  ardirent  plus  de  set  cenz  ;  et  se  ne  fust  30 
Thalamon  Ayas,  qui  o  toute  sa  compaignie  les  ala 
défendre,  nule  n'i  seroit  demouree.  Mes  il  dit  a  ses 
homes,  quant  il  furent  entor  lui  :  «  Veez  la  »,  feit  il, 
«  l'afere  ou  il  n'a  point  de  prison,  que  maintenant  que 
l'on  se  rent,  si  est  om  mort  sans  merci  avoir,  por  ce  que  35 
mortel  henemi  sont,  et  a  bon  droit.  Mais  ensi  est  que  il 
nos  covient  moustrer  quant  que  il  a  de  vallor  en  nos,  et 
chascuns  de  nos  doit  penser  que  il  doit  mourir,  ne  nus 
ne  doit  haster  son  terme  ;  et  por  ceste  paor  ne  doit  nus 
point  douter,  mais  devons  ferir  sans  nule  doute.  Et  40 
sachiés  que  il  sont  mes  parens,  mes  ja  ne  s'en  poront 
aparçoivre  que  je  ne  les  domage  a  mon  pooir.  Or  n'i  a 
que  parler,  quar  vos  veés  cornent  le  besoig  est  si  grant. 
Chascun  défende  son  escu  et  sa  teste  desus  les  espaules.  » 

206.  QueGrezois  fusient  desconfit,  ne  fust  Tala- 
mon  Ayas  li  roi  . 

Adonc  laissirent  lor  chevaul  corre  lor  enseignes  des- 
ploïes  et  vont  orguillousement  ferir  sur  Troïens.  Si  ot 
grant  chapleïs  et  grant  tençon  et  enstor  si  dur  et  si  pesme     5 

que  dedens  la  ville  en  retentist  le  cri  et  la  noise.  Si  s'en 
issirent  plus  de  vint  mille  sans  nul  conroi  fres  et  de- 
sirrans  deconbatre.  Mais  Grizois  se  défendent  mont  aspre- 
ment,  et  sur  tous  Thalamon  Ayas,  quar,  se  iln'i  eûstesté, 
tous  i  eussent  esté  mort  celui  jor  et  les  nés  arses  et  la  10 
guerre  finee.  Meis  grans  merveilles  i  firent  ses  deus  bras,  si 
que  il  en  ot  le  pris  des  deus  parties.  Mais  tout  ce  ne  lor 
valu  noient,  quar,  por  ce  que  il  soufrir  ne  le  porent, 
l'alerent  dire  a  Achillès,  qui  dedens  son  pavillon  estoit, 
si  n 'i  avoit  home  de  sa  mesnie  qui  le  jor  osast  porter  15 
armes  contre  son  conmandement.  Si  vint  par  devant  lui 
Yber,  le  fis  le  roi  de  Trace,  soidisemedeconpaignons  qui 
ne  sembloient  mie  chevaliers  qui  venissent  de  joër  ; 
quar  lor  heaumes  lor  gissoient  par  pièces  et  par  quar- 
tiers aval  les  espaules,  ne  lances  ne  escu  n'avoient,  mais  20 
lor  aubers  tous  derompus  et  ensanglantés.  Le  fil  de  roi 
de  Trace  avoit  par  mi  le  cors  un  confanon  atot  le  fer 
et  le  bras  coupé  en  travers  et  ensanglanté  et  pale  vis 
comme  celui  qui  ja  sentoit  la  mort.  Si  corne  il  pot 
parler,  si  dist  :  «  Achillès,  culvert,  bien  a  droit  poés  estre  25 
de  traïson  apellés,  cui  nos  esguardés  a  ocirre  par  les 
mains  de  nos  henemis,  et  veés  que  tous  somes  desconfis 
ne  onques  vostre  escu  ni  volés  prendre  la  ou  vos  deùs- 
siés  nostre  honte  vengier.  Vil  recreans,  mauvais  sus  tous 
les  autres,  cornent  poés  ce  soufrir  et  défaillir  nous  a  30 
plus  grant  besoing?  Hai  !  las,  cornent  ne  me  puis  je 
aprochier  de  vos,  quar  je  ne  vosisse  de  moi  prendre  autre 
venjance  que  vostre  cors.  Et  si  croi  je  que  par  lor  mains 
serai  je  vengiés  de  vos  meïsmes,  quar  ja  sont  près  de  ci.  » 
Adont  vindrent  trois  messages  de  par  Thalamon  Ayas  et  35 
li  distrent  :  «  Sire  Achillès,  ce  te  mande  le  roi  Thalamon, 
qui  s'est  hui  tant  combatu  que  il  a  perdu  le  plus  de, 
sagent.  Mais  se  vos  le  volés  aidiera  ce  que  vos  estes  fres, 

nous  en  avrons  tout  le  pris.  »   Adont  respondi  li   fis  le 
roi  de  Trace  :  «  Ja  Dieu  ne  veulle  que  il  face  chose  que  40 
l'on  puist  retraire  en  bien  !  Et  je  voi  apertement  que    je 
ne  puis  plus  vivre,  si  pri   Dieu  que  la  soë  arhe  suive  les 
nos  jusques  a  brief  ternie.  »  Et  lors  cheïmort  très  devant 
Achillès,  qui  ne  fist  ne  chiere  ne   samblant  que  il  li  en 
soit  rien,  mais  se  joeit  as  eschas  aveuc  un  sien  cheva-  45 
lier,  et  pense  que  encores  avra  son  talent  et  que  les  Gri- 
zois  feront  sa  vollenté    par  fine  force.  Si  dist  l'Istoire 
par  voir  que  se  le  jor  e'iistplus  duré,  que  la  guerre  estoit 
finee   :    par  coi    li  Troïens    partirent   de  l'estor,    et    s'il 
n'eussent  fait    tele  perte,  moût  lor  estoit  bien  avenu  :   50 
mais  trop  les  esmaie  la  mort  Deïphebus,  qui  mors  n'es- 
toit  pas  encores  quant  il  revindrent  le  soir  en  la  cité,  si 
desirroit  moût  veoir  Paris.  Et  quant  il  vint  devant  lui,  si 
se  pasma  sus  son  cors,  et  celui  s'esvertua  de  parler    et 
demanda  se  il  estoit  vengiés  ;  et  quant  il  le  sot,  si  dist  :   55 
«  Des  ores,  »  fait  il,  «  m'ostés  le  tronchon,  quar  la  mort 
ne  me  grieve  point,  por  ce  que  m'arme  sera  aveuc  celle 
de  mon  saignor  mon   frère.   Confortés  moi,    »  fait   il, 
«  mon    père    et    ma    dame   de   mère.  »   Et    adonc    li 
failli  Tesperit  et  fu  fenis.  Si  en  firent  si  grant  duel  que  60 
jamais  tel  ne  verrois. 

207.     [Que  Dèyfebus   et    Sarpendon   furent    ense- 

VELLI.] 

Quant  le  Roi  son  père  le  vit,  ce  ne  fait  pas  a  deman- 
der se  il  fu  dolent,  quar  si  grant  dolor  li  prist  au  cuer 
que  maintenant  cheï  paumé,  et  tout  autel  fist  la  roïne  sa  5 
mère,  quar  maintenant  li  renovela  sa  doulor  de  son  fil 
Hector,  si  nous  poroit  nus  dire  ne  conter  la  merveille  de 
lor  destrece.  Si  pleurent  le  roi  Sarpendon  assés,  quar 
moût  lor  valoit.  Autretel  firent  cil  de  l'ost  Palamedès, 

et  mout  regreitent  sa   proësce  et  son  sens,  et  dïent   que  10 
malement  leur  vait   en  toutes  besoignes.  Et  por  ce   fîst 
li   viauz  Nestor,  qui    mout   estoit   sages,    assembler   un 
conseil  de  tous  les  princes  et  illeuc  parla  et  dit  : 

208.      [Coment  Agamenon  fu    rei.eù  emperor.] 
«  Saignor,  »   fait  il,  «  ensi  est  avenu  que  mout  avons 
perdu   en   ceste  bataille  ;    meis    non   porquant    encores 
devons     penser    coment    nos     puissons   avoir    victoire. 
Voirs  est   que    Palamedès    est    mors,    qui   a   merveilles    5 
estoit    bon    cheveteines   et    bien    nos    savoit    governer. 
Mais  vos    savés    bien  que    sans    prince  ne    poons  nous 
estre,    qui    soit    nostre  principal  governeour,  et  por  ce 
loë  ge  que  sans  plus  attendre    en  soit  un  esleû.  Et   se 
vos  mon  conseil  en  volés  croire,  vos  i  metrois  Agame-  10 
non,  quar  de  tel  office  ne  sot  unques   nus  tant  corne  il 
seit,  et  tant  qu'il  nos  governa  ne  nos  avient  onques  se 
bien  non.  »  A  ce  s'acorderent  tuit  et  maintenant  en  firent 
seignor.  Si  pores  hui  meis  oïr  la  trezime  bataille. 

